
PREFAŢĂ 

Recuperarea, inventarierea şi punerea în valoare a contribuţiei rromilor la 
patrimoniul muzical românesc, considerăm a fi o atitudine pertinentă şi necesară, cu 
speranţa că, prin acest gest reparatoriu, putem demonstra că arta poate interveni în 
schimbarea socială şi a mentalităţilor. De aceea ne-am propus să realizăm o selecţie 
de texte istorico-muzicologice, imagini şi partituri muzicale existente în literatura de 
specialitate care să reliefeze rolul etniei rrome la păstrarea, producerea şi difuzarea 
diferitelor genuri şi categorii muzicale. Deoarece anul 2008 este anul european al 
dialogului intercultural, necesitatea apariţiei acestei cărţi în spaţiul cultural românesc 
poate fi acceptată ca un demers cultural benefic şi necesar. Inventarierea surselor 
scrise în care este evidenţiat rolul acestei etnii la conservarea şi dezvoltarea muzicii 
româneşti (populare, de divertisment, dar şi ca sursă de inspiraţie în muzica cultă), 
recunoaşterea explicită a faptului că elementul cultural-muzical reprezintă un factor 
economic şi de integrare socială, îmbunătăţirea accesului la cultură a unui număr cât 
mai mare de cititori, sublinierea diversităţii muzicale româneşti datorată rromilor, 
promovarea dialogului intercultural în ţara noastră, sunt obiectivele pe care le 
urmărim în realizarea acestui proiectului editorial. 

în patrimoniul muzical european, original şi plin de frumuseţi prin 
particularităţile specifice fiecărui popor, influenţele datorate muzicii rromilor, au fost 
încorporate în creaţiile multor compozitori. Muzica, în cadrul unui proces sincretic, 
interactiv, de preluări, împrumuturi şi adaptări îmbogăţite prin contactul cu tradiţii 
ancestrale, a devenit un mediu ideal de simbioză etnico-sonoră. Se impune, ca un gest 
reparatoriu, o atitudine mai flexibilă şi atentă faţă de contribuţia lăutarilor rromi, 
adusă şi creaţiei culte româneşti, aceştia dovedindu-se a fi atât interpreţi (în manieră 
proprie - rromă), dar şi creatori sau transportatori fideli ai muzicii. 

în lunga existenţă a poporului român, lăutarii, primii exponenţi ai 
profesionalismului muzical, au uimit prin talentul lor înnăscut, ei reprezentând acea 
categorie de practicieni ai muzicii „după ureche”, fiind proveniţi dintre etnicii rromi. 
Lipsa de cunoaştere a notaţiei muzicale a fost compensată de talentul excepţional 
dovedit în timp, demonstrând uneori o virtuozitate şi spontaneitate vocală şi 
instrumentală de neegalat, un mod de interpretare plin de căldură şi imaginaţie, 
improvizatoric-variaţional, cu multe melisme şi ornamente melodice (trilul fals- 
lăutăresc, glissando, portamento), secunde mărite şi cromatisme, intonaţii 
netemperate (sferturi de ton). De la modul particular de acordaj, la modificările de 
ordin tehnic cu sublinieri ritmice suple (sincopă, contratimp), vom întâlni aceste 
caracteristici la toate instrumentele tarafului, după specificul şi posibilităţile fiecărui 

instrument, în funcţie de repertoriul zonal, ajungându-se la culori proprii de stil şi 
sonoritate. 1 

în această lucrare ne-am propus a realiza o selecţie de texte, cu valoare de 
document, prin care să subliniem PREZENŢA LĂUTARILOR ÎN SPAŢIUL 
MUZICAL ROMÂNESC - ASPECTE ISTORICE (Capitolul I). De aceea, am 
selectat, în acest sens, şi le-am redat integral, pe cele care oferă informaţii complete, 
scrise de Cristian C. Ghenea, Constantin Bobulescu şi Mihail Gr. Posluşnicu, chiar cu 
riscul unor repetări fragmentare. în Capitolul al II-lea, am considerat necesară o 
evidneţiere a raportului dintre LĂUTARI ŞI CREAŢIA MUZICAL - 
FOLCLORICĂ ROMÂNEASCĂ, întrucât practica lor fundamentală a constat în 
interpretarea şi păstrarea repertoriului popular cu influenţele inerente pe care le-au 
produs în timp. în acest demers ne-am oprit la autorii: Nicolae Filimon, care a fost un 
observator al fenomenului muzical şi al activităţii muzicale a lăutarilor, în secolul al 
XlX-lea, Teodor T. Burada, folclorist important prin notaţiile şi scrierile sale 
referitoare mai ales la obiceiurile din Moldova (cu menţiuni la practicile populare ale 
ţiganilor), Gheorghe Ciobanu, care a studiat îndeaproape folclorul muzical românesc 
precum şi practica muzicală a lăutarilor, în secolul al XX-lea (texte integrale sau 
fragmente). în Capitolul al III-lea s-a impus o analiză a influenţei pe care au avut-o 
lăutarii (ţiganiiTromii), în creaţia muzicală cultă românească - VIAŢA ŞI MUZICA 
RROMILOR REFLECTATE ÎN CREAŢIA CULTĂ ROMÂNEASCĂ. Astfel, 
am considerat necesară redarea unor texte sau realizarea unor sinteze din scrierile şi 
studiile lui George Breazul, Gheorghe Ciobanu şi Zeno Vancea. 

Acest aspect fundamental al evoluţiei muzicale în cultura românească, a fost de 
cele mai multe ori contestat, criticat sau analizat cu multe rezerve. Lăudabile şi 
apreciabile sunt curajul şi consecvenţa cu care au urmărit evoluţia acestui fenomen şi 
a altor specialişti - muzicologi, folclorişti - ca Tiberiu Alexandru, Viorel Cosma, 
Speranţa Rădulescu. Categoric au rămas foarte multe surse bibliografice 
neexploatate, dar care cu siguranţă vor constitui suportul, poate, pentru un viitor 
studiu - sinteză, cu aceeaşi temă. Problema pusă în atenţia publicului este aceea a 
continuităţii sau dispariţiei /diminuării influenţei rromilor, cu existenţa şi muzica lor, 
din zonele culturale pe care le-au populat/poluat. 

Trăsătura comună a creaţiilor compozitorilor este cea a exprimării unui 
conţinut emoţional inedit prin lansarea unui limbaj muzical diferit, alternând între 
sursele inepuizabile oferite de spaţiul românesc (muzica ţărănească şi cea lăutărească 
sau rromani) micşorând distanţa dintre muzica savantă şi cea oral-folclorică, creând o 
artă cultă cu specific românesc. în lucrările acestora întâlnim variate moduri de 
manifestare a inspiraţiei muzicale, de la folosirea ca material tematic al unor melodii 
autentic populare, până la stilizarea personală a substanţei folclorice. Apartenenţa la 
şcoala muzicală românească se dovedeşte tocmai prin expresia sensibilităţii 
colectivităţii din care face parte, imprimând un caracter etnic muzicii lor, ce reflectă 
dualitatea dintre folclorul ţărănesc şi muzica lăutărească dezvăluind un spaţiu sonor 
deosebit. 


1 Cosma Viorel - LĂUTARII DE IERI ŞI DE AZI, Bucureşti, Editura Du Style, 1996, pag. 30-31 

Specifică celei de a doua jumătăţi a secolului al XX-lea şi a începutului de 
secol XXI este şi amploarea pe care a luat-o acest aspect în muzica de divertisment. 
La început a fost romanţa, cafe-concertul, muzica uşoară ce s-au diversificat şi prin 
contribuţia lor, ajungându-se treptat la subproducţii (vezi fenomenul manea 
contemporană). Probabil e capătul drumului? 

Rezultatele aşteptate ale acestui proiect sperăm că se vor concretiza prin 
schimbarea mentalităţilor, a atitudinilor discriminatorii ale alteritătii fată de etnia 
rromă din punct de vedere social, cultural-muzical, stimularea către actul educaţional, 
incluziunea socială, corectarea comportamentelor negative ale acestui grup etnic, cât 
şi a concepţiilor stigmatizante ce au evoluat în timp faţă de aceştia. Influenţa 
exercitată în plan muzical trebuie recunoscută ca o necesitate vitală pentru a li se face 
dreptate istoric, social şi cultural. Corectarea opiniilor negative manifestate în timp va 
avea un suport ştiinţific prin selecţia de texte din literatura muzicologică şi restituirea 
lor către cititorii de toate vârstele, majoritari şi minoritari, specialişti din domeniul 
muzical dar şi nespecialişti. în acest sens intenţionăm să oferim gratuit un număr 
mare de exemplare Centrului Naţional pentru Cultura Rromilor ,care are posibilitatea 
de a distribui organizaţiilor rrome această carte, iar restul tirajului va fi donat ,de 
asemenea , bibliotecilor universitare şi judeţene, pentru ca informaţiile conţinute în 
această lucrare să fie diseminate la cât mai mulţi cititori. 

3 

Mulţumim Administraţiei Fondului Cultural Naţional pentru aprecierea şi 
sprijinul financiar acordate acestui proiect editorial, pentru încrederea pe care au 
demonstrat-o în vederea finalizării lui. 


Autorii 

Iaşi, iulie-septembrie 2008 

CAPITOLUL I 


PREZENŢA LĂUTARILOR ÎN SPAŢIUL MUZICAL ROMÂNESC - 

ASPECTE ISTORICE 


1. VIAŢA ŞI ORGANIZAREA LĂUTARILOR 

Cristian C. Ghenea 


în documente, prezenţa lăutarilor este semnalată destul de târziu şi anume în 
timpul feudalismului dezvoltat, în cea de-a doua jumătate a veacului al XVI-lea. 
Până atunci, ştirile care ne parvin de la diferiţi călători străini, cu privire la 
muzica de curte, nu pomenesc de lăutari. Primele date relative la activitatea 
cântăreţilor populari ne vin din folclor. Anonimii creatori vorbesc despre cei care au 
făurit horele şi au veselit norodul. Documentele însă pomenesc despre robii 
ţigani, care nu erau consideraţi nici măcar oameni. Ca o confirmare vin 
capitolele din Pravilă care atestă că robul nu e om, ci o persoană care atârnă de 
altul, cu averea şi familia sa. Pentru o caracterizare mai justă a robilor ţigani, 
este suficient să luăm drept mărturie una din lucrările lui Mihail Kogălniceanu 1 , 
concepută la 1837: 

„ Sunt două categorii mari: vătraşi şi nomazi. 

10-15 familii(un sălaş) stau sub ascultarea unui ... jude; aceşti juzi atârnă de 
un bulibaşă, numit... voievod. 


1.lăutar—sin. violonist; alăutar cf. Doc., 
alăutaş (LEXICONUL MARSILIAN) 

2. balau 

3. bandaş (veacul al XlX-lea, bandă de 
lăutari; cf. la grande bande des musiciens du roi ) 

4. carcalete 

5. ceteraş (cf. Psaltirea Scheiană) 

6. diplaş (diblaş) 

7. gaşper sec. al XVI-lea 


8. highidiş (cf. doc. XVI) 

9. igreţ 

10. muzicant, a) muzicaş, b) muzicuş 

11. scripcar 

12. ţigan 

13. viorar — viorist (modern) 

14. zicaş (zicălaş) 

Lăutarii cântau într-o bandă, 

taraf sau tacâm. Dacoromania, III, pag. 444-445 


între vătraşi găsim cei mai buni muzicanţi, fără să cunoască notele; e de 
ajuns a auzi o dată o melodie, o sonată de Mozart sau o simfonie de Beethoven, 
ca s-o cânte pe de rost cu mai mult talent decât cel de la care a auzit-o. Mi s-a 
întîmplat să văd un ţigan intrând cu vioara la subţioară la Teatrul Francez din 
Iaşi, urmărind cu urechea uvertura şi alte bucăţi din Dame Blanche şi după 
isprivitul operei el ieşea şi cânta toată muzica ce o auzise cu mai multă artă 
decât primul virtuoz din orchestră. Instrumentele lor muzicale sunt vioara sau 
scripca (dipla, dibla, chitara) cobza cu nouă corzi, se aseamănă cu mandolina, 
naiul sau fluierul lui Pan, doba şi moscalu sau vechiul sirinx, pentru care au un 
talent special. în 1810, când fratele şahului Persiei, fost ambasador la Napoleon I, 
s-a întors din Franţa prin Bucureşti, s-a mirat de gustul muzical al ţiganilor, mai 
ales pentru sirinx, şi a zis că ei ar întrece chiar pe perşi, care sunt specialişti în 
acest instrument. Ei compun fel de fel de cântece; aşa, cine n-a auzit de 


1 Mihail Kogălniceanu, Schiţe despre ţigani, tradus de Gheorghe Ghibănescu, Iaşi, 1900, pag. 17-22. 


9 



Angheluţă, de Suceava, de Barbu sau de Bihari care trăieşte la Pesta. Ţiganii cântă 
şi din gură, mai ales cântece populare; ei au o voce frumoasă, că adeseori boierii 
meseni se scoală de la masă şi lipesc câte un galben de fruntea lăutarului. în 
nopţile de vară vuiesc mahalalele Iaşilor de muzica ţiganilor. De o parte boierii se 
plimbă cu prietenii lor întovărăşiţi de o muzică evropenească, căci dispreţuiesc tot 
ce e indigen, iar micii negustori şi ţăranii, după ce şi-au vândut carul cu fân sau cu 
lemne, petrec în crâşme, unde, după ce beau până la 10 seara, apoi ies în uliţi 
însoţiţi de doi lăutari, care le cântă la ureche cântecele ce le plac...Pentru joc, 
taraful de lăutari e mai bun decât muzica evropenească, în mai bună măsură şi 
îţi place mai mult decât muzica cealaltă ”. 

Deşi caracterizarea succintă a lui Kogălniceanu se referă exclusiv la începutul 
veacului al XlX-lea, unele dintre date sunt valabile şi pentru veacurile anterioare, 
într-adevăr, subîmpărţirea făcută de către Kogălniceanu, vătraşi şi nomazi este 
justă, lăutarii recrutându-se din rândurile vătraşilor. De asemenea şi aprecierile 
făcute de autor cu privire la talentul lăutarilor sunt confirmate adeseori într-un 
număr mare de scrieri. Lăsând la o parte unele confuzii cu privire la 
instrumentarul muzical (muscalul este sinonim naiului), din rândurile lui 
Kogălniceanu răzbate cu putere caracterul de clasă al muzicii lăutăreşti. Boierii 
mai utilizau ca până în veacul al XlX-lea muzica populară românească pentru 
distracţiile lor, ci se adresaseră unui element nou, atunci apărut în viaţa muzicală 
din Ţările Româneşti, anume muzicii aşa-numite „evropeneşti”. 

Existenta lăutarilor robi nu exclude însă existenta unor muzicanţi 

5 5 5 

profesionişti liberi. Aceştia erau folosiţi mai ales în rândurile armatei, buciumaşi, 
surlari, trâmbiceri, toboşari etc. Din rândurile moşnenilor şi răzeşilor făceau parte în 
cadrul trupelor, cimpoieşii şi fluierarii. Pe de altă parte, în afară de toţi aceştia şi 
singurii care se bucurau de oarecare privilegii erau cântăreţii bisericeşti, peaveţii. 
Una din cele mai vechi atestări documentare, cu privire la existenţa unui muzicant, 
este cea aflată între documentele din timpul lui Ştefan cel Mare. Este vorba de 
surlarul Mircea Purcel, iar documentul, un act de hotărnicie datează din 17 
ianuarie 1495 şi a fost scris la Vaslui: „A patra parte ... verii lor Mircii Purcel 
surlariul” . Acest Mircea nu era un lefegiu, ci descendent din familia boierilor 

o 

Năneşti, a căror origine se urcă până în vremea lui Alexandru cel Bun . Deci, nu 
poate fi vorba aici nicidecum despre un lăutar, ci de un muzicant de curte care, în 
timpul feudalismului, dacă utiliza surla şi mai era şi nobil, putea avea calitatea de 
herald. în orice caz, el era ataşat, după concepţiile vremii, pe lângă un căpitan de 
oaste sau un boier însemnat. 

Un alt document de mai târziu, în afara manuscrisului lui Eustatie Protopsaltul 
de la Putna, se referă la invitaţia făcută de către Alexandru Lăpuşneanu locuitorilor 
din Lvov de a trimite la Suceava patru tineri să înveţe cântarea bisericească, aşa cum 
şi făcuseră până atunci alţi câţiva din Peremâşl. Scrisoarea lui Alexandru Lăpuşneanu 
datează din 6 iulie 1558. Cu câţiva ani mai târziu apare primul document cunoscut 
nouă în care se pomeneşte în mod precis de lăutarii robi. Este vorba de un uric în 
dublu exemplar, emis la două date diferite ale aceluiaşi an, 25 ianuarie şi 31/1 

2 1. Bogdan, Documentele lui Ştefan cel Mare, voi. II, Bucureşti, 1913, pag. 53. 

3 ibidem, pag. 54. 

septembrie 1567-1568. Prin aceasta, domnitorul Petru Şchiopul (1559—1568) 
întăreşte Jupânului Dinga mare postelnic " un număr mare de sălaşe de ţigani: „ 1568 
ianuarie 25, Io Petru Voievod, fiul marelui şi prea bunului Mircea Voievod am 
dăruit jupânului Dinga mare postelic nişte sălaşe de aţigani, anume: Stoica 
alăutar cu copiii lui şi Vişan Highidişul 7 ’ 4 Cel de-al doilea document nu este decât 
o întărire a celui anterior, o dovadă a păstrării privilegiilor de către postelnicul Dinga 
şi în timpul domniei feciorului lui Mircea Ciobanul, Petru Şchiopul: „ Văleatu 7076 
(1557-58/31 august/l septembrie). Domnul Ţării Româneşti, Petru Vodă, ficior 
Mirci Vodă, am miluit şi am întărit cu acest uric pe Dinga mare postelnic cu ăi 
drepţi şerbi ţigani ce au avut de miluire: şi altu Stoica alăutar cu ţiganca lui,şi 
Vişan Highidişul cu ţiganca lui cu toţi ficiorii lor” 5 . 

Din această succesiune apropiată a două documente reiese clar modul în care 
erau trataţi şi consideraţi lăutarii în timpul feudalismului dezvoltat, aproape fără 
excepţie, în cele trei principate româneşti. Mai există însă şi un alt gen de lăutari, de 
tipul lui Tinodi şi Mihai Moldoveanu. Despre primul, s-a vorbit în paginile 
anterioare. Se poate adăuga, la numele său, porecla Lantos = lăutar, care avea însă cu 
totul alt sens. Sebestyen Tinodi făcea parte din mica nobilime. Dacă „Lantos = 
lyricus, harfas, tziteras" ar fi avut absolut aceeaşi accepţiune cu termenul „lăutar", în 
acest caz, Tinodi nu l-ar fi purtat, iar pe blazonul său nu ar fi figurat o alăută. Pentru 
sensul de „lăutar", identic celui din Ţara Românească sau Moldova, există în limba 
maghiară sinonimul „ muzsikus cigany ", adică „muzicantul ţigan ”. Tinodi a fost un fel 
de bard, un fel de trubadur şi nicidecum un lăutar similar celor care existau la curţile 
boierilor, grofilor şi nemeşilor de atunci. 

în a doua jumătate a veacului al XVI-lea se face cunoscută activitatea lui Mihai 
Moldoveanu. Aşa cum îl arată numele, el a pornit din Moldova dar, ca şi Tinodi, a 
cutreierat toate trei principatele româneşti, trecând mai departe în Ungaria, Slovacia 
etc. Din cântecele lui Mihai Moldoveanu nu posedăm încă notaţiile muzicale. Deci, 
chiar din acele momente, în care viaţa muzicală îmbracă forme şi aspecte atât de 
complexe, lăutarii apar într-un mod cu totul deosebit de ceilalţi interpreţi şi totuşi ei, 
robii supuşi bunului plac al stăpânilor, socotiţi unelte de câştig sau asemenea 
animalelor, au avut rolul să ducă până peste veacuri rodul creaţiei poporului nostru. 
Şi este un lucru normal, pentru că muzica interpretată de ei constituia apanajul 
poporului şi nicidecum al unui cerc restrâns. Ceea ce se cânta la curţile domneşti şi 
boiereşti de către mehterii turci, mai ales după ce mehterhaneaua, muzica turcească, a 
fost acordată ca privilegiu domnitorilor, era de asemenea străin năzuinţelor poporului. 
Chiar şi în momentul în care la curţile domneşti şi boiereşti apar „muzicanţii nemţi", 
rolul preponderent îl au tot lăutarii, tot robii. 

în timpul feudalismului dezvoltat, forma cea mai completă de aservire, de 
exploatare a ţăranului şerb, o constituie „legarea de glie", adică oprirea lui de a se 
strămuta de pe o moşie pe alta. Aceasta înseamnă pierderea libertăţii personale, 
înlănţuirea de pământul boieresc. Aceşti ţărani dependenţi apar de fapt încă din 
veacul al XV-lea, în textele slave, sub denumirea de vecini , iar în textele româneşti, 
sub aceea de rumâni. Ei trăiau constituiţi în obşti legate de moşie, iar termenul 

4 Documente privind Istoria României - B. Ţara Românească, voi. III (1550-1570), pag. 248-249. 

5 ibidem, pag. 258. 

însemna membru al obştei. Vecinii sau rumânii formau grosul populaţiei. Boierii îşi 
creaseră pe lângă curte grupe de servi, între care îi înglobau şi pe lăutari. Aceştia erau 
socotiţi oarecum mai privilegiaţi, pentru faptul că erau mai puţini numericeşte şi se 
ocupau cu înveselirea boierului. Din cauza acestor mici privilegii, şi pentru a scăpa de 
birurile mult prea mari, unii oameni, nelegaţi de glie, se vând singuri boierilor pentru 
a deveni rumâni sau vecini. Sunt acte tragice care lasă să se întrevadă o jalnică stare 
de lucruri. ,Jonaşcul ţiganul alăutar se vinde rumân ’'’ 6 7 . 

Dintr-un singur rând se poate citi situaţia unei pături întregi de oameni lipsiţi de 
orişice altă posibilitate de trai, singura scăpare fiindu-le legarea de glie. Deveniţi 
rumâni, fiind legaţi de glie, ei se transformă intr-un bun al boierului care dispune de 
dânşii asemenea celorlalte obiecte aflate în posesie: „Udrea mare comis vinde satul 
Drajna lui Radu comis cu rumânii: Toader cimpoitorul etc. 1642, noiembrie 18" 

Sau: " Bodea postelnic din Băleni vinde parte din moşie lui Leurdeanu, cu mori, vii şi 
rumâni: Sâmpetru cimpoiaşul, fecior lui Stan meşterul. Târgovişte, 1642, mai 11 ” 8 . 

Dat fiind vocabularul suficient de sărac al acelor vremuri, cunoscut din 
traducerile din slavonă sau greacă, este firească întrebarea cu privire la determinarea 
instrumentelor utilizate de primii lăutari ţigani şi robi. Textele religioase, Codicele 
voroneţian, Psaltirea scheiană, Noul testament (1648), tipăriturile lui Coresi, 
Vaarlam şi Dosoftei vorbesc de un număr restrâns de instrumente: cimpoiul, 
psalterion, organul, cetera, alăuta. Scrierile religioase pomenite mai sus au la bază 
texte originale în altă limbă, care au fost traduse. Existenţa în limba română a unor 
termeni sinonimi celor din greacă sau slavonă, care au făcut posibilă traducerea, 
indică şi existenţa instrumentelor muzicale respective. 

în primele documente româneşti, referitoare exclusiv la lăutari, apar doar 
două instrumente, mai precis se face diferenţierea între lăutar şi highidi. Este 
vorba de documentele mai sus citate, unde găsim pe Stoica alăutar şi Vişan 
highidişul. Din textele contemporane, adică tot din veacul al XVI-lea, aflăm despre 
existenţa a două genuri de alăută, dintre care una se numea „< alăută neamţească ” 9 şi 
despre care Haşdeu afirma că avea dimensiuni mai mari decât cea obişnuită pe 
atunci, motiv pentru care se mai numea şi „alăuta mare” 10 . Normal, de îndată ce 
existau nume precise pentru multe instrumente muzicale ca, de exemplu, cetera, 
cimpoiul etc, lăuta şi higheghea (ung. hegedii) se pare că au fost două instrumente 
cu coarde de forme diferite. 

Este posibil ca lăuta, din cauză că termenul este de origine orientală, provenit 
din arabul alud, să fi fost un instrument premergător cobzei. Acest lucru mai 
este plauzibil şi prin faptul că unii lăutari şi-au făcut ucenicia la turci. Aludul 
arab apare deseori în ţara noastră, ca şi în alte părţi, în iconografia veacurilor 
XV—XVI. Forma clasică sub care este arhicunoscut figurează pe unul din tablourile 
datorite marelui pictor italian din timpul Renaşterii, Mellozzo da Forli, precum şi 
pe frescele din 1550 şi 1581 de la Suceviţa şi Voroneţ. 


6 Documente, 11 august 1688, Biblioteca Academiei R.P.R., XLV/69. 

7 Documente, Arhiva Institutului de Istorie. 

8 Muzeul Arhivelor Statului, Bucureşti, nr. 25.474, Document nr. 36 

9 Bogdan Petriceicu Haşdeu, Cuvente den betrani, voi. I, pag. 267. 

10 Idem, Etymologicum magnum Romaniae, pag. 695. 

La începutul veacului al XVI-lea, în 1511, apare la Basel lucrarea lui Sebastian 
Virdung, intitulată Musica getutscht und aufgezogen, în paginile căreia se face o 
descriere amănunţită a alăutei. Virdung, ca şi încă alţi autori, nu a putut aduce 
date precise asupra numărului coardelor afirmând că lutiniştii utilizează diferite 
instrumente, unele cu nouă, altele cu treisprezece sau patrusprezece coarde. Veacul 
al XVI-lea a însemnat un moment important în istoria alăutei, aceasta fiind foarte 
populară în Italia, Germania, Franţa, Ţările de jos şi Polonia. în multe oraşe luaseră 
naştere adevărate şcoli de muzică pentru lutişti, în care au strălucit Spinaccino, 
Petrucci, Francesco de Milano, Arnold Schlik, Juden-kunig, Attaignant, 
compozitori şi interpreţi totodată. Din acest motiv, este posibil ca instrumentul să 
fi pătruns şi la noi în ţară, mai ales că, atât la Braşov, cât şi la Sibiu, se află 
adeseori citaţi, la începutul veacului al XVI-lea, diverşi lutişti. 

Vişan highidişul fusese adus, probabil, din Transilvania şi cânta, poate, la 
o „violla alia francese” sau la alt instrument muzical, care, în forma lui, să fi 
făcut parte din strămoşii actualei violine, şi cumpărat o dată cu robul. Se pare că 
termenul de higheghe a apărut concomitent cu cel de alăută, deoarece, în timpul lui 
Ştefan cel Mare, apare ca nume al unui sat Heghedişani . In 1536, un lutinist fusese 
adus în mod special la Braşov de către negustorul Toma Drud, din Cluj. Pentru 
aceasta lutinistul şi fiul său au încasat, la 2 octombrie, 7 florini şi 16 aspri 12 . Alăuta 
sau higheghea erau cunoscute şi în Banat, după afirmaţia lui Haşdeu, sub termenul de 
broancă, iar instrumentistul broancaş. Tot Haşdeu afirmă în Etymologicum 
Magnum că "originea cuvântului ar fi fost tracă, conform unei adnotări din Lexiconul 
lui Hesichius. Această adnotare noi n-am găsit-o. Actualmente, termenul de broancă 
este sinonim cu cel de violoncel. Un alt sinonim, la fel de vechi şi de origine slavă, 
este cel de scripcă. în documente, acest cuvânt apare prima oară ca patronimic 
într-un uric dat de Ştefan cel Mare la 1468: „partea de sus a vândut-o panului 
Pavel Scripca Brănişteariu ”. 

Se ştie că aceste patronimice erau în timpul feudalismului indicative ale 
profesiunii celui care-1 purta. Este astfel posibil ca şi aici să fie o indicaţie pentru 
meşteşugul lăutăriei, fie cu privire la Pavel, fie cu privire la vreun antecesor. 
Adeseori mai era utilizată şi cobza, iar în acest caz, lângă numele lăutarului, se 
indica cel de cobzar. Nu este cazul unei discuţii asupra originii instrumentului, 
categoric orientală. Ceea ce reiese însă din unele documente este tocmai faptul că 
unii lăutari erau trimişi să înveţe meşteşugul lăutăriei în afară, la turci, iar prin 
aceasta valoarea comercială să li se mărească: „1578 (7087) decembrie 13, 
Târgovişte. Io Mihnea Voievod, fiul marelui şi preabunului Alexandru Voievod 
şi iar să fie boieriului domnii mele Pârvul al doilea clucer nişte ţigani din ţigănia 
sfintei mănăstiri ce se cheamă Cozia, anume: un ţigan anume Opriş cu ţiganca lui 
şi cu copiii lor, pentru că i-au scos boieriul domniei mele jupân Ştefan fost mare 
clucer din ţara turcească din cetatea Odriiului cu multă cheltuială de au dat patru 
mie de aspri, iar pre feciorul lui Opriş ţiganul anume Stoica ei l-au dat la un 
cobuzar turc anume Curtu de l-au învăţat cu cobuzul şi i-au dat o mie cinci sute 


11 1. Bogdan, op. cit., voi. I, pag. 8, Nota. 

12 Quellen, loc. cit., voi. II, pag. 459-460. 

13 M. Costăchescu, Documente moldoveneşti (supliment), pag. 72. 

de aspri şi un cal şi o plască ” 14 . Acest document pare să confirme nu numai 
originea orientală a cobzei, dar şi faptul că ea pătrunsese în Ţările Româneşti de- 
abia la sfârşitul veacului al XVI-lea. Dacă ar fi fost cunoscută de mai înainte, 
trimiterea unui lăutar la învăţătura meşteşugului cântării cu cobza nu era 
necesară şi chiar dacă ar fi învăţat să cânte de la turc, nu i s-ar fi plătit acestuia 
o sumă atât de mare ca aceea indicată în document. Cu suma plătită lui Curt, s-ar 
fi putut cumpăra, în mijlocul veacului al XVI-lea, o moşie întinsă. Se poate 
presupune deci că meşteşugul era atunci la începuturi şi boierii îl considerau ca pe 
o modă. 

Mult mai târziu apare citat în organologia lăutărească naiul, deşi acesta a 
fost unul dintre instrumentele muzicale cunoscute în ţara noastră încă din timpul 
comunei primitive. Una din primele indicaţii scrise se află în cronica lui Neculce, 
într-un pasaj relativ la Grigore Ghica Vodă. „în toate zilele Grigore Vodă prea de 
avea vreo treabă mare să nu iasă la câmp, să nu facă veselii cu naiuri si cu cântece 
hagimeşti şi cu mulţi pehlivani măscărici 15 ”. Din acest citat reiese faptul că taraful 
domnesc avea în conformaţia sa un număr mare de naingii care susţineau cu 
acompaniamentul lor pe bufonii de curte, înainte de veacul al XVII-lea, astfel de 
date nu sunt cunoscute, căci evenimentul mai sus pomenit a avut loc la 1672. 
Interesant şi singular apare un instrument muzical originar din Asia centrală 
denumit saz. Despre prezenţa acestuia ne povesteşte călătorul turc Evlia Celebi 
Efendi, care a trecut prin Ţările Româneşti la 1659: ,jn fiecare colţ cântă din 
gură şi din organe cântăreţi şi muzicanţi din diferite ţări, precum şi din 
trompete lăutarii. Mai multe mii de femei cântă din gură diferite arii şi din 
instrumente numite sas petrecând astfel în toate părţile bâlciului” (de la 
Focşani) 16 . 

Sazul este un instrument cu coarde, asemănător unei mandoline, existent 
actualmente în Iran, Afganistan, Turcia şi la marea majoritate a popoarelor 
caucaziene. Este posibil ca Evlia Celebi să fi făcut o confuzie pentru că, nici în alte 
documente şi nici pe fresce, sazul nu mai apare. Ori, din contextul călătorului turc, 
reiese că era vorba de un instrument muzical popular. în afară de saz , Evlia Celebi 
citează organul şi trompeta. S-ar putea ca trompeta să fi fost de fapt zurnaua, destul 
de uzitată în mehterhanea, care, prin formă, se aseamănă cu trompeta obişnuită. Se 
pare că în veacul al XVII-lea s-ar fi produs o puternică influenţă orientală, dat fiind 
că, în afară de instrumentele mai sus pomenite, la noi în ţară era cunoscută 
tambureaua, mai ales de către Dimitrie Cantemir. Această influentă orientală este 
cauzată de gustul proprietarilor de lăutari şi al târgoveţilor, care erau în contact 
aproape permanent cu Ţarigradul. Se mai pune o problemă, cea a achiziţionării sau 
construcţiei de instrumente muzicale. Lutieri nu ştim să fi existat în ţara noastră. Ei 
nu apar în nici un fel de acte sau documente. Faptul semnalat de agentul consular 
austriac Kreuchely, că el văzuse cobză construită dintr-o jumătate de dovleac, nu 
înseamnă un fapt fundamental, ci este vorba de un element sporadic 17 . 


14 Documente privind Istoria României - B. Ţara Românească, voi. IV (1571-1580), pag. 356. 

15 Mihail Kogălniceanu, Letopiseţile ţării Moldavii, voi. II, pag. 373. 

16 „Buletinul comisiei istorice române”, nr. 15-16, pag. 276. 

17 Wenn sie tanzen, fassen sie sich alls so viei ihrer seynd an den Hănden und mechen 

De obicei, după cum reiese din toate documentele vremii, robii meşteşugari 
erau cumpăraţi cu uneltele. Din acest motiv, este mai mult ca sigur că ţiganilor 
lăutari, pentru a li se mări valoarea comercială, li se aduceau instrumente muzicale 
din Transilvania şi nicidecum nu erau folosite în mod curent instrumente muzicale 
făcute din jumătăţi de dovleac sau altele similare. Taraful lăutarilor români s-a 
limitat, după cum atestă toate documentele, la vioară, cobză, nai, ţambal şi târziu de 
tot a înglobat în formaţie contrabasul, chitara, toba şi uneori trâmbiţa. Sub diferite 
aspecte, el a constituit cea mai obişnuită formaţie muzicală din tot timpul 
feudalismului românesc. Este cazul să se atragă atenţia asupra faptului că fluierul nu a 
făcut parte din organologia lăutărească, ci el a fost instrumentul preferat al ţăranilor 
agricultori sau crescători de vite, în nici un caz al lăutarilor profesionişti. 

Unii muzicologi, discutând probleme care ating şi subiectul lăutarilor, pentru 
susţinerea tezei lor, dau citate din Codicele voroneţian, Psaltirea scheiană sau alte 
scrieri bisericeşti din secolele trecute. Citatele din aceste scrieri nu se referă în nici un 
caz la evenimentele din ţara noastră, deoarece textele sunt în marea lor majoritate 
numai traduceri, originalul nereferindu-se nicidecum la veacurile XV-XIX. Din acest 
motiv, nu trebuie să se considere că din textele religioase traduse din slavonă sau 
greacă reiese cu certitudine concepţia despre muzică şi despre viaţa muzicală a ţării 
noastre din timpul feudalismului. Trebuie acceptat doar un singur lucru şi anume 
că, începând din veacul al XVI-lea, o dată cu primele scrieri în care apar nume de 
instrumente muzicale, poporul cunoştea aceste instrumente şi le utiliza. Locurile 
în care apar astfel de date în scrierile religioase, privind aceste instrumente şi 
folosirea lor, nu se referă la poporul nostru. 

Ca exemplificare, citatele ce urmează vor susţine afirmaţia de mai sus. 
Pentru scopul exemplificării au fost utilizate câteva psaltirii româneşti comparate de 
către A.I. Candrea în ediţia critică a Psaltirii scheiene. Este vorba de traducerile 

5 

realizate de Coresi şi Dosoftei, de Psaltirea voroneţiană şi Psaltirea Hurmuzaki, toate 
din veacurile XVI-XVII. Textele paralele au fost de asemenea comparate cu două 
psaltirii greceşti, una publicată la 1740, cealaltă în 1761, iar textul slav fiind 
inclus de însăşi A.I. Candrea în lucrarea mai sus citată. Baza de pornire o 
constituie Psaltirea scheiană. 


PSALT. PSALT. PSALT. PSALT. HURMUZAKI 

SCH. CORESI DOSOFTEI 


Cânta vb. I 




Tot cântăm şi cântăm şi la 
(puterea) ta 
(pag. 35) 

prea cântăm şi 
cântăm 

cânta-vom şi 
psălmui-vom şi la ta 

cântu şi cânta-voi şi la 

Doamne cântu ţie (pag. 109) 


psălmui-voi ţie 

cânta-voi ţie voi 

ţie cântu (pag. 113) 


cânta-voi 

voi cânta 

Bucium s.n. 





einen grossen Kreis, nehmen die Spiellenthes so alle ordinair Zigeuner nebst, eine Schaf Wasser in die Mitte 
und tanzen um selbigen herum, ihre Musik gehet meist auf tiirkisch mit Schăchten Instrumenten, die sie sich 
selber machen, ordinare Trommel, Geigen und Pleifen, die Geige ist ein halber Kiirbis, eben mit Pergament 
iiberzogen, die Trommel ein ordinairer Sieb (sita) zu beyden seiten iiberzogen, die Fliitte muche sie sich non 
einem jeden Stuck Holz. Hurmuzaki, voi. IX, partea I, pag. 638. 

în glasul bucirelor (pag. 90) 

Buciraţi în lură noao cu 
buciru (pag. 167) 
în bucire fareatel (pag 
bucire de corn J 203) 
în glas de buciru 
(pag. 308) 

Trâmbiţaţi în lună 
noao cu trâmbiţa 
în bucinele 

sau 

în trâmbiţă 
bucine de corn 

glasu de trâmbiţă 

... cu trâmbiţa 

bucine de corn 
trâmbiţa 

glasu de buciunru 

buciuraţi cu bucinrulu 

în buciure 

bucine de corn buciure 

Cetera s.f. 

în ceteri (pag. 82) 


Ciateră 

Cetere 

cântu ţie în 


psălmui-voi cetera 

psălmui-voi cetera 

ceteri (pag. 139) 



cetera 

cu ceteri (pag. 167) cântaţi... 


cu ciaterî 

cântec frumos 

în ceteri 



cu ceterele cântaţi... în 

(pag. 203) 

cântaţi...în ceteri 

cântaţi... în ciaterî 

cetere 

Psaltire si cetere 

ceteri 

ceteri 

ceterile 

(pag. 233)_ 




Organ s. n. 

Spânzarămu organele 



orgoanele 

(pag. 285) 




în strune şi organe 



orgoane 


(pag. 308). 

marule (mâinile) mele teură 
organu 


De altfel, fără a continua paralele în acest sens, textele respective pot fi aflate şi în 
traducerile moderne ale aceleiaşi lucrări. Confruntarea mai poate continua şi pe alte 
planuri, concluzia finală fiind exact aceeaşi. Un singur lucru este plauzibil în acest 
sens si anume că tălmăcitorii vechilor scrieri au făcut digresiuni şi intervenţii în texte, 
acolo unde li se părea că unele fapte erau asemănătoare celor de la noi. Un astfel de 
exemplu îl găsim în cartea mitropolitului Dosoftei, Vieţile şi petriaceria svinţilor 
(pag. 273): „Purtându amână idoli şipodobiţi cu un fealiu de obraze, ghiduşeşte cân¬ 
tând, ţinea calea a bărbaţi şi a fămei, săvai cum fac la noi cucii şi ceia ce trag în 
vale 

Astfel de versiuni nu sunt multe şi, ca atare, este foarte greu de descoperit în 
textele vechi, traduse, vreo referire specială la contemporaneitatea autorului. 
Singurele texte cu referiri precise şi la modul de a cânta şi la concepţiile despre 
muzică, la obiceiurile respectivilor lăutari sau cântăreţi, sunt cronicile sau descrierile 
de călătorii. „Pentru că eu, binecredinciosul, io Dan Voevod, domn a toată Ungro- 
Valahia ” 18 aşa începe documentul datat la 3 octombrie 1385 în care este vorba de 
ţigani pentru prima oară în istoria noastră. Anume domnitorul dăruise mănăstirii 
Tismana un număr de 40 de familii de ţigani, laolaltă cu nişte livezi, o selişte şi o 
moară. Numai cu trei ani mai târziu, un număr aproape de zece ori mai mare de 
familii de ţigani, 300, fac obiectul unei alte danii şi iată că, aici, oamenii vii sunt puşi 

18 Documente privind Istoria României - B. Ţara Românească, I, (1247-1500), pag. 33; cf. Al. Ştefulescu, Mănăstirea 
Tismana, Târgu Jiu/1896, pag. 167-171; Potra George, Contribuţiuni la istoricul ţiganilor din România, Bucureşti, 
1939, pag. 19. 

alături de „220 găleţi de grâu şi 10 buţi de vin şi 10 burdufe de brânză” 19 , ca şi cum ar 
fi făcut parte dintr-un inventar mort. 

Nu numai în veacul al XlV-lea robii au fost consideraţi ca atare, ci până mult 
mai târziu şi anume până la mijlocul secolului trecut. Ei trăiau la curţile boiereşti sau 
în preajma mănăstirilor, la curtea domnească, în cocioabe şi bordeie mizere. De felul 
cum munceau şi de buna lor rânduire răspundeau vătafii şi juzii 20 .Vătafii şi juzii citaţi 
şi ei în mai multe zapise, urice sau surete, în veacul al XVIII-lea şi începutul celui de¬ 
al XlX-lea, îşi cumpărau rangul. Până la dezrobirea ţiganilor, ei au fost mai marii 
sălaşelor şi, în parte, beneficiari ai muncii robilor. 

Chiar din primii ani de când avem cunoştinţă documentară despre existenţa lor, 
ţiganii sunt grupaţi cu toţii pe acelaşi loc. Ei nu trăiau în aceleaşi clădiri cu slugile 
boiereşti, ci aveau uliţele lor 21 . Această statornicire pe o anumită ulicioară s-a păstrat 
până la mijlocul veacului trecut. Astfel, la Iaşi, lăutarii locuiau pe uliţa Frecăului, la 
Bucureşti în mahalalele Caimatei şi Scaune 22 şi la Mihai Vodă 23 („ dintre care zece 
lăutari ce şad în Mihai Vodă ”). Mai târziu, îi găsim grupaţi pe vătăşii, fiecare vătăşie 
organizată pe o meserie comună. De asemenea, pornind de la meşteşuguri, vor locui 
pe aceleaşi uliţe ţiganii robi cu meserii sau fără: „1570, ianuarie 9, pentru că a fost 
Aldea sluga sfintei mănăstiri şi vecin şi l-au trimis în satele sfintei mănăstiri să 
strângă şi să ia veniturile din porci şi din stupi şi din dăjdiile aţiganilor ” 24 . 

Toţi aceştia plătesc patentă boierului, iar câştigul revine tot acestuia prin 
intermediul starostelui, în acest caz, ei puteau face parte chiar şi din breasle. „ Ţiganii 
statului, adică cei de până acum se numeau ţigani domneşti, uneltind meşteşuguri din 
cele cu prăvălii şi fără prăvălii, să vor înscrie la corporaţia lor şi vor primi patenta 
după treapta meseriei lor şi vor plăti darea pentru patentă întocmai ca toţi 
patentării” 15 . Acest document, destul de recent, din 1831, constituie de fapt o 
continuare a celui din 1570 şi, fără o interpretare deosebită, indică evoluţia drepturilor 
robilor ţigani pe o perioadă foarte mare din epoca feudalismului. Ţiganii robi, 
indiferent de profesie, puteau fi închiriaţi, vânduţi pe jumătate sau în întregime, 
puteau fi obiectul oricărei tranzacţii, fără ca nimeni să le poată lua apărarea. Aceasta, 
pentru că ei făceau parte integrantă din complexul de bunuri mănăstireşti, boiereşti 
sau domneşti. Cel care avea puteri absolute şi discreţionare asupra vieţii lor era 
domnitorul, iar boierii şi călugării căpătau aceste puteri cu învoiala voievodului. 

Ludwig Kreuchely, consulul prusian de la Bucureşti şi Iaşi, la 1822, face o 
statistică a profesiunilor pe care le aveau ţiganii. Conform afirmaţiilor sale, ei 
depindeau în mod administrativ de marele armaş 26 , boier socotit de autorul lucrării de 
categoria treia. „Sub ordinele sale sunt de asemenea muscalagii principatului, 
muzicienii şi şefii lor denumiţi vătafi, deasemeni lăutarii, adică ţiganii robi ai 


19 Documente, idem, pag. 42. 

20 Teodor Codrescu, Revistă istorică. Iaşi, 1916, nr. 4, pag. 52. 

21 Documente privind Istoria Romăniei-B. Ţara Românească, pag. 193. (1451/7 august, Tîrgovişte; Vladislav Voievod 
dădea mănăstirii Cozia, printre altele, satele Săpatul, Capalul, Seperigul şi Bucenul şi ţiganii după uliţa de la Râmnic). 

22 Ionescu Gion, Istoria Bucureştilor, pag. 54, 319, 326, 336 etc. 

23 Arhivele istorice centrale, Fond, „Vomicia Bucureşti", dos. 3593/1834, f. 5 a. 

24 Documente, idem, voi. III, pag. 338. 

25 „înştiinţare pentru drepturile şi îndatoririle patentărilor". Arhiva istorică centrală; Fond „Vornicia Bucureşti", dos. 
2626/1831, p. 30-31. 

26 Hurmuzaki, op. cit., voi. X, pag. 521 (original limba franceză). 

domnitorului, deasemeni cei şapte sute aurari ” . In continuare, Kreuchely consideră 
că boierul obţinea un câştig considerabil de la ţigani şi, ca atare, nu lăsa niciodată să 
se calculeze cu exactitate produsul real al muncii acestora pentru a nu fi dat în vileag. 
F. G. L. Laurencon, trecând tot în 1822 prin Ţările Româneşti, observă acelaşi lucru 
ca şi consulul prusac , relativ la câştigurile armăşiei rezultate din dăjdiile ţiganilor. 
El remarcă, de asemenea, că unii ţigani corturari cutreierau ţara în tarafuri formate 
din cobzar, violonist şi naist . 

în afară de ţiganii robi mai erau angajaţi pe lângă curţile boiereşti şi domneşti, 
pentru o leafa oarecare, diferiţi cântăreţi, dintre care unii erau lăutari liberi, ţigani 
veniţi din alte părţi, despre care Kreuchely afirma că formau aşa-numita „muzică 
nemţească 30 . Şi aceşti cântăreţi liberi, lefegii, ca şi mehterhaneaua pentru care se 
plătea anual 260 piaştri, făceau parte de asemenea din armăşie 31 . După afirmaţia 
generalului F. G. Bauer, numărul mehterilor era de douăzeci 32 . Iată că arta muzicală, 
susţinută la curtea domnească de cântăreţi liberi sau robi, era condusă şi controlată în 
mod paradoxal de către şeful artileriei domneşti. 

Dintr-o catagrafie inedită a oraşului Iaşi, datând din 1808 reiese că la Iaşi 
existau trei categorii de muzicieni, mehteri, breslaşi şi ţigani robi, iar în afara lor, cei 
străini numiţi sudiţi care plăteau patentă. Grupările boiereşti şi diferitele divanuri ca 
de exemplu hatmania, agia, comişeii curţii şi celelalte înalte dregătorii erau denumite, 
la începutul veacului al XlX-lea, breasle. Deci, în acel moment termenul de breaslă 
însemna o unitate afiliată curţii domneşti şi nicidecum o asociaţie profesională sau 
corporaţie. Breslaşii erau lefegii diferitelor dregătorii care, în cazuri de alai, se grupau 
pe breasle şi purtau semnele lor distinctive. 

Fiecare cap de breaslă avea angajat în mod obligatoriu un toboşar care făcea 
strigările, un surlar şi unul sau doi trâmbiceri (sârmacif 4 . La 1808, existau la Iaşi, 
conform catagrafiei, un număr de treisprezece toboşari, surlari etc, locuitori în 
mahalalele de lucrători: Feredeele, Muntenimile, Rufenii, Tătăraşi, Ciurchii, 
Hapioaia. în aceleaşi mahalale mai locuiau şi mehteri dintre care unul avea şi profesia 
de tăbăcar. în afară de aceştia mai existau un număr de doisprezece cu indicaţia de 
breslaşi, adică lefegii ai unui departament , iar printre aceştia apar oameni cu 
profesii deosebite de cele ale lăutăriei ca, de exemplu, Angheluţă olar 36 . Lăutari cu 
alte profesii se aflau şi între cântăreţii domneşti, Neculai abager, Neculai tăbăcar . 
Acest fapt dovedeşte că cei de mai sus, în afară de meşteşugul lăutăriei, ca să poată 
trăi, erau meseriaşi în cu totul alte ramuri de activitate. în aceeaşi catagrafie este 
consemnat, poate pentru prima oară în „scrierea ţiganilor ce se află în Eşii ” , 


27 Hurmuzaki, op. cit., pag. 522. 

28 F.G.L. Laurengon, Nouvelles Observations sur la Valachie, Paris, 1822, pag. 25-26. 

29 ibidem, pag. 36. 

30 Hurmuzaki, op. cit., pag. 537. 

31 ibidem, pag. 546. 

32 F.G. Bauer, Memoires historiques et geographiques sur la Valachie , Paris, 1778, pag. 59. 

33 Condica scrierii sufletelor şi a familiilor a stării de geos din târgul Eşii , iulie 15 1808, Arh. Stat, Iaşi, 1634. 

34 V.A. Urechia, Istoria românilor , voi. I, II, passim. 

35 Catagrafia oraşului Iaşi , 1808, f. 46 v. 

36 ibidem, 1775, pag. 21 

37 ibidem, 1808, f. 58 v. 

38 ibidem, f. 90. 

numele lui Barbu Lăutarul, care, deşi rob al boierilor Ghiculeşti, este catagrafiat ca 
vătaf de lăutari 39 . Cei mai mulţi dintre robii ţigani erau scripcari, câţiva cobzari şi 
naingii. Ţambalagii apar ceva mai târziu în Moldova, unii dintre ei fiind lăutari sudiţi, 
adică străini. Documentele de vânzare şi cumpărare a lăutarilor robi dovedesc că 
aceştia, ca şi ceilalţi robi meşteşugari, erau socotiţi adevărate comori. Nu orişicine îşi 
putea îngădui să cumpere un lăutar, căci preţul acestuia se ridica la mii de aspri. 

Iată ce reiese din unul dintre primele documente în care apare această 
problemă. Documentul datează din 14 aprilie 1570 40 şi reprezintă o întărire a lui 
Bogdan, voievodul Moldovei, pentru cumpărăturile făcute de vornicul Dinga de la 
mai multe persoane, asupra satului Firloeşti. De asemenea, voievodul mai întăreşte o 
sumă de sălaşe de ţigani primite anterior de acelaşi boier din partea domnitorului 
muntean Mircea şi de la alte persoane: „Şi pe lângă acestea, aşişderea am dat şi 
întărit credinciosului nostru pan Dinga vornicul ai săi drepţi şi robi de casă ţigani şi 
ţigance anume: Radu cu femeia sa Dobra, şi Stoica alăutar şi femeia sa Leneşa cu 
copiii lor, Ruste alăutar şi femeia lui Anca şi copiii lor, care aceşti de mai sus scrisi 
robi ţigani i-a dat Mircea voievod când s-au dus în legaţie ”. în cea de-a doua parte a 
documentului se vorbeşte despre alţi lăutari cumpăraţi de Dinga şi rudele lui: „ care 
aceşti de mai sus scrişi ţigani si anume Bojar i l-a vândut Saloni Pitar, fratele lui 
Dinga şiTîmpa alăutar şi Danciu şi Oprea şi fratele său Ciolan şi surorile lor pe care 
le-a cumpărat de la Baican comis în Ţara Românească drept 4000 aspri”. Această 
din urmă sumă a fost deci plătită pentru un sălaş întreg de ţigani, dintre care numai 
unul era lăutar. Se pare că acesta nu era atât de vestit, întrucât alte documente 
pomenesc despre preţuri mult mai mari date pentru un singur rob, de exemplu, Radu 
Lăutarul, ale cărui zicături erau, probabil, deosebit de frumoase, a fost cumpărat la 4 
ianuarie 1574 de către mitropolitul Evthenie pentru suma de 4500 aspri. „Şi iar au 
cumpărat un ţigan anume Radu lăutariul cu sălaşul lui de la Chirtop din Vâlcăneşti, 
drept 4500 aspri gata ” 41 . 

Vânzarea de lăutari a fost parese deosebit de avantajoasă, deoarece unii 
boiernaşi şi neguţători se ocupau exclusiv de această profesie. într-un document 
gorjenesc, emanat de la curtea lui Alexandru Vodă din Târgovişte, la 24 aprilie 1618, 
apare un astfel de mijlocitor Nica Arbanaşul (adică albanezul). „Şi iar a cumpărat 
Udrea din Roşia un ţigan anume Stan alăutarul de la Nica Arbanaşul din Căpreni cu 
2000 aspri gata şi el l-au cumpărat de la Dragomir Brătescul din Salba .” Se înţelege 
că preţurile variau după valoarea muzicală a lăutarului. Desigur că această valoare era 
în funcţie şi de repertoriul, de posibilităţile lăutarului de a improviza şi de a adapta 
necesităţilor curţii domneşti cântecul popular. Din acest motiv, se punea şi problema 
întreţinerii lăutarului care parese era deosebită de cea a robilor obişnuiţi. „ 1590, iulie 
12 să fie volnici cu această carte a domniei mele să ţie aţiganul lor anume Opriş 
alăutarul pentru că l-a cumpărat părintele lor Stroe de la domniţa Despina din 


39 Catagrafia oraşului Iaşi, 1808, f. 90 v. 

40 Documente privind Istoria României - A. Moldova, voi. II (1551-1570), pag. 224; cf. Uricarul, voi. XVIII, pag. 177- 
187; Mihail Gr. Posluşnicu, Istoria muzicii la români, pag. 579; cf. Uricarul, voi. X, pag. 136-139, original slavon - 
traducere făcută „de pe sârbie pe limba moldovenească", la 1801, martie 13, de loniţă ot Mitropolie. în acest document, 
apare Stoica alăutarul şi cu femeia sa Neacşa nu Leneşa, iar mai jos, Tâmpa alăutariul. 

41 Documente privind Istoria României - B. Ţara Românească, voi. IV, pag. 128; cf. Arhiva de Stat, condica nr. 722 
(Mănăstirea Bucovăţ), f. 407-408. Original slavon. 

Drăgoeştipentru 1000 aspri de argint” 42 . 

Indiferent dacă lăutarul era vândut sau cumpărat cu 1000 sau 4000 de aspri, 
suma însemna extrem de mult pentru momentul respectiv. Pentru a face cunoscută 
valoarea, este bine să se ştie că haraciul plătit de Mircea turcilor era de 3000 de 
aspri 43 . Valoarea comercială considerabilă a lăutarilor ţigani nu a constituit numai 
prilejul unor schimburi, ci a dat naştere unor serii de procese între feudali din cauza 
mişcării lăutarilor de pe o moşie pe alta si, uneori, chiar din Moldova în Muntenia sau 
invers. Este de la sine înţeles că robii ţigani nu plecau de dragul hoinăritului, ci, pur şi 
simplu, din cauza stăpânului care-i asuprea, deci în căutarea unuia mai înţelegător, 
căci de libertate nu putea fi vorba atunci. Ei nici nu erau socotiţi drept oameni şi, prin 
urmare, oricine îi întâlnea în drum putea să-i înrobească, fie cu forţa, pentru propriile 
necesităţi, fie pentru suma plătită de vechiul stăpân al robului. Dorinţa lor de viaţă 
liberă, după cum scriu documentele, era considerată drept viclenie, de aceea, asupra 
lor planau cele mai cumplite dintre pedepse. Păgubaşul se adresa în cazul dispariţiei 
vreunui rob domnitorului care era: stăpân absolut şi pe viaţa ţiganilor şi pe 
persoanele lor şi pe lucrurile lor” 44 . 

în ceea ce-i privea pe boieri sau pe egumeni, aceştia trebuiau să dovedească cu 
acte drepturile lor de proprietate asupra robilor fugiţi. în cazul în care nu puteau, 
ţiganul devenea rob domnesc sau, dacă existau începuturi de dovezi, el trebuia să fie 
înapoiat vechiului stăpân 45 . în ultimii ani ai secolului al XVII-lea s-a pornit în 
Moldova o pricină a cărui erou a fost un cobzar, Neculai Ungureanu, iar părţile, 
Mihalachi Panaite şi Gligoraşco Ţirul. Pricina începută la 4 martie 1689, adică pe 
timpul lui Constantin Cantemir, durează, cu întreruperi, un secol, până la 1789, în 
timpul lui Constantin Moruzi, părtaşii fiind moştenitorii celor doi boiernaşi şi urmaşii 
cobzarului Neculai. La început, în 1689, acel Gligoraşco Ţirul avusese o datorie de 20 
de lei către Panait 46 . Judecându-se, Constantin Vodă Cantemir a hotărât ca în schim¬ 
bul datoriei, Panait să-l ia pe Neculai Ungureanu cobzar ţigan. Acesta din urmă, sătul 
de prigonire, a fugit însă de la Panait. Din acest motiv, noul său proprietar se plânge 
domnitorului, iar la 1710, Neculai Vodă îi dă boierului carte la mână, precum că: 
panaite unde va afla pe acest Neculai ţiganul să aibă a lua cu ţigancă şi copii să-l 
ducă la casa lui ca să-l stăpânească precum scrie la cartea de la răposatul Cantemir 
Vodă” 41 . Din acel moment încep să curgă hârtiile prin care sunt urmăriţi, atât lău¬ 
tarul, cât şi copiii săi, care refuză categoric să se întoarcă la fostul stăpân: „Noi 
Mihail Racoviţă Voevod dat-am cartea domniei mele lui Mihalachi Panaite, să fie 
volnic cu cartea domniei mele a merge şi a căuta pe un ţigan al lui, anume: Neculai 
Ungureanu cobzar, care ţigan au tot umblat închinându-se cu multe meşteşuguri pe 
la boieri, pînă acum, încă s-au închinat la boieriul nostru Radu Racoviţă biv vel 
cămăraş şi găsindu-l Panait pe ţigan, vrând să-l ia, iar ţiganul se pune împotrivă cu 
alţi ţigani şi nu va să meargă unde-l duce Panaite. Deci ori unde l-ar afla, ori în 
ţigănii domneşti, ori în ţigănii boiereşti sau călugăreşti, să aibă a-l lua de grumaz să- 

42 Documente privind Istoria României - B. Ţara Românească, voi. IV, pag. 228. 

43 Dricarul, voi. XVIII, pag. 187. 

44 Legiuirea Caragea, pag. 195. 

45 ibidem, pag. 10-12. 

46 Dricarul, voi. XXI, pag. 383. 

47 ibidem, pag. 384. 

I ducă înapoi la casa lui şi nime să nu stea împotriva cărţii gospod. 

Let. 7232 (1724) februarie 12”. 4S 

Neculai cobzarul fuge şi de la Radu Racoviţă şi se aciuiază în 1727 pe lângă 
Mihalache Sturza, care porneşte pricina cu Panait şi o continuă încă multe decenii. Ar 
fi o greşeală să se creadă că domnia şi boierimea, care erau interesate în posesiunea 
ţiganilor, în general, şi a lăutarilor în special, se limitau în cazul fugii sau dispariţiei 
vreunui rob numai la judecată. Nenorociţii de fugari erau hăituiţi şi urmăriţi cu 
străşnicie. Jalba cămăraşului Arghirie Cuza, din 24 martie 1794, dezvăluie mijloacele 
care stăteau la îndemâna boierimii pentru a stăvili dragostea de libertate a robilor: 
„Prea înălţate doamne, pomenit întru fericire domnul Constandin Dumitru Moruz 
Voevod mi-au dat şi mi-au miluit cu hrisov două sălaşe de ţigani anume Crâste cu 
femeia lui şi cu copiii lor şi Ioan lăutar cu femeia şi copiii lui din ţiganii gospod, care 
dintre acele două sălaşe Crâste cu femeia şi copiii lor se află sub stăpânirea mea, iar 
pe Ioniţă lăutar căutându-l în câteva rânduri nu l-am putut să-l găsesc. Acum din 
giuzii ce umbla prin ţară l-am oblicit, s-ar fi aflând în ţinutul Lăpuşnei, prin sate, 
umblând din loc în loc. Mă rog înălţimii tale ca să faci luminată poruncă înălţimii 
tale ca să ne trimită un armăşel cu voinicie şi oriunde-l vor găsi să-l aducă cu femeia 
şi copiii lor, ca să nu fiu păgubaş de slujba lui şi va rămâne înălţimii tale mare 
pomană. A înălţimii tale prea plecată slugă, Arghirie Cuza cămăraş ” 49 . 

La începutul veacului trecut, când robii lăutari făceau parte din breasle şi aveau 
venituri proprii, apar uneori, dar nu obligatoriu, ca părţi în diferite pricini, în această 
situaţie, reprezentantul lor era boierul care răspundea de faptele comise de robi printr- 
un interpus, pentru că robii nu puteau fi nici martori şi, nefiind consideraţi oameni, nu 
aveau dreptul să presteze jurământ: „Din porunca cinstitului divan, sapciu hătmănesc 
vătav de curte au înfăţoşat în trecuta judecată pe Ioniţă muzicantu prin vechil cu 
adeverinţă în scris. 50 în afară de vânzare sau schimb, ţiganii lăutari robi puteau fi 
închiriaţi de către un proprietar altuia, deşi în pravile nu era stipulat decât: „stăpînul e 
slobod să vânză şi să dăruiască pe ţigan ” 51 . Cu toate acestea, lăutarii care produceau 
o cantitate mare de bani şi, probabil, plocoane tot atât de multe, erau închiriaţi ca un 
obiect oarecare, în acest sens, este elocventă scrisoarea unui interpus al unui oarecare 
negustor Hagi lanuş, datând din 7 aprilie 1821, unde găsim: „Să închiriază maicii 
(nume şters) de la Cocorăşti un lăutar şi un toboşar ca să izbutească el cu vânzarea 
vinului de paşce ,,S2 . 

Din cauza valorii ridicate a celor produse de către lăutari, domnia a luat măsuri 
pentru stăpânirea lor. Curtea domnească, atât din Bucureşti, cât şi de la Iaşi, de la 
finele veacului al XVIII-lea, era deosebit de rapace. Profitând că peste ţară trecuseră 
multe schimbări, ca urmare a fluctuaţiei domniilor şi duşmăniei dintre boieri, mulţi îşi 
părăseau locurile în mod vremelnic şi, din această cauză, îşi pierdeau din acte, ceea ce 
a determinat pe unii domnitori, ca de pildă pe Mihail Şuţu, să procedeze aşadar la 
acapararea lăutarilor. 


48 Uricarul, voi. XXI, pag. 382. 

49 Potra George, op. cit., pag. 307; cf. Biblioteca Academiei R.P.R., Documente CVI /143. 

50 Arhiva istorică centrală, mss, 890, Documente 87, f. 128 (24 iunie 1841). 

51 Legiuirea Caragea, loc. cit., pag. 10. 

52 Arhiva istorică centrală, „Corespondenţa lui Hagi lanuş", nr. 53. 

Un document semnat de un pisar al curţii moldovene, din timpul domniei 
voievodului mai sus amintit, arată că ţiganii boiereşti, de la sfârşitul veacului al 
XVIII-lea, prin jalbă, puteau deveni ţigani domneşti. Fiind înzestraţi cu această 
calitate, ei aveau dreptul să cutreiere ţara cu dezlegare domnească, cântau şi adunau 

c o 

venituri din care cea mai mare parte o depuneau „nazirului slujbei ţiganilor 
gospod”. Astfel, la 1793, apare prima oară, ca funcţie boierească, un biv vel cămăraş 
însărcinat cu primirea jalbelor şi veniturilor provenite de la ţiganii domneşti: „ Cinstit 
credincios boierul domniei mele Costache Mamul biv vel cămăraş nazirul slujbei 
ţiganilor gospod, fiindcă pentru ţiganii cobzăreşti ce însăşi ei de bună voia lor prin 
jalba ce au dat domniei mele s-au arătat că sunt direpţi ţigani gospod... ” 54 

Ţiganii despre care vorbeşte documentul aparţinuseră mai multor boieri, care, 
în decursul, timpului îşi pierduseră hrisoavele de proprietate asupra lor. Din acest 
motiv, prin jalbă, ei au devenit proprietatea domnitorului. Din cauză că în afară de 
aceştia mai erau încă alţi lăutari ţigani proprietate a altor persoane, domnitorul, ca să 
nu-i piardă nici pe aceştia, îi înglobează pe toţi în ţigănia domnească: „Poruncim 
domnia mea ca toţi ţiganii cobzăreşti să ia întru a noastră domnească stăpânire ca 
nişte drepţi ţigani domneşti ce n-au fost daţi nimănui până acum şi să-i treacă la 
tabla ţiganilor gospod împreună cu alţi ţigani domneşti de la care să ia obişnuita 
dajdie. Aceasta poruncim. 1793 noiembrie 8” 55 . 

Negoţul cu lăutari devenise în acel timp deosebit de fructuos, iar prezenţa lor la 
curţile boiereşti dovedea un semn de bogăţie. Aproape în toate condicile de moşie ale 
boierilor din Muntenia sau Moldova figurează câte un grup de lăutari. Din cauza 
valorii lor comerciale ridicate li s-a dat dreptul să-şi închege o breaslă care să le 
coordoneze nu atât activitatea, cât mai ales câştigul. în socotirea valorii unui rob ţigan 
se acordau două preţuri, primul, pentru „suflet", iar al doilea pentru meşteşug, acesta 
fiind raportat venitului bănesc realizat de pe urma lui. Din cauza înmulţirii lăutarilor 
şi probabil a speculei la care se dedau unii negustori de robi, Alexandru Mavrocordat 
dă o „anafora" prin care stabileşte ca nu cumva să se plătească pentru meşteşugul 
lăutăriei vreun preţ deosebit: „Prin cea de a doua obştească anafora, ce s-au făcut 
mai pe urmă, tot în anul acesta 1785, septembrie 22, se cuprinde pentru pricina 
împărţirilor de ţigani ce s-au obişnuit până acum aici în ţară cât şi pentru partea 
moldovenească. De se va întâmpla ţiganul sau ţiganca cu vreun meşteşug şi stăpînii 
nu se vor putea învoi pentru pricina meşteşugului, atuncea să meargă înaintea 
giudecăţei şugiudecata va hotărî ce preţ să dee acela la care va rămâne sălaşul, 
pentru meşteşugul ţiganului sau a ţigancei afară de preţul ce s-au socotit pentru 
suflet, însă pentru meşteşugul lăutăriei, a cobzăritului sau a altor zicători, să nu se 
hotărască nici să se dee preţ osăbit” 56 . 

în afară de aceasta, din cauza faptului că lăutarii prinseseră a pribegi prin ţară 
şi deci câştigurile nu mai erau certe, într-o altă anafora se stabileşte că ei nu se mai 
pot dezlipi de vatră: „ spre a cunoaşte şi robul că are stăpân, cum şi stăpânul că are 


53 Nazir = intendent, vătaf. 

54 George Potra, op. cit., pag. 306. 

rob” 51 . De aceea, în „Catastihul patentărilor de neguţători şi meseriaşi împărţiţi pă 
corporaţii" al poliţiei Bucureştilor pe anul 1832 58 , în dreptul numelui lăutarilor care 
posedau patente, este indicat şi stăpânul fiecăruia. Din 14 lăutari patentări, 6 
aparţineau mănăstirii Mărgineanu, iar restul de diverşi boieri, Grigore Filipescu 
vornic, Brîncoveanu ban, Trăsnea clucer etc. Toţi aceşti patentări, după cum am văzut 
mai înainte, locuiau în aceeaşi mahala, în mahalaua Scaune, aşa precum se 
statornicise încă din veacurile trecute. 

Deşi boierii şi domnitorul, care îi exploatau într-o egală măsură, încearcă să 
dovedească, spre sfârşitul veacului al XVIII-lea, prin anaforale şi pitace, că arta lor 
era „ bună de nimica ”, faima lăutarilor români trecuse însă peste graniţe. Poate că 
printre robii trimişi la Stambul, ca făcând parte din zaherea, să fi existat şi ţigani 
lăutari sau poate că aceştia erau cumpăraţi în mod special de notabilităţile 
Stambulului. Certă este însă afirmaţia făcută de geograful grec Daniel Philippide în 
Geografia României, scrisă la 1816: „Şi la Constantinopole cei mai buni scripcari 
sunt ţiganii [aduşi] din România” 59 . 

Ca o confirmare a celor de mai sus, menţionăm cererea paşei de la Giurgiu 
(1825), prin care solicita domnitorului muntean un număr de lăutari, pentru a-1 veseli 
cu prilejul sărbătorii ramazanului 60 . Deci, cu sau fără valoare, lăutarii ţigani au fost 
socotiţi, în timpul feudalismului, asemenea unor obiecte al căror preţ era în funcţie de 
momentul în care se făcea tranzacţia. Viaţa robilor lăutari ţigani a fost aceeaşi cu 
viaţa tuturor robilor din veacul al XlX-lea. Din punctul de vedere al relaţiilor dintre ei 
şi stăpâni, lăutarii erau consideraţi drept obiecte de lux, datorită valorii lor plătite 
uneori în aur, ori ca unelte cu ajutorul cărora boierii sau călugării realizau câştiguri 
mari prin utilizarea lor în cârciumi, hanuri sau iarmaroace. în ceea ce îi privea, din 
câştigul realizat nu puteau reţine nimic, nici măcar pentru strictul necesar. Păstrând 
dreptul de constrângere asupra lăutarilor, boierii îi obligau să le producă venituri. 
Astfel se explică peregrinarea lor prin ţară, nicidecum ca o mărturie de bunăvoinţă a 
acestuia faţă de rob. Aici este vorba ca şi în celelalte ramuri de activitate ale robilor, 
de dreptul de proprietate a feudalului şi asupra producătorului, nu numai asupra 
muncii sale. De altfel, acest drept era legiferat. Libertatea relativă de circulaţie a 
robilor lăutari a variat de la o epocă la alta, după cum era acordată libertatea oricărui 
fel de rob. O altă raţiune a acordării dreptului lăutarilor de a se mişca din loc în loc a 
constituit-o şi impozitul pe ţigani, ţigănăritul, instituit în Moldova de către Mihail 
Racoviţă, în cea de-a treia sa domnie (1716-1727). Ţiganii, care cutreierau ţara, 
trebuia să aibă asupra lor şi un contract, iar acesta a fost instituit de abia către finele 
veacului al XVIII-lea. 

La începutul veacului al XVII-lea, între 1603-1605, în Muntenia şi Moldova, 
apare, probabil, pentru prima oară, cea dintâi formă de organizare a meseriaşilor, 
„Frăţia croitorilor” din Târgovişte. Din documentul respectiv, ca şi din altele 
ulterioare, se întrevede necesitatea organizării pe meşteşuguri a meseriaşilor şi 
negustorilor din Muntenia şi Moldova, în veacul al XVII-lea, această formă îi 


57 Arhiva istorică centrală, Condica, mss., 89, pag. 386. 

58 Vîrtosu E. şi Vîrtosu Ion, Catastih, Bucureşti, 1932, pag. 212-213 

59 Anuarul de Istorie naţională, 1923, voi. II, pag. 164. 

interesează exclusiv pe cei liberi care plăteau impozite, dar care nu făceau parte din 
patrimoniul nici unui feudal. 

Ca toţi ceilalţi plătitori de dajdii şi plocoane, se organizează şi muzicanţii. La 
Iaşi apare astfel pentru prima oară o menţiune despre un staroste de surlari, localnic al 
uliţei Frecăului, uliţă de margine, unde se stabiliseră zicătorii, lăutarii şi mehterii. 
„7180 (1671) octombrie 20, Iaşii, Adică eu Catrina Tănăsoaie şi cu ficiorii mii cu 
Pavel şi cu Tofana şi cu Mariie, scriem şi mărturisim că acest adevărat zapis al 
nostru precum noi de bună voie noastră am vândut o casă cu loc cu tăt în uliţa lui 
Frecau şi am vândutu dumisale lui Andreaiu Trâmbiţaş şi femeii dumisale îi Catrinii 
drept treizeci de lei bătuţi ca să li hie lor pomană şi cuconilor lor în veci si când s-au 
făcut această tocmeală prilejuitusau preutu Gligoraşă ot zvitie Ioan Zlataust şi 
preutul Neculai tij şi vătavul de surlari Custin şi Gligoriţă făclier şi Neculai 
ţârcovnic şi Eni trâmbiţaş şi Lupaşco şi Toader trâmbiţaş ” 61 . 

Custin, vătavul de surlari, făcea parte desigur din rândul celor care plăteau câte 
un leu plocon pe an, fie hătmăniei sau agiei, fie armaşului celui mare. El, ca atare, 
conform documentului, era un fel de şef ierarhic, similar conducătorului 
mehterhanalei, mehterbaşaua. La începutul veacului al XVIII-lea, pe la 1733, în 
mahalaua în care locuiau trâmbiţaşii din Bucureşti, apar, de asemenea, o serie de 
vătafi, de trâmbiţaşi probabil ai hagiei sau hătmăniei, fiecare dregătorie având grupul 
ei de surlari, trâmbiţaşi etc. în acelaşi moment apare şi „Cartea vătafului de 
trîmbiţasi” 62 , de unde reiese organizarea deosebită de cea a breaslei lăutăreşti. Ei erau 
salarizaţi în mod deosebit şi figurau în vămile vistieriei 63 . 

Cea mai veche organizare de breaslă lăutărească, cunoscută până acum, apare 
la Craiova în 1723. Documentul, care dovedeşte existenţa breaslei, este premergător 
celui de la Huşi cu cel puţin şase decenii. De asemenea, forma în care este redactat 
presupune o existenţă mai îndelungată a breaslei, pentru că nu este vorba acolo de un 
act de înfiinţare, ci de unul de stabilire a unor norme. Din document se desprinde în 
mod clar puterea vătafului ca organizator al vieţii lăutarilor şi ca jude al lor. Până la 
apariţia actului mai sus pomenit se considera că vătafii de lăutari erau în mod 
obligatoriu ţigani şi robi. Vătaful craiovean era lăutar liber şi moldovean. Primul 
document vorbeşte despre drepturile vătafului la o parte din câştigul lăutarilor, despre 
faptul că el îi trimitea pe lăutari să cânte acolo unde erau ceruţi, deci, vătaful 
îndeplinea în aceste condiţii funcţia unui mic impresar. în sfârşit, orişice ceartă, 
orişice judecată, în care una dintre părţi era lăutar ţigan, trebuia să fie condusă de 
către vătaful de lăutari: „Cartea lui Constandin lăutarul ca să fie vătaf de lăutar. 
Dat-am cartea noastră lui Constandin ţiganul lăutariu ca să aibă a fi vătaf pe toţi 
ţiganii lăutari câţi se află acum în oraşul Craiovei veri fie boerescu, veri 
mânăstirescu au măcar veri ai cui au fi afară den ţigan lăutari care sunt ai cămării 
iară alalţi toţi să fie subt ascultarea lui şi când se vor face nunte au boiereşti au 
neguţătoreşti au ale altora aici în Craiova să nu poată merge ţigani fără ştirea 
vătafului să se tocmească şi acei care vor face nunte să cheame pe vătaful ce easte 
lui sus zis au să trimiţă la dânsul să vorbească şi ei să tocmească şi să rînduiască 

zicători câţi vor fi de trebuinţă la acea nuntă precum şi la mease mari când se vor 
face au la boieri au la neguţători au la alţii, iar asemenea să trimită la vătaful şi el 
să rânduiască zicători câţi vor fi de trebuinţă la acea masă cu plată şi de s-ar tâmpla 
vreunui den ţigani să facă vreo nebunie au gâlceavă la vreo nuntă au la vreo measă 
au intre dânşii au n-ar asculta de vătaful ce este mai sus zis să aibă a certa pe 
fieştecare după vina lui şi orice judecată ar avea pentru meşteşugul lor să aibă a 
judeca şi a îndrepta dupe pricinile ce vor fi având între dânşii şi iar alte lucruri ce 
vor fi mai mari între dânşii să meargă la dumnealui vornicu să-i îndrepteze şi să aibă 
a lua într-un an de la tot ţiganul lăutariu cîte 20 de bani de nume după obiceaiu. 
Craiova, avgust 16 leat 7231 (1723) 

L.S. Gheorghe Cantacuzino Gligorie Bălan Ilie Ştirbeai Stoica Bengescu Nicola de 
Porta secretarul ” 64 

în cazul în care, în anul 1723, exista stabilit obiceiul ca lăutarii să plătească 20 
de bani anual, aceasta presupune o organizare temeinică şi îndelungată. Dependenţa 
breaslelor de vornicie şi nu de armăşie dovedeşte că breasla lăutarilor nu avea nici un 
fel de legătură cu curtea domnească, deci trîmbicerii, surlarii, toboşarii „gospod”, deşi 
breslaşi şi ei, aveau organizare aparte şi de alt tip. Vătaful breaslei lăutăreşti trebuia 
să fi posedat un gen de scripte în care înscria numele celor datornici şi a bunilor 
platnici, precum şi locul unde trimitea la cerere şi contraplată taraful de lăutari. Din 
nefericire astfel de catastife nu s-au păstrat. 

Cu câţiva ani mai târziu, după emiterea actului mai sus-citat, în timpul 
ocupării vremelnice a Olteniei (pacea de la Passarovitz 1618) comandamentul 
trupelor austriece de ocupaţie de la Craiova a hotărât evacuarea tuturor ţiganilor din 
oraş. Vătafului de lăutari i se dă însă un brevet în care se afirmă că este proprietar de 
casă, că locuieşte între neguţători şi că nu este ţigan. Lăsând deoparte contradicţia din 
actul menţionat mai sus, în care se spune clar „Constandin ţiganul lăutariul”, 
documentul acordat vătafului dovedeşte două fapte. în primul rând, vătafului de 
lăutari i s-a dat ajutor din partea celor mai bogaţi oameni din oraş, din partea 
boierilor, ceea ce dovedeşte relaţiile sale cu aceştia. în al doilea rând, starea sa 
materială depăşea pe cea a unui tîrgoveţ mijlociu: „1736, iulie 20, Constandin vătaf 
de lăutari din Craiova are case bune cu fântână şi curte şi şade între neguţători şi 
este orăşean; iar nu între ţigani, ci moldovean. Nu va fi scos din oraş după cum a 
ordonat administraţia Olteniei ca toţi ţiganii din Craiova să fie scoşi din oraş” 65 . 

Breaslele şi corporaţiiile profesionale existente pe teritoriul ţării noastre în tot 
timpul orânduirii feudale, ca de altfel în întreaga Europă, au beneficiat de o serie de 
privilegii. în primul rând, aveau ca scop înlăturarea concurenţei şi obţinerea unui 
monopol, fie în interiorul unui oraş, fie pe un teritoriu mai întins. în prima jumătate a 
veacului al XVIII-lea, în Moldova apar lăutari polonezi 66 , aduşi probabil, la un preţ 
mai ieftin de către boieri şi care funcţionează pe la curţile boiereşti şi mănăstiri. Una 
dintre acţiunile breaslelor era tocmai aceea de a nu permite intrarea în breaslă a 
străinilor. Din acest motiv, prezenţa lăutarilor polonezi în Moldova a fost de scurtă 
durată. Surlarii domneşti participau în mod obligatoriu şi obişnuit la iarmaroacele 

periodice, în care timp locuiau prin cârciumi. Posibil deci ca ei să fi cântat nu numai 
în zilele de mare dever, ci în mod obişnuit când nu erau în slujbă. 

în prima jumătate a veacului al XVIII-lea, în Ţara Românească apar muzicanţi 
aduşi de peste hotare ca şi în Moldova. Ei, fie că se numeau „muzicanţi nemţi” , 
„muzica evropenească” 68 sau „banda muzicanţilor nemţi” 69 , erau lefegii ai curţii 
domneşti ca şi componenţii mebterhanelei. în aceeaşi epocă, o parte dintre membrii 
mehterhanelei nu mai erau turci şi, din acest motiv, spre a-i deosebi de ceilalţi, erau 
denumiţi mehteri creştini. Aceştia din urmă primeau la curtea brîncovenească 56 de 
galbeni anual, iar mai târziu , la curtea lui Grigore Ghica (1768-1769, 1775-1777), 
toată taifaua primea suma de 1428 de lei anual, faţă de trîmbicerii şi surlarii 
gospodarului, care aveau leafa de numai 300 de lei anual 71 . Existenţa acestor aşa-zişi 
muzicanţi nemţi însemna că „lăutarii pământeni” aveau căutare mai mică sau în 
orice caz câştigurile lor diminuaseră, începuse să se răspândească muzica europeană 
cultă, la Sibiu şi la Braşov se dădeau concerte, iar în casele burghezilor înstăriţi 
apăruseră clavicorduri. 

în acelaşi timp însă, nu este mai puţin adevărat că lăutarii cutreierau, după cum 
am mai văzut, ţara în lung şi în lat, pe la ospeţe, cârciumi şi iarmaroace. Câştigul 
acestora nu era controlat de nimeni, nici chiar de către vătafi. Boierii şi mănăstirile şi, 
în ultimă instanţă, curtea domnească intenţionau să acapareze şi aceste mizere 
venituri. Ca urmare, lăutarii au fost obligaţi să creeze adevărate şcoli în care copiii lor 
să înveţe meşteşugul lăutăriei , ca şi aceştia să poată fi „destoinici lăutari 
mănăstireşti şi boiereşti cu agonisita ce-şi vor putea dobândi să-şi plătească birul 
stăpânului lor” 73 . Acestea au fost în parte cele mai importante motive care au dus la 
crearea unor breasle lăutăreşti în Ţara Românească şi Moldova, către sfârşitul 
veacului al XVIII-lea. Breaslele au durat până în cea de-a doua jumătate a veacului 
trecut, la 1862, când, după eliberarea din robie, lăutarii ţigani au găsit alte forme de 
organizare. Deşi din punct de vedere administrativ lăutarii şi mehterii depindeau de 
armăşie, din punct de vedere al îndrumării, ei erau conduşi de biserică. în condiţiile 
cunoscute ale vieţii feudale, îi găsim pe lăutari trăind în aceeaşi mahala nu numai la 
Bucureşti şi Iaşi, ci aproape în toate oraşele unde se grupau în jurul vreunei biserici. 
Acest din urmă aspect, considerat de unii muzicologi burghezi ca de maximă 
importanţă, nu a avut o prea mare înrâurire asupra vieţii lăutarilor. 

Prin alcătuirea în breasle, spre deosebire de neguţători şi meşteşugari, lăutarii 
au urmărit în primul rând să-şi creeze posibilitatea de a lucra nestingheriţi de străini. 
Acest fapt însă a produs apariţia unor breasle ale lăutarilor străini 74 , iar la începutul 
veacului al XlX-lea, printre sudiţii (cetăţeni străini) de supuşenie rusă şi austro- 
ungară găsim, de asemenea, un mare număr de lăutari sau muzicanţi. Dacă acest 
interes de monopol îl aveau meşteşugarii cântării laice, stăpânii lor erau însă mai 

interesaţi decât ei în existenţa unei breasle, prin intermediul căreia puteau efectua un 
control mai eficace al câştigului. De la bun început, trebuie să se ştie că breaslele se 
mai numeau şi rufeturi, isnafuri şi, târziu, corporaţii 75 . 

La 1775, ca urmare a unei anaforale date de Alexandru Ipsilanti, se sta¬ 
torniceşte la Focşani 76 breasla lăutarilor, într-o organizare similară celei de la 
Craiova. Dintr-o altă anafora, mai târzie, din 28 aprilie 1818, reiese că până în 1875 
nu au existat breasle de lăutari nicăieri în Ţara Românească şi că după înfiinţarea ei la 
Focşani, în decurs de 43 de ani, au luat naştere în toate judeţele. De abia atunci 
armăşia rânduieşte vătaf de lăutari în toate oraşele mai populate. 

Ceea ce existase la 1672 în Moldova nu se putea numi breaslă. Probabil că a 
fost o formă de genul frăţiei sau ceva asemănător. Către cel de-al patrulea deceniu al 
veacului trecut, la Bucureşti, se vor găsi mai multe breasle cu mai mulţi vătafi, fiecare 
dintre aceştia fiind de fapt şeful unui taraf. De data aceasta, mai mare peste vătaf era 
starostele. Existenţa şi apariţia breaslei lăutarilor în capitala Ţării Româneşti a fost 
concomitentă cu cea a croitorilor, cojocarilor, măcelarilor etc. Un timp, breasla 
lăutărească a funcţionat independentă, iar pe la 1830 a fost contopită fără nici o 
noimă cu cea a pietrarilor. Această afirmaţie se bazează pe faptul că treburile lor sunt 
catagrafiate şi catastifate la un loc de către vomicia poliţiei Bucureştilor. După 10 ani 
de la constituirea breaslei lăutarilor de la Focşani, la 1785 ia naştere breasla de la Iaşi, 
iar la 1795, cea de la Huşi. Catastihul acestei din urmă breasle, unul dintre puţinele 
documente de breaslă găsite până acum, a format obiectul unor ample şi îndelungate 
cercetări. 

Sistemul de organizare a unei breasle, un gen de statut, era scris în primele 
pagini ale catastihului ei şi trebuia să fie aprobat, fie de episcop sau mitropolit, fie 
chiar de domnitor. Hrisoavele şi catastihurile de breaslă erau prevăzute cu o frază 
stereotipă datorită aprobării şi parafării de către domnie: „ Niminea să nu aibă voie a 

* >>77 

lucra şi a se amesteca la lucrul acesta decât isnaful acesta” . Parafarea trebuia 
înnoită anual, fie de către domnie, fie de o figură bisericească. Unele acte ale 
breaslelor lăutăreşti au fost aprobate pentru început de către episcopi. Mai târziu, prin 
1833-1834, isnaful lăutarilor bucureşteni s-a putut prezenta cu jalba la Vodă pentru 
lămurirea unei pricini şi nu la mitropolie, cum făcuse înainte de aprobarea 
domnească . 

în primele forme cunoscute de noi, începând din veacul al XVIII-lea, breaslele 
erau conduse de starosti şi vătafi. Nu toate breaslele aveau în fruntea lor însă un 
staroste şi de aceea în diferite acte, găsim „ vătaf Ionică sau Dumitrache vătafu ” , 
care, mai apoi, este întărit staroste al breaslei de către departamentul vistieriei. Deci 
exista o ierarhizare în cadrul conducerii breaslelor, în general şi în cazul nostru a celei 
a lăutarilor. Dat fiindcă starostele (sau starostea, cum i se mai spunea) avea o 
denumire specială în limba turcă: târzi-başa, pentru croitori, cuingi-başa, pentru 
argintari, kiurciu-başa, pentru cojocari etc, se pune întrebarea dacă la un moment dat 


75 V.A. Urechia, Istoria românilor, voi. I, pag. 95; ibidem, voi. X, pag. 424. 

76 Arhiva istorică centrală, mss. nr. 16, pag. 83. 

77 C.Ed. Wachmann, Corporaţiile, Bucureşti, 1893, pag. 93. 

78 Arhiva istorică centrală, Fond „Vornicia Bucureşti", dos. 3593, f.l. 

79 ibidem, dos. 3413, f.4. 

mehter-başa nu avea semnificaţia titlului de staroste al cântăreţilor curţii domneşti, 
mehterhaneaua fiind alcătuită din cântăreţi (militari) musulmani şi uneori creştini. 
Lipsa documentelor lasă problema neelucidată. 

Din preambulul actului breaslei de la Huşi, aflăm că starostele Vasile 
scripcariul nu a fost ales de către breslaşi, ci numit de către episcopul Veniamin al 
Huşilor, ca om de încredere al său, şi, după cum singur episcopul afirma mai departe, 
starostele trebuia să fie „purtătorul de grijă şi povăţuitor al tuturora ”. Dacă la Huşi 
şi Iaşi apare denumirea de staroste încă din primele documente, în schimb, în 
Muntenia, pentru început, se găseşte numai termenul vătaf. în ambele principate, 
vătăşia şi starostia se scoteau la mezat anual, principiul alegerii de către breslaşi al 
reprezentantului lor fiind cu totul ignorat. După cum se arată în catastihul huşean, 
starostele fusese numit, iar mai târziu, după anaforaua din 9 mai 1818, a lui loan 
Gheorghe Caragea, vătăşia se scotea la mezat 80 . 

„Primită fiind domniei mele rugăciunea ce ne fac părinţii arhierei şi dumnea¬ 
lor veliţii boieri, printre această obştească anafora, de a fi adică vătaf de lăutari... 
Fiindcă, însă vătăşiile de lăutari au apucat de s-au vândut pe anul următor, încă de 
la trecutul ianuar precum etc ." Această anafora este de fapt o urmare a uneia emise 
cu câteva zile mai înainte, la 28 aprilie, în care se vorbea despre felul odios de a se 
obţine, prin cumpărare, rangul de staroste sau vătaf al lăutarilor: „apoi după vremi s- 
au tot întins puţin câte puţin în ţară această rânduială de vătaşi de lăutari, până au 
ajuns la toate judeţele la o mare catahrisire, de vinde armăşia judeţele precum se 
vină meremeturile domneşti şi acei cumpărători umblă din sat în sat i pe la toate 
cârciumile de pe la drumuri i pe la mori mănăstireşti şi boiereşti şi oriunde găsiră 
lăutar cât de prost etc." 

Deci, sistemul de obţinere a starostiei consta într-un fel de propagandă 
electorală în care câştiga cel cu mai multe parale. Ulterior, vistieria celor două 
principate a încheiat contracte cu vătafii de lăutari, impunând sume considerabile 
pentru acea vreme. Şi după introducerea Regulamentului Organic, situaţia lăutarilor a 
rămas neschimbată. Prin noile orânduiri, lăutarii domneşti trec de la armăşie la 
vornicie, adică la Departamentul treburilor dinlăuntru. Din acel moment, pentru 
orişice problemă ei urmau să se adreseze exclusiv acestui departament. Neavând 
cunoştinţă de toate transformările şi pentru că prin reorganizare lăutarii nu mai 
depindeau de armăşie, la 8 martie 1832, Barbu starostele şi epitropii breaslei din Iaşi 
adresează o jalbă „ cinstitului sfat din Iaşi”, în care roagă să li se stabilească modul de 
organizare şi apartenenţă administrativă. La Bucureşti, denumirea breaslelor se 
transformă în corporaţie, iar vechiul spirit de breaslă se destramă într-o oarecare 
măsură prin acordarea de patente individuale. De la Regulamentul Organic, jurisdicţia 
corporaţiilor se extinde şi la sate şi astfel găsim patentări chiar în comunele din jurul 
marilor oraşe, cum ar fi, de exemplu, patentării din Fierbinţi sau Afumaţi de lângă 
Bucureşti. 

Membrii breaslelor puneau întotdeauna alături de numele lor cuvântul 
„adeverit” care determina calitatea lor de breslaşi, după cum cei particulari îl spuneau 
pe cel de patentări. Pare-se că breasla era împărţită pe vătăşii, căci în rândul 


80 V.A. Urechia, op. cit., voi. X, pag. 424. 

„isnafului" de lăutari apar adeseori semnături ca: „eu vătaful Simion; eu vătaful 
Gheorghe; eu vătaful Nicolae ” etc. în corporaţiile de după 1832, intră ca membri 
chiar şi lăutarii domneşti, încercându-se astfel să se cuprindă într-o corporaţie toţi 
meseriaşii din profesia respectivă. Cu ocazia unor neînţelegeri create de către 
amestecul vorniciei oraşului Bucureşti, aflăm şi componenţa, în general, a breaslei, 
deşi numărul de semnături pare-se să nu fie complet. Fiecare lăutar, semnând, pusese 
lângă numele său, pentru a-şi întări poziţia, determinantul „adeverit” 81 . 

Din cauza deselor amestecuri în treburile lăutăreşti, epitropii breaslei, cât şi 
ceilalţi breslaşi, au venit cu jalbe la domnie prin care cereau schimbarea starostelui şi 
înlocuirea lui cu unul ales de breaslă „Noi ot isnafu iscăliţi obştii, hotărâtă dăm în 
scris după a noastră nemulţumire pentru star oştea ce-l avem acum” .Lăutarii 
bucureşteni doreau să-şi aleagă un staroste care să respecte interesele lor şi nu pe cele 
ale vorniciei. Astfel de nemulţumiri au izbucnit deseori, încât mai târziu, în 1839, la 
10 decembrie, starostele şi epitropii cer intervenţia vorniciei pentru potolirea 
spiritelor celor nemulţumiţi 83 . 

în primele decenii ale veacului trecut nu numai starostii, ci şi epitropii erau 

O A 

aleşi de către breslaşi, ca urmare a cererii starostelui . Cu toate acestea au fost 
destule pricini, când starostele cel vechi nu se încumeta să lase din mână actele 
breaslei spre a le preda noului ales: „22 mai 1843, Cinstitei vornicii a oraşului, 
Plecat raport, După primirea aci porunci cu numărul 1240 prin care ne-au orânduit 
staroste ale corporaţiei lăutarilor cerând de la fostul staroste predarea întrucât am şi 
căutat precum de a ne strânge ca să facem alegere de epitropi, văz că amânează din 
zi în zi punerea în lucrare aceasta, de aceea rog plecat pe cinstita dvornicie a-mi da 
această încuviinţare ca să pot pune în lucrare cele mai sus arătate. Plecat şi supus, 
Dumitrachi starostea ” 85 

între cei care semnează jalba pentru potolirea spiritelor dintre epitropi se afla şi 
Dinicu vătaf. Se pune întrebarea dacă este vorba de strămoşul vestitei familii de 
lăutari Dinicu, adică despre cel care era clarinetist şi cânta în „Horul ştabului oştirii". 

81 Arhiva istorică centrală, Fond „Vomicia Bucureşti", dos. 3593/1834, f. 2—9: ..Eu Grigore muscalagiu adeverit, eu 
Badea cobzaru, eu Dănilă lăutaru, eu Stoian cobzaru, eu Vasile lăutaru, cu Nicolae lăutaru, eu Nicolae lăutaru, eu 
Danu lăutaru, eu Vasile lăutaru, eu vătaf Simion, eu Ioniţă lăutaru, eu Enache lăutaru, eu Dobre lăutaru, eu Radu 
muscalagiu, eu Enache lăutaru, eu Marin muscalagiu, eu Florea muscalagiu, eu Zamfir muscalagiu, eu Tudor cobzar, 
eu Ştefan lăutar, eu lonită lăutar, eu Ghiţă cobzaru, eu Vasile lăutar alaiu vodă, eu Vasile lăutar alaiu vodă, eu Ion 
muscalagiu, eu Nedelcu cobzar, eu Dumitrache lăutaru, eu Neculai cobzar, eu Gheorghe cobzar, eu vătafu Ionică, eu 
vătafu Costache muscalagiu, eu vătafu Gheorghe, eu Dumitrache, eu vătaf Niţă, eu vătaf Niculae, eu Stan sin Cordea, 
eu Manole sin Lisandru, eu Marin lăutar, eu Manolache cobzaru, eu Cordea cobzar, eu Gheorghe cobzar, eu Gheorghe 
cobzar sin Stanciu, eu Simion muscalagiu, eu Ioniţă muscalagiu, eu Niculae Moldoveanu* eu Ion cobzaru, eu Dăncilă 
lăutaru, eu Badea cobzaru, eu Zanfir cobzaru, eu lanache lăutar, eu Petre sin Radu, eu Grigore muscalagiu, eu 
Nedelcu cobzar, eu Ion muscalagiu, eu Maiu lăutar, eu Stoica muscalagiu, eu Toader lăutar, eu Ştefan sin Stănică, eu 
Niţă lăutar al Mărgineanului, eu Ioniţă cobzaru sin Răduţu, eu Zamfir lăutaru, eu Grigore lăutaru ot Mihai Vodă, eu 
Badea cobzarul, eu Dănăilă lăutaru, eu Ioniţă lăutaru, eu Zamfir lăutaru, eu Stan sin Gheorghe, eu Tudor cobzaru, eu 
Vasile lăutaru sin croitoru, eu Ioniţă cobzaru, eu Anton sin Dan, eu Stoica sin Gheorghe, eu Toma sin Sandu, eu Craiu 
sin Gheorghe, eu Niculae sin Stancu, eu Oprea sin Stancu, eu Mincu sin Stan, eu Andrei vătaf moldovean, eu lordache 
sin Stan, eu Apostat muscalagiu, eu Dumitru sin Mirică, eu Stan sin Dumitru, eu Cheran sin Ion, eu Vasile cobzaru, eu 
Ştefan Vladu, eu Mirică sin Şerban. Vasile sin Dumitru, eu Petre lăutaru, eu Milică Constandin cobzaru, eu Stoian 
cobzar, lanache cobzar, Dumitru cobzar, Dumitru cobzar, Gheorghe lăutar, Chivu lăutar, Stoian lăutar, Călin cobzar, 
Dinu cobzar, Petre lăutar 

82 Arhiva istorică centrală, Fond „Vornicia Bucureşti”, dos. 3593/1834, f. 3. 

83 ibidem, dos. 2155/1839, f. 3. 

84 ibidem, dos. 122/1843, f. 203. 

85 ibidem. 

Pe jalba starostelui Dumitrache s-a scris porunca cu numărul 2/22 mai 1843, prin care 
se cerea fostului staroste loniţă să pună toate actele la dispoziţia noii epitropii. Se 
vede că cei doi staroste n-au ajuns la înţelegere imediată, căci porunca se repetă după 
câteva zile, iar prin ordinul 1374 86 se întăreşte starostia lui Dumitrache. 

La „pontul doi” al catastihului breaslei lăutarilor din Huşi se menţionează că 
breslaşii sunt obligaţi a da ascultare starostelui „la toate orânduielile breaslei”, iar 
„ care li să va arăta împotrivitor şi-l va necinsti sau îl va sudui sau va rădica mâna 
asupra lui unul ca acela săglobească şi să se certe întru toată adunarea breaslii... 
Prin acest „pont" se acordă vătafului sau starostelui puteri aproape discreţionale. Din 
acest motiv nu ne surpinde faptul că breslaşii se adresau starostelui cu formula de 
reverenţă „prea milostive staroste ” 88 . Totodată capul breaslei avea şi îndatorirea de 
magistrat, dar era şi chezaş pentru lăutari faţă de administraţie şi faţă de boierime. 

în ceea ce priveşte relaţiile între vătafi şi breslaşi, acestea nu erau întotdeauna 
cele mai strânse şi nu o singură dată au avut loc grave neînţelegeri. De regulă, acestea 
erau limitate la breaslă, şi când nu se puteau rezolva, atunci se apela la dregătorii sau 
domnie pentru aplanarea lor: „Departamentul pricinilor dinlăuntru, Către cinstitei 
vornicii a poliţiei, In pricina prigoanei dintre corporaţia lăutarilor i se pune în 
vedere înainte că pă acei 45 lăutari ce s-au dovedit că au dat jalbă neadevărată din 
partea obştii: Să li se facă cuvenita mustrare prin cuvinte dojenitoare spre a nu mai 
face în viitor asemenea neorânduială. 1834 august 26” 90 . 

Lucrurile fiind astfel aranjate, starostele îşi vedea mai departe de treburi, fie că 
breslaşii erau de acord sau nu cu dânsul. El era cel care ţinea actele, el strângea 
cotizaţia sau „refeneaua” pe care o plăteau lăutarii din fiecare câştig, el împărţea 
veniturile şi plătea birul vorniciei. Ori de câte ori se întâmpla vreo neorînduială în 
legătură cu lăutarii, cel chemat să dea socoteală era starostele. O astfel de întâmplare 
a avut loc în anul 1838. în 1837, în toată Muntenia şi mai ales la Bucureşti bântuise 
holera. S-au orânduit atunci carantine, iar printre restricţii s-a interzis lăutarilor de a 
cânta pe la cârciumi sau prin case, imediat după lăsarea nopţii. Molima lăsase urme 
adânci şi opreliştile se ridicaseră cu greu una câte una. A venit primăvara anului 1838 
şi cârciumile s-au redeschis, dar lăutarilor tot nu li se permisese să cânte. Aceasta 
fiind starea de lucruri, Ionică starostea corporaţiei face o jalbă prin care arată că „nu 
s-au ivit nici o boală lipicioasă (molipsitoare) ca să putem fi popriţi acum a cânta 
seara prin poliţie” 91 . 

Faţă de această cerere, Departamentul treburilor dinlăuntru răspunde de abia la 
12 septembrie 1838, dând ceea ce se numea pe atunci „dispozitiv”: „Fiindcă de a se 
popri jăluitori ca să nu cânte noaptea în cârciume sau altă împrejorare decât pentru 
asigurare şi starostea să va asigura prin chezăşie că nu va putea săvârşi vreo rea 
întreprindere nici vor însoţi petrecere dă a lor şi altă nebunie apoi să-i lase 
nesupăraţi poruncind întocmai prin corporaţie dă aceasta şi totodată a încunoştinţa 


86 Arhiva istorică centrală, ibidem, f. 204. 

87 Constantin Bobulescu, Lăutarii, Bucureşti 1927, pag. 144. 

88 Arhiva istorică centrală, Fond „Vornicia Bucureşti", dos. 2155/1839, f. 2. 

89 Legiuirea Caragea: prigonire se zice judecată, pag. 154. 

90 Arhiva istorică centrală, Fond „Vornicia Bucureşti”, dos. 3593/1834, f. 5. 

91 ibidem, dos. 5669/1838 f. 4; cf. f.l. 

îndată şi celelalte corporaţii. 1838, septembrie 12” . 

Până aici rangul de staroste prevedea un şir de obligaţii, pe de o parte, iar pe de 
altă parte, asigurarea puterii morale şi materiale asupra membrilor breaslei. Starostia 
era departe însă de a fi o funcţie onorifică şi neproductivă. Dacă aşa ar fi stat lucrurile 
nici unul dintre lăutari nu s-ar fi zbătut să cumpere starostia la mezat, nu numai în 
capitală, dar şi în cele mai neînsemnate târguşoare din ţară. Prin diferite mijloace 
prevăzute în „ponturile” statutelor, puterea starostilor era sprijinită pe plocoane şi 
dajdii din partea breslaşilor. Dacă orice lăutar liber sau rob îşi arăta dorinţa de a intra 
în breaslă, era obligat să dea starostelui ca plocon „o păreche de papuci şi şase 

^ ,,93 

potronici la breaslă bani vedri ” . 

Acest gen de impozit nu se datora breaslei, ci numai starostelui. De asemenea, 
lăutarii săteni, veniţi la oraşe cu ocazia târgurilor sau iarmaroacelor şi care nu făceau 
parte din breasla respectivă, plăteau starostelui doi potronici pentru fiecare zi în care 
cântau. Nerespectarea acestei reguli atrăgea după sine o pedeapsă corporală, precum 
şi globirea pentru suma datorată. Tot doi potronici trebuia să dea plocon şi ucenicul 
care nu era fecior de lăutar pe când fiul vreunui cântăreţ datora o sumă de trei ori mai 
mare. Aceeaşi sumă de şase potronici o plăteau şi lăutarii proveniţi din alte breasle. 
Deosebit de această sumă care se plătea o singură dată şi anume la intrarea în breaslă, 
vătaful mai încasa de la fiecare lăutar câte un taler pentru fiecare nuntă şi, deosebit, o 
taxă anuală de 33 de bani. De altfel, aceste sume se stabiliseră încă din 1736 şi 
rămăsese prin tradiţie ca un drept indiscutabil al starostelui sau vătafului. 

Boierimea, clerul şi domnia, cei trei mari stăpâni de robi, nu puteau rămâne 
indiferenţi faţă de câştigurile realizate de către proprii robi, fie că ei erau ţigani de 
rând, fie că aveau rang de staroste. De aceea, boierii divaniţi, în frunte cu mitropolitul 
Nectarie, cer ca agonisita lăutarilor să nu mai intre în mâinile vătăşiei de lăutari, ci să 
le revină întru totul lor şi nu altcuiva. Supărarea boierilor se reflectă în toată jalba cu 
care s-au prezentat lui loan Vodă Caragea, celui căruia îi cântau lăutarii la masă, 
cerându-i cu deosebită tărie să scoată din minţile robilor dorul de libertate, dor care 
pe atunci, în primele decenii ale veacului al XlX-lea, începuse să se arate din ce în ce 
mai puternic. Jalba boierilor este o răbufnire de ură, o pornire şi nu ultima împotriva 
robilor lor: „Prea înălţate doamne, Ţiganii mănăstireşti şi boiereşti de la începutul 
ţării n-au fost supăraţi întru nimic de către armăşie ce şi-au căutat numai de 
posluşenia si birul stăpânului lor şi pe dânsul l-au cunoscut stăpân desăvârşit lor iar 
cu această urmare a armăşiei în numele de avaet al vătăşiei de lăutari se ridică cu 
totul dreptatea stăpânului lor deasupră-le şi se face armăşia stăpână pe dânşii căci 
precum ca să agonisească avaetul armăşiei lasă jos lucrul stăpânului lor şi se duc de 
muncesc în altă parte şi din ce câştigă de-abia plătesc avaetul armăşiei iar stăpânul 
rămâne lipsit de dreptul folos ce i se cuvine să aibă de la robul său după cum din 
vechime au avut, neavând ce să ia de la dânşii şi nici rămânându-i vreme acelui 
ţigan a căpui de birul său de posluşania stăpânului său pentru care cu toţii de obşte 
ne rugăm milostivirei măriei tale să se dea luminată hotărâre ca numai pe la oraşele 
cele mari domneşti slobode să fie vătaşi de lăutari şi acei vătaşi să ia de la lăutarii ce 
vor fi locuitori chiar într-acel oraş avaetul nunţilor i ploconul, care avaet şi plocon 


92 Arhiva istorică centrală, ibidem. 

93 Constantin Bobul eseu, op. cit., pag. 144. 


31 



măcar că în vechime era taleri unul de nuntă şi plocon bani pe an de 33 după cum se 
dovedeşte în mai sus numita domnească carte ce se află trecută în condica divanului 
dar pentru că acum sunt înălţate toate preţurile să se adauge şi la aceasta spre a se 
lua avaetul nuntei întreit adecă taleri trei care avaet să-l ia vătaful de la toată ceata 
lăutarilor ce se vor întruni ca să cânte la, acea nuntă iar nu de fieşcare lăutar câte 
taleri trei; aşijderea şi plocon să ia de fieşcare lăutar pe an taleri unul iar nu mai 
mult iar acest avaet şi plocon să-l ia vătaşii numai de la lăutarii de vatră ce locuiesc 
în oraşe mari domneşti slobode iar de la alţi lăutari de prin oraşe mici i de prin sate 
de la moşii mănăstireşti, boiereşti sau ţărăneşti şi de la lăutarii lăieţi ce sunt 
umblători din loc în loc să nu aibă voie de a lua nici un avaet de nuntă nici plocon 
nici alt nimic cu nici un fel de numire ca să poată fi destoinici lăutarii mănăstireşti şi 
boiereşti cu agonisita ce-şi vor putea dobândi să-şi plătească birul stăpânului lor sau 
să le muncească la trebuinţă ce au ca nişte robi ce sunt, spre a cunoaşte şi robul că 
are stăpân precum şi stăpânul că are rob şi a nu fi robul tras în două părţi. 1818 
aprilie 28, Nectarie losif Argeşiu, Constandin Buzău, Radu Golescu, Grigore 
Brîncoveanu, Constantin Creţulescu, Barbu Văcărescu, Dumitrache Racoviţă vel 
vornic, Constandin Beliceanu vel logofăt, Mihalache Mânu vel logofăt, Grigore 
Filipescu vornic, Grigore Băleanu, Teodor Văcărescu, Constantin Calirh vel vornic, 
Constantin Dudescu vel vornic, Dumitrache Racoviţă, Mihalache Racoviţă, loan 
Ştirbei vel vornic, Constantin Filipescu, lordache Golescu, Alexandru Ghica vel 
logofăt, Grigore Ralea vel logofăt, Nes tor Clucer” 94 . 

Deşi boierimea, clerul şi curtea domnească aveau în posesiune cea mai mare 
parte din avutul ţării, erau totuşi scutiţi totalmente de orice fel de impozite. Când în 
1831 s-au instituit privilegiile pentru patentări, feciorii boierilor, care făceau negoţ, au 
fost scutiţi de a plăti orice patentă, în concordanţă cu acest privilegiu ei erau de 
asemenea scutiţi de impozite şi pentru meşteşugurile sau negoţurile robilor proprii.în 
actul din 14 octombrie 1831, prin care se statornicea impunerea pe patentă, se 
prevedea în mod precis: „ Ţiganii mănăstireşti şi altor obraze particulare plătesc 
patentă”, pe când cei ,,ce-i stăpânesc nu sunt supuşi la nici o dare” 95 . Din lupta dusă 
cu boierii nu aveau să iasă învingători tocmai robii ţigani. Era de fapt o luptă cu 
morile de vânt. Viaţa breaslelor a fost scurtă. Ele se desfiinţează prin legea din 29 
octombrie 1866, dar din cauza neaplicării riguroase a legii, câteva vechi organizaţii 
mai rezistă chiar şi până în 1873, când, prin ordinul dat de ministrul Nicolae 
Kretzulescu, la 4 aprilie 1873, se interzice cu desăvârşire orice fel de activitate a lor. 

în aceşti ultimi ani ai existenţei, breasla lăutarilor bucureşteni îşi schimbă 
modul de organizare. Starostii sunt aleşi pe termen de doi ani. Alegerile aveau loc 
după toate normele electorale. Astfel, Ion Panăgăţ a fost numit, la 1865, preşedinte al 
biroului electoral pentru alegerea de staroste al breaslei lăutarilor, deşi nu avea nici un 
fel de legătură cu lăutarii. Acesta, împreună cu epitropii breaslei, l-a confirmat pe 
Costache Dinicu ca staroste cu 56 de voturi faţă de 36 câştigate de Dumitrache Ochi 
Albi. Cele mai târzii breasle sunt cele de la Buzău şi Brăila (1872). Forma de 
organizare a breaslelor devenise învechită în condiţiile dezvoltării capitalismului. 
Spirit înaintat, Constantin Rado viei Golescu, membru al „Societăţii literare", alături 

94 Arhiva istorică centrală, Fond, nr. 89, f. 386; V.A. Urechia, op. cit., voi. XI, pag. 425-426. 

95 Arhiva istorică centrală, Fond „Vornicia Bucureşti", dos. 2626/1831, f. 31. 

de Eliade şi Ion Cîmpineanu, a fost unul dintre promotorii artei şi literaturii româneşti 
de la începutul veacului trecut. El a încercat să aşeze şcoala românească pe alte 
precepte decât cele impuse de biserică, unde dascălii greci îi învăţau pe copii 
psaltichia. 

Fiind influenţat de curentele sociale postrevoluţionare, care circulau pe atunci 
în Franţa, unde Constantin Radovici Golescu fusese în câteva rânduri, înfiinţează pe 
moşia sa din satul Goleşti-Muscel o şcoală gratuită pentru oricine voia să se înscrie. 
Elevii puteau fi copii de boier, negustor şi chiar de rob. Deschiderea şcolii a avut loc 
la 1 mai 1826. Se învăţa româna, italiana, germana, latina, greaca etc., elevii trăind 
într-un internat sub supravegherea profesorilor lor. La finele primului an de studii, 
spune Pompiliu Eliade 96 , elevii au jucat în loc de examen tragedia morală Regulus, 
realizând astfel numai în embrion un început de teatru românesc. Conform aceleiaşi 
surse, pe lângă şcoală exista şi un taraf format din 12 copii de ţigani, care învăţaseră 
acolo să cânte din vioară, flaut etc. 97 Pe aceştia din urmă Golescu urmărea să-i înveţe 
„muzica evropenească" cu care să înlocuiască muzica populară. Din acest motiv 
„muzica Goleştilor" nu a reuşit să devină un factor important de dezvoltare şi 
reorganizare a vieţii muzicale din primele trei decenii ale veacului trecut. Taraful 
învăţăceilor din Goleşti cânta la zaiafeturi şi înmormântări, la alaiuri domneşti, dar 
din punct de vedere al şcolarizării rezultate nu s-au văzut. Noi încercări de a pune în 
dreptul cuvenit îndeletnicirea lăutarilor, prin şcoli speciale care să le dezvoltate 
măiestria, sunt semnalate abia trei decenii mai târziu. 

Nu mult timp după unirea Moldovei cu Ţara Românească intelectualitatea 
progresistă dornică de noi reforme sociale, reforme pentru a căror înfăptuire unii 
luptaseră la 1848, cere guvernului, ce-i drept fără prea multă putere de convingere, 
crearea de noi posibilităţi în vederea propăşirii artelor în România. Rând pe rînd, 
slugerul Constantin Opran, C.A. Rosetti, Alexandru Flechtenmacher, avocaţi, medici, 
publicistul Pantazi Ghica etc., pun problema păstrării şi cercetării patrimoniului 
artistic naţional. Louis Wiest, Alexandru Berdescu, Pericles Ghica, Ion Wachmann, 
M. Florescu cercetează cu atenţie şi adună unele melodii lăutăreşti auzite din 
întâmplare sau alese cu scopul precis al culegerii. 

La 1860, Pantazi Ghica, ale cărui cuplete le vor cânta mai târziu nu numai I.D. 
Ionescu şi trupa lui, ci şi mulţi lăutari bucureşteni, demonstrează necesitatea 
înfiinţării unei forme superioare de învăţământ muzical, tot aşa precum ceruse în mod 
timid Flechtenmacher înfiinţarea unei trupe naţionale de operă. Cel mai apropiat însă 
de lăutari se arătase a fi fost violonistul Louis Wiest, cel care nu o dată se alăturase 
tarafului de lăutari condus de Ioniţă Marin starostea. El culesese melodii lăutăreşti de 
la autohtoni şi lăutari sudiţi ca, de exemplu, Am un leu şi voi să-l beu, Steaua 
Dunării, Scumpă Românie etc., iar unele dintre acestea au fost propuse de către 
ministerul de resort spre a fi tipărite la Viena 98 . 

Wiest luase atitudine prin conservarea cântecelor populare româneşti pe care 
voia să le rupă de influenţa greco-turcească impusă pe atunci de gustul micii 
burghezii. în lupta lui, Wiest a fost ajutat de cei doi fraţi Niţescu, ambii deveniţi 


96 P. Eliade, Histoire de l'espritpublic en Roumanie, I, II, 1904-1913, voi. I, pag. 216-217. 

97 Mihail Gr. Posluşnicu, op. cit. 

98 Arhiva istorică centrală, Fond „Ministerul învăţământului şi Cultelor", dos. 723/1866, f. 239. 

ulterior profesori ai Conservatorului din Bucureşti. Ei fac propuneri şi acţionează în 
sensul organizării vieţii lăutarilor. Aşa se ajunge la adresa din 7 noiembrie 1864, 
trimisă lor de către primăria capitalei, în care li se cerea redactarea unui regulament 
„reorganizarea bandelor de lăutari din comuna Bucureşti”: „Municipiul Bucureşti 
Adresa nr. 7500/7 noiembrie 1864, Domnului Ludowicu Wiest artist în muzica 
instrumentală. Bandele, noastre de lăutari care execută muzică naţională în 
comparaţiune cu ale altor naţiuni civilizate unde muzica este cultivată sunt precum 
ştiţi aşa de rău formate din lipsă de cunoştinţă despre combinarea instrumentelor 
încât dacă mai plac este numai prin dexteritatea şi talentul lăutarilor. Muzica, cum 
cunoaşteţi domnule, este poezia simţurilor ea fiind în natura omului este o trebuinţă 
pentru dânsul; de aceea cultura ei la popoarele civilizate a mers mai mult sau mai 
puţin paralel cu celelalte belle-arti. La noi muzica naţională de câţiva ani încoa s-a 
ameliorat oarecum în teorie ; lăutarii însă au rămas încă în starea lor primitivă. 
Subsemnatul (primarul capitalei - n.a.) în dorinţa de a vedea această artă pusă pe o 
cale de perfecţionare şi în România am crezut de trebuinţă a mă adresa la dv. şi la 
domnii fraţi Niţesti ca speciali în teoria muzicii instrumentale şi a vă ruga ca 
reunindu-vă tustrei în câteva şedinţe să binevoiţi a face şi a-mi da un project pentru 
reorganizarea bandelor noastre de lăutari aşa încât dacă nu vor putea corespunde în 
deplinătatea exigenţelor timpului în care trăim, cel puţin să aibă instrumentele mai 
bine asociate spre a executa cânticele cu o mai multă şi mai plăcută harmonie. 
Mulţumindu-vă mai dinainte pentru ostenelele ce vă veţi da întru împlinirea acestei 
invitaţiuni vă rog domnule să primiţi încredinţarea distinsei mele consideraţiuni” 99 . 

Răspunsul nu s-a lăsat de loc aşteptat şi se pare că a constituit obiectul unor 
largi discuţii în cadrul lumii muzicale a Bucureştilor de atunci. Era şi normal, 
deoarece, în acelaşi an, luase naştere Conservatorul din Bucureşti. Crearea unei şcoli 
pentru lăutari însemna într-o oarecare măsură şi modificarea repertoriului. Lăutarii, în 
mare majoritate foşti robi, trăiau primii ani de la eliberarea lor. Era şi de aşteptat ca 
pentru moment asemenea iniţiative să nu poată corespunde concepţiei unui public în 
mintea căruia evenimentele de la 1848 mai erau încă vii. Wiest şi fraţii Niţescu 
realizează un proiect de şcoală, apropiat, într-o oarecare măsură, de programul 
Conservatorului. După cum se poate deduce, se urmărea trecerea la cealaltă extremă, 
la înlocuirea muzicii populare cu melodiile pe atunci la modă, valsuri, polci, cadriluri, 
romanţe. Se mai prevedea şi învăţarea sistemului de notaţie muzicală universală, după 
cum afirmă autorii proiectului, spre deosebire deci de cea psaltică, cunoscută pe 
atunci şi utilizată de unii lăutari. 


Projectu 

Pentru instituirea unei şcoale de muzică instrumentală Naţională în Capitala 

Bucureşti 

Dispoziţiuni generale 

1. Se instituie în Capitala Bucureşti o şcoală de muzică instrumentală naţională 
pentru lăutarii originali. 


99 Arhiva istorică centrală, Fond „Municipalitatea capitalei”, dos. 3823/1864. 

2. Scopul acestei şcoale are de ţintă conservarea şi sistematizarea Muzicii 
Naţionale Române, cum şi instruirea după sistemul universal a clasei lăutarilor,spre 
a dezvolta într-înşii talentele muzicale, ce adesea s-au văzut pe scena muzicii 
originale române. 

3. Numărul elevilor ce vor frecventa această şcoală va fi de una sută : 50 vor 
studia viola, iar 50 celelalte instrumente. 

4. Fiecare elev va avea instrumentul său propriu. 

Despre studii 

5. Instrumentele la cari se vor esercita elevii sînt: violina, viola, violoncelul, 
contrabasu, flauta, quitara, cobza si naiul 

6. Fiindcă cobza şi naiul se vor întrebuinţa numai pentru conservarea cântecelor 
naţionale antice, elevii ce vor frecventa aceste instrumente vor fi obligaţi ca 
pe lângă acestea să înveţe şi quitara şi flauta, pentru esecutarea cânturilor streine. 

7. Cursul pentru completarea studielor e cel următorul: 


Pentru violină . 6 ani 

Pentru violă . 6 ani 

Pentru flauta . 4 ani 

Pentru contrabasu . 2 ani 

Pentru quitara . 2 ani 

Pentru cobză . 2 ani 

Pentru naiu . 2 ani 


8. Orele de instrucţiune se vor împărţi după numărul cererilor şi după alte 
circumstanţe, 

9. La finele fiecărui an şcolar se va ţine un essamin la care va avea loc şi o 
împărţire de premiuri. 

Despre condiţiunile de admisibilitate în şcoală 

10.Se vor primi în această scoală numai băieţi în etate de 8—16 ani. Se poate 
face excepţiune pentru elevii contrabasişti. 

11 .Fiecare elev din orice condiţiune va contribui pentru întreţinerea şcoalei câte 
doi ţvanţihi (doi poli) pe lună plătiţi înainte. 

12 .Spre a nu se pune o piedică talentelor, pe lângă numărul de una sută indicat 
mai sus se vor putea primi şi alţi elevi, însă cu plata de un galben pe lună. 

13 .Se va întocmi un regulament specialu pentru modul dirigiarei şi disciplinei 
acestei şcoale. 

în scrisoarea care întovărăşeşte proiectul depus şi înregistrat la 13 noiembrie 
1864 cu nr. 7949, autorii adaugă şi necesitatea de a se forma nu numai un gen nou de 
lăutari, ci de a se preda lăutarilor vârstnici un curs special de armonie şi orchestraţie, 
în acest caz, considerau autorii proiectului, lăutarii aveau posibilitatea să interpreteze 
mai bine melodiile dansurilor pe atunci la modă. Cât despre repertoriu, acesta era 
format din „frumoase melodii naţionale” şi „pateticile legende ale acestei ţări”. 
Scopul mărturisit era cel de a crea nu numai lăutari cu repertoriu corespunzător 

cerinţelor modei ci „ înfiinţarea unei şcoale de muzică, de unde în scurt timp vor ieşi 
viitorii muzicanţi naţionali ”. Proiectul a produs interes şi s-a şi crezut în viabilitatea 
lui. Nicolae Filimon credea şi el în înfăptuirea proiectului, dar numai la o săptămînă 
de la depunerea lui, într-un articol publicat de el, deşi entuziasmat de perspective, 
dovedeşte însă imposibilitatea aplicării proiectului, aducând în acest sens argumente 
precise de ordin politic 100 . 

După ce descrie instrumentarul muzical lăutăresc, Filimon arată necesitatea 
creării unei astfel de instituţii, a unei şcoli de muzică pentru lăutari. El nu se grăbeşte 
însă să facă nici un fel de propuneri concrete pentru organizarea unui astfel de gen de 
învăţământ, ci se mulţumeşte numai să constate faptele. Este de acord să se schimbe 
întru câtva unele instrumente muzicale pe care le foloseau lăutarii, lăsând să se 
înţeleagă că „muzica europeană” nu putea fi interpretată în acele vremuri de către 
tarafuri în mod corect. Pentru o justă interpretare mai era nevoie, după părerea sa, de 
„un primo clarinet, o tromba solo, un trombon tenor şi un violon contrabas”, 
Filimon nu era de acord însă să renunţe la nai şi cobză şi să fie înlocuite cu alte 
instrumente de factură „modernă”. Analizând în continuarea articolului posibilitatea 
formării unor noi tarafuri, bande, cum li se mai spunea atunci, pe baza reformei 
concepute de proiect, Filimon demonstrează că din punct de vedere material aceasta 
era imposibil, în concluzie, el cere ca lăutarii să fie lăsaţi să evolueze singuri mai 
departe, iar şcoala să şi-o facă singuri, dacă vor simţi nevoia, sau se vor înscrie la 
Conservatorul care urma să se deschidă. 

Proiectul lui Wiest şi al fraţilor Niţescu a rămas doar o piesă de dosar. în acel 
mijloc de veac, cuvântul lăutar 101 , pe care burghezia îl acorda cu dărnicie oricărui 
muzician, devenise pur şi simplu o insultă. El reprezenta dispreţul claselor 
conducătoare faţă de interpreţii şi începătorii şcolii noastre de muzică. 


Din trecutul culturii muzicale româneşti pag. 95-124, Bucureşti, 

Editura Muzicală, 1965. 


100 „Buciumul”, nr. 311/21 noiembrie 1864, pag. 2141-2142. 

101 „Convorbiri literare”, XXV, 1 aprilie 1891, Duiliu Zamfirescu, Lume nouă şi lume veche, pag. 6; „dacă nu mai ai 
ruşine în lume de eşi la un loc cu lăutarii.. pag. 7: „ nădăjduiesc că m-o strânge Dumnezeu să nu te văd ajuns actor 
sau lăutar”. 

Pagina de titlu a Cronicii lui Tinodi , cu notaţie muzicală, 
publicate în anul 1554, la Cluj. 


Un fragment din Psaltirea scheiană (manuscris). 

Instrumentişti cu instrumente muzicale medievale, 
după o gravură a vremii (secolul X\ i). 



Dansul cu săbiile executat de calfele brcaslei lila narilor, 
după o gravură din secolul XVI. 


38 







































u AtVfXnt tr 




.^INTABVLATVRA ,VALEN 

TINI - fe Afc 1 ARC TRANSIUVANJ CORQNLNMS. 


.LIHER PR / 



ţ LufiiiufltjţHid Uohum MoJrrnunt* r 

Cum priuiJfgio aJ Incofiiuiu. _ j , ™ 



Foaia de titlu a Tabulaturii lui Valentin Greff 
Bakfark din Braşov. 



Foaia de titlu la cartea 
Cheia înţelesurilor (1678), 
reprezentând instrumente 
muzicale contemporane. 

2. LĂUTARII NOŞTRI DIN TRECUTUL LOR 
SCHŢĂ ISTORICĂ ASUPRA MUZICEI NOASTRE NAŢIONALE 
CORALE CUM ŞI ASUPRA ALTOR FELURI DE MUZICI 

Constantin Bobulescu 


INSTRUMENTELE LOR 

După anul 1400, lumea românească, la ospeţe şi „beţii" petrecea în 
„glasurile cinpoilor" 1 , venite la noi prin Unguri 2 şi "îmbrăcate, câteodată şi, în 
urşinic" 3 . De prin anul 1445, din viaţa ostaşilor români, ştim, că pe lângă strigătele 
puternice pe care le întrebuinţau, în anumite timpuri ale nopţii, când se întâmpla, 
să fie aşezaţi cu lagărele pe malul Dunărei, pentru o mai bună pază a cailor lor 
împotriva turcilor sau a hoţilor care, ar fî trecut de dincolo, ca să ştie, că mereu 
sunt treji, pentru ca strigătele, să fie mai zgomotoase mai întrebuinţau trâmbiţile şi 
tobele 4 . De la aceste veghi negreşit, că nu va fi lipsit şi cântecul românesc, despre 
care cronicarul străin, nimic nu ne semnalează. 

O scriere polonă ne spune, că atunci, când Ştefan cel Mare, la Colonia în 
Galiţia la 15 septemvre anul 1485, trebuia să îndeplinească formalitatea unui 
jurământ de suzeranitate faţă de regele Poloniei şi se apropia de cortul în care era 
tronul, el descalecă în sunetul buciumilor regali şi cei moldoveneşti 5 . Iar de la 
cronicarul nostru Grigore Ureche, aflăm, cum că acelaş domn neastâmpărat în 
războae, puse în acela de la Podul-înalt, ca-n lunca Bârladului, să amăgească pe 
turci, cu buciune şi trâmbiţe 6 , dintre care nu vor fi lipsit surlele 7 . 

Mai era credinţa, că la vremea cea de apoi, trâmbiţa va da glas 8 sau dacă nu, 
„buciunul acel îngeresc carele va buciuna de va deştepta morţii" 9 acela „va chema 
la giudeţ" precum şi „pre toţi credincioşii la veseliia de veci" 10 . Iar la dărâmarea 
Ierusalimului „bucinî, tot, marele înger grăind intraţi în cetate" 11 . Deci îngerii mai 
înainte de a se pogorî din cer, fac de se aud „trâmbiţe" 12 sau „glasuri multe de 
bucime" 13 . Desigur, că prin asemănare se ştia şi de „buciumul vieei" 14 . Trâmbiţile, 


1 "Codicele voroneţean", editat de Ion a lui G. Sbiera, pag. 158. Compag şi "Noul Testament" din 1648 cu "Biblia" din 
1688 asupra aceluiaş pasaj; Teodor Burada "Almanahul muzical" III (1877) pag. 74. 

2 Pompiliu Pârvescu "Hora din Cartai", Editura Academiei, pag. 271, 135. 

3 "Cronicele României sau Letopiseţele" editate de Mihail Kogălniceanu, Bucureşti 1872, pag. 351. "Urşenicul" era 
catifeauna de provenienţă italiană. 

4 "Anchiennes cronicques d'Engleterre par Jehan de Wavrin seigneur du Forestel". Annotes et publies par M-elle 
Dupont, â Paris 1859, voi. II, pag. 152-153. 

5 B.P.Haşdeu "Arhiva istorică a României" II, pag. 23. Prin a doua jumătate a sec. al XV-lea erau şi două sate din care 
unul pe Bârlad dispărut; iar altul în jud. Iaşi existent şi astăzi, care poartă numirea de "Bucium" sau "Buciumi". Apoi un 
altul de lângă Fălticeni, care se numeşte "Buciumeni", vezi I. Bogdan "Documentele lui Ştefan cel Mare" I, pag. 402, 
236,237,240,243. 

6 "Letopiseţele" I, pag. 160. Teodor Burada, op. cit., pag. 66 şi următoarele. 

7 1. Bogdan, op. cit. I, pag. 56. "Istoria Ţărei Româneşti" voi. II, Bucureşti editat de G. Ioanid 1859, pag. 85. 

8 "Praxiul"(c. 1569-1575) în "Chrestomaţia română" a lui M. Gaster, pag. 14 şi "Literatura populară română", pag. 443. 

9 "Cazania lui Varlaam" (1643) f. 26,B.P. Haşdeu, "Cuvente den bătrâni", pag. 456. 

10 "Cazania de la Govora", Silvestru (1642) în Gaster, "Chrestomaţia" I, pag. 100. 

11 "Vieţile Sfinţilor" ale lui Dosoftei (1682) luna noiembrie în 4, pag. 105; Gaster op. cit. pag. 147, 264. 

12 ibidem, pag. 105. 

13 "Legenda proorocului Ieremia" (1650) în Gaster I, pag. 147. 

14 "Palia de la Orăştie" (1582) în Gaster I, pag. 36. 

la vreo „coronaţie", se puteau auzi de ai noştri chear în vreo biserică de altă 
confesie 15 . Eliade Rădulescu, deci de tot târziu, zicea că surla nu era decât 
„cimpoiul" 16 , mai ales, că la cei vechi, cel bogat în adevăr la timp de răgaz putea, 

i n 

să iee "bîuturile cu surle şi cu tămpene" şi "cu tobe" . Şi totuşi vreun Vodă de 
prin veacul al XVII-lea „la masă vesel şi voios de isbânda, ce au făcut” după ce 
„cimpoieşul cu cimpoiele” „la dvorbă cu zicături” îşi îndeplinea rostul lui, avea 
gust şi „pentru surlari, să zică, şi ziceau şi, surlarii” 18 . Deci numai încape, nici o 
îndoială, că trebue, să fi fost o deosebire între cimpoi şi surlă. îndeosebi din 
alaiurile domneşti nu lipseau surlele şi tobele 19 după cum vom şi constata din cele 
expuse mai la vale. 

între 1500 şi 1600 aflăm însă, ceva mai mult despre instrumentele, care 
desfătau auzul strămoşilor noştri deopotrivă în războae, ca şi-n petrecerile lor. 
După 1500, ni este cunoscută scripca 20 pe care o mânuia un scripcar 21 , lăuta 22 din 
care cânta lăutarii, sau alautarii 23 însă departe de a ne gândi, că prin ele putem 
întrevedea, că este vorba de vioara sau de dibla noastră pentru care avem atâtea 
numiri. Vioarele în sensul de violină, nici nu existau pe la data amintită decât doar 
sub o formă mai apropiată şi anume în Italia, cum se poate constata, după o pictură 
de Melozzo (1438-1494); deoarece cel dintâi fabricant de instrumente cu coarde, 
care a făcut violina a fost Gasparo di Salo, lucrând de la anul 1560 până la 1610 24 . 
Cu toată origina aşa de îndepărtată a vioarei, instrumentele cu arcuş, intră în uz, 
destul de târziu, iar adevărata desvoltare a ei, nu datează decât din veacul al XVII- 
lea 25 . Aşa că, ori de câte ori vom întâlni chiar după 1610 numiri ca acestea, 
cetera 26 (gâslă) 27 sau „gusla cea montană” 28 , alăută sau lăută, de unde ne şi vine 
numirea lăutarilor noştri, scripcă sau diblă, trebue a înţelege, că avem de-a face cu 
instrumente a căror formă după cum vom vedea, abea le-o dibuim, din princina a 


15 "Istoria Ţării Româneşti" voi. II, pag. 206. 

16 "Curierul românesc" pe anul 1847, pag. 139. 

17 „Mărgăritare de Bucureşti” din 1699, pag. 137; „Letopiseţele”, pag. 351. „Cazaniile lui Varlaam” (1643) I, pag. 331. 
„învăţăturile lui Neagoe către fiul său Teodosie”, B.P.Haşdeu, op. cit., pag. 115; editat de Nicolae Iorga, pag. 195. 

18 „Letopiseţele” I, pag. 351. 

19 „Letopiseţele” III, pag. 68. 

20 Rus. „skripka” vioară; ceh. „skripky” pl. Poche (un fel de mică vioară) n. sl. „skripec”, „skerpec” lit. „skrypiczia”, 
„skrypka” vioară; v.sl. „skripati”, lit. „skrebu”. A. De Cihac, „Dictionnaire elements slaves”, pag. 334. 

21 Nicolae Iorga, „Studii şi documente” VI, pag. 414; Pr.Constantin Bobulescu în „Lamura” an II (1921) nr. 10-11, pag. 
851. 

22 Arab. „oud”, cu artă „al ’oud”, instrument de lemn, „luth”, turc, „lăut” „lâvout”. A. de Cihac, op. cit., pag. 668; Dr. 
Erich Berneker, „Slaviches etymologisches Vorterbuch”, pag. 696. „Alăută nemţească” (harpe) „guslă” în „Berinda”: 
„garfa-ţitra” 64 apud.B.P. Haşdeu. „Cuvente den bătrâni” I, pag. 267 şi „Etymologicum magnum romaniae” I, pag. 694. 

23 Teodor Codrescu, „Uricariul” X, pag. 137-8; XVIII, pag. 184-5 „învăţăturile lui Neagoe”, op. cit. 

24 Maximilian Costin, „Vioara” pag. 15, 9. 

25 Ibidem, pag. 20, 23 şi Teodor Burada, Revista „Istorie, arheologie şi filologie” an VI (1891), pag. 55, nota 3. 

26 „Ceteră” sf. Vioară de la 1 „cithara”; vit. „citara” nit „cetera”, „cetra”; formele it. „chitarra”, prov. „guitarra ceteraă” 
s.m. violonist „ceterez” a cânta din vioară. A. de Cihac, op. cit. pag. 52 

27 „Gusl” = „alăute”, Gr. Creţu „Lexicon slavo-românesc” a lui Mardarie Cozianul din 1649, Editura Academiei, pag. 
130 şi I.A. Candrea „Psaltirea scheiană” II, pag. 368. 

„Le „gousli” este une harpe gamie de cordes de metal; ou n’en joue que dans Ies appartemens”. 

„La Russie, ou moeurs, usages et costumes des habitans de toutes Ies provinces de cet empire par M. Breton, tome 
quatrieme, â Paris 1813, pag. 54”. 

„Prosper Merimee a publie sous le titre de „Guzla 0148 un collection de chants illyriens composes par lui meme” zice 
Vasile Alecsandri într-o scrisoare a sa publicată în „Le peuple roumain d’apres ses chants nationaux” par Jean 
Cratiunesco, ediţia II, Paris 1874, pag. 328. 

28 Eliade Rădulescu în „Curierul românesc” pe 1848, pag. 139 

însăşi scriitorilor noştri vechi, dar mai ales a traducătorilor, care dau după cum 
vom vedea diferite tălmăciri, unuia şi aceluiaş instrument. 

Deci după 1500, credincioşii puteau să cânte lui Dumnezeu, „în glas de 
bucium” „în psaltiri” „în tămpăne şi zborure” „în strune şi organe” „în clopote 
bune glasure” „în clopot cu strigare” 29 şi „în ceteri şi cu alăute 30 şi în glasurile 
cântărei” „în bucire 31 - bucine 32 - ferecate” 33 sau „în bucire de cornu” 34 . 

Aşa că pe vremea aceea, cei din părţile muntelui puteau spune că: 

Pre vârfuri de munte, De bucine mare, 

S-aud glasuri multe, Cu ’ naltî strigare . 

De ceteră cânta însă ceteraşul. De asemenea, era ştiut că ceteraşul de ar fi 
fost cât de ştiutor, de nu s-ar fi lovit laolaltă strunele, rău cetera. Ş-apiu nu mai 
putea nădăjdui, că va cetera bine, acela care abea începea a învăţa cetera. 36 Şi 
totuşi lui Aron Vodă, mai mult îi plăcea, să audă cimpoiaşul din care cânta 
cimpoeşii, deoarece cronicarul Grigore Ureche, ne spune despre acest domn, că 
înlăuntru ţării nu se sătura de curvărit, de giucat de cimpoiaşii pre care îi ţinea de 

'yn 

măscării . Mihail Moxa în cronica sa (1620), ajungând cu istorisirea împăraţilor 
Ţarigradului şi la Vasile fiul lui Roman, îi place a zice, că acesta iubea mai mult 
„sunetele armelor şi răsunul coardelor de arc”, decât „întotdeauna au fost ţiind în 
mâna lui arcul şi tulbele, iarî unele au fost ţiind şi vioara cu arcuşul şi au fost 
vrăjind oamenilor pentru plată” 38 . Un cuvântător bun încă pe aceeaşi vreme adică a 
veacului al XVII-lea ar putea vrăji lumea cu „vioara cuvântului . 

Abea în a doua jumătate a secolul al XVIII-lea mai întâlnim, cuvântul vioară 
înlocuind în traduceri, instrumentul grecesc, liră, într-un irmos, ce se cântă la 
Adormirea Maicii Domnului 40 (15 august). Erotocrit însoţit de prietenul său 
Polidor, credem, că cânta iubitei sale Aretusa din vioară, din care cei vechi ai 
noştri au făcut diminutivul violiţa. Căci atunci când Erotocrit a fost surprins asupra 
acestui fapt de slujitorii împăratului el aruncă în pământ violiţa de să sfarmă 41 . 
Căci ştim în adevăr, că tot pe vremea aceasta adică sfârşitul secolul al XVIII-lea şi 
începutul secolul XlX-lea multă dulceaţă pricinuia ascultătorilor viersurile cele 
prea dulci răsunătoare ale organelor celor muziceşti şi cu meşteşug; ca alăutele şi 


29 „Psaltirea” lui Coresi din 1577, editată de Haşdeu, psal. 150, pag. 404-405. 

30 1.A. Candrea, op. cit., pag. 368, „Cuvente den bătrâni”, circa 1550, II, pag. 464; ibidem „Psaltirea” lui Coresi, 1577, 
pag. 404. 

31 ibidem, pag. 359-360, psal. 46. 

32 „Cartea de învăţătură” a lui Coresi, editată de Sextil Puşcariu şi Alecsie Procopovici, pag. 35; „Cazaniile” lui 
Varlaam (1643) I, pag. 26 v. 220, 261, 381. 

33 „Psaltirea lui Coresi”, psal. 203; „Psaltirea slavo-română” a lui Dosoftei, psal. 97. 

34 „Psaltirea lui Coresi”, psal. 97; în „Herodot” (1645-1644) editată de Nicolae Iorga, pag. 330. „Cornua et tubae” în 
„Arhivu” lui Timotei Cipariu, Blaj 1867, nr. 1 ianuar 1. 

35 „Psaltirea” lui Dosoftei, psal. 46 şi la Gaster un fragment, psal. 46 din 1781 în „Chrestomaţia română” II, pag. 142. 

36 Petru Maior „Propovedanii” III, editată de Dr. Elie Dăianu, pag. 104. 

37 „Letopiseţele” I, pag. 239. 

38 B.P. Haşdeu „Cuvente den bătrâni” I, pag. 395. 

39 ibidem, pag. 249. 

40 „Mineiul-August” de Râmnic din 1780. Textul grecesc e acesta... [Şi de mânie şi-au râs, „cu vioara cuvioşilor cea de 
Dumnezeu insuflată, cea cuvântătoare cu trei răsunări, răsunând împotriva organelor muziceşti în mijlocul văpăii]. Vezi 
şi Mineele de Veneţia. 

41 Manuscris Academie 3514 din 1787, pag. 12 v. 

ca vioarele şi ca ale altora, ca acestea 42 . Dar ce legătură va fi fost între cuvintele 
din doina, care începea: 

Frunză verde lozioară, Stuhul tău o penişoară, 

Prutule, apă vioară, Ca să-mi scriu o hârtioară 43 

Face-te-ai neagră cerneală; ... şi-ntre răsunetul vioarei noastre, 
nimic nu putem stabili 44 . Deci în veacul al XVII-lea se auzea „glasul lăutaşilor, 
lăutând cu lăutele sale” 45 sau „alăutarii zicând, cu alăutele lor” 46 „în ospeaţe cu 
zicături şi cu musykii” . Mai ştim, că însăşi scriptura, numeşte lăuta, „chitara sau 
psaltire” 48 . De aceea cititorii cărţilor sfinte ştieau de „lăuta lui David” 49 , că 
„David, cânta cu mânile lui” înaintea lui Saul şi atunci când „Saul avea dracul şi 
cându-1 apuca chema pre David de cetiia psaltirea şi fugiia dracul” 50 ; iar nu după 
cum ştim noi ceştia de astăzi de o arfa a lui David. Credincioşii, după aceea 
puteau aduce laudă lui Dumnezeu şi din „lăute” sau din „alăute” . 

Cu vase ce-s de cântare Şi-ntr-alăute cu strune 

Adevărata ta cea mare ’T-voi cânta cu viersuri bune 53 . 

f 

Iar într-o altă psaltire, manuscris găsim: 

Domnului vă mărturisiţi, în psaltiri cu zeace strune, 

In alăută şi-l slăviţi, Cântaţi-i cu-nţelepciune . 

Sau se putea întâmpla „ca un cântăreţ ales şi mare meşter, alcătuind glasul 
cu lăuta” şi „cu tocmirea strunelor” să facă şi „mare adunare de priveală” 55 . Prin 
urmare se aflau glasuri dulci cu bun viers cântătoare de ale oamenilor 56 , care 
însoţeau alăuta şi câteodată chiar viers mueresc 57 . Dar însuşi David era asemănat 
prin cuvintele bisericei cu „o mare şi minunată alăută care adună sufletele 
oamenilor ca pre nişte strune, şi împreună le loveşte într-o slăvire a lui 
Dumnezeu” 58 . în Apocalipsa încă, se putea citi că: „24 de bătrâni au căzut înaintea 
mielului având fieşte care alăută şi păhară de aur pline fiind de tămăeri, carele sunt 
rugăciunile sfinţilor”. Acest pasaj tâlcuit însamnă că „alăutele arată lauda lui 
Dumnezeu cea întocmită şi bine aşezată” 59 . Deci, erau lăutari şi alţi cântători 60 
întocmiţi cu câteva instrumente de coardă, între care se număra cetere, lăute şi alte 


42 Uşa Pocăinţii, Braşov 1812, pag. 276 

43 B.P.Haşdeu, „Etymologicum magnum romaniae” pag.l296;Elena Savastos „Cântece moldoveneşti”,Iaşi 1888,pag. 14. 

44 A. Philipide, „O rămăşiţă din timpuri străvechi” jioară publicată în „Arhiva” de la Iaşi, an. XXV (jubilar) nr. 5-6 
(1914) pag. 145 şi urmează şi-n broşură aparte. 

45 „Noul Testament” din 1648, Apocal. XIV 2. 

46 „Biblia” de Bucureşti din 1688 la acelaş pasaj. 

47 Ovid Densuşianu, „Studii de filologie română”, pag. 85, 86. 

48 „Mărgăritare” pag. 169. în Banat până azi încă se zice la „vioară”, „lăută” şi „ceteră”, B.P.Haşdeu, „Etym. Mag.” 
pag. 696. 

49 Mărgăritare pag. 25, 39 v. 

50 „Biblia” din 1688 „împăraţi” c. 18 v. 10 şi 19. 

51 „Psaltirea lui Dosoftei” (1673), editată de Ioan Bianu pag. 496. 

52 ibidem „Biblia”,op. cit., „Mărgăritare”, op.cit., pag.99, 104,136,138;Nicolae Iorga, „Studii şi documente” XI, pag. 93. 

53 „Psaltirea lui Dosoftei” f. 115 b. 

54 Corbea, „Psaltire”, circa 1700 (manuscris Academie), op. cit. Haşdeu în „Etymologicum magnum”, pag. 696. 

55 „Mărgăritare”, pag. 104. 

56 „Uşa Pocăinţii”, Braşov 1812, pag. 274, 276. 

57 Dosoftei, „Vieţile sfinţilor” pe luna aprilie în 5, f. 75. 

58 Mărgăritare, pag. 90. 

59 Manuscris Academie, nr. 3520, pag. 32, din 1705. 

60 Nicolae Iorga, „Constantin Stolnicul”, pag. 65 

asemenea 61 . Aflăm tot din secolul al XVII-lea şi cam cum era alăuta, că de ar fi 
fost alcătuită „de numai o coardă, nu poate, să facă viersu bun şi de lipseaşte 
vreuna, nu face viersul deplinu” . Unile din ele aveau şi zece strune: 

Să o cânte-ntr-alăute 

în dziace strune-n viersuri multe 63 

Abia în veacul al XlX-lea din aceea ce ne spune poetul basarabean 
Constantin Stamati, putem să întrezărim, cum că: lăuta (luth) era un fel de scripcă 
cu două sau trei coarde pe care cu mâna dreaptă, se învârtea o roatî, ce zbârnăi pe 
coarde; iar cu mâna stângă lăutarul calcă cu degitile tonurile cântecului său şi de 
acea din vechiu, se numea la români musicanţii lăutari, iar mai pe urmă eşind din 
modâ lăuta s-au primit în loc scripca sau vioara şi s-a numit musicanţii 
scripcari” 64 . Totuşi scripca sau vioara, se vede, că de multă vreme fusese primită 
la noi sub forma de astăzi, căci lemnul ei de brad, răsunând prea dulce, românul i-a 
şi făcut zicătoarea, care de almintrelea este izvorâtă dintr-un adevăr curat: 

Ţăndărică bradului 

t 

Veselia satului 63 
S-au în altă parte: 

Suceşte-ţi ţigane cuele, Prinde lăuta de gât, 

Să se-ntindă coardele, Trage-mi una de urât 66 

Până în 1645, mai erau cunoscute fluerile 67 şi muscalurile. Se zice în Cazania 
lui Varlaam, că „goni Domnul di în casa lui Airu pre toţi ceia ce glâsiia cu cinghii şi 
cu fluere 68 ”. Erau prin urmare cingherease 69 şi jucătoare” 70 . în traducerea lui 
Herodot, de după data amintită zice despre Alieat că „întră în olatul cetăţii, când era 
roada pământului tânără cu surle şi cu flueri şi cu muscaluri” 71 .Paul de Alepo, încă a 
observat, că printre instrumentele muzicanţilor, care colindau în ajunul Naşterii 
Mântuitorului, la Bobotează şi la Paşti, pe la curţile celor avuţi din Muntenia, erau 
tobile, flauţii şi flueraşile 72 . Din pricina traducerii, cred însă, că trebue a înţelege 
surlele, trâmbiţele şi tobile întrebuinţate de popor, ca şi la curtea domnească în 
asemenea prilejuri . Deci, flueraşului i se cădea, să flueriaze; iar de ceea ce a 
„hăolit şi mângâiatu cu cânteculu, să-i pae rău de lume” 74 de-ar fi ajuns la acea 
strâmtoare, pentru ca să-şi peardă viaţă. Alţii mai fericiţi din contra puteau spune 


61 Del Chiaro Fiorentino, „Istoria delle modeme rivoluzioni della Valachia” editată de Nicolae Iorga, pag. 70, 74. 

62 „Mărgăritare”, pag. 69 v. 

63 Corbea, „Psaltirea” 1700 în „Etymologicum magnum rom.”, pag. 696 „psaltiri cu zeace strune”, Eliade Rădulescu, 
op. cit., pag. 139; „Mărgăritare”, Bucureşti 1699; Dosoftei, „Vieţile sfinţilor” I, pag. 197. 

64 Caval. Constantin Stamati, „Musa românească” tom. I, pag. 1 în notă; „Alăuta Românească” era şi numele unei 
gazete scoasă de Kogălniceanu în 1838. 

65 Maximilian Costin, op. cit., pag. 41. 

66 B.P.Haşdeu, op. cit., pag. 696. 

67 Coresi, op. cit., pag. 368. 

68 „Cazania” lui Varlaam, I, pag. 341. 

69 „Cinghireasă” (danceuse, joueuse de harpe) guselnişti, „cinghirease”, jucătoare; dintr-un glosar (1600-1630),B.P. 
Haşdeu „Cuvente den bătrâni” I, pag. 273. 

70 Generalul, V. Năsturel, op. cit., pag. 215. 

71 „Herodot”, editată de Nicolae Iorga, pag. 9. 

72 B.P. Haşdeu, „Arhiva istorică a României” II, pag. 89, 92, 100. 

73 „Letopiseţele” II, pag. 54, 253; „Istoria besearicii Şcheailor” pag. 26-27; „Alexandria” din 1851, pag. 169; Del 
Chiaro, pag. 74. 

74 „Vieţile sfinţilor” ale lui Dosoftei, I, pag. 218. 

că: „noi fluerăm, ca copiii păstorilor cu fluer mic de trestie sub vreun stejar sau 
plop” 75 ; cu „fluerul şi trâmbiţa” se mai putea zice şi „o cântare de praznec şi 
vestitoarei jertvii” 76 . Aflăm, că în Oltenia în secolul al XVIII-lea, fluerul se mai 

nn 

făcea şi din salcie . Câteva versuri din prea frumoasa baladă Mioriţa, ne arată din 
ce se mai puteau face fluerile, când zice: 

Aste, să le spui; Flueraş de os, 

Ear la cap, să-mi spui: Mult zice duios. 

Flueraş de fag, Flueraş de soc, 

Mult zice cu drag. Mult zice cu foc . 

De asemenea, în pecurariul şi marea: 

Şi voiu apuca, Cel fluer de soc, 

De a sdrumica; Cu răstoc de foc 79 . 

Fluerul a fost şi este atât de legat de vieaţa noastră, mai ales ca popor, ce ne¬ 
am ocupat îndeosebi cu păstoritul, că-i plin de tot tâlcul momentul, când Gheorghe 
Ştefan Vodă, fiind logofăt mare „au fost şezând odată în divan cu toiagul în gură. 
Iar Iordachi Cantacuzino cel bătrân, vel visternic îl întrebă: „ce zici în fluer 
dumneata Logofete?” Iar el au răspuns: „zic în fluer, să-mi se coboare caprele de 
la munte şi nu mai viu”. El au răspuns în pildă şi alţii, nu s-au priceput, că el 
aştepta oşiile ungureşti, să vie de preste munte . Negru Vodă, de asemenea când 
se cobora pe Argeş în jos cu cei nouă meşteri mari, 

Iată, cum mergea, Pe un biet ciobănaş, 

Că în drum ajungea, Din fluer doinaş 81 . 

„Cu toate acestea toţi cei cu glas bun ai pământului, toate organele cele 
muziceşti şi cu meşteşug de cântare” şi chiar toţi ştiutorii de cântare cei prea aleşi 
şi de săvârşit ai meşteşugului celui întocmitor de cântare, toţi cântăreţii cei prea 
aleşi şi cei desăvârşit iscutiţi la cântare într-una adunându-se, de s-ar pune 
alăturea” tot nu s-ar putea semăna „cu cântăreţii în fluer cei cereşti” faţă de care ar 
fi cu mult mai prejos chiar „privighetorile cele nemuritoare” 82 . Moscalurile, deşi în 
Moldova astăzi au dispărut aproape cu totul, odinioară, către sfârşitul secolul al 
XVII-lea şi secolul al XVIII-lea făceau şi ele parte din taraful, care desfăta pe 

Ol 

Domnul iubitor de petreceri, însă sub numirea de naiuri . Chiar Sulzer, ca străin, 
ce era, încă de pe vremea lui ne confirmă, că moscalul sau naiul este folosit mai 
mult de Valahii din şes. El ne mai spune că, cântecele românilor pe lângă alte 
instrumente sunt executate şi de o armonică de gură sau şapte flueraşe, Syringa 

75 „Mărgăritare”, pag. 104. 

76 Gaster, „Chrestomaţia română” II, 1773, pag. 88. 

77 Hurmuzaki, IX, part. I, pag. 637, „Raport despre români în genere şi despre Oltenia în deosebi”, făcut de un ofiţer al 
armatei austriace 1718-1730; Sulzer, II, pag. 419. 

78 Teodor Burada, „Almanahul musical” II (1877), pag. 76. 

79 Gaster, op. cit., pag. 329. 

80 „Letopiseţele” II, pag. 187. 

81 Alecsandri, „Balade”. Prin asemănare se zice fluerile picioarelor. Şi-i zdrobiră „fluerele picioarelor”, Gaster, op. cit., 
pag. 320, din „Mineiul” (1698). 

82 Uşa Pocăinţii, 1812, pag. 276-277. 

83 Letopiseţele II, pag. 364, 373; III, pag. 160; Dionisie Fotino, „Istoria generală a Daciei” în traducere (1859) III, pag. 
239; „Bazul musicei bisericeşti”, Bucureşti 1845, pag. XXIX; Comte de Legarde, „Voyage de Moscou â Vienne par 
Kiew, Odessa, Constantinopole, Bucharest et Hermstadt â Paris 1824, pag. 359-360; Teodor Burada, „Almanah 
musical” op. cit., pag. 73. 

Panos, numit moscal 84 , în care suflu, plimbându-1 în sus şi în jos sub buze 85 . 
Kogălniceanu însă se vede, că face confuzie, când înşirând instrumentele de 
muzică din care cânta ţiganii, pune: „naiul sau fluerul lui Pan” şi „moscalu sau 
vechiul sirinx” 86 . Sau că voeşte a face deosebire între două instrumente, din care 
unul va fi dispărut şi va fi avut forma apropiată de naiul cunoscut de noi aşa de 
bine. 

Pe la începutul veacului al XVII-lea, se ştia de către cei ce citeau pe Herodot 
sau mai târziu în traducere, de „un cobzar foarte vestit şi făcător de viersuri” 

o'7 

anume Arion, care zicea „în cobuz” „eposile lui”. Pe când în Mărgăritarele din 
1699 amintindu-se de acelaş Arion, citim, că „în vremea cea veche era unul de la 
Atina, ce zicia în lăută, pe care o numeşte scriptura Kitara sau psaltire. Şi atât zicia 
de frumos cât şi hiarăle cele necuvântătoare cunoştea dulciaţa glasului lui” 88 . Pe 
vremea aceia deci se găseau unia de învăţau la hrăjiate, la drilieturi, la cântece şi la 
cobuz 89 ; iar omul beat la petrecere „săriia” de auzia pe cineva „cântându cu 
cobuzu” 90 . în schimb un sfânt se putea chinui cu trupul până într-atâta, că puteau 
să i se spue că a ajuns „ca o tămpană şi ca un căbuz de ziace strune” 91 . Poporul ne 
istoriseşte, că cu prilejul morţii unui bărbat sărac, nevasta lui neavând a-i pune 
pânză pe obraz, după vechiul obiceiu, i-a pus iţele de la pânza, ce o ţăsa şi 
întorcându-se la el a început a plânge, văicărându-se: 

Ce stai întins o! omule, 

Ca cobuzul cu strunele? 92 

Deci ştim, cum că cobzei i se va mai fi zis cobuz sau căbuz, de străinii din 
apus, călători pe la noi, însă un fel de chitară specifică ţărei 93 şi că avea strune; iar 
din psaltirile greceşti cithara era tradusă prin lăută. Şi cu toate acestea se întâmpla 
şi minunăţia, ca să se găsească flăcăi voinici, care „înotau în Prut cu o fată pe 
spate şi ziceau din cobuz” 94 . Prin Oltenia în secolul al XVIII-lea, cobza era făcută 
dintr-o jumătate de dovleac (ein halber Kiirbis) peste care se întindea tabla de 
armonie din pele 95 . în balada „Mihu copilu” în care îndeosebi, se arată rostul 
cobuzului, aflăm cum că putea, să fie şi de os: 

Păunaş de frunte Apoi la sfârşit se închee: 

Copilaş de munte Şi-n urmă-i vueşte, 

Merge el cântând Codrul clocoteşte, 

84 Franz Joseph Sulzer, „Geschicte des transalpinischen Daciens”, pag. 419, 417, 432; Carra, „Histoire de Moldavie et 
de la Valachie”, tradus de N.T. Orăşeanu, Bucureşti, 1857, pag. 128; Comte de Lagarde, op. cit., pag. 359-360; Eliade 
Rădulescu în „Curierul românesc” pe 1848, pag. 139. 

85 Carra, op. cit., Wilkinson, „Tableau historique de la Moldavie et de la Valachie”, pag. 122; Hurmuzaki - A. I. 
Odobescu, voi. III, supliment I (1709-1812), pag. 76. 

86 Michel Kogalnitchanu, „Esquisse sur Miistoire Ies moeurs et la langue des cigains, connus en France sous le nim de 
Bohemiens”, Berlin 1837, cap. II, tradus şi de Gh. Ghibănescu în Revista „Viitorul” Iaşi, an. II (1900), nr. 10, 11, 12. 

87 „Cobuz”, cuvânt turcesc. A. de Cihac, op. cit. pag. 77, 79; L. Şăineanu, „Influenţa orientală .. ” II, pag. 140. 

88 „Mărgăritare”, Bucureşti 1699, pag. 169. 

89 Dosoftei, „Vieţile sfinţilor” pe luna aprilie în 3, f. 71. 

90 Ovid Densuşianu, „Studii de filologie română”, pag. 85. 

91 Dosoftei, „Vieţile sfinţilor” I, pag. 197. 

92 Teodor Burada, „Almanahul musical” III (1877), pag. 79-80. 

93 F.J. Sulzer, op. cit., II pag. 417; Comte de Legarde, op. cit., pag. 359-360; vezi „Mărgăritare”, pag. 169; Wilkinson, 
op. cit., pag. 122. 

94 Radu Rosetti în „Analele Academiei române” secţiunea istorie pe 1905-1906, pag. 178, document din 1725. 

95 Hurmuzaki, IX, part. I, pag. 673. 

Din cobuz sunând De un mândru cântec, 

Codrii desmerdând Cântec de voinic, 

Din cobuz de os De un glas de cobuz, 

Ce sună frumos. Dulce la auz. 

Prin faptul, că este multă asemănare între felul de a bate cu pana de gâscă 
strunele cobzei şi între iuţeala cu care făceau şi fac cei mai mulţi dintre 
credincioşii noştri semnul crucii, n-a lipsit imaginaţiei lui Isaia Teodorescu, 
poreclit de Ion Creangă Popa Duhu, ca în una din predicile sale să apostrofeze pe 
credincioşi cu vorbele: Facem cruce cu repezeală „pare că batem cobza la Iaşi sau 
tambura în Ţarigrad, de unde ne-a venit asemenea molipseală” 96 . 

Către sfârşitul veacului al XVII-lea, printre instrumentele muzicii noastre 
naţionale, mai găsim „ţimbale bine răsunătoare” 97 cunoscute de Sulzer şi sub 
numirea de Miikun 98 . Toate aceste instrumente de coardă, erau numite de 
traducătorii noştri, „organe tinse în strune" 99 , sau când era vorba de a fi lăudat 
Dumnezeu, putea să i se facă aceasta numai „cu strune şi organe” 100 . Mai aflăm 
după aceea, că în toamna anului 1739 luna octomvri patru muzicanţi „de oboiu şi 
trâmbiţă" trec de la Grigore Ghica Vodă la Ruşi 101 . Abia către sfârşitul veacului al 
XVIII-lea aflăm de la Sulzer, cum că vioarei simple i se mai zicea şi sinekeman, 
care avea patru coarde ; iar câte ceva despre caval, trişcă, telincă, chemane, şi 
sinekemane, fagot şi chitară. Tot Sulzer ne spune, că afară de violine şi fluere, 
românii se mai servesc „încă de trei feluri de fluere sau şuerătoare din care cântă 
la jocurile lor sau la cântecele lor. Cea dintâi şi cea mai mare după cum arată şi 
sufîcsul oiu este flueroiu, adică fluerul cel mare numit în Moldova caval. El e 
mare şi gros, ca o puternică trestie spaniolă şi n-are dop, aşa că aerul de la tăetură 
e prins, ca pe o cheie 103 . A doua (şuerătoare) are un dop, e mai mică şi se numeşte 
trişcă 104 . A treia numită telinca, n-are nici dop, nici găuri, e făcută din răchită şi dă 
sunetile, cerute după cum deschizătura de jos e astupată cu mâna mai mult sau mai 
puţin lăsată deschisă 105 . 

Chiemani, e un fel de violină, cu un pântece de mandolină burduhoasă, care 
pusă pe genunchi, se trage cu arcuşul 106 . Eliade Rădulescu în Curierul românesc 
din 1848 înşirând mai multe instrumente de muzică, cu care se desfăta poporul, 
vorbeşte şi despre „chemanul cel cu doua rânduri de coarde rt . Apoi, mai era 
violina simplă cu patru coarde sinekeman 108 , pe lângă un instrument de 

96 „Cuvânt rostit la 14 septembrie 1861 în biserica Banului din Iaşi”, pag. 3. 

97 „Biblia” de Bucureşti din 1688, psalmul 150. 

98 F.J.Sulzer, op. cit. II, pag. 432. 

99 „Psaltirea lui Dosoftei”, pag. 496; „Mărgăritare”, Bucureşti 1699, pag. 153, şi Del Chiaro, pag. 70, 74. 

100 „Biblia”, 1688. 

101 Emile Legrand, „Ephemerides Dacies ou chronique de la guerre de quatre ans (1736-1739) II, par Const. Daponte, 
pag. 370. 

102 F.J.Sulzer, op. cit. 

103 ibidem, pag. 419; Teodor Burada, op. cit., pag. 72. 

104 F.J. Sulzer, op. cit. 

105 ibidem şi Nicolae Iorga, „Istoria literaturii secolului al XlX-lea, pag. 169, nota 1. 

106 F.J.Sulzer, op. cit., pag. 432. 

107 „Curierul românesc” pe anul 1848, pag. 139. 

108 F.J.Sulzer, op. cit., pag. 432. 

suflat, care e în forma unui fagot, şi dă sunete cam asemenea 109 . Chitara 
(mandore) numită şi ghitara germana 10 numai dacă acest nume este corespondent 
instrumentului de azi, de sigur, că-i cunoscută în ţările noastre, încă de pe la 
sfârşitul veacului al XVII-lea, deoarece după cum am văzut, întâlnim cuvântul 
kitara 111 ; mai bine însă, de pe la începutul secolul al XlX-lea 112 . Cu privire la 
transplantarea chitarii mai ales în Moldova, iată ce extragem din „La Russie" a 
lui Breton: „Moldovenii şi valahii stabiliţi în Rusia, din nefericire, nu sunt numai 
ţărani, cari au voit, să se sustragă de sub tirania stăpânilor lor, care schimbând 
ţara, n-au făcut poate, decât să schimbe felul mizeriei lor; „dar se vede încă, prin 
diferitele părţi ale „imperiului rusesc şi mai ales în cele două capitale, boeri sau 
prinţi moldoveni şi nobili de ai Valahiei. Deveniţi suspecţi paşilor turci, ei au pornit- 
o în căutarea unui refugiu la vecinii lor ambiţioşi, care râvnesc de mult timp 
stăpânirea acestor provincii bogate. 

„Moldova şi Valahia au fost aproape în întregime cucerite de Ruşi în 1810- 
1811. Se pare, că astăzi trupele lor evacuiază aceste ţinuturi. Turcia conveni de a 
trimite „la Iaşi şi Bucureşti noui Domni. „Cât despre boerii, care administrau 
ţara în numele imperiului rusesc, cea mai mare parte au fost nevoiţi, a se expatria 
de frica de a se expune resentimentului just al turcilor. M. Damanie, adaugă 
Breton, a desenat la Petersburg (Petrograd) boeri sau prinţi de ai Moldovei şi cu 
femeile lor; costumul lor este de o mare bogăţie şi înfăţişate întocmai de figurile aci 
alăturate". Din relatarea de mai sus cât şi din desenurile adause, interesant este pentru 
noi faptul, că aceşti boeri moldoveni, fie că or fi ştiut a cânta din chitară încă din 
ţară, fie că or fi învăţat-o în exil, dar durerea expatrierei lor şi-o amorţeau în accentele 
molcume ale acestui instrument, care îndeosebi s-a menţinut şi se menţine în 
Moldova. O metodă de guiţară, se scria la noi din 1829 113 ; iar în 1833 se putea citi în 
„Albina românească" a lui Asachi, următorul anunţ: Se fac subscrieri, pentru a se tipări 
„o gramatică sau shoală pentru ghitară cu pilde de arii, danţuri şi cântece prin 
care doritorii, să poată învăţa acest uşor instrument în cea mai scurtă diastimă" 
alcătuită de dl. sulgeriul Teodor Burada 114 . Se vede că, chitara, după cum şi până 
astăzi se poale constata, îndeosebi a fost cultivată în Moldova. Mai ales protipendada 
se îngrija, ca în educaţia pe care o dădea tinerilor odrasle, să nu le lipsească dascălul 
franţuz sau madama franţuşcă, care însă, să ştie şi la chitară. 

Dam şi o scrisoare, de unde, să se poată vedea aceasta: 

„Hristos au înviet" şi cu frăţască dragosti, 

mă închin dumitali, Cucoani Ionică. 


109 F.J.Sulzer, op. cit., pag. 432. 

110 ibidem, pag. 417, „La guitare allemande"(1790); Hurmuzaki-A. I. Odobescu, voi. III, supliment I (1709-1812), 
pag. 76. 

111 „Mărgăritare”, pag. 169; Wilkinson desigur că cobza o numeşte„un fel de guitara sau luth particular ţării”,op.cit., pag. 
122 . 

112 Teodor Burada, „Almanahul musical” III (1877), pag. 86. 

113 „Gramatica românească de note pentru tot fundamentul chitarei compusă după cea evropenească de Teodor Burada 
sluger, 1829 iunie 6 Ieşi”, md. tipag. de A. D. Atanasiu, şi în „Arhiva” de la Iaşi pe 1910. 

114 „Albina românească” pe anul 1833, nr. 45, iunie 18, pag. 18. 

Prinţesă moldoveancă Prinţ moldovean 115 

5 5 

Pricina tăcerii mele, au fost, că neguţitoru turc, au fost la Galaţi şi l-am 
tot aşteptat şi-l aştept şi până acum, încă n-au vinit. Şi măcar, că s-au întărziet, 
dar viind; eu sunt hotărât, să fac aşa precum am vorbit şi cer di la dumneta 
răspuns, ci mai ştii şi ci vorbi ai cu beizade acum, ca să ştiu, pentru dascăl 
franţuz. întâlnindu-ti spuni-i mă rog, că viind di la Eşi, am găsit pi tovarăşi 
alcătuiţi cu o madamă pentru copiii şi de aceia, nici nu trebueşti acum. Şi precum 
madama dumitali, nu este franţuşcă si nici franţuzăşti nu ştii şi nici la chitară 
precum noă ne trebueşti; iar un dascăl mai uşor fără mădamă şi să aibă 
ştiinţă şi la chitară. Dacă ai pute găsi înştiinţază-mă, mă rog şi cu ci preţ să 
poati mulţămi pi an vorbind şi alcătuindu-să cu dumneata încât să rămâi, 
numai sa triimăt, ca să vii că aşa fel di dascal am trebuinţă. 

Al dumitali ca un fraţi şi slugă T. Cerchez comis. 1841 april IO 116 

Dintr-o descriere pe care ne-o face Eliade Rădulescu, arătându-ne cum 
petrecea poporul pe vremea lui la 1 Mai, noi putem şti pe deplin, cam care 
erau în cele din urmă instrumentele, cu care se desfăta. El zice: „ Unul 
răsturnat la o parte, cu un costum strein cânta chemanul, cel cu două rânduri de 
coarde, altul tras la o parte se roşia suflând într-un nei, ce scotea un fluerat 
dulce şi depărtat, altul cu ghitara iară după gât, altul cu flautul, altul cu 
gusla cea montană, altul cu tamburul cel lung, altul mai departe cu cimpoiul 
sau surla" 117 . Asachi în Moldova, încă despre petrecerile poporului de la 
Paşti, care se făceau în preajma scrânciobului, ne relatează, că ceva mai la o 
„parte un moşneag, încă verde, acompania cimpoaiele sale cu nişte ziceri 

Hg 

şăgalnice, cari deşteptau râsul şi chiuie între ascultători" . 


115 „La Russie ou moeurs, usages et costumes des habitans de toutes Ies provinces de cet empire” par Breton, tome 
quatrieme, Paris 1813, pag. 137-138. 

116 „Acta” dlui Panaitescu de la Iaşi. 

117 „Curierul român”, anul 1848, pag. 139. 

118 „Gazeta de Moldavia”, Iaşi 1858, nr. 27 din 7 aprilie. 

NUME DE MUZICANŢI IN TRECUT 

5 


După ce am înşirat aproape toate instrumentele muzicale prin care poporul 
nostru îşi exprima sentimentele sale, acum putem face cunoştinţă şi cu diferite nume 
de muzicanţi. Pe la 1495 trăia prin părţile Vasluiului Mircea Purcel surlarul 119 . 
Bogdan Vodă, fiul lui Ştefan Vodă, întăreşte boerului Vornicul Dingă, de a stăpâni 
mai multe sălaşe de ţigani printre care, găsim pe „Stoica lăutariu şi cu femeia lui 
Neacşa" şi pe „Tîmpa a lăutarului" . Pe Stoica lăutaru cu femeia sa, „Ruste 
alăutar şi femeia lui Anca şi copiii lor" cum şi cu alţi „robi ţigani i-a dat 
Mircea Voevod, când, se dusese, în solie" în Muntenia; iar pe Tîmpa lăutar, 
cu alţii, îl cumpărase „de la Barcan comis" tot de acolo 121 . Toader Movilă, încă 
era „strănepot Maruşcăi şi dumisale Scripcăi, brănişteri" 122 . Pe un Toader 
scripcariu, îl cunoaştem cu mult mai tîrzia 123 . Prin 1662, se putea face mărturie 
pentru ţiganul mitropoliei, Petru cobzar 124 . Tot pe vremea aceasta, mai ştim pe 
Andrei trămbiţaşu vătavul de surlari, pe Eni trâmbiţas, pe Toader trâmbiţaş, pe 
Bălan surlar; aceştia toţi stăteau desigur, într-o mahala a lor din Iaşi, uliţa 
Frecău , sub sf. Ioan Zlataust, care până astăzi este strada lăutarilor. Mai 
cunoaştem după aceea pe „ luraşco cenpoiaşul" , pe Pavăl doboş arul pe la 
1717 , cum şi pe un „Solomon ţămbelarul jadan de Eş" . Deci din cele ce 

am văzut, în 1786 se putea vorbi de „meşteşugul lăutăriei, a cobzăriei sau a 

7 70 120 

altor zicători" în special executat de ţigani 

VOIVOZI IUBITORI DE MUZICA 

După aceea, şirul voevozilor noştri, încă nu-i lipsit de unele excepţii, 
adică ca în loc să fi fost iubitori ai armelor şi buni mânuitori a lor, din contra 
sunt arătaţi de cronicarii lor contemporani, nu numai ca simpli iubitori, ci 
chiar cunoscători ai muzicii şi mai ales a celei turceşti. Aşa Petru Şchiopu, 
cunoştea foarte bine muzica, mărturisindu-ne aceasta Dorotei de Monenbasa . 
Aron Vodă, în schimb iubea muzica, îndeosebi, când cimpoiaşii îi ziceau din 

199 /V 

cimpoae . Dumitraşcu Vodă Cantemir, însă trece drept un mare muzicant. încă 
de tânăr cânta cu neiul şi cu tamburul 133 desfătând cu zicături pe cei Agi din 


119 1. Bogdan, „Documentele lui Ştefan cel Mare” II, pag. 53. 

120 Teodor Codrescu, „Uricariul” X, pag. 137-138; XVIII, pag. 185. 

121 ibidem, op. cit. XVIII, pag. 184-185. 

122 Nicolae Iorga, „Studii şi Documente” VI, pag. 414. 

123 „Analele Academiei române” pe 1906-1907, pag. 130. 

124 Gheorghe Popovici în „Candela” de la Cernăuţi, IV, (1885) nr. 2, pag. 95. 

125 Gheorghe Ghibănescu, „Surete şi izvoade” V, pag. 59. 

126 ibidem, „Ispisoace şi zapise” III, pag. 172. 

127 „Acta bisericii Talpalari”, condica nr. 759 de ţiganii lui Gosan. 

128 Nicolae Iorga, op. cit., pag. 251. 

129 Teodor Codrescu, op. cit. II, pag. 86. 

130 „Letopiseţele” III, pag. 310; Sulzer, op. cit. I, pag. 120 şi următoarele; Wilkinson, op. cit., pag. 123. 

131 B.P.Haşdeu, „Ioan Vodă cel cumplit”, cd.II, pag. 180; Dr. Barbu Constantinescu în „Columna lui Traian”, an. 
II nr. 45 (1871) pag. 178 sau C. Erbiceanu, „Revista teologică" de la Iaşi, an. III pag. 253. 

132 „Letopiseţele” I, pag. 239. 

133 „Bazul muzicei bisericeşti”, Bucureşti 1845, pag. XXIX. 

Constantinopol, când era chemat la ospeţele lor 134 . El dădea şi lecţii de muzică. 
Cunoaştem chiar şi pe câţiva din elevii lui 135 . Pentru turci el a inventat şi 
note, deci anumite semne cu care să-şi poată nota cântările lor 136 . Grigore Vodă 
Ghica „de avea vreo treabă mare, să nu easă la câmp"; dar aşa mai în toate zilele 
ieşea „cu cântări şi cu feluri de feluri de muzici" numai „ca să facă veselii cu 
naiuri şi cu cântece hagimeşti" 137 . Lui Vodă Caragea, încă-i plăcea în a se 

1 o o 

desfăta cu muzica . 

FELURITELE MUZICI ÎN TRECUTUL NOSTRU 

Lumea românească de la oraşe însă, a cunoscut şi alte muzici streine 139 , la 
diferite întâmplări din viaţa domnilor noştri, când ziceau surlarii şi trâmbiţaşii 
domneşti şi turceşti 140 , mai ales la nunţi 141 . Pe lângă muzica românească de la cele 
două curţi ale voivozilor, numită şi mehterhaneaua moldovenească sau muntenească 
mai era şi meterhanea turcească 142 , alcătuită şi din alte instrumente speciale, care la 
zile mari, nu înceta până seara 143 . Era deci, pe lângă „cântecul eclesiastic,, şi 
scripcele ţiganilor, care desfătau pe domn la masă, pe când în curte era muzica 
steagurilor 144 , alcătuită de sigur în bună parte de muzicanţi mehteri veniţi din ţara 
turcească, care-şi cântau cântecele lor, făcând să răsune dealurile de accentele 
nuvelurilor şi prestrefurilor pe care le băteau cu mândrie 145 . Dar toţi aceştia, desigur 
că cântau cântecele lor turceşti puse însă, pe notaţie grecească 146 . 

Muzica liniară occidentală, încă era cunoscută de pe la 1676, unei anumite 
pături din Moldova şi anume acelor ce fuseseră prin Polonia şi prin urmare şi 
Muntenia, mai ales, când ştim, că un Constantin Stolnicul Cantacuzino şi alţii ca el, 
ajunseseră în Polinia până la Cehrin. La data amintită, în mănăstirea Putnei se scria 
de ieromonahul Chervasie, un prea frumos manuscris pe intervalul de cinci linii toată 
slujba bisericească, care ţine de liturghie. Tot de el, se scria desigur şi un al doilea, în 
1684, fără însă a o arăta aceasta 147 . Alte manuscrise mai găsim prin cele două 
biserici, din 1700 , iar altele la Academie de pe vremea lui Brâncoveanu. Mai ales 


134 „Letopiseţele” II, pag. 89; III pag. 117. 

135 „Istoria imperiului otoman” de Dimitrie Cantemir, Editura Academiei, pag. 218 în notă. 

136 ibidem, op. cit. şi Teodor Burada, „Scrierile muzicale ale lui Dimitrei Cantemir”, Analele Academiei române, ser. II, 
tom. XXXII (1911). 

137 „Letopiseţele” II, pag. 364, 373; III, pag. 160. 

138 Nicolae Iorga „Istoria românilor în chipuri şi icoane”, I, pag. 168. 

139 „Letopiseţele” I, pag.311; Haşdeu, „Arhiva istorică a românilor”, I, pag. 71, 89; Magazinul istoric Dacia V, pag. 95, 
315; „Letopiseţele,, III, pag. 335; „Descriptio Moldaviae”, Editura Academiei, pag. 101, 141; „Istoria imperiului 
optoman” I, pag. 13. 

140 „Magazinul istoric” V,pag. 95; „Letopiseţele” II, pag. 228; „Viaţa lui Brâncoveanu”, St.Greceanu, pag. 46, 100, 129. 

141 „Letopiseţele” I, pag. 311. 

142 „Descriptio Moldaviae”, pag. 101; „Letopiseţele” III, pag. 180, 310, 312; „Istoria imperiului otoman” I, pag. 13. 
143 B.p. Haşdeu, „Arhiva istorică a României” II, pag. 71. 

144 Nicolae Iorga, „Documente privitoare la Constantin Vodă Brâncoveanu”, pag. XIV-XV. 

145 Nicolae Iorga, „Un călător necunoscut” în „Arhiva” de la Iaşi pe 1890-1891, pag. 207; „Istoria imperiului otoman”, 
pag. 186. 

146 C. Erbiceanu în „Revista teologică” de la Iaşi, an IV (1886) pag. 151. 

147 Manuscris proprietatea mea; din care al treilea are data de 1700. 

148 Un manuscris am văzut între cărţile schitului Tărâţa de lângă Iaşi. 

călugării noştri, care erau la biserica noastră românească din Lemberg 149 , ne-au pus în 
legătură cu această muzică căci numai aşa se poate explica apariţia unor astfel de 
manuscrise de la unile mănăstiri din nordul Moldovei, cum şi la acea de la Coşula, 
unde s-au şi retras ei, după desfmţarea acestei ctitorii româneşti 150 , la Dojeşti din 
ţinutul Romanului şi altele 151 . De aceea, cu dreptate scria pe la 1714 Filotei- 
ieromonahul, din sfânta Mitropolie a Bucureştiului, adresându-se către Vodă 
Brâncoveanu într-o prefaţă pe care o alcătuia la o carte de cântări bisericeşti în 
româneşte. „De vreme ce Măria Ta cu osârdnică râvnă, ca să foloseşti neamului 
nostru cu multe feluri de prilegiuri şi mai vârtos cu tălmăcirile şi cu tipografiile 
cărţilor de multe feluri, lângă care şi aceste vlaho-musichii (carele întru luminat 
norocul Măriei Tale cu ajutorul lui Dumnezeu, s-au făcut)”, ,,nici pre alte 
meşteşuguri latineşti şi ruseşti, ci pre aceleaş musichii ale dascălilor bisericii noastre 
a răsăritului” 152 . Deci şi la noi, se ştiea de muzica occidentală pe note liniare, 
cunoscută prin Rutenii din Rusia Mică şi Galiţia, care în sineşi nu era decât muzica 
orientală, adăptată la o nouă notaţie 153 . 

Iată, ce ne spunea învăţatul episcop al Romanului, Melhisedec acum câteva 
decenii în urmă: „Cântarea aceea veche slavonă s-a continuat prin unele monastiri ale 
Moldovei împreună cu limba slavonă până în veacul prezent, însă în formă ce a luat 
această cântare în Galiţia în veacul al XVII-lea şi puse pe note liniare. Dovadă 
servesc manuscrisele de cântări, ce s-au păstrat prin bibliotecele unor monastiri 
române. Voiu aminte, zice aceleaş, despre cărţile manuscrise slavone de cântări pe 
note liniare din monastirea Dolj eşti din ţinutul Roman, aduse la această monastire de 
Artemon-egumenul monastirei Horecea din Bucovina, carele cu o sută de ani în urmă 
la ocasia luărei Bucovinei de Austria s-a strămutat în Moldova, la monastirea 
Dolj eşti, împreună cu călugării, cu cărţile şi odoarele monastirei Horecea. Tot această 
cântare slavonă, zice acelaş, s-a continuat în monastirea Neamţu, Secu, Vorona din 
Moldova, însă numai la strana stângă până la anul 1860, de către călugării ruşi, ce 
petreceau în acele monastiri. Această cântare slavonă se mai continuă şi astăzi în 
Bucovina, în bisericile creştinilor ruteni de acolo şi este cunoscută sub numirea de 
cântare bulgară ”. Melodia aceasta veche slavonă, într-o formă mai apropiată de 
cântarea grecească şi cu nuanţe ale cântecului naţional se menţine până astăzi la Sârbi 


149 Pentru cele două biserici făcute la Lemberg, una de Bamovschi; iar alta de Vasile Lupu, vezi Teodor Burada, 
articolul din ziarul „Evenimentul”, Iaşi, an.X nr. 7(1902 fevr.10); „Candela” de la Cernăuţi din 1894, nr. 2 pag. 71; art. 
Eugen Vorobchevici.„Buletinul societăţii geografice române”, Bucureşti 1897, pag. 110, şi în „Die ortodox-orientalische 
kirche în Lemberg verfasst von Emanuiel Eugen Worobkiewicz orth. Seel sorger in Lemberg”, Lemberg 1896; 
Hurmuzaki, supl. II, 1, pag. 564-5, nr. CCXCIX, pag. 351; B.P.Haşdeu, „Arhiva de istorie a României” II, 2, pag. 188. 

150 Dăm un fragment dintr-un document din 1808 ghenar 1, ce se află în păstrarea mea: „şi cătă va vreme părinţii de la 
numitul schit prin călugării, ce se trimitea de acolo, aduna veniturile. Iar după ce s-au împărţit ţara leşască, parte unde 
acest schit era, au căzut supt soarta austrieceştii împărăţiii. După care răspândindu-se de acolo, cei mai mulţi au venit 
aice în Moldova şi s-au aşăzat la mănăstirea Coşula”. 

151 Episcopul Melhisedec în Revista „Biserica Ortodoxă Română”, an VI (1882), nr. 1, pag. 22. 

152 C. Erbiceanu în Revista „Biserica Ortodoxă Română”, an XXI (1897), „întâia carte de cântări bisericeşti în 
româneşte, cunoscută până acum”, pag. 294 şi următoarele. 

153 Episcopul Melhisedec, „Memoriu pentru cântările bisericeşti în Romînia”, în Revista „Biserica Ortodoxă Română” 
an VI (1882) nr. 1, pag. 18 şi următoarele. 

şi la românii din Banat şi din Transilvania pe unde psaltichia grecească nu este în uz, 
nici cunoscută măcar” 154 . 

Se ştie, că în mănăstirea Neamţul şi Secul, de la stăreţia lui Paisie încoace 
strămutat de la Dragomirna, se cânta într-o strană în limba rusească, după tipicul 
rusesc; iar în cealaltă se cânta în limba românească 155 . Sub ministerul lui Manolache 
Costache se dispusese de departamentul Cultelor întocmirea acestor cântări după 
tipicul rusesc, prin introducerea muzicii liniare în limba ţării şi se trimisese, chiar 
profesorul Ioan Cart la mănăstirea Neamţului, spre a preda călugărilor lecţi de muzica 
vocală 156 . Această măsură, luată fără consimţământul mitropolitului, stârni o 
adevărată furtună în sobor 157 . Prin cel dintâi ofis al mitropolitului trimis stareţului îi 
declară că, venirea la mănăstire a unui profesor însărcinat, să dea monahilor lecţii de 
muzică vocală, fiind împotriva sfintelor aşezăminte şi hotare, ce s-au aşezat spre paza 
predaniilor acelor vechi bisericeşti, pune sub neblagoslovenie şi opreşte de la 
împărtăşanie pe oricare din părinţi ar lua parte la asemenea cântări 158 . 

Comunicarea acestor ofisuri călugărilor de către stareţ dădu loc la un început 
de răscoală. Monahii strigară în gura mare, că nu vor îngădui niciodată muzica vocală 
în biserică, îndemnând să se tragă clopotul cel mare pentru adunarea soborului întreg; 
iar după unii, chiar s-ar fi tras clopotul 159 . în 1833 la cenzură, se ştia printre altele şi 
de „gazette muzicale,, 160 . Deşi prin Pidalionul din 1844, se opreau „ cântările cele din 
horuri” 161 , cum şi prin ,,cartea sinodală venită în 1848 de Constantinopol, care 
desfiinţa, corurile de pe la biserici 162 , totuşi lumei esane mai nouă, în 1847 avea 
prilejul, ca să audă un cor de sub conducerea lui Alexandru Petrino, al oştirei din 
Moldova 163 ; iar în 1854 desigur că spre scandalul celor bătrâni, corul de la biserica sf. 
Atanasie, era cel întâi de muzică vocală bisericească zis şi corul lui Evdochim Ianov 
Aga. Ceva mai târziu acest cor întomcit mai mult din elevii seminarului de la Socola, 
a cântat şi în paraclisul domnesc din Iaşi 164 . 

Cu cucerirea muzicei corale, muzica orientală deşi cu-n trecut aşa de-ndepărtat 
în ţările noastre, începe cu-ncetul, să decadă. De unde găsim, că-n anul 1558 domnul 
Moldovei de pe atunci Alexandru Lăpuşneanu, ruga pe fraţii din Lvov, să-i trimeată 
patru tineri cântăreţi, ca să-i înveţe glasurile cântărilor greceşti şi sârbeşti şi tot atunci 


4 Episcopul Melhisedec, „Memoriu pentru cântările bisericeşti în Romînia”, în Revista „Biserica Ortodoxă Română” 
an VI (1882) nr. 1, pag. 22. 

155 Multe din cărţile de ritual ale bisericii mari din mănăstirea Neamţului, cum şi acelea di la paraclise, au însemnări ca 
acestea: „Acest Triodion iaste a obştii monastirei Niamţu şi s-au rânduit, ca să fie în biserica cea mare la strana 
moldovenească”. Cea în urmă dată pe care o au aceste însemnări, este anul 1858, iulie 5. 

156 Radu Rosetti în „Analele Academiei române” pe anii 1909-1910, pag. 876. 

157 ibidem. 

158 ibidem. 

159 ibidem. 

160 „Analele Academiei române” pe 1906-1907, pag. 321. 

161 Vezi „Pidalionul” de Neamţ din 1844, pag. 193, pentru concertele de cameră sau o muzică militară rusască pe care o 
auzia ai noştri pe vremea cneazului Potemkim, vezi Teodor Burada, „Cronica muzicală a oraşului Iaşi”, pag. 1077-1087, 
publicată în revista „Convorbiri literare” pe 1888. 

162 Revista „Arta”, an. III (1894). nr. 5, pag. 76-77. 

163 ibidem, pag. 99. 

164 Gr. C. Buţureanu, „Spătarul Gheorghe Burada”, Teodor Burada, „Corurile bisericeşti” în „Arhiva”, Iaşi, volum 
jubiliar XXV (1914), pag. 303 şi următoarele. 

le facea cunoscut, că tot pentru acest scop a şi sosit cântăreţii de Peremăsli 165 . Mai 
apoi Dorotei al Monemvasei, care călătorind pe la noi către sfârşitul secolul al XVI- 
lea şi înşirând calităţile lui Petru Şchiopul îi găseşte printre altele, că ,,el iubea încă şi 
cântăreţii şi avea un iscusit dascăl de cântări,, 166 . 

De unde ieromonahul Macarie, unul dintre cei dintâi dascăli ai psaltichiei 
noastre româneşti de astăzi, trăitor prin primele decenii ale veacului al XlX-lea , ne 
spune că-n timpurile trecute cântările bisericeşti au fost foarte cultivate în ţara noastră 
şi cântăreţi în abundenţă, încât un mare dascăl de cântări grec, anume Anastasie 
Rapsaniotul, venind în România, ca să-şi caute norocul, când a văzut desăvârşirea 
meşteşugului şi a auzit prea dulcea firească glăsuire a dascălilor de cântări din neamul 
nostru (românesc) s-au spăimântat şi singur judecând, că el nu este aicea trebuincios, 
s-a întors şi a murit în ţara lui. Acest exemplu, aducându-1 Macarie din timpurile cele 
mai înainte de dânsul, iar printr-un alt exemplu de aceiaşi natură din zilele sale zice, 
că „în trecuţii ani au venit în ţările noastre cel mai întâi dascăl de cântări a neamului 
grecesc, carele cu toate că meşteşugul îl avea ca cel dintâi, dar la dulceaţa glasului, 
când cânta cu cei de ai neamului nostru, dascăli români, în simţirile ascultătorilor da 
un sălbatic sunet, ca de o cucovae pe lângă nişte rândurele bine glăsuitoare. Care până 
ce a murit n-au defăimat, ci mai vârtos se minuna şi lăuda fireasca glăsuire a 
românilor şi îndemnatica lesne întoarcere, ceea ce cu toată întregimea şi cu fireasca 
dulceaţă se atinge de inimile ascultătorilor” . 

Cu începutul secolului al XlX-lea, muzica bisericească sau psaltichia, ajungând 
într-o decadenţă desgustătoare chiar pentru cei bătrâni, de unde facea pe acelaş 
Macarie să zică la 1800: „azi, de nu cânţi în strană cu amestecături turceşti, cu ifos de 
Ţarigrad, ci cânţi vlahică, atunci n-ai proforă de Ţari grad şi ţi se împletesc mii de 
defăimări” 169 , găsim că însuşi Pidalionul este contra tereremurilor şi nenanelelor pe 
care nu le găseşte „ a fi vechi, ci nove” ; iar Anton Pann, încă satirizează această 
decadenţă zicând: Când îţi cântă psaltichia 

îi sare din cap tichia!... sau în „Cântăreţii” 171 . 

Mai întâlnim după aceea, pe la sfârşitul secolul al XVII-lea, că Domnii mai 
erau însoţiţi în drumurile lor de „trâmbiceri leşeşti” . Prin veacul al XVIII-lea se 

1 '7'5 

ştia de baluri cu muzici nemţeşti , iar femeile mai ales iubeau genul muzicei 
germane, şi cele mai multe din ele o şi cântau la clavir 174 . Leafa acestor muzicanţi 


Broşura I, 1867, pag. 81, citat de Episcopul Melhisedec în „Memoriu pentru cântările bisericeşti în România”; 
publicat în Revista „Biserica ortodoxă română”, an VI (1882) nr. 1, pag. 13, 24; C. Erbiceanu, „Revista teologică” de la 
Iaşi, an. IV (1886), pag. 149. 

166 Broşura I, 1867, pag. 81, citat de Episcopul Melhisedec în „Memoriu pentru cântările bisericeşti în România”; 
publicat în Revista „Biserica ortodoxă română”, an VI (1882) nr. 1, pag. 13, 24; C. Erbiceanu, „Revista teologică” de la 
Iaşi, an. IV (1886),. 

167 Vezi mult interesantul studiu al părintelui - pe atunci absolvent al facultăţii de litere - Nic. M. Popescu, „Viaţa şi 
activitatea dascălului de cântări Macarie ieromonahul”, Bucureşti 1908. 

168 Vezi prefaţa la „Irmologhion”, pag. IX-XI. 

169 ibidem. 

170 „Pidalionul”; vezi şi Al.Luca, „Priviri generale asupra muzicei din biserica ortodoxă a răsăritului”, Bucureşti, pag.77. 

171 Anton Pann, „Cântăreţii”. Până astăzi în Iaşi, pentru dascălii de odinioară, care se sileau îndeosebi a cânta cu 
„tereremuri”, încă li se păstrează zicătoarea: „parcă ar fi dascălu tarara” când unul de acum calcă ca dânşii. 

172 Teodor Burada, op. cit., pag. 59. 

173 A. Papiu-Ilarianu, „Tesauru de mon histoire” II, pag. 178, 194, 209. 

174 Wilkinson, op. cit., pag. 123; Ion Ghica, „Scrisori”, Biblioteca pentru toţi, nr. 224, pag. 67. 

nemţi în 1813, li se plătea de la cămara domnească 175 ; Caragea însă o desfiinţă 176 . Ei 
mai însoţeau şi trupul vreunei luminate domniţe, care adormise întru Domnul şi era 

i nn 

dus către lăcaşul de veci . Contele de Langeron (1790) ne spune, că „meşteşugul 
lăutăriei şi al comediei sunt infame în Moldova şi nimic nu poate reda mirarea 
locuitorilor ţărei, când văzură pe ofiţerii ruşi, dând concerte şi jucând ei însuşi o 

1 78 

comedie” . Prin primele decenii ale secolul al XlX-lea, era cunoscută muzica 

17Q 180 

italienească , muzica albaneză , iar prin 1830 se înfiinţă în Moldova, la Iaşi, şi cea 
dintâi muzică militară 181 . 


CE CÂNTAU LĂUTARII 

Fără îndoială, că poezia populară de astăzi. Căci ea, nu este decât ecoul 
inimilor care altădată, de demult de tot, ca şi astăzi, au avut nevoia firească, ca să-şi 
cânte veselia, să-şi bocească amarul sau să-şi tânguiască durerea în poezia anonimă, 
pe care noi o numim şi cântecul poporului. De aceea bine zice dl Iorga, că „poezia 
populară însamnă poezia cunoscută, răspândită, cântată, repetată , iubită, amestecată 
cu viaţa înainte de a fi scrisă”, deci „nevoia sufletului popular de a-şi rosti muzical 
sentimentele cele mai fireşti ale omului, precum de a păstra amintirea acelor 
împrejurări, care l-au atins şi frământat mai mult”. Iar mai departe tot domnia sa zice: 
„dacă e vorba de „baladă, unul singur, un lăutar din vremuri, a găsit-o în mintea sa la 
masa unui domn, şi în acea vreme de amintire tare, fiindcă nu era carte s-o sprijine, se 
găsiau alţii de tagma lui, cari o prindeau Măria Sa ar fi cerut între pahare, să i se spuie 
ceva despre cele ce au fost pe vremuri, cu cei care au stat în acelaş scaun şi au luptat 
pe aceleaşi plaiuri. Astfel cu vremea se amestecau anii, faptele, oamenii şi abia dacă 
se mai cunoştea ceva, din faptul primitiv în ciudata împleticire poetică, în care tot mai 
multe note populare se amestecau” . 

Aşa deci, s-a născut balada şi nevoia de a fi cântată, dar de aici nu urma, ca să 
se poată cânta orişice. De pildă: cruzimea lui Vlad Ţepeş a lăsat anecdote grozave 
pentru povestirile Saşilor şi Ruşilor, nu însă pentru noi . Cele dintâi momente însă, 
din istoria noastră, care ar trebui să ne vorbească sau măcar, să ne pue pe urma 
lăutarilor noştri, negreşit, că ar trebui să fie ospeţele domnitorilor noştri, despre care 
se face amintire în cele mai vechi cronici ale noastre. Analele slavone, care îndeosebi 
povestesc despre biminţele moldoveneşti, câştigate sub Ştefan cel Mare, în ele citim, 
că la capătul lor, viteazul voevod făcea „ospăţ mare mitropoliţilor” adică episcopilor 
„şi vitejilor”, deci cavalerilor „săi”. „Făcu atunci ospăţ mare mitropoliţilor şi vitejilor 


175 „Analele Academiei române” pe 1897-1898, pag. 87; 

176 ibidem, pe 1899-1900, pag. 155. 

177 Nicolae Iorga, „Documentele familiei Callimachi”, voi. II, pag. 140. 

178 Alexandru I. Odobescu-Hurmuzaki, voi. III, supl. I (1709-1812), pag. 76. 

179 „Letopiseţele” III, pag. 349. 

180 Comte de Lagarde, op. cit. pag. 343; Nicolae Iorga-Hurmuzaki, „Documente privitoare la istoria românilor”, voi. X 
pag. 88, nr. CXLI. 

181 „Albina românească” pe anul 1830, nr. 72, pag. 307; vezi şi Teodor Burada, „Cercetări asupra muzicei ostăşeşti la 
români” în Revista „Istorie, arhelogie şi filologie”, an. VI (1891), pag. 55. 

182 Nicolae Iorga, „Balada populară românească” publicată în „Cursurile de vară din Vălenii de Munte” pe 1909, pag. 
130-131. 

183 Nicolae Iorga, op. cit., pag. 145. 

săi şi tuturor boerilor săi, de la mare, până la mic, şi multe daruri a dăruit atunci la 
toată oastea lui şi a fost lăudat Dumnezeu pentru cele ce au fost. Acolo făcu Ştefan 
Vodă ospăţ mare mitropolitului şi episcopilor şi boerilor săi şi la toată oastea sa şi 
mulţi viteji a făcut atunci şi veşminte de mult preţ boierilor săi şi vitejilor şi la toată 
oastea sa şi pe toţi îi trimitea după cuviinţă acasă la ei şi-i învăţa, să laude şi să 
binecuvânteze pe Dumnezeu, căci de la Dumnezeu erau cele ce au fost” 184 . Dar, 
nimic nu se pomeneşte de lăutarii noştri, tocmai aceea ce aflăm ceva mai târziu cu 
prisosinţă. De pildă, cum am şi văzut în urmă, că o parte din societatea noastră 
românească în decursul veacului al XV-lea „la beţii” petrecea în „glasurile 
cinpoilor” 185 , ceea ce nu va fi lipsit de la aceste ospeţe date de Ştefan Vodă în cinstea 
vitejilor săi biruitori. 

„Dacă pe la începutul veacului al XVI-lea cântecul bătrânesc era încă cântat, 
deosebit de căutat de vecinii noştri de peste Dunăre şi călătorii apuseni mai atenţi, ca 
Benedict Curipeşici, Verancsics şi Gerlach, spun anume, numai după cutreierarea 
câtorva sate din cale, că se mai pomeneşte numele eroilor baladei sârbeşti; dacă şi la 
începutul veacului următor „sârbi cântăreţi străbăteau cu guzla lor toată Polonia şi 
cântau la curţile nobilor poloni şi anume a cazacilor din Rusia Mică „fel de fel de 
cântece despre isprăvile eroilor sârbi şi poloni, ne putem închipui lesne, zice dl Iorga, 
că astfel de oaspeţi bine primiţi şi ascultaţi cu bucurie pe alocuri, nu fără duioase 
lacrămi de dor, de doamna ţării, nu vor fi lipsit de la curtea lui Neagoe Vodă cel 
înţelept, care preţuia însuşi aşa de mult şi cultura slavo-bizantină. Când ruda Miliţiei 
„Despina” Elena ajunse tovarăşa lui Petru Rareş domnul moldovenesc, aceasta nu va 
fi rămas iarăşi fără înrâurire asupra trezirei legendelor, despre Ştefan cel Mare şi 
chear despre Bogdan vânătorul, care întemeiase Moldova” 186 . 

„Dar tot Neagoe apare cu toată slaba lui însemnătate, ca întâiul domn, care s-a 
învrednicit de a-şi fi legat numele de un cântec popular. Precum moldovenii, cântau 
în legătură cu balada cunoscută sârbilor despre întemeierea cutărui din oraşele lui 
vestite, povestea arcaşilor, care prin săgeţile lor au hotărât unde va fi Putna, 
mănăstirea lui Ştefan cel Mare, astfel şi la munteni a răsărit, după faptul impresionant 
pentru popor al sfinţirii mănăstirii de la Argeş, o baladă asemănătoare, un alt cântec 
de mănăstire nouă, de mare ctitorie domnească” , numai că Neagoe e Negru 

1 O O /V 

Vodă . In schimb, în 1754, de la Matei Strykowski cronicarul polon aflăm că, cu 
„propriile-i urechi” a auzit „acest glorios şi antic obicei”, ce se „păstrează până astăzi 
în Grecia, în Asia, în Tracia, în Muntenia, în Transilvania, în Moldova , în Ungaria şi 
în alte ţări, zice el, după cum mă încredinţai eu însumi” că, „în toate adunările acelor 
popoare; iar în Turcia pe strade şi pe pieţe, unde faptele oamenilor renumiţi sunt 
celebrate prin cântece cu acompaniamentul vioarelor, alăutelor, cobzelor şi arfelor, 
căci poporul de jos se desfatează peste măsură ascultând marile vitejii ale principilor 
şi voinicilor” 189 . Paul Strassburgh, călător străin, trecând pe la noi pe la 1632, se opri 
la Curtea lui Leon Vodă, în oastea căruia se mai aflau veterani de ai lui Mihai 

184 1. Bogdan, „Cronici inedite”, pag. 38 şi următoarele; Nicolae Iorga, op. cit., pag. 131. 

185 „Codicele voroneţean”, editat de Ion al lui G. Sbiera, pag. 158. 

186 Nicolae Iorga, op. cit. pag. 144. 

187 ibidem, pag. 145 

188 ibidem, pag. 146. 

189 B.P. Haşdeu, „Arhiva de istorie a României”, tom. II, pag. 6. 

Viteazu. în drum spre Giurgiu, cel putu să audă nu numai trâmbiţaşi şi toboşari 
sunând din pădurile vecine, dar şi „cobzari şi cântăreţi”, care ziceau româneşte, 
cântece bătrâneşti cât li lua gura” 190 . 

Iar când avea ceva mai târziu „au pohtit Racoţi pe Ştefan Vodă la masă vesel şi 
voios de izbândă ce au făcut” de-i desfăta „cimpoieşul cu cimpoile îmbrăcate cu 
urşinic la dvorbă cu zicături şi apoi dacă s-au mai veselit, cu pohtit şi pre Ştefan 
Vodă pentru surlari să zică şi au zis şi surlarii” 191 , putem încheia, că atât la ospeţele 
lui Ştefan cel Mare cât şi mai târziu, când avem informaţii din belşug, lumea de la 
Vodă şi până la cel mai de rând ţăran, nu o desfăta numai sunetul cimpoaelor, a 
surlelor, cobzelor, lăutelor, dar mai ales era atrasă şi „de scopose frumoase”, 192 
„dvorba cu zicături” 193 /Cântaţi în lăute/ în zicături multe 194 . Prin urmare „viersurile 
cele fără cale şi netocmite” 195 , numite pe la 1725 şi „ cântece lumeşti” 196 ', iar cum le- 
am zice noi astăzi „versuri populare”. Unele or fi fost numai nişte „ măscării ” sau 
cimpoeşituri, fiindcă când erau spuse erau însoţite şi de cimpoae 198 , altele însă 
istoriseau isprăvile marilor voivozi şi ale voinicilor, care începuseră a fi cântece 
bătrâneşti numite mai târziu e către Dimitrie Cantemir „cânteceprosteşti ” 199 . 

Putem şti anume şi ce ziceau lăutarii: Matei Strykowski, istorisind despre 
vitejia lui Ştefan cel Mare cum şi despre luptele purtate cu popoarele vecine zice că: 
„Moldovenii şi muntenii cântă despre el negreşit la toate mesele lor, acompaniindu-se 
cu muzica alăutei: Ştefan, Ştefan Vodă! Ştefan, Ştefan Vodă! bătea pe Turci, bătea pe 
Tătari, bătea pe Unguri şi Galiţiani, pe Poloni” 200 . Acelaş lucru, ni-1 confirmă, în 
secolul al XVIII-lea Contele Hauterive, care ne spune că „poporul moldovenesc pare 
că, a înţeles gândurile lui Ştefan, el deci îi păstrează neştirbită recunoştinţa 
binefacerilor sale. Numele lui Ştefan a luat în cântecele poporului locul numelor 
zeităţilor dace, pe care le slăveau atunci şi pe care cântecele munteneşti le slăvesc 
încă, şi fie că stăpânirea turcească, pe care acest domn a statomicit-o peste Moldova e 
aşa de apăsătoare în ochii poporului, după cum şi-ar închipui cineva, fie că oamenii 
sunt aşa de drepţi, ca să nu arunce în sarcina lui răutăţile, care s-au ivit în vremurile 
de mai dincoace Ştefan cel Mare este eroul istoriei acestei ţări şi povestirea faptelor 
lui face şi astăzi încă farmecul păstorilor şi bucuria petrecerilor şi a 
sărbătorilor ” 201 . 


190 Timotei Cipariu, „Arhivu, Blaj, nr. 1 ianuar 1, „Finito collequio, peractisque negotiis, cornua et tubae concinuere ut 
praeparati convivii initium maximo cum strepitu fieret”. „Iuxta Vayvodam citharoedi et musicorum choras erat qui 
valachica lingua patrium carmen pleno gutture cantabant” şi Nicolae Iorga, op. cit., pag. 132-133. 

191 „Letopiseţele”, pag. 351. 

192 „Cazania” lui Varlaam, I, pag. 330. 

193 „Letopiseţele” I, pag. 311, 351, III, pag. 198; „Mărgăritare”, Bucureşti 1699; „Cronica anonimă”, editura Ioanid, 
pag. 334, 335; St. Greceanu, „Viaţa lui Brâncoveanu”, pag. 100, 129; Teodor Codrescu, „Uricariul”, II, pag. 86; Ovid 
Densuşianu, „Studii de filologie română”, pag. 85, 86. 

194 „Psaltirea” lui Dosoftei, editată de Bianu, psalmul 46, pag. 154; psalmul 46 din 1784 la Gaster; „Chrestomaţia 
română”, II, pag. 142. 

195 „Mărgăritare”, pag. 135. 

196 Episcopul. Melhisedec al Romanului, II, pag. 11. 

197 „Letopiseţele” I, pag. 239. 

198 „Uşa Pocăinţii”, Braşov 1812, pag. 277. 

199 Dimitrie Cantemir, „Hronicul”, editura Academiei pag. 241. 

200 B.P.Haşdeu, „Arhive istorice” II, pag. 8, şi biblioteca „Cosânzeana”, N. Orghidan pag. 6. 

201 Le Comte d’Hauterive, „Memoire sur l’etat ancien et actuel de la Moldavie”, editura Academiei 1787, pag. 67-69, 

79, 243. 


58 



Va să zică erau cântece, balade care istoriseau ispăvile lui Ştefan Vodă şi pe 
care le ziceau lăutarii făcând cu ele ,,bucuria petrecerilor şi a sărbătorilor” . Nu tot 
aşa se petrece cu alţi domni din baladele noastre. „Persoana adevărată a lui Mircea 
Ciobanul e a unui mare negustor de oi şi berbeci de pe plaiurile noastre pentru târgul 
turcesc al Ţarigradului. E un gelep, un cioban în stil mare şi cu câştigul potrivit. Dar 
ceia ce arată autenticitatea legendei, ne relatează dl Iorga, este faptul că, cântăreţul 
ştie cele două mijloace de recunoaştere ale unui fiu de domn, al lui Radu cel Mare, 
semnele de pe trup, care aici trec poetic şi prin haină în peptu-i soarele/ în spate luna 
şi cartea de mărturie, taina adevărată, asemenea cu dovada ascunsă a căsătoriei lui 
Petru Şchiopul cu roaba sa, hrisovul său, sau cum zice singura variantă păstrată 
„ristovul” 202 . 

„Interesantă este balada moldovenească din acelaş timp al lui Ştefaniţă şi a lui 
Petru Rareş. Vartic, se cheamă eroul, deci hatmanul Petru Vartic poate arman de 
obârşie, om priceput, învăţat şi harnic. în baladă e vorba de Ştefan Vodă, care 
vânează mult: Când fuse Vinere Mare/ Pleacă Vodă în vânătoare. Şi de doamna, care 
se pierde după Vartic om de curte . Mihnea cel turcit, om crud, e primit de 
asemenea în ciclul epic domnesc pentru jertfirea unui boer bogat Oprişanul din 
Stomeşti, cel cu turmele multe. E vorba deci, de vremea în care rostul bogăţiei stătea 
în numărul oilor şi cirezilor” 204 . 

,Jn cântecele prosteşti , pe vremea lui Dimitrie Cantemir, pe la domnia lui 
Pătru Vodă, încă se pomenea de vadul Obluciţii ” . Deci, între cântecile lăutarilor, 

se afla şi unul, în care se cânta despre „ vadul Obluciţii ”, desigur în legătură cu viaţa 
vreunui domn, dacă nu chiar a lui Petru Vodă, a cărui soartă va fi fost legată de 
drumul Ţarigradului şi de acest vad. Când, Mihai Viteazu îşi făcea intrarea în Alba- 
Iulia, lăutarii mergeau lângă el după cum ne mărturiseşte cronicarul ungur, 
contemporan Szamoskozy 206 , copiat mai târziu de Bethlen Farkas 207 . „Şi cântecele 
lor, zice dl Iorga, nu puteau cuprinde într-o asemenea zi, altă ceva decât povestirea 
isprăvii îndeplinite ori amintirea celor pe care alţi domni români le săvârşiseră pentru 
a nu peri în veac! Pe lângă trâmbiţe, tobe, fluere se auzeau astfel în fruntea alaiului 
glasuri româneşti slăvind faptele noastre de războiu, cu întovărăşire de cobze. Ţiganii 
lui Vodă ziceau balade” 208 . 

„Ceva istoric e fără îndoială şi-n balada munteană cântată de popor a lui Mihai 
Vodă, care taie pe boieri, deci aceea care vorbeşte de uciderea lui Radu Calomfîrescu, 
dacă şi numele, nu e adăugat şi prefăcut de Alecsandri” 209 . „însă, cântăreţul său pe 
înţelesul tuturora l-a avut cuceritorul din rândurile grecilor, ce-1 încurajau pe 
Stavrinos Vistierul, inspirat de cântecele despre Stratioţii din Morea şi Creta, produse 
şi acestea de cântecele despre vitejii sârbi, a dat singura poezie populară a isprăvilor 


202 Nicolae Iorga, op. cit. 146-147. 

203 ibidem. 

204 ibidem, pag. 148. 

205 Dimitrie Cantemir, „Hronicul”, pag. 241. 

206 1. Sîrbu, „Istoria lui Mihai Vodă Viteazul” II, pag. 339. 

207 Bethlen Farkas, „Histoire de rebus Transylvancis” ediţia a Il-a, tom. IV, Cibinii 1785 lib. X, pag. 432-33. 

208 Nicolae Iorga, op. cit., pag. 132. Nu tot aşa se petrecea cu Alexandru Movilă în 1615, când intra în Iaşi. Atunci 
răsunau numai trâmbiţile, flautele şi tobele, A. Papiu Ilarian în „Tesaurul de mon. istor” II, pag. 35; la fel la purcesul 
oastei la luptă, „Letopiseţ” I, pag. 334. 

209 Nicolae Iorga, op. cit., pag. 148. 

lui Mihai” 210 . Era deci un vechiu obiceiu, îndătinat, ca să vedem de la alaiul domnesc 
de venire în scaun a lui Alexandru Vodă Ipsilante în 3 Fevruar 1775 în Bucureşti 211 , 
şi până la venirea în scaun a lui Mihai Sturza, că pe lângă mehterhanea, să fie însoţit 
şi de lăutari pământeni care cântau şi de musica evropienească . „Miu Cobilu”, 
Alecsandri aude sau tălmăceşte „copilul” e viteazul, care se luptă cu Ungurul în codru 
şi-l răpune, ceeace ne-ar trimite, zice dl Iorga, la vremi de anarhie în care „viteji” 
români şi unguri se loveau prin poiene, deci la năvălirea lui Gabriel Bathory în 1610- 
1611 la noi împotriva lui Radu Şerban. Nu e încă vremea haiducilor, care au a face cu 
greci, turci şi poteraşi. într-o altă baladă a Miului se iveşte un Ştefan Vodă. Tot un 
Ştefan Vodă are în faţa lui pe haiducul Corbea, care în altă versiune de mai târziu de 
fapt e Iancu Jianu un fost boer-paharnic” 214 . 

„Ştefan Vodă, nu e un Ştefan cel Mare, ci Stefaniţă cel care n-a ajuns niciodată 
bărbat stăpân pe el” 215 . „Toma Alimoş, care înfăţişează moartea vornicului rănit, pare 
a fi tot din aceeaşi epocă” 216 . Afară însă de cântecele, în care se proslăveau faptele 
atâtor domni de ale voinicilor, sau se amintea de vreo întâmplare de la vadul 
Obluciţei, dar când în 1659 începură turburările dincolo de munţi, iar oşti româneşti 
luptau pentru un craiu împotriva celuilalt, lăutarii ziceau lângă steaguri „ viersul fetei, 
care şi-a pierdut caprele în munţi Şi Andreiaş Frank din Sibiul aflându-se la dieta 
din Odorheiu, când intrară ai noştri călări, a putut să audă, că pe când muzica militară 
a lui Iancu Kemeny calvinul înălţa cu evlavie un psalm, din ceata lui Constantin Vodă 
Şerban, răsuna plângerea fetei, ce nu-şi putea găsi caprele ” . Negreşit, că aceasta 

era încă o baladă, a trecutului nostru, cântată de lăutarii noştri, fără însă a putea 
întrezări povestea ce era întreţesută în ea. Când după fuga lui Constantin Vodă 
Cantemir, marele craiu al Poloniei Ioan Sobienski, petrecea în Iaşi, dând ospeţe 
ostaşilor săi, el parodiea obiceiul cântecelor de vitejie, ce se spunea la mesele 
Voevozilor când începea, să cânte în batjocura, celui ce-şi părăsise scaunul: 

Constantine, fuge bine. /Nici ai casă, nici ai masăJNice dragă jupâneasă 218 . 

Tot către sfârşitul veacului al XVII-lea, Constantin Stolnicul Cantacuzino 
istoricul cel mai bine pregătit pe vremea aceea, căuta să pue un deosebit preţ pe 
cântecele bătrâneşti, auzite din gura lăutarilor, care să-i slujască, ca un izvor de 
informaţie asupra trecutului românesc. Nu găsi ce-i trebuia, şi el scrie deci, 
semnalând aceasta, că „vitejii, au de alte fapte ale domnilor şi ale altor vrednici 
oameni, ce au lucrat, care după la lăutari şi după la alţi căutători auzim, putem şti 
ceva ales, că şi acelea, nu numai ce au laudă mai mult au hulesc, decât cele, ce este a 
fi, ci şi foarte împrăştiat şi prea pre scurtu pomenesc lucrul şi făr de nici o rânduială 


210 Nicolae Iorga, op. cit., A. Papiu Ilarian, op. cit., pag. 273 şi următoarele. 

211 V.A. Ureche, „Istoria Românilor” de la 1774-1786, pag. 568-571. 

212 Post. Manolachi Drăghici, „Istoria Moldovei” II, pag. 163. 

213 V.A. Ureche, op. cit. 

214 Nicolae Iorga, op. cit., pag. 149. 

215 ibidem, pag. 150. 

216 ibidem, pag. 160. „Baba Novac” e un erou din vechea legendă poetică a Sârbilor, ca şi un sârb sărac”, „Iovan 
Iordovan”, „Iancul Domnul din Vidin” toate balade ce fac parte din ciclul transdunărean sârbesc. Ibidem, op. cit., pag. 
158-159. 

217 „Mon. comitalia Transylvaniae” XII, apud. Nicolae Iorga, op. cit., pag. 133; Şincai, „Cronica românilor” III, pag. 24. 

218 Dimitrie Cantemir, „Vita Constantini Cantemyrii”, Editura Academiei, pag. 43 şi Nicolae Ioarga, op. cit., pag. 134. 

sau tocmeală ” 219 . Cu dreptate observă dl Iorga, că este însemnată această notiţă din 
două puncte de vedere. întâi ea arată că, nu numai lăutarii ci şi „căutători"” români 
săteni, ştieau cântece bătrâneşti şi că pe lângă lauda vitejiei domnilor, care le creau la 
mesele lor, erau şi de acelea, care satirizau domniile rele şi veşniceau ura cu care un 
timp înconjurase fiinţa stăpânitorului 220 . O „seamă de cuvinte” care-s un număr de 
adausuri la vechea tradiţie istorică a Moldovei, strânse de Neculcea Hatmanul lui 
Vodă Cantemir, în a sa cronică, dl Iorga, de asemenea susţine că le-a cules, din 
cântecul bătrânesc pe care de atâtea ori, la mese domneşti, ori în drumuri de ostaş, a 
avut prilej să le audă. 

Şi îngăduinţa lui faţă de cei care nu vor crede, „ce cine va vrea să le creadă, 
bine va fi, iară cine nu le va crede, iarăşi bine va fi, cine cum îi va fi voia aşa va 
face” 221 , ne ajută, zice domnia sa, oarecum, să recunoaştem aceasta 222 . Astfel deci, 
din balada cântată recitativ de lăutarii noştri vine zidirea mânăstirei Putna, când 
Ştefan Vodă cel bun „au tras cu arcul” „dintr-un vârf de munte” „şi unde au ajuns 
săgeata acolo au făcut pristolul”; iară un copil de casă, fiindcă întrecuse pe Vodă cu 
tragere săgeţii, se zice, că să-i fi „tăiat capul acolo”, de acolo legenda aceluiaşi mare 
ctitor, pe care mumă-sa eroică, nu-1 lasă, să intre în cetatea Neamţului, că „paserea în 
ciubul său piere; ci să se ducî în sus, să strângă oaste, că izbânda va fi a lui”; apoi 
povestea cu Daniil sihastru, care sfatueşte pe domnul desnădăjduit, să nu închine ţara 
turcilor şi povestea despre Purice, care în războiul moldovenilor cu ungurii la Schee 
se face „moviliţă”, ca să poată încăleca Ştefan Vodă, al cărui cal fusese ucis în luptă, 
cum şi acee a lui Purcel care ara duminica în sus pe apa Vasluiului pe când Vodă, se 
pregătea „să meargă la biserică dimineaţa la liturghie”. 

Apoi suferinţele Leşilor, înjugaţi după înfrângerea lor la Dumbrava Roşie, 
legenda cu visul lui Petru Măjarul (pescarul), că dealurile din apropierea Docolinei, 
unde poposise „săltau, giucau şi se plecau, se închinau lui”, care vis tălmăcit i s-a 
împlinit, ajungând Domn al Moldovei; despre popa din târgul Peatra, care săgetează 
pe Petru Vodă, din fuga calului, despre jurământul sultanului că „până, nu va trece cu 
calul peste dânsul, să nu-1 lase” şi cum sultanul, se dezleagă trecând peste trupul lui 
Rareş „culcat la pământ, învălit într-un harariu” de la sărit cu calul de trei ori; mai 
apoi legenda despre fata lui Radu-Vodă fugită cu o slugă pe fereatră din curţile 
domneşti de la Hârlău şi pe care tată-său a găsit-o „la fântâna, ce se chiamă fântâna 
cerbului, lângă podul de lut” 223 . 

Cu începutul secolul al XVII-lea dl Iorga constată, că ceasul de peire venise, de 
altmintrelea, încă de mult pentru balada opaspeţilor domneşti. „Muzica de ţară”, 
„muzica turcească, acestea se mai aud singure la masă, pe când afară tunurile bubuie. 
Ceremonialul împărătesc constantinopolitan pătrunsese acum şi la noi şi astfel de 
vechi datine, nu se mai potrivesc cu zădamica măreţie fără temeiu a timpurilor nouă. 
Bătrânul răzăş Constantin Cantemir, care va fi auzit cântece în rătăcirile lui de ostaş 
sărac ori dincolo Antonie Vodă din Popeşti, alt bătrân de ţară, care cunoştea însă, 


219 Nicolae Iorga, „Operele lui Constantin Cantacuzino”, Bucureşti 1901, pag. 65. 

220 Nicolae Iorga, „Balada populară română”, op. cit., pag. 135. 

221 „Letopiseţele” II, pag. 178. 

222 Nicolae Iorga, op. cit. 

223 „Letopiseţele” II, pag. 178. 

prea puţin oastea şi n-avea cu ce întinde în sărăcia şi zgârcenia lui mese mari, aceştia 
vor fi fost cei din urmă domni, care să se fi bucurat de „lăutari” şi „cântători” 224 . 

Şi totuşi, dacă pe la ospeţele celor de tot sus, cântecul lăutarilor nu s-o mai fi 
auzit, celor de jos, încă le era dar, ca măcar cu venirea evenimentelor secolului al 
XVIII-lea, timpuri de noi împilări asupra lor, să le rămâie ultima mângâiere, cântecul 
lăutarilor, care singurii îi mai răzbuna de birurile şi nedreptăţile aruncate asupra lor. 
De aceea, dacă multe din evenimentele cântate de cântecele bătrâneşti, nu le mai erau 
cunoscute decât doar pe dibuite de câte un bătrân, cu a cărui moarte se pecetluaiu 
vremuri, care au fost, în schimb la versul aşa de uşor, se adăugau altele, cuprinzătoare 
tocmai de aceea ce doreau, adică nota vremei, nota împilării, cântecul haiducului, 
care răzbuna. Mai întâi, desigur că încă de mult se mai cântau acele balade, care ne 
înfăţişau lupte cu tătarii. Moldovenii din codrul Chigheciului, care erau puşi pentru 
apărarea marginii de către Bugeac, erau ţărani liberi, ostaşi cu drepturi şi scutire cu 
tradiţie şi mândrie. Aceşti Codreni, erau în veşnică luptă şi mai ales în secolul al 
XVIII-lea şi după câte-o ispravă norocită, care să zică isprăvile voinicilor codrului, 
cântece bătrâneşti ale vrăjmăşiei necurmate dintre Codreni şi Nogai . 

Cântecul lui Grue „feciorul de om” trece aici Prutul şi află pe însuşi Hanul, 
...Domnul cel tătăresc 
Cu ochi mici, ca de găină, 

Cu puterea lui haină 226 

însă după dreptul, cel mai sfânt al tătarului 
Taie Românii din ţară, 

Fără leacă de cruţare. 

y 

Grue vrea să răzbune îndelungate suferinţi şi înfrângeri şi-a pus în gând 
Ca pe tatar, să-l doboare 
Să-l bată şi să-l omoare. 

Lupta se dă şi românul iese învingător . 

„Codreanul este o altă baladă, care e în aceeaşi strânsă legătură cu viaţa acestor 
ţinuturi, numai că aceasta pândeşte pe mocani şi-i despoaie de bani, de arme, de 
turme, de cai. între ciobanii noştri şi aceşti oameni de altă ţară străini, se năşteau 
adesea ori certe pentru păşunea cea mai bogată şi alte înlesniri ciobăneşti. Doar „ oiţă 
bârsană ” dacă era „năzdrăvană” putea să dea de ştire stăpânului cu privire la ce-1 
aştepta. Acestea sunt împrejurările la care se referă Mioriţa, vestită pentru concepţia 
ei delicată 228 . Tudor Tudorel, e eroul baladei cântată în Dobrogea 229 . La Dunărea 
însă, unde altele erau legăturile cu turcii, aici nu mai e vorba de haraciu, ci de răpire 
şi de o sumă de nedreptăţi. Turcii râvnesc la fete frumoase, le răpesc, însă singure îşi 


224 Nicolae Iorga op. cit., pag. 136-137. 

225 Nicolae Iorga, op. cit., pag. 151. 

226 ibidem, pag. 151. 

227 ibidem, pag. 151-152. 

228 ibidem, pag. 152-153. 

229 ibidem, pag. 155 


62 



fac sama, aruncându-se în Dunăre 230 . Badiul încă, e un vechi şi temut duşman al 
Turcilor, care umblă după femei frumoase 231 . „ Giurgeasa ”, care se cânta la curtea lui 
Nicolae Vodă Caragea, pare să nu fi fost altceva decât o grosolană necuviinţă, ce avea 
însă darul de a însenina pe bătrânul stăpânitor, care-şi făcuse mai toată viaţa la 
Constantinopol . 

Afară de acestea, în secolul al XVIII-lea şi chiar al XlX-lea într-o formă 
cărturărească, după cum ne spune dl Iorga, datorită unor boemaşi înfruptaţi cu 
cultură, se înfăţişează cântecele mai nouă despre moartea Brâncoveanului, despre 
luarea Hotinului în 1769, despre moartea năprasnică a lui Grigore Ghica , despre 
tăierea în 1778 a boierilor Bogdan şi Cuza 234 , despre moartea generalisimului rus 
Potemkin , apoi despre împăratul Napoleon Bonaparte. 

Napoleon Bonaparte, O! Franţie ţară bună, 

Stând în pământ departe; Ţară bună şi blajină; 

Ochii sus a ridicat, Ai încăput pe a Rusului mână. 

Spre Franţa a căutat, Nu mă duceţi aşa departe, 

Spre marea apusului Căci eu vă sunt Bunăparte 236 . 

în preajma Parisului. 

De pe atunci desigur, că a rămas şi marşul lui Napoleon cu variante aşa de 
frumoase pentru chitară. Ipsilant la Ploeşti, unde zăbovea pe mâncare şi beţie, cu cei 
trei mii de tâlhari ai lui, dacă se îmbăta punea pe lăutari de-i cânta: „ Să trăiască naşe 
braţ şi Aleco Ipsilant ” . Intr-o vreme se cânta, şi focul, care a ars aproape jumătate 

din Iaşi, întâmplat în vara anului 1827 luna Iulie 21. 

Frunză verde de cireşi, Să pui plugul, ca să-l ari. 

Arde-un foc în sus la Ieşi, La al Domnului palat, 

Arde, arde, nu se stânge Mare foc s-a rădicat. 

Şi norocul jalnic plânge. Moldova a ajuns la sapă, 

Unde târg erea mai bun, Vor s-o duc-acum la groapă. 

Tragi cu coasa, să faci fân. Fete româneşti, 

Unde târg era mai des, Roabe ovreieşti. 

Să pui plugul, să brăzdez. Cele boiereşti, 

Unde târgul erea mai rar, Tot cu slugi greceşti 238 . 

„Când s-au cules mai întâi la noi cântece, alegerea a căzut asupra celor de 
dragoste şi dor, zice dl Iorga, care necontenit în veacul al XVIII-lea, înrâurite de 
poesia erotică din Apus, au fost cerute şi bine plătite de boeri la mesele lor de familie 
şi la petrecerile lor între prieteni. în hârtiile lui Nicolachi şi Iancu Văcărescu sunt 


230 ibidem, pag. 157 

231 ibidem, pag. 157. 

232 Nicolae Iorga, „Istoria românilor în chipuri şi icoane” I, pag. 186. 

233 Nicolae Iorga, op. cit., pag. 137; „Letopiseţele” III, pag. 275; Pr. Constantin Bobulescu, „Stihuri pentru peirea lui 
Grigore Ghica”, publicată în Revista „Miron Costin”, Bârlad IV (1916) nr. 5 mai, pag. 253 şi următoarele. 

234 „Letopiseţele” III, pag. 281. 

235 Nicolae Iorga, „Istoria literaturii române în sec. al XVIII-lea” II, pag. 463 şi în „Convorbiri literare” IX, cântecul 
despre peirea Galaţilor. 

236 Teodor Burada, „Istoria teatrului în Moldova” I, pag. 44; Ion Ghica, „Opere complete” voi. IV, pag. 364. 

237 Zilot, „Jalnica cântare” în Revista „Istorie, arheologie şi filologie” an IV, pag. 93. 

238 Gh. Dem. Teodorescu, „Poesii populare”, pag. 488-89. 

astfel de bucăţi copiate după lăutari” 239 . De asemenea dl Ovid Densuşianu, căutând să 
explice prezenţa unei aceleiaşi poezii la Văcărescu şi Conachi zice, că altă cale nu 
este decât, că Văcărescu trebue s-o fi auzit de la vreun lăutar, care a popularizat în 
Muntenia versurile inedite ale lui Conachi 240 . Se ştie, de altmintrelea în chip sigur, că 
poeziile lui Conachi au circulat printre lăutarii, care desfătau boerimea noastră din 
întâia jumătate a secolul al XlX-lea, şi că erau foarte cunoscute chiar înainte de 
tipărire. Aşa se cânta de lăutarii din Bucureşti, cu un deosebit succes cântecul care 
începea cu: Aleargă,suflete-aleargă 241 . 

Cam în acelaş timp Barbu Paris Mămuleanu, se inspira de cântecele de beţie 
ale poporului în prelucrările sale, care nu sunt lipsite de haz şi chiar de foc 242 ; cum nu 
mai puţin, ceva mai târziu făcea Anton Panu în broşurile sale intitulate „Spitalul 
amorului sau căutătorul dorului” 243 , din care cântece unele sunt puse şi pe note 
orientale. „Un singur om avusese în mână balade româneşti, pe care, nu le culesese 
el; este Gheorghe Asachi, care le copiase de la Caragici, cu care avusese prilej a se 
întâlni pe vremea, când petrecea şi el în Viena” 244 . Ceea ce-1 şi făcea pe Asachi, ca în 
legătură cu influenţa romantică sub care o simţim că era şi el, să exclame sub 
impresia sărbătorilor Paştelui din anul 1858, rânduri declamatorice ca acestea: „aici o 
grupă de lăutari trăgeau cu arcuşul pe vioară, sunând, nu arii străine, ci cânturi vechi a 
căror versuri erau în formă de recitativ. Bardul, de razele şi spiritul lui Apolo 
întipărit, ziceau fapte strămoşeşti, când după fapta eroică a lui Ştefan Vodă, carele au 
învins pe regele la Baia, când istoria melancolică a meşterului Manole, carele a zidit 
pe femeia sa în murul bisericii de Argeş. Despre altă parte un moşneag, încă verde, 
acompania cimpoaiele sale cu nişte ziceri şăgalnice, care deşteptau râsul şi chiute 
între ascultători” 245 . Culegerea maramureşeană însă din 1821, care se păstrează în 
biblioteca parohială din Comeşti, cuprinde probabil, iarăşi numai bucăţi lirice. 246 

Deci, putem încheia acest capitol, că lăutarilor le datorim în bună parte 
păstrarea atâtor cântece populare. Şi dacă un Gh. Dem. Teodorescu, ne-a scris sub 
dictarea Şolcanului „ lăutarul Brăilei” sau al lui Stanciu „ lăutarul Vlăştei ” şi a altora; 
apoi atâţia alţii, care s-au ocupat cu strângerea acestui material folcloristic, ca poetul 
Alecsandri, Tit Bud, N. Mateescu, învăţătorul sucevean Vasiliu de la Tătăruş şi alţii, 
adunând din gura unora şi a altora de la ţară atâtea cântece, n-au făcut altă ceva decât, 
să fixeze ce era mai de preţ şi iubit de unele inimi pe care aceşti lăutari încrustaseră 
plăcerea neperitoare pentru vreun cântec sau altul, aşa după cum îl atrăgea sufletul 
fiecăruia precum şi amintirea duioasă, a unor timpuri, ce n-or să mai fie. Theodor 
Speranţa, într-un articol lăutarii şi cântecele bătrâneşti ” caută a dovedi, că lăutarii, 
nu ştiu pe dinafară versurile cântecelor lungi, cum spre pildă cele ale baladelor, şi că 
la fiecare dată le improvizează după teme anumite forma; iar numai fondul rămâne 


239 Nicolae Iorga, „Balada populară română”, pag. 139. 

240 Ovid Densuşianu, „Literatura română modernă”, voi. II (1921), pag. 201-202. 

241 Prefaţa lui Vogoride Konaki la ediţia „Poesii” ale Logofătului Costachi Konaki din 1887, pag. 42. 

242 Nicolae Iorga, op. cit. 

243 Anton Pann, „Spitalul amorului sau cântătorul dorului”, ed. II, Bucureşti 1852. N-am la îndemână decât broşura III. 

244 Nicolae Iorga, op. cit.; „Gazeta de Moldavia”, an. 1852, nr. 20; Teodor Burada, „Datinele poporului român la 
înmormântări”, pag.85, nota 1. 

245 „Gazeta de Moldavia”, Iaşi 1858, nr. 27 din 7 aprilie. 

246 0. Bîrlea, „Inscripţii” în „"Studii” şi documente”, XVII, pag. 76 şi următoarele. 

popular 247 . Acesta însă, este un amănunt din viaţa lăutărească, care trebue a fi cercetat 
şi cunoscut mai de aproape, mai ales când este ştiut, că avem atâtea variante ale unui 
şi aceluiaş cântec. 

LA CARE ÎMPREJURĂRI DIN VIAŢA 
NOASTRĂ MAI ÎNTÂLNIM PE LĂUTARI 

în afară de rostul pe care l-a avut lăutarii noştri de a fi cântat în trecut balade 
cum şi celelalte cântece, care în total alcătuiesc poezia populară în parte cunoscută 
din colecţiile culegătorilor noştri, dar rămasă atâta încă necunoscută până acum, care 
aşteaptă de a fi culeasă; tot ei sunt aceia care au aprins tot focul jocurilor noastre 
naţionale. De aceea, trebue de a fi desluşiţi asupra unor pasagii pe care le întâlnim 
adesea prin cronici sau prin alte părţi, că ori de câte ori este vorba, ca la o petrecere 
sau la vreo nuntă a fost masă înfrumuseţată „ cu tot felul de muzici” , „cm multe 
veselii şi giocuri ” 249 sau cu „ petrecănii şi bişuguri ” 250 trebue a înţelege, că acolo au 
fost „giocuri şi de ţeară şi străine” 251 . Aşa, în memoriile sale Kemeny Ianos, zice 
despre priveliştea minunată, pe care i-o dădea nunta de la curtea lui Vasile Vodă 
Lupu, atunci, când îşi cununa pe fiica lui Maria după principile lituan Radzivill; la 
masă „erau tot felul de muzici”, „înainte, însă, de a se aşeza la masă, vreo 50 sau 60 
de boeroaice fete, prizându-se de mâni, când în cerc, când în lung, au întins jocul 

* -r>252 

romanesc 

Deci, fără a ni se atrage atenţia asupra rostului lăutarilor, totuşi se subînţelege, 
că fiind vorba de joc românesc, nu putea să se facă decât după o cântare specific 
românescă. Căci atunci, când a fost nunta celeilalte fete tot a lui Vasile Vodă, 
Rucsanda, dată după Timuş, om al stepei, sălbatic, care cu toate poftirile socrului 
domnesc, el tot nu voiea să bee şi să mănânce, ne spune un raport german din 1652 
luna august 26, că nu ş-a eşit din posomorala lui, decât când „el trimise după taraful 
lui de lăutari, un organist, trei violonişti, unul cu un bas-viol şi un trâmbiţaş, care 
cântară poloceşte ”. Ş-apoi mai adaugă acelaş martor ocular, că „abea acum el începe 
a se înveseli de-a binelea şi poronci cazacilor să joace, care apoi se zvârcoliră, ca vita 
în mocirlă şi băură până la unul de noapte” 253 . Prin urmare aici vorba e şi mai de 
desluşită, că în afară de cântecul şi jocul românesc, de giocuri şi săltături 
poticăleşte, după cum le-ar fi numit Dosoftei Mitropolitul , mai era şi o altă 
muzică şi un alt joc. Pe un Timuş nu-1 putea satisface decât cântecul stepei lui. Şi 
totuşi, când ni se vorbeşte, că la nunţile domneşti „numai mirele şi mireasa fiind 
feciori de domni, nu giuca în danţuri pe afară ” 255 , asta însamnă, că în danţuri, se 


247 Publicat în „Noua revistă română”, voi. VIII (1909), pag. 8, 9, 216. 

248 Neagoe Popeea, „Teza de licenţă în istorie”, pag. 37; St. D. Greceanu, „Viaţa lui Constantin Vodă Brâncoveanu”, 
pag. 100, 129; „Letopiseţele” III, pag. 172; „Cronica anonimă”, pag. 363; „Vieţile sfinţilor” ale lui Dosoftei, II, pag. 40. 

249 „Letopiseţele” I, pag. 237, 472. 

250 ibidem, pag. 288. 

251 ibidem, pag. 311. 

252 Neagoe Popeea, op. cit., pag. 38; Şicai, „Cronica română” III, pag. 67-68. 

253 Nicolae Iorga, „Acte şi fragmente”, pag. 213. 

254 Dosoftei, „Vieţile sfinţilor” pe luna aprilie 3, pag. 71. 

255 „Letopiseţele” II, pag. 215; Dimitrie Cantemir, „Descriptio Moldaviae”, pag. 141. 

prindeau numai boerii, de mai jos care jucau după cântecul lăutarilor noştri, cum şi 
slujitorimea 256 . 

în veacul al XVII-lea erau şi întâmplări ca acestea, ca cineva să aibă mai 
multă dragoste pentru Hristos şi deci simţia nevoia sihăstriei. Atunci singur 
mărturisia că „ cu sala m-au logodit şi am făcut nunta şi mi-au adus nevasta. Iar 
dacă au însărat eu am eşit pre lângă horă di m-am ascuns 257 . De primea ,ficioara, 
să să faci nunta” „giuca nuntaşii şi să veseliia” cum era obiceiul; petreceau cu 
„danturi cu timpene şi de totî muzica, veselindu-sî cu nuntaşii şi toţi boiarii ” , 

căci în adevăr „jocurile moldovenilor”, după cum şi cântecul, „aveau cu totul altă 
închipuire decât pe la alte popoare” 259 . Aceasta se vede, pe lângă aceea ce ne 
spune cu multă amănunţime Dimitrie Cantemir, dar şi Carra pe la 1781, căutând a 
califica jocul nostru zice: „mărturisesc, că de când am văzut acest fel de joc, 
desigur fiind vorba de hora noastră, m-am îndoit întotdeauna de un lucru, adică 
dacă Moldovenii au învăţat pe urşi să joace, ori dacă urşii, au învăţat pe 
Moldoveni” pentru care Sulzer tot un străin, însă care ne-a cunoscut foarte 
deaproape, nu numai că combate pe Carra, dar voeşte să găsească şi oareşicare 
legătură etnică, între popoarele ce ne înconjoară şi între strămoşii noştri Romani, 
tocmai în felul cum găsea el cântecele şi jocurile noastre. 

El zice: „este o apropiere între moldoveni şi slovaci, că li se aseamănă 
danţurile şi cântecele căci se aseamănă cu desăvârşire valahii cu naţiunile slavone, 
nu numai în cântări şi jocuri, ci şi-n însuşi obiectul cântecelor şi-n timpul când le 
execută. Precum croaţii, raiţii (ungurii?) 261 şi vlovacii, nici valahii cisalpini, nu 
cântă mai cu plăcere horăle lor sau cântecele de jale (căci doar aceasta însamnă 
cuvântul). Acest cântec Românii îl cântă la toate nenorocirile şi chear tâlharului în 
torturile execuţiei” 262 . Cu toată confuzia pe care o face Sulzer, între cântecul horei 
şi acel al doinei, despre care desigur, că a voit să vorbească, că este cântecul cel 
mai apropiat prin care ne puteam exprima nenorocirile noastre, mai ales la 
înmormântări 263 , însă ca străin ce era i se iartă aceasta, totuşi se vede cât de colo, 
impresia deosebită, ce făceau deodată asupra străinilor călători pe la noi, cântecul 
cât şi jocul nostru. 

Unele favorabile, altele însă cu totul defavorabile, cum spre pildă este aceea 
a Contelui de Langeron, pe care o putem avea din jurnalul campaniilor făcute în 
serviciul Rusiei din 1790. El spune că „dansul indigen al ţârei, este aceea ce am 
văzut mai ridicul în viaţa mea”. Apoi referindu-se la caracterizarea lui Carra 
despre jocurile noastre, că nu ştie dacă moldovenii au învăţat pe urşi să joace, ori 
dacă urşii au învăţat pe moldoveni, o găseşte „destul de plăcută”', iar cât priveşte 
„muzica de asemenea monotonă ca şi dansul ” 264 . Un alt străin, ofiţerul rus Struve, 


256 „Letopiseţele” III, pag. 172. 

257 Gaster, Revista „Istorie, arheologie şi filologie”, an III, voi. V, pag. 101, 108. 

258 „Vieţile sfinţilor” ale lui Dosoftei,l, pe luna noemvrie 22, pag. 139; II, pag. 40. 

259 Dimitrie Cantemir, „Descriptio Moldaviae”, pag. 141. 

260 Carra, op. cit., pag. 127. 

261 Manuscris academie nr. 3806, f. 53. 

262 Franz Joseph Sulzer, op. cit. II, pag. 417. 

263 Teodor Burada, „înmormântarea la români”, pag. 7; Marian, „înmormântarea la români”, pag. 328. 

264 Al. I. Odobescu-Hurmuzaki, voi. III, supl. I (1709-1812), pag. 75-76. 

din contra în 1793, se desfăta la o serată privind jocurile noastre naţionale 265 . 
Krenchely, într-o scrisoare către von Miltitz despre trecerea lui von Schladen prin 
Muntenia, la 1820 decemvrie 14, descriind o petrecere a elitei bucureştene, 
remarcă la balul ce s-a făcut cu prilejul acesta, numai dansuri străine şi că „Prinţul 
domnitor pentru a amuza pe Excelenţele Lor, a făcut să se execute toate dansurile 
naţionale, valah, grec, albanez etc; şi în adevăr că ele plăcură Excelentelor Lor”, 
după care veni acelaş, „ora supeului” . Deci către sfârşitul secolul al XVIII-lea şi 
începutul celui de al XlX-lea, sub influenţa străinilor, dar mai ales a ofiţerilor ruşi 
în afară de cele pe care le remarcă Cantemir 267 , pe vremea lui, se introduc în ţara 
noastră dansuri străine mai întâi în pătura conducătoare 268 , pentru care lăutarii 
trebuia să se nevoiască în a deprinde şi melodiile lor. Plata lăutarilor, la o nuntă de 
boernaş, putea să se ridice până la 8 taleri. Atâta putem constata dintr-o foiţă 
pentru toate cheltuielile, ce se făcu la o nuntă din 1700, la care a cântat „ lăutarii ot 
de la Badea ” 269 . 


LĂUTARII LA HORĂ ŞI ALTE JOCURI 

La horă, când inimile erau aprinse, îndeosebi la cele nunţi de lăutarii, care 
trebuieau, să cânte după obiceiul pământului „în casă , în ogradă sau şi în 
drum” 271 ', iar de era domnească în pieaţa oraşului, este cel dintâi joc, remarcat de 
străinii care ne-au cunoscut mai bine 272 . Kemeny Ianos, despre care am mai amintit în 
urmă, zice: „jocul s-a ţinut în piaţa oraşului. înainte de a se aşeza la masă, vreo 50 sau 
60 de boeroiace fete, prizându-se de mâni când în cerc, când în lung, au întins jocul 
românesc. Erau foarte bine îmbrăcate. Bărbaţii numai priveau la ele şi nici unul nu s-a 
amestecat în jocul lor. înaintea lor însă, săria cât putea un stolnic bătrân cu o şapcă pe 
cap şi cu băţ în mână” 273 .Se făceau jocuri prin urmare la nunţile domneşti, „hore de 
boiari şi de coconi, hore de jupânese şi de cocoane, tot împodobite şi-n mijlocul 
curţii domneşti” 274 . Dimitrie Cantemir însă, ne desluşeşte într-atâta cu descrierea 
horei noastre, că parcă am simţi până şi melodia şi ritmul ei, când zice: că moldovenii 
„nu joacă doi cu doi sau patru cu patru, ca franţezii sau ca leşii, ci joacă mai multe 
obraze deodată, împrejur sau în rând. Şi altă dată, nu joacă bucuroşi, fără numai la 
nunte, când se ţin toţi de mână şi joacă împrejur cu pas potrivit după cântare, 
mergând despre dreapta spre stânga, atuncia se cheamă horă, iară când stau în rând şi 
se ţin de mână, însă fruntea şi coada slobodă, atunci se cheamă danţ 275 , cu cuvântul 
leşesc”. 


265 „Voyage en Krimee suivi de la relation de l’Ambassade envoyee de Petersbourg a Constantinopole en 1793, publie 
par un jeune Russe attache a cette ambassade Paris, Marandan 1802”, publicat de Nicolae Iorga în „Arhiva” de la Iaşi, 
III, (1890-91) pag. 209; v. şi „Analele Academiei române” pe 1910-1911, pag. 224 şi nota 2. 

266 Nicolae Iorga-Hurmuzaki, „Documente privitoare la istoria românilor”, voi. X, pag. 88, nr. CXVI. 

267 Dimitrie Cantemir, „Descriptio Moldaviae”, pag. 141. 

268 Wilkinson, op. cit., pag. 123. 

269 Nicolae Iorga, „Hârtii din arhiva mănăstirii Hurezului, pag. 259. 

271 „Letopiseţele” II, pag. 215. 

272 Dimitrie Cantemir, op. cit., pag. 141; Sinopsis de Iaşi din 7259, [1741], pag. 60. 

274 Cronica anonimă”, editura Ioanid, II, pag. 335. 

275 Cuvântul îl întâlnim pe la 1600; B.P.Haşdeu, „Cuvente den bătrâni”, pag. 227. 

„La nunţi, sunt obişnuiţi, să joace mai înainte de cununie în ogradă sau în 
drum, adecă cu două rânduri, unul de bărbaţi şi altul de femei şi la amândouă 
rândurile pun câte un povăţuitor om bătrân şi cinstit, carele poartă în mâni toiag de 
lemn poleit şi legat la capăt cu năframă cusută şi unul dintre dânşii trage după sineşi 
pe ceilalţi din rândul său după dreapta spre stânga şi iarăşi despre stânga, aşa încât să 
stea faţă în faţă. După aceia îndărăpt spate la spate şi apoi se întoarce fieşte care rând 
cu încordare atât de încet, că să nu încurce, încât abea se poate zări vreo mişcare şi 
întru amândouă rândurile îşi alege loc fireşte carele după cinstea sa. Cocoanele şi 
fecioarele boierilor îşi iau loc după starea bărbatului sau a tatălui lor, însă locul cel 
dintâi este pentru povăţuitor, al doilea pentru nun şi al treilea pentru mire. Asemenea 
şi în rândul femeilor este întăi povăţuitorul”, „iar holteii câte o fată de starea lor şi 
uneori obişnuieşte hora să se întoarcă în trei părţi sau patru sau şi-ntru unul după voia 
şi iscusinţa povăţuitorului” . 

„Osebit de jocurile acestea, adaugă Cantemir, ce se obişnuesc pe la veselii, mai 
sunt şi alte jocuri cu eres alcătuite cu număr nepotrivit adică 7, 9, 11 şi jucăuşii se 
cheamă căluşeri 277 . De zilele Paştilor încă, când toţi se desfătau ,, la ospeţe, cei tineri 
erau la hori” pe care de almintrelea, căutau să le aibă în toate dumincile şi 
sărbătorile cele mari de peste an 279 . Dar hora, se vede, că era atât de îndătinată de 
acest neam, încât şi-n viaţa vreunui sfânt se întâmplă câte o bucurie, ca această 
minunată, ca fiind dorit mai mult de cele cereşti, să i se întâmple, ca mângâiere, să 
vadă aidoma „ ceatî de popi luminaţi, înbrăcaţi în podiri veşminte mohorâte, pornind 
o horă, cântând cântare frumoasî şi minunatî”, adică „ aliluia ” 280 , sau „fericita acea 
horă a episcupilor şi a dascălilor ” . Mirii încă la cununie, de luau din pahar după 

cum era „obicina ţării de gustî”, „încungiurau cu hora sfintei nunte cântând 282 ”, 

Franz Josef Sulzer găseşte două feluri de hore, care ar proveni de la Greci: 
hora de mână şi hora de brâu. Mai departe el descrie hora în care se află 4 tacte cu 5 
paşi, dintre care doi paşi înainte sau în lături, la tactele cele două dintâi şi la tactele 
cele din urmă. Toate aceste jocuri, zice el, se execută sau de un fluer sau de una cel 
mult două violine şi de o armonică de gură sau şapte flueraşe (Syringa Panos) numit 
moscal şi câte odată şi de o ţimbală, în locul căreia era în Moldova şi Valahia, câte o 
chitară, pe când una dintre violine ţinea hangul în octavă şi între cele cu dansatoare şi 
fără figuri şi între cele cu dansatoare şi fără dansatoare, nu este altă deosebite, decât 
că cele din urmă dansatorul, nu cântă împreună (adică din gură) în schimb se trudeşte 
cu atât mai mult, să-şi arate vrednicia cu picioarele. în aceste danţuri Sulzer nu 
recunoaşte pe romani 283 . La urma jocului culbeciului, care durează atât cât place 
dansatorilor, se cântă tot aceaiaşi melodie iute, care se chiamă bătuta foarte iute de la 
battere drept joc final. Sulzer, ne mai descrie jocul brâului, care se deosebeşte, ne 
spune el, de celelalte pe deoparte prin felul cum apucă jucătorul cu mâna dreaptă de 


276 Dimitrie Cantemir, op. cit., pag. 141. 

277 ibidem, pag. 142 şi Del Chiaro, op. cit., pag. 65. 

278 „Cronica anonimă”, editura Ioanid, pag. 4. 

279 .„Mărgăritare”, Bucureşti 1699, pag 6, 8, 9, 11. 

280 „Vieţile sfinţilor”, Dosoftei, I, pag. 12 

281 „Mărgăritare”, pag. 131. 

282 „Molitvenicul” lui Dosoftei din 1681, pag. 39. 

283 F.J. Sulzer, op. cit. II, pag. 417. El pune aceste cântece şi pe note. 

brâul vecinului din stânga şi cu stânga brâul celui din dreapta, deci cu mâinile cruciş 
şi nu mână în mână; pe de altă parte, că şi prin melodia ceva mai monotonă, mai 
jalnică, după care se joacă, cam şi-n acelaş fel de cerc şi cam în aceeaşi paşi ca şi hora 
de mână. El le găseşte totuşi mai frumoase şi mai variate şi nu monotone şi 
sărăcăcioase precum le găseşte Carra, despre care crede, că, nu-i un cunoscător al 

• • 284 

muzicei 

In jocuri, ca: hore, brie, căluşerii sau călucenii Jocurile mocăneşti, colinde , 
unii dintre străini, nu numai că găsesc, că-s de obârşie romană, dar şi o înrâurire 
grecească mai ales în cele înlănţuite 286 . La unele din ele se putea auzi şi „plesnirea 
palmelor " 287 cum şi „ chiuiturile " pe care Sulzer le găsea de rău gust 288 . Longeron, 
după ce spune, că dansul naţional al ţării este aceea ce a văzut mai ridicul în 
viaţa lui, descrie hora, sub o astfel de impresie: „se pun în cerc bărbaţii şi 
femeile mână în mână, picioarele înlăuntru, lungii şalvari roşi ai bărbaţilor 
atârnând pe picioarele lor îi fac, să se asemene porumbeilor încălţaţi. Damele 
sunt acoperite din umeri până la mijloc de o blană a cărei peri sunt în afară. Unii şi 
alţii poartă pântecele înainte şi lăsând să cadă capul înapoi. în această ţinută, care 
nu dă ceva graţios, se vede braţele lor mişcându-se metodic ca şi cum cineva le-ar 
trage de dinapoi umărul cu un fir de sârmă, ca şi marionetele. Picioarele lor, ca 
şi braţele lor merg în acelaş timp dinapoi înainte şi dinainte înapoi. Ochiul rămâne 
tâmpit şi fix şi capul este înturnat la dreapta 289 . 

în schimb, acelaş general şef al armatei ruseşti ne vorbeşte că: moldovenii au 
cu toate acestea un alt dans din Constantinopol, care se cheamă „dansul 
grecesc". Acesta este încântător, este acela al vechilor greci. Se vede parcă 
dansând Aicibiade şi Aspasia. El este absolut asemenea descrierii pe care abatele 
Barthelemi ne-a dat-o despre dansul Atenieniior în nemuritoarea sa opera a 
călătoriei tânărului Anacharsis şi de pe basoreliefurile vechilor monumente. El 
începe încetinel şi sfârşeşte cu o astfel de iuţeală, că s-ar crede că tarantula a 
înţepat pe toţi dansatorii. Un singur om conduce şi toate femeile unite prin 
batistele pe care ele le ţin în mână, urmează pe cavaler. Eu nu pot mai bine 
compara, zice acelaş, acest dans decât cu acela care în Franţa se cheamă tricote, 
exceptându-se, că la acesta întotdeauna bărbatul este acela, care dansează şi pe 
care femeile îl urmează" 290 . 

Pe Struve, amintit mai în urmă din 1793, cum şi pe alţi ruşi, cucoanele 
noastre îl învăţară deosebitele jocuri localnice, jocuri de care călătorul nostru 
vorbind mai târziu, se vede cât de colo, că nu era străin de descrierea de mai sus a 
lui Langeron, despre horă. „Bărbaţii şi femeile, se aşază într-un cerc, ţiindu-se de 
mână fiecare cu picioarele foarte înapoi, lungii şalvari roşii ai bărbaţilor atârnând 
până pe montul piciorului şi pe călcâie, femeile acoperite de la umere pană la mijloc 
de o caţaveică cu blană în afară, scoţând îngrozitor pântecele înainte şi dându-şi 


284 F.J. Sulzer, op. cit. II, pag. 420,421. 

285 Sinopsis de Iaşi din 7259 [=1751] pag. 60. 

286 ibidem, pag. 419. 

287 „Mărgăritare" 1699, pag. 135. 

288 F.J. Sulzer, op. cit., pag. 417. 

289 A.I. Odobescu-Hurmuzaki, voi. III, supl. I (1709-1812), pag. 75-76. 

290 ibidem, pag. 76. 

înapoi genunchii; în această poziţie le vezi mişcând mâinile metodic şi ca printr-un 
resort picioarele mergând şi viind dinainte înapoi şi de înapoi înainte cu 
spinarea îndoită, gâtul ţapăn, ochiul întunecat şi ţintit, se învârtesc din timp în timp 
cadenţat de la dreapta la stânga şi de la stânga la dreapta" 291 . 

Acest danţ e foarte nostim (amuzant) şi se chiamă „horă". La rândul lor 
tinerii dănţuitori ruşi arătară cucoanelor jocuri streine, vestita anglaise şi 
poloneza, şi balul se petrecu repetând deoparte şi de alta jocurile învăţate. 
Petrecerea ţinu până în ziuă, când un souper după obiceiul apusan sfârşi această 
noapte memorabila . De aceea Wilkinson, un alt călător înainte de 1821 foarte 
bine observă, că „ moda de câţiva ani gonise hora din cercurile înaltei societăţi şi 
a introdus contradansurile anglaise, valsurile şi mazurca poloneza ” . 

Deci urmează implicit de a înţelege, cum că dacă prin aceşti străini după 
cum am văzut mai sus, ni s-au introdus şi alte jocuri, apoi şi lăutarii trebuia să-şi 
dea silinţa de a învăţa melodia lor după care, să se execute. Aşa în privinţa 
aceasta, adică a rostului lăutarilor la petrecerile boerimei noastre trăitoare către 
sfîrşitul secolul al XVIII-lea şi începutul celui de al XlX-lea, îl putem afla în tot 
farmecul lui din scrisorile lui Ioan Ghica, care ne relatează următoarele 294 : în 
sala de bal, vodă îmbrăcat cu giubea albă, hanger de brilianturi la brâu, şedea în 
mijlocul sofalei între ferestre, rezemat pe perne, cu gugiumanul de samur, cu funda 
albă cam pe frunte şi cu mâinile încleştate la ceafa. Pe marginea patului, la 
dreapta şi la stânga, şedeau cele şase beizadele şir. întâi: beizadea Costachi, de 
curând întors de la Ţarigrad, pe care glumeţii îl poreclise beizadea tinghirică sau 
tingirică, de când răpise pe frumoasa Dudu Hanoum, fata bancherului armean 
Tinghir, nume care îi venia de la oraşul Tanger din Maroc. După dânsul urma 
beizadea Iorgu, fiul favorit al domnitorului, cu şal turcesc la cap, apoi veniau 
beizadelele cele mai tinere, Scarlat, Grigorie, Panaiot şi Mitică, raşi la frunte, la 
tâmple şi la ceafa, purtând pe creştetul capului un mititel fes roşu cu fundă de 
mătase albastră. 

D-aci încolo, una lângă alta, şedeau cocoana Profiriţa, sora lui Vodă, 
nepoatele Sultana Zefharina, Mariţa Furtunoaia cu fiica sa Anica şi câteva 
cucoane mari de protipendadă. Pe o galerie improvizată deasupra uşii de intrare 
două muzici şi un tacâm de lăutari alternau ariile lor de joc şi de lume; muzica 
de la Goleşti cu muzica clucerului Alecu Nicolescu de la Râmni, şi taraful lui 
Dumitrache Lăutaru. Dinicu Golescu, boier iubitor de progres, după ce înfiinţase sub 
direcţia distinsului profesor şi patriot Florian Aron o bună şcoală românească la 
moşia sa din judeţul Muscel, adusese de la Sibiu şi un dascăl de muzică, căruia 
încredinţase instrucţiunea instrumentală a doisprezece ţigănaşi, din cari acel 
maestru formase: 

doi scripcari, un flueraş, 

doi flautişti, doi trâmbiţaşi, 


291 Nicolae Iorga în „Arhiva” pe 1890-1891, pag. 209. 

292 ibidem. 

293 Wilkinson, „Tableau historique, geographique et politique de la Moldavie et de la Valachie", Paris 
1821, pag. 123. 

294 Ion Ghica, „Opere complete", voi. IV, p 367 şi următoarele, Editura Minerva, Bucureşti 1914. 

doi clarinete un toboşar, şi 

un oboist un timbalist, 

pe cari îi învăţase câteva arii, precum: valsul O du lieber Augustin, cântecul popular 
Was macht der Herr Papa, maestosul himn austriac, o căzăcească şi câteva 
ciardaşuri. Muzica lui Nicolescu fusese organizată de celebrul maestru de graţii 
Cocoratu. Banda aceasta se compunea din şase ţigani robi ai clucerului Alecu, cari 
cântau din cincisprezece instrumente şi anume: trei ghitarişti, aceştia pe când 
operau cu degetele asupra coardelor instrumentelor atârnate de gât, prin mişcarea 
capului la dreapta şi la stânga suflau şi într-un muscal sau naiu înfipt în cravată la 
înălţimea buzelor; un mandolinist, care şi acesta, deosebit de dulcele său 
instrument, sufla şi el printr-o dispoziţiune identică în fluerul lui Pan; un sunător 
de pirostii, care ca şi ceilalţi cânta şi el din fluerul lui Pan; al şaselea artist, 
cel mai încărcat din toţii, avea legat de un genunche o tobă şi de celălalt un 
ţimbal, la piept un fluer de Pan, ca şi ceilalţi tovarăşi, şi pe cap o căciulă de 
metal cu zorzoane şi clopoţei, cari făceau mare sunet, când scutura din cap pe la 
soroace. Aceşti artişti ezecutau aria din Tancred, di tanti palpiţi, pe care spirtosul 
şi glumeţul nostru poet Iancu Văcărescu le traducea unei cucoane prin cuvintele: 
dă tatii palme şi mamii pumni. Banda aceasta mai avea în repertoriul său aria 
Stella confidente, Son tre giorni che Nina, şi marşul lui Napoleon. 

Cocoratu, până a nu fi eclipsat de profesorul Duport, fiul celebrului baletist 
de la opera cea mare din Paris, a apucat de a format mai mulţi elevi demni 
de talentul său, tineri, feciori de boieri, cari pe strade, în saloane ca şi la bal, nu 
au lipsit niciodată de a se ţine în a treia poziţiune, nici de a face cele trei 
reverenţe prescrise de artă, chiar de ar fi fost în camera cea mai strâmtă, a sta cu 
corpul şi cu braţele încovoiate graţios şi cu buzele pungă ţuguete. Unul a 
purtat chiar, până a murit, titlul meritat de Maître de grace. 

Cât pentru lăutarii noştri, ei nu aveau parte decât cam pe la spartul 
balului, când boierii începeau a prinde la chef şi le venia poftă de vreo horă, ori 
de brâu, sau de cântec de lume ca: 

Ai, Ileano, la poiană sau Ah INuriţo cale bună 

Să culegem buruiană Dar te rog nu mă uita. 

Când era să înceapă danţul, boierii cei tineri îşi lepădau giubelele şi papucii, 
rămâneau numai în meşi şi alergau de luau fetele şi cucoanele la joc, la poloneză, 
la parolă, la vals şi la ecossaise. Nu îndrăznia fiecine, sa se adreseze la rudele de 
aproape ale lui vodă; fiecare avea pe jucătorul ei favorit. Fata lui Furtună juca 
numai cu beizadea Iorgu, fata Muruzoaei numai cu Scarlat Bărcănescu. 
Dănţuitoarele cele mai întrepide erau Mariţa Ochioasa, fata lui Nae Golescu, 
Năstăsica lui Grigorie Filipescu, văduva Catinca Slătineanca (Petaluda), Zinca 
Farfaroaica, nevasta lui Dinicu Golescu. Cucoanele cele tinere, se purtau legate la 
cap cu turban de tulpan, zăbranic sau marabu meşteşugit adus cu coadele cu 
panglice şi urmuz împănate cu stele şi fulii de diamant, roche de matăsărie, 
marţelin sau paplină fără cute, mâneci cu bufanturi, ciupag scurt pe moda 
imperiului. Fetele, cu capul gol, cu panglici şi cu flori, rochie garnisită pe poale 
cu fionguri de panglice şi de stofă. Cucoanele mai în vârstă mai păstrau încă fesul 
alb, legate cu testeme cu bibiluri, paftale de aur cu pietre scumpe şi cu şal pe spate. 

între sculele celebre, se cunoştea scorbia sau dragonul Şuţulesii, fata lui Racoviţă 
Gândac de la Colţea, ghiarele de leu ale Catinchii Filipeaschi (Bălşeni) şi şirele 
de mărgăritar cu diamanturi ale Brâncovencei. 

într-o odaie, care da în sala de bal era întinsă o masa mare cât ţinea 
odaia, plină cu tot felul de zaharicale şi cofeturi, castane fierte în zahăr, lisă de 
chitră, praline, acadele, cofeturi cu răvaşe franţuzeşti şi caramele cu plesnitiori, 
servite mosaflrilor de vestitul becer Antonachi Borelli, ajutat de copiii lui mari şi 
mici şi de Momolo. Bufetul era toată seara asediat, mereu plin şi mereu gol ca 
butea Danaidelor, de la care cucoanele şi boierii, după ce mâncau cu prisos, 
apoi mai luau şi în basmale, ca să ducă copiilor acasă. Prin colţurile odăiei, câteva 
mescioare, la cari se servia boierilor ponciuri. în sala cea mare servitorii cu tavele 
oferiau limonada şi orangeadă, începând totdeauna de la mijlocul sofalei. Când 
începuseră danţatorii a se înfierbânta, vodă s-a sculat, a salutat în dreapta şi în 
stânga şi a pornit spre uşa ieşirii, precedat de baş-ciohodar, urmat de beizadelele 
cele mai mici, de Ioniţă Voinescu, de cămăraşul cel mare şi de câţiva edeclii. Pe la 
unsprezece ceasuri, îmbulzeala era mare la scară, toţi şi toate îşi căutau blanele, îşi 
strigau feciorii şi trăsurile, înaintând la scară fiecare cu masalagiul său, după 
rang. Stradele se luminau în toate direcţiunile şi, pe când începuse cocoşii a cânta 
de miezul nopţii, oraşul Bucureşti reintra în tăcerea şi în întunericul său de toate 
serile. „Tot cam pe vremea aceasta, în Moldova „desfătările carnavalului" începeau 
cu adunările la curte, teatru şi balurile măscuite" . 

Pentru baluri, care erau nelipsite chiar pe la băi pe la 1837, se recomanda 
de către „Ştefan Vasile Episcopescul doctorul politii Bucureştilor" acelora câţi vor 
voi să meargă la băi mai mult spre petrecere şi plimbare trebueşte aceia, să 
socotească mai întâiu, şi să judece cu înţelepciune locul şi sfârşitul lui, unde 
vor să petreacă, ca să nu dea cu purtarea lor, vreo pildă de zminteală 
pătimaşilor bolnavi cu clupuri (cluburi) şi baluri de joc, cu mâncări de mezelicuri 
şi de îngheţate şi altele, fiind acestea cu totul şi în toată vremea poprite de la 
aceste locuri" . Asachi, pe la 1858, în legătură cu petrecerile care se făceau în 
preajma scrânciobului de la Buciumi de lângă Iaşi, zice: că se făcea şi „hora 
rotundă întinsă şi arcanaua 297 înşirată cu tropote cadenţate", de făceau să răsune 
pământul 298 . Dar hora cu cântecul lăutarilor, nu putea lipsi mai ales de la marile 
evenimente naţionale, cum spre pildă cele ale anului 1848 299 . Aşa o martoră oculară, 
care participa în oraşul Fălticeni, la serbarea Unirii de la 1859, ne spune, că după ce 
s-au rostit cuvenitele discursuri în casele lui A. Forăscu, arătându-se însemnătatea 
zilei, de către protopopul oraşului şi Nicolae Gane, cunoscutul nuvelist, 
subadministratorul ocolului se înfăţişă „cu 20 tineri îmbrăcaţi româneşte şi îndată 
o „horă mare se încinse în curte; horă frumoasă, în care boerul juca alăturea 
cu ţăranul şi cu neguţătorul, armaţi de acelaşi foc", ne mai gândind alta în acele 
momente, decât că toţi sunt români, toţi deopotrivă chemaţi la banchetul cel mare 

295 „Albina românească" a lui Asachi, 1835, ghenar 20, nr. 6 

296 Ştefan Vasilie Episcopescul, „Apele metalice ale României Mari", Buzău 1837. 

297 „Arcanaua" o simplă amplificare din „arcan". „Arcanul" şi „arcanaua" sunt două hore foarte înrudite ; vezi 
Haşdeu, „Etymologicum magnum romaniae", pag. 1494. 

298 „Gazeta de Moldavia", Iaşi 1858, nr. 27 din 7 april. 

299 „1848 în România", pag. 79. 

al naţiunii! Poporul esaltat astădată, nu de rachiu, ci de bucurie şi fericire, juca 
hora unirii pe toate uliţele" 300 . 


LĂUTARII LA MESE 

Afară de horă şi alte jocuri, lăutarii mai aveau obiceiul de a cânta prin 
cele crâşme 301 încă din vechi timpuri, iar alţii să bee, numai decât cu aceşti 
cântători, deoarece Neagoe în sfaturile pe care le dă fiului său Teodosie, îl 
povăţueşte printre altele dar şi deplânge pe cei căzuţi cu cuvinte, ca acestea: „ amar 
celor ce se scoală de dimineaţă şi caută rachiul şi seara beau vinul cu alăute şi 

o o 9 

cu tobe şi cu surle; iar lucrurile lui Dumnezeu nu ştiu, nici nu le caută" . De 
sigur, că un om mai ales pe vremea aceea nu le putea avea pe toate acasă, dar 
mai ales lăutari. Racoţi voios de izbândă „au pohtit pre Ştefan Vodă la masă" 
de i-au desfătat „cimpoieşul cu cimpoile îmbrăcate cu urşinic la dvorbă cu 
zicături şi apoi dacă s-au mai veselit au pohtit pre Ştefan Vodă pentru surlari 
să zică şi au zis şi surlarli" 303 . Se întâmplă însă, ca la aceste mese cu chef, unde 
vinul înspumat aluneca din belşug pe gâtlejurile voinicilor, sau la câte o nuntă 
domnească, unde erau fel de fel de muzici şi danţuri leşeşti, câte o inimă mai 
deschisă sătulă de străinism, să strige în gura mare „ascultaţ nuntaşilor, cela ce 
mi-i de o limbi" să zică „în lautî, să mă înveselească" 304 . 

Pe vremea lui Brâncoveanu se păstra obiceiul ca în timpul ce muzica 
steagurilor cânta afară, iar înlăuntrul odăii, de sărbători, cântăreţii de la biserica 
palatului făceau să se audă „un frumos cântec eclesiastic", în urmă scripcele 
ţigăneşti prelungeau doruri şi plângeri pe strune 305 . însă şi cântecul eclesiastic, dacă 
nu era chiar o cântare cu un caracter specific românesc, dar întrucât va fi existat 
de mult între români, ea se adaptase, primise oareşicare nuanţe potrivite gustului 
românesc, şi ocazional se pusese şi pe semnele psaltichiei, de ieromonahul 
Filotei. Aşa una din acest fel de cântări, era arătată că „se cântă, când ridică pahar 
pentru domnul Ungro-Vlahiei" (heretisire). în cântare se vede scris cu roş pomenit 
numele lui Constantin Voevod. O altă cântare, era de felicitare pentru mitropolit 
intitulată „ întru pofala (lauda) Mitropolitului Ungro- Vlahiei" şi în care se aminteşte 
numele lui Antim. Apoi „la pofala boerulul mare " dar care n-are nume. Aceasta 
însamnă, că aceste cântece de felicitare erau stereotipe şi le cântau dascălii la toţi 
Domnitorii şi Mitropoliţii şi întâiului ministru de pe atunci. O altă cântare mai era 
„la masa celui ce găteşte ospăţul " după care mai urma „ irmoase (cântece) 


300 „Operile doamnei Sofia Chrisoscoleu născută Coce", Bucureşti 1862, pag. 47. 

301 Timotei Cipariu, „Acta et fracmenta", pag. 146; Ovid Densuşianu, op. cit., pag. 81-85; V. A. Urechia 
în „Analele Academiei române" pe 1892-1893, pag. 741; Wilkinson, op. cit., pag. 156; „Voyage dans la Russie 
meridionale et la Crimee par la Hongrie, la Valachie et la Moldavie" (Paris avril 1839); şi tradus în „Dacia 
literară" a lui Kogălniceanu, ediţia III (1859) pag. 254, 294 şi în „Biblioteca pentru toţi", nr. 920 tradusă 
V. Ghibaldan. 

302 „Herodot", editat deNicolae Iorga, pag. 295 şi în „Arhiva istorică a României" a lui B.P.Haşdeu II, pag.l 15. 

303 „Letopiseţele" I, pag. 351. 

304 „Vieţile sfinţilor” ale lui Dosoftei, I, pag. 48. 

305 Nicolae Iorga, „Documente privitoare la Constantin Vodă Brâncoveanu”, pag. XIV-XV; Del Chiaro, pag. 70; 
„Letopiseţele” III, pag. 309. 

veselitoare, care se cânta la anaforă şi la masă” 306 . Tradiţia acestor cântări, ni s-a 
păstrat până astăzi, deşi într-un chip cu totul palid. 

Vodă Ghica, deci ceva mai târziu în Moldova, de asemenea îi plăcea ca 
mesele, să-i fie „cu zicături şi cu multe eglingele " iar la câmp, să iasă cu boerii, când 
îi cânta de asemenea muzici, din care unele erau cu naiuri şi nagarale 301 . Boerii 
iarăşi de erau din acei, ce strânseseră biruri în afara de cele legiuite, cronica vremei, 
care şi ea era câteodată făcută şi-n poezie, pentru a interesa mai mult pe cei obijduiţi, 
încă nu uita pe acei care: Primblându-sepe la Prut; Lăutarii le cântau, 

Cu butca cu patru cai, Grija ţării, nu purtau 08 . 

Făcând zefchin, ca nişte crai, 

Când Ipsilant zăbovi la Ploeşti câteva zile, cu cei trei mii de tâlhari ai lui după 
cum zice cronicarul vremei Zilot, se puse pe mâncare şi beţie şi dacă se îmbăta punea 
pe lăutari de cânta: „Să trăiască naşe braţ şi Alecu Ipsilant” 309 . 

LĂUTARII LA LOGODNE ŞI NUNŢI 

La logodne 310 , ca şi la nunţi, lăutarii au avut desigur şi-l au încă, un deosebit 
rost, fiind ei sufletul, pentru ca cei adunaţi să fie cu inimile deschise, veseli, 
sprinteni cu obrajii înbujoraţi şi făcând pe mulţi, sa plece cu amintiri neşterse, 
de a fluera pentru multă vreme, vreun cântec nou al vremei. Din timpuri 
îndepărtate cronicile pomenesc de nunţi domneşti, ce ţineau cu săptămânile sau 
cincizăci de zile, facându-se şi mare dunalma dar tocmai despre lăutari, nimic nu 

311 

se pomeneşte, deşi dacă o masă ca aceea a fost „cu multe veselii şi giocuri" 
sau „cu mare petrecanii şi bişuguri" cu „zicături, giocuri şi de ţară şi străine" 
că numai mirile şi mireasa „fiind feciori de domni, nu giuca în danţuri pe afară, ce 
numai în casă" 314 toate aceste veselii şi giocuri negreşit că li se datorau lăutarilor. 
Să le spui curat, Mi-au ţinut cununa, 

Că m-am însurat. Brazi şi păltinaşi, 

Că la nunta mea, I-am avut nuntaşi, 

A căzut o stea; Preoţi munţii mari, 

Soarele şi luna, Păsări, lăutari. 

Sau când Arghir şi-a dat mâna prea frumoasei Elena. 

...încep la veselie Una după alta suna, 

La giocuri de bucurie. Să-şi facă toţi voe bună. 

După obiceiu urmează Când se-scoală de la masă, 

Beau mănâncă ospătează, Să mai duc într-altă casă, 

Toată firea înviază. Unde toţi în horă saltă, 

Sună lăute voioase Cu bucurie înaltă. 

306 C. Erbiceanu, Revista „Biserica ortodoxă română”, an. XXI, pag. 298. 

307 „Letopiseţele" II, pag. 364, 373; III, pag. 160, 198. 

308 ibidem, III, pag. 272. 

309 Cronica Zilot românul, „Jalnica cântare" în Revista „Istorie, arheologie şi filologie" VI, pag. 93. 

310 „Letopiseţele" III. pag. 172. 

311 „Letopiseţele" I, pag. 210,237,472. 

312 ibidem, pag. 288. 

313 ibidem, pag. 311 şi Neagoe Popeea, op. cit. 

314 ibidem, II, pag. 215; III, pag. 172. 

Şi flueri, cimpoi frumoase, Ospăţul şase luni ţine, 

Chimvale răsunătoare, Toţi cu inimile pline... 

Se întâmpla însă şi la nunţi, ca unul mai cu chef, să lovească pe altul mai 
puţin dispus „cu palma peste obraz, zicându-i: deaca eştiu chemat la nunţî ce şez 

tristu, a ce nu te veseleşti cu alalţii băutori" .Dimitrie Cantemir, ne relatează, 
că după ce s-a hotărât ziua în care va fi nunta, atunci în Lunea cea dintâi merg 
rudeniile dimpreună, atât la casa mirelui, cât şi la casa miresei şi aduc muzicanţi, 

-3 1 n 

care rar pot, să fie alţii de cât numai ţigani . Iar Andreas Wolf mai adaugă că, 
„în dimineaţa zilei de cununie vin prietenii miresei însoţiţi de un taraf de lăutari 
ţigani la casa unde duc şi zestrea. Cine dintre aceştia vrea să joace, joacă 
deoarece muzica ţigănească, numai încetează 318 .Pe la 1835, ardeleanul Codru 
Drăguşanu, luând parte la o nunta de prin apropierea Călăraşilor, scrie unui prieten 
al sau: „în cântecul lăutarilor, ospătarăm „non plus ultra"... Mă mirai de lăutari 
ţigani, cu cât tact şi câtă expresie trag din lăută şi ce duios cântă din gură. Ţi- 
am pus în capul scrisorii trei strofe luate din gura lor, care mi-au atins coardele 

inimii prin adevărul, ce exprimă, că-s străin şi departe, de ce-i ce doresc !" 

Un alt străin, care ne-a cunoscut şi mai de aproape Wilhelm de Kotzebue, 
în romanul sau de moravuri moldoveneşti Lascar Viorescu, ajungând la descrierea 
obiceiului; depănarea betelei şi a aşezărei ei, care se făcea în ajunul cununiei, 
când se adună; toţi prietenii şi prietenele" el observă, că strigă cineva din 
adunare: - Mai bine, să jucăm, zice o pereche de ici; - mai bine să jucăm, 
şopteşte şi alta mai departe şi îndată sboară toţi vălţuind vesel prin salon". 
„Musafirii au jucat până noaptea târziu". A doua zi după cununie „pe când se în¬ 
torceau toţi întovărăşiţi de împuşcături" din acest alaiu nu lipseau „lăutarii, care 
şedeau într-un car". Ajuns acasă „o horă mare porni pe pajişte cu lăutarii la mijloc. 
Mulţi musafiri se amestecară printre ţărani spre a face glume cu fetele. Hora se 
învârtea încet în jurul muzicii. Din vreme în vreme, câte un flăcău neastâmpărat 
împingea deodată cu foc pe vecinii lui spre mijloc, sărind şi bătând din picioare. 
Când priveşti la horă, zice acelaş ţi se pare, că oamenilor trebue sa li se urască 
grozav jucând-o, dar nu este aşa; fetele şi flăcăii joacă cu mare plăcere, chiar 
dacă n-au ciubote în picioare. în sfârşit se dete semnalul ospăţului, muzica se 
aşeză în tindă 321 . După masă, se propuse o primblare prin sat. Taraful, se puse în 
cap şi tot şiragul porni, boeri şi cucoane la un loc. La spatele lăutarilor se şi 
începuse un fel de joc în „care sărea şi chiuia". Bătrânul Vrănceanu îşi ţinea; cu o 
mână antereul moldovenesc şi ţupăia, când rar, când mărunt, apoi sta pe loc şi 
încerca mişcări hazlii bătând în pămînt cu călcâiul, apoi deodată începea iar sa 


315 „Istoriea prea frumosului Arghir şi a prea frumoasei Elena", editată la Sibiu 1859, pag. 76. 

316 „Vieţile sfinţilor" ale lui Dosoftei (1682-1686) I, pe luna octomvrie 6, pag. 48. 

317 „Descriptio Moldaviae" a lui Cantemir, pag. 145; Del Chiaro, op. cit., pag. 62. 

318 „Beitrage zu einer statistisch historischen Beschreibung des Furstenthums Moldau" von Andreas Wolf. Erster 
Teii, Hermannstadt 1805, pag. 227-229. 

319 I. Codru Drăguşanu, „Călătoriile unui român ardelean" (1835-1844), editată de Nicolae lorga, Vălenii de 
Munte pag.7-8. 

320 Pentru depănarea betelei vezi cununia săvârşită între Lascăr Cantacuzino şi Haricleea fiica prinţului de Samos, sora 
soţiei lui Mihai Sturza. Cununia s-a săvârşit în actuala capelă a seminarului „Veniamin Costachi" unde era palatul 
domnesc, „Albina românească" anul 1847, april 24 joi, nr. 32; S. FI. Marian, „Nunta la Români", pag. 380. 

321 Acelaş moment de la nuntă, ni-1 remarcă ardeleanul Codru Drăguşanu, op. cit., pag. 7. 

sară. Priveliştea era foarte originală. Creţu, tovarăşul cu care juca boerul bătrân 
Vrănceanu, nu putea ţine tactul; el era îngrijat de gulerul de la haină. Ţăranii 
se stricau de râs şi strigau: „Boerul nostru s-a chefaluit, săracul! Dumnezeu, să-i 
ierte păcatele. Abia se întoarse lumea acasă, şi jocul începu; iar ţiganii neobosiţi 
cântau parcă abia atunci puseseră mâna pe scripcă, cadriluri, polci, valsuri, se 
urmau fără întrerupere; nici hora nu fu uitată 322 . 

LĂUTARII LA SERENADE 

Cei vechi ai noştri au iubit şi ei la vremea lor. Lăutarii, în secolul al 
XVIII-lea, nu vor fi lipsit de la serenade făcute de câte un îndrăgostit iubitei lui, 
cântând chiar el; iar taraful alcătuit într-un flautist, ţambalagiu, chitarist sau cobzar şi 
unul cu tambura, numai acompaniindu-1. Iubita la rândul ei, era dornică „să cu¬ 
noască pe cântăreţ", deşi îndrăgostitul arunca din când în când din întunericul nopţii 
„niţăi ochi la locul, unde şedea iubita".Câteodată începeau a cânta cu toţii, apoi 
pe rând şi atunci se deschideau urechile inimii şi ale minţii ale aceleia ce sta 
sus în cafas sau după geamurile cu gratii ale parmaclâcului, ca doar să 
desluşească glasul mult doritului ei „pre cel ce toată noaptea cânta şi o 

pedepsea şi ziua, nici cum nu o slăbea" cu gândurile . 

LĂUTARII LA ÎNMORMÂNTĂRI 

Din veacul al XVII-lea, aflăm că era datina, că de murea vreun om de 
condiţie mai bună, pentru a se fi cinstit înmormântarea lui, pe lângă femeile 
bocitoare, mai erau şi muzicanţi 324 şi cântăreţi, care-1 însoţeau. De aceea 
un oarecare din Bucovina facându-şi diata, testamentul, în 1699, la urmă 
adaugă: „la moarte, mă rog, sa nu mă bociţi cu alăutari sau cu 
femei” 325 . în Bucovina până nu de mult, în unele comune de prin munţi era 
obiceiul şi poate este şi astăzi, ca să vină doi bucinători şi punându-şi 
bucinele cruciş peste groapă, încep a bucina de jale . Cu totul altfel de 
muzică însă, de cea ostăşească amestecată cu dobe, care dădeau un sunet 
jalnic, fiindcă erau slăbănogite însoţea trupul vreunui Domn la biserica cea 
mare, până când începea să se cânte prohodul 327 .Sulzer, încă ne relatează, că 
la înmormântările Domnilor este obiceiul, ca alaiul, să fîe urmat de muzica de 
câmp, având mai multe dobe, care prin sunetul lor cel înăduşit, produceau o 
cântare de tristeţă. Această muzică cânta chiar când trupul era pus în 
mormânt 328 . Afară de muzica aceasta locală tot la înmormântarea vreunei 


322 Wilhelm de Kotzebue „Lascăr Viorescu", roman din viaţa Moldovei (1851), editat de Mihail Sadoveanu, pag. 212 şi 
următoarele. 

323 Manuscris Academie 3514 din 1787, pag. 12. 

324 V. A. Urechi, „Codex Bandinus”, pag. 155. 

325 Nicolae Iorga, „Studii şi documente” XI, pag. 93. 

326 Teodor Burada, „Datinele poporului român la înmormântare”, pag. 37; Marian, „înmormântarea la români”, 
pag. 273,328; George Coşbuc, „Dintr-ale neamului nostru”, pag. 1 şi următoarele. 

327 Dimitrie Cantemir, op. cit., pag. 106. 

328 F.J. Sulzer , op. cit. pag. III, pag. 344. 

luminate domniţe, printre cheltuelile făcute, găsim şi câte vreo 11 lei, daţi „ la 
muzicanţii nemţi" 329 . Nu ştim în schimb, când în 14 octomvrie 1829, ni se 
descrie înmormântarea generalului Joltuhin, ce fel de muzică era aceea, 
care mergea în urma trăsurii ducând trupul celui mort 330 . 

Putem trage concluzia, că de era sărac sau bogat, dacă închidea ochii, 
cei rămaşi, nu ştieau, cum să-i facă o înmormântare cât mai pompoasă, cu 
prilejul căreia trebuiau, să se îndeplinească obiceiurile pământului, ca după 
tipic, printre care nu lipsa, să cânte alăutarii la cei săraci, muzica de câmp 
la domni şi la cei aproape de ei. Totuşi vor fi fost unile localităţi, unde nu se 
ştiea un asemenea obiceiu, sau că se uitase, ceea ce pare a fi cu mult mai 
probabil.Aşa avem la îndămână, raportul protopopului Constantin Vrabie din 
Bârlad din anul 1825 martie 6, adresat către episcopul Huşului Meletie Istrati, 
prin care roagă, să dea deslegare ca la morţi ,,să fie şi lăutari cu muzica". 
Pentru însămnătatea, ce o are un asemenea act, îl dau în întregime: Prea 
sfinţite Stăpâne, „Mulţi din localnicii vieţuitori în această „poliţie Bârlad, când 
li se întîmplă, de să săvârşesc din viaţă familii de a lor vin la mine şi cu 
stăruinţă cer de a li se da voe ca, în vremea când îşi duc morţii lor la biserici 
spre înmormântare, pe lângă preoţii şi slujitorii bisericeşti, să fie şi lăutari cu 
muzica, ca sa cânte în urmă punând înainte, că această orânduială s-ar fi 
obicinuind atât „în capitalie precum şi în alte oraşă: Galaţi, Focşani, Tecuciul şi 
aiurea şi fiindcă pară acum, în această poliţie, acest feliu de obiceiu, nu şi-au 
urmat până acum, eu nici unuia, nu i-am încuviinţat cerirea până mai „întăi, nu 
voi raportui Preosv. Pentru care cu adâncă supunire raportuescu şi mă rog să 
am stăpâneasca dezlegare: să încuviinţez asemenea ceriri, ci o fac localnicii 
bârlădeni, ca să le dau voe să-şi petreacă morţii cu lăutari şi cu muzică pân la 
biserici, sau să nu le încuviinţăz; căci până când voi priimi stăpâneasca 
Preosfîinţiei voastre dizlegare, nicidecum voi putea scăpa de cerirea şi 
supărarea ce-mi fac 331 ." 

LĂUTARII ÎN SĂRBĂTORI ŞI LA SCRÂNCIOB (DULAP) 

Mai ales de sărbătorile cele mari de peste an, ca acelea ale Crăciunului şi 
ale Paştelui, desigur că erau nelipsiţi din curţile boerilor, ca şi a celor mai de 
jos, după cum rezultă din cele ce ne spune Diaconul Paul de 
Alepo 332 .Erau nelipsite melodiile cele „dulci cu scripcele" mai ales de lângă 
scrăncioabe 333 afară, care facându-se întotdeauna; alăturea de vreun han, înăuntru 
găsai şi pe „un ţigan" întovărăşind din scripcă pe un băiat tânăr a cărui glas 
drept şi pătrunzător, făcea, să răsune o arie lină şi frumoasă " 334 .Asachi în 


329 Nicolae Iorga, „Documentele familiei Callim.” II, pag. 140. 

330 „Curierul românesc” din 14 octombrie 1829, reprodus şi în „Albina româneacă” din 20 octombrie 1829, nr. 42. 

331 Preotul loan Antonovici, „Documente bârlădene" I, pag. 384. 

332 B.P. Haşdeu, „Arhivele istorice a românilor", tom. II, pag. 89, 92, 100, Sinopsis de Iaşi din 7259 pag. 60. 
Călătorul englez William Macmichael în „Arhiva" VII, pag. 13 de Nicolae Iorga. 

333 Pr. Constantin Bobulescu, „Scrânciobul”, schiţă istorică publicată în Revista „Lamura” an. II (1921), nr. 10-11 pe 
iulie şi august pag. 851. 

334 Anatol Demidoff, op. cit. 

cunoscutul său romantism al vremei, îmbracă o privelişte din preajma unui 
scrânciob în felul acesta: „Pe un muncel se înălţa o maşină legănătoare scrânciob, 
care ca aripile unei mori de vânt, învârtea în aer, o salbă de juni şi de fete a 
căror horbote fluturându-le le asemănau cu zâne zburătoare prin aer, când hora 
rotundă întinsă şi arcanaoa înşirată cu tropote cadenţate (măsurate) făceau a răsuna 
pământul". Iar mai deoparte altă „grupă de lăutari trăgeau cu arcuşul pe vioară 
sunând nu arii străine, ci cânturi vechi" 335 . Poetul Alecsandri nu rămâne 
neimpresionat de aceste zile şi zice, că de Paşti, 

Un scrânciob mai la vale pe lângă el adună, 

Flăcăi şi fete mândre pe rând cu voe bună, 

Şi-n sunet de vioară, de cobze şi de naiu, 

Se întoarce hora lină, călcând pe verde p l ai u. 

Odinioară, cum şi astăzi se păstrează obiceiul, ca „a doua zi de Paşti flăcăii 
umblă prin sat cu lăutari pe la casele locuitorilor şi-i invită, ca să vină cu fetele lor 

la scrânciob. Umblatul sau vizita aceasta se cheamă vălărit" . Cu toate acestea, 
se întâmpla adesea în trecut, când lăutarii trebuia, să amuţască. Vremi iuţi şi 
grele, după cum le numea Mitropolitul Gheorghie al Moldovei, în testamentul său 

din 1730 , nu-ngăduiau inimii să aibă, mai ales această plăcere. Sau după cum 

ne spune Petru Maior în ale sale „Propovedanii" în grabă peste toată cetatea se 
schimba veselia întru întristare, râsul în plâns, surla în jele, veşmintele cele 
strălucite în strae negre 338 . 

Ciuma era şi ea una din pricinile, care împiedica, ca oamenii, să se adune, 
să audă lăutarii şi să petreacă. Aşa în primăvara anului 1795, fiindcă în oraşul 
Bucureşti ia câteva locuri se întâmplase „molifseala la boala ciumei" pentrucă 
cârciumarii primiseră în cârciumi, adunare de oameni la băuturi şi „la beţii când 
mai multă amestecătură şi molifseală" se facea, domnitorul ordona „ după cum 
s-au urmat şi alta dată, oprirea cârciumarilor cu beţii, cu lăutari, cu jocuri în 
cârciumă, nici parte, bărbătească, nici femeiască" . La 12 iulie 1813, de 
asemenea se opreau adunările de oameni prin cârciume şi cântecul de lăutar 340 , 
care se auzea şi la case de joc 341 . Aceste case credem, că nu vor fi fost decât ale 
acelor gospodari, care preferau jocul lângă casa lor, obiceiu ce se păstrează până 
astăzi, mai ales pentru zilele Paştelui. 

VIAŢA LĂUTARILOR IN TRECUT 

Bandele de lăutari, ca şi prin celelalte ţări vecine cu noi, au fost 
alcătuite numai din ţigani 342 , numiţi de străinii veniţi pe la noi, egipteni sau 

335 „Gazeta de Moldavia”, op. cit. 

336 Pr. I. Antonovici, „Istoria comunei Bogdana”, pag. CL. XXXII-IV. 

337 C. Erbiceanu, „Istoria mitropoliei Moldovei”, pag. 12. 

338 Petru Maior „Propovedanii” III pag. 72. 

339 V.A. Urechia în „în Acadademia română” pe 1802-1893 pag. 741. 

340 ibidem, 1898-1899, pag. 547. 

341 Petru Maior, „Propovedanii” III, pag. 113. 

342 Dimitrie Cantemir, op. cit., pag. 145; Carra, op. cit., pag. 128, Hauterive, op. cit., pag. 104, 106, 272, 367; Sulzer, 
I, pag. 120 şi următoarele; II pag. 136 şi următoarele 418; Andreas Wolf, op. cit., I, pag. 229; Wilkinson, op. cit., 
pag. 123, 156; Ion Ghica „Scrisori către Vasile Alecsandri”, Editura „Biblioteca pentru toţi” nr. 224-225, pag. 68. 

boemi 343 , sau că prin asemănarea obiceiurilor lor, îi pun de a fi din acelaş sânge cu 
pariaşii Industanului 344 . Călătorul englez Wilkinson, observă cu drept cuvânt, că 
„ muzica este singura din toate artele, aceleia căreia ei îi dau preferinţă. Acei care 
se ocupă merg de cântă în fiecare zi în crâşme pentru mai nimica. Ei sunt 
chemaţi adesea în casele primilor boeri, ori de câte ori este trebuinţă de mu¬ 
zicanţi 345 . Cu alte cuvinte, după cum spunea Langeron ceva mai înainte, singuri 
ţiganii erau acei, care aveau sarcina de a gâdili urechile românilor 346 . Acelaş lucru 
despre ei, îl observă un alt călător englez, doctorul în medicină şi membru al 

'XAl 

societăţii regale a institutului William Macmichael . După un „lăudat şi 
nestrămutat obiceiu al pământului" toţi ţiganii „streini veniţi di pişti hotar aici în 
Moldova” după cum ne spune un document: „erau consideraţi de drept sub 
stăpânirea domnului 348 . De aceea şi găsim din cele mai îndepărtate timpuri, după 
cum am şi văzut în urmă 349 , hrisoave de dăruire ale domnilor prin care răsplătesc pe 
boeri pentru slujbele aduse domniei şi cu sălaşe de ţigani. Aceştia printre alte 
meserii cu care se ocupau, aveau şi pe aceia a lăutăriei. Obiceiul adică de a se 
afîerosi ţigani s-a urmat pănă către începutul veacului al XlX-lea. 

în 1792 Alexandru Vodă Moruz, răsplăteşte pe Vornicul Manolache 
Conache cu 20 de sălaşe de ţigani între care se afla, Stan lăutariu şi Marin 

o rn 

lăutariu! Felul acesta de întocmire al curţilor noastre boereşti, adecă de a fi 
pline de ţigani, rămaşi moştenire şi cunăscători a mai multor meşteşuguri, deci de 
aceea ce avea nevoe o curte, s-a urmat pană după 1850. Dar ceea ce mai însenina 
sufletul acestor fiinţi oropsite de soartă, erau cei câţiva ţigani, care ştieau să cânte 
din scripcă 351 , în răstimpurile de odihnă, atunci când scăpau de sub supravegherea 
vătavului curţii. Aşa-i plină de tot interesul scena pe care ne-o descrie dl lacob 
Negruzzi, ca amintire din copilăria domniei sale, punându-ne prin aceasta şi mai 
bine în legătură cu o viaţă pe care numai o dibuim. 

„Vasile era totodată, istoriseşte domnia sa, pe lângă slujba de vătaf şi lăutar. 
Când se punea, să, zică din scripcă toată curtea se aduna roată împrejurul său. 
Ariile sentimentale erau ascultate cu emoţiune; iar când executa un allegro sau un 
presto toată ţigănimea, se prindea de mână şi începea, să joace sau dacă stăpânii 
erau acasă îşi mişcau cel puţin picioarele pe loc după măsura muzici. Ceasurile 
libere, fiind mai ales acele când boerii se odihneau după amiază, se întâmpla ca 
muzica lui Vasile, să împiedice pe bunicul meu de a dormi sau să-l deştepte din 
somn. Atunci acesta eşia mânios în cerdac şi ocăra straşnic pe muzicant. Odată el 
îl ameninţă cu bătaia. „Să ştii, măi ţigane, că dacă mă mai trezeşti, din somn am 


343 Sulzer, op. cit. II, pag. 136; el face şi un istoric al lor, pe care mai târziu îl reproduce Mihail Kogălniceanu în a sa 
„Esquisse S ur l'histoire Ies moeurs et la langue des cigains" Berlin 1837; Wilkinson op. cit., pag. 156. A. I. 
Odobescu. Hurmuzaki III supl. I pag. 81 (1788); Vornicul Costachi Mavrocordat era „nazirul (vătaful) „eghiptenilor 
domneşti”, „Albina românească” anul 1832, nr. 80 din 9 octomvri, pag. 318. 

344 Călătorul englez William Macmichael în „Arhiva” de la Iaşi VII (1896) pag. 13 publicată de Nicolae lorga. 

345 Wilkinson, op. cit.; A. I. Odobescu-Hurmuzaki, III supl. I, pag. 81 (1788), pag. 76 (1790). 

346 ibidem. 

347 William Macmichael, op. cit. 

348 „Acta bisericii Talpalari” din Iaşi, cond. nr. 759, doc. 1796, ghenar 12. 

349 Teodor Codrescu, „Uricariul” X, pag. 137-138, XVII, pag. 185. 

350 Nicolae lorga „Studii şi documente”, XI pag. 260; 

351 ibidem XXI pag. 185, 217, 287, 413, 436. 

să pun să te bată la scară!” într-o zi pe când Vasile, cânta iar, deşi pianissimo, 
fiind sigur, că nu se aude sus şi noi copiii ascultam împreună cu toată curtea, 
deodată bunicul esă afară în cerdac să răpede pe scări, în curte, smulge scripca 
din mânile lui Vasile, o izbeşte de un stâlp al cerdacului facând-o ţănduri, apoi 
se urcă iute pe scări înapoi mormăind printre dinţi: „Mi-i mai cânta tu de acum cioară 
spurcată!” Bunica ce venise în cerdac, după dânsul pentru al potoli, îi zise 
atunci încet şi cu ton de mustrare „Dragă, de ce ai făcut asta?" Când de la bunic, a 
cărui faţă încruntată ne speriase, ne îndreptarăm privirile spre Vasile, văzurăm 
figura acestuia palidă şi schimbată, două lacrămi curgeau încet pe obrajii săi. Deşi 
copii, înţeleserăm, că durerea sa trebue să fi fost nemărginită. Scena aceea, m-a 
impresionat mult şi adesea ori m-am gândit, mai târziu că bietul Vasile, ar fi 
preferat, să fi fost bătut la scară, după cum fusese ameninţat, decât să fie lipsit de 
instrumentul, ce făcea fericirea vieţii sale" . Prin urmare, viata lor era cea mai 
mizerabilă formă de vieţuire omenească. Iată, cum ne-o reliefează îndeosebi, 
Contele de Hauterive. 

„Mai pre jos de norod, se află un soiu de oameni, cărora stai la îndoială a 
le da numele acesta şi cari ar necinsti omenirea prin josnicia lor, dacă n-ar 
mângâia-o prin fericirea de care se bucură. Cine vrea să vadă neatârnarea cea 
mai deplină într-o robie desăvârşită şi o folosinţă de toate lucrurile în lipsă de 
orice drepturi cetăţeneşti, trebuie să se uite la ţiganii, cari rătăcesc prin pustiuri 
sau care să târăsc prin târgurile Moldovei. Unii plătesc stăpânilor lor o mică 
dare, alţii îndeplinesc, fără plată pentru trebuinţa casei boerilor lor meşteşugurile de 
potcovari, lăcătuşi, tâmplari, cântăreţi chiar ş.a. şi înmulţirea lor uimitoare face 
aceste îndatoriri aproape nesimţite. De altfel ei nu cunosc nici o lege şi găsesc, în 
oricare îndemânare la orice şi în vrednicia lor nemărginită, puteri cu mult mai 
mari decât nevoile lor. Desbrăcaţi prin fire de orice cuviinţă, ei se mângâie de 
ruşinea robiei prin aceea că sunt slobozi, să facă totul. Ei sunt vecinie în sudoarea 
muncii sau în nebunia beţiei. Goi 352 şi mulţumiţi, cântând pentru petrecerea lor sau 
pentru a altuia, bogaţi în copii, care nu se tem de vreme, care se tăvălesc în 
noroiu, dorm în zăpadă, sar gardurile cu îndrăzneală şi cu uşurinţa unor maimuţe, ei 
alcătuiesc, între soiurile neamului omenesc, o stare ciudată, a cărei soartă, nu e 
nici de râvnit, nici de plâns şi cari mai mult ne înjosesc decât ne supără, prin 

o o 

frăţia care-i unesc cu noi şi pe care credinţa şi filosofia, ne opresc a o tăgădui" . 

Acelaş lucru, ni-1 spune în scurt William Macmichael, când remarcă că ei 
sunt trataţi ca vitele şi au obiceiul furatului, şi se crede adaugă acelaş, a fi 
mâncători de oameni şi lacomi de carne de copii pentru care cauză au fost şi 
osîndiţi sub Maria Tereza 354 . Poate că, era neştearsă pomenirea grozavei foamete, 
întâmplate sub Dumitraşco Vodă Cantacuzino după 1684, despre care citim în 
cronica vremei, că „s-au făcut foameţi mari, de mânca om pre om, că în Iaşi au 
amăgit, un ţigan pre o fată săracă şi au băgat-o într-o pivniţă pustie şi acolo au 
ucis-o şi au tăiat dintr-însa de au fript şi au mâncat, pe care l-au şi prins 


352 De aceea şi găsim intr-un manuscris din secolul al XVIII [c. 1726-1752] în care categorisindu-se fiecare neam, 
adică cu „polecra" lui, despre ţigani zice că „sărăciia -ea- ţiganilor"(manuscris academiei române, nr. 3306 f. 54). 

353 Corniţele d’Hauterive, op. cit., pag. 104-106; Teodor Codrescu, „Uricariul" II, pag. 84, 85 şi următoarele. 

354 William Macmichael, op. cit., pag. 14. 

Dumitraşco Vodă; spunând drept, nu i-au făcut nimica; şi pre multe locuri s-au 
înţeles aşa ” 355 . Ţiganii, nu rareori plecau de la un stăpân, după ce-i ţinuse iarna 
întreagă 356 cu mult, puţina mâncare a lui, pentru ca în primăvară, să-i găsească 
cine ştii unde şi câte odată chear peste hotarele ţărei . Atunci mâniea 
stăpânilor, nu era mică, pentru care pricină, fugeau iarăşi apucând razna prin 

oro 

lume, căutând alt stăpân . De aceea găsim pe un Neculai Ungureanu cobzar 
de meseria lui pe la 1724, închinându-se, când la un boer, când la altul 359 . 

O mărturie din 1802, e plină de tot interesul de a o da în întregimea 
ei, pentru a ne face o idee exactă asupra vieţii unui lăutar scripcar de la sat, 
de către sfârşitul veacului al XVIII-lea, cum şi-o ducea colindând din sat în 
sat. „Eu Lupaşcu din satu Bobiceni ţinutu „Hârlăului om de o vârstă, ca de 60 
ani, care m-am aflat slujind vătaf la casa răposatului căpitanul Ion Ciudin 40 
ani păr ce s-au săvârşit atât răposatul cât cum şi cucoana Zmaragda soţiia 
dumisale, dau aciastă mărturii la mâna dumisale jicnicerului Tanas Gosan precum 
că fiind chemat de dumnealui aici şi întrebat pentru pricina unei ţigance anume 
Catrina a surori dumisale Zmaragdei, ci au avut-o de la părinţii dumisale zăstre 
că precum ştiu, să mărturisesc, că aciastă ţigancă Catrina fiind luată zăstre o ave 
fată în casă şi nefiind măritată au făcut în sărăcei doi copii".„Şi aflându-se aceşti 
doi copii în vreme Mării Sale Alexandru Ioan Mavrocordat Voevod au nimerit un 
ţigan scripcariu la „numitu sat Bobicenii, om cam trecut de vârstă, chior de un 
ochiu cu albiaţă şi la celalt ochiu iarăş cu puţină vedere şi şezând, când în satu 
Bobicenii, când printr-alte sate streine înblând cu scripca petrecându-ş într- 
acestaş chip vremea 5a,aflându-să cu minte ţiganca îngreunată cu al treile 
copilu, care trăeşte şi acum anume Irina, s-au cununat cu acest neputincios 
ţigan, răspunzându-să, că iaste strein şi după cununii au făcut doi copii, o fată 
şi un fecior, ce se află acum trăind la casa surori dumisali Ilinca Pătrăşciasa şi 
trăind ţiganul acesta cu ţiganca trii, patru ani în sat într-un bordeiu au murit ţiganca; 
iar ţiganul rămâind de capul său, mai înblând prin sat cu scripca, ca un strein, ce 
au fost, s-au dus. Deci aşa ştiu şi mărturisesc" 360 . 

Prin câteva rânduri dintr-o scrisoare a lui Vasile Alecsandri adresată lui 
loan Ghica adaose la schiţarea de mai sus ni-o reliefează şi mai mult, când 
zice el poetul: „Astfel îmi aduc aminte de Casandra, Marin şi Zamfira trei fete 
frumoase pe care mama Gahiţa le luase cu de-a sila din ţigănimea de la Mirceşti 
pentru ca sa le crească în casă, să le deprindă a coase la gherghef etc, Casandra, 
albă ca o fată de boer, se înamorase de Postolachi, cobzarul de la ţară şi doria 
să se mărite cu el, însă jupâneasa o căsători fără de voe cu Costachi bucătarul, 
obligând pe Postolachi să-i cânte la nuntă! Zamfira mai norocită isbuti a fugi cu 
Didică scripcarul, de la care am adunat mai multe cântece poporale şi-a dus o 


355 „Letopiseţele" II, pag. 34. 

356 Acta bisericii Talpalari, document 1727. mart. 5 

357 ibidem, document 1821 august. 10; 

358 ibidem, document 1733 aug. 19; 1734 ghen. 30; 1742 mai 7; 1744 dec. 20; 1792 mai 19. 

359 ibidem, document 1794. dec. 20; Teodor Codrescu „Uricariul" XXI, pag. 382-383. Puteau fi daţi „ţigani amanet 
pentru datorie" 1785, Teodor Codrescu, op. cit. II, pag. 80. 

360 „Acta bisericii Talpalari” din condica nr. 759, document din 1802, mai 6. 

viaţă nomadă cu iubitul ei până a murit, nu se ştie cum şi unde 361 . Ei plăteau după 
cum am văzut şi-n urmă, oare care dăjdi către domn şi stăpânului 362 . Tot ce era 
mai trist însă din vieaţa lor este faptul, că fiind socotiţi robi, stăpânul dispunea de 
viaţa lor în orice fel şi puteau fi vânduţi, ca orice marfa, mai ales de cei nemiloşi, 
fără a se fi ţinut în samă legăturile lor de familie sau de încuscrire. Ştim dintr-un 
hrisov din 1785, că un ţigan la vânzare, era socotit astfel; avea un preţ „pentru 
suflet" un altul „pentru meşteşugul ţiganului sau ţigancei,, „ însă pentru meşteşugul 
lăutăriei, a cobzăriei sau a altor zicători, domnescul hrisov zicea, să nu se 
hotăriască nici să se deie, preţ osăbit" . Se găseau totuşi din boeri, ca 
dealde Gosan în Moldova 364 , Colonelul Câmpineanu în Muntenia şi alţii, pătrunşi 
de milă pentru fiinţa omenească, ca în 1834 să emancipeze pe robii lor, însă 
nefiind pregătiţi pentru viaţa liberă, lipsiţi cu totul de mijloace, le părea rău, 
după robia de mai înainte 365 . în 1837, se şi făcu o dezrobire a tuturor acelora, 
ce erau proprietatea statului 366 . 

Totuşi şi după aceste date, se petreceau scene de acelea pline de 
suferinţă umană, care rămâneau neşterse pentru inimile simţitoare. Iată ce ne 
descrie Elias Regnault. Un oarecare „ridicat prin protecţia lui Kisselef, la 
înalte funcţii îi era prea strâmt într-o casă ordinară şi-ncepuse a zidi o alta foarte 
întinsă. Având nevoe de bani, el alergă la preţul ţiganilor săi, vânzându-i în 
dreapta şi în stânga fără a lua în privire, nici încuscririle, nici legăturile de 
înrudire. Se pomeneşte la Bucureşti încă şi astăzi trista privelişte, ce înfăţoşa 
cvartalul Gorgan, ticsit de femei şi de mame în lacrămi, unele cerându-şi 
bărbatul altele chemându-şi pe nume pe copiii lor răpiţi, zmulgându-şi părul 
sfâşiindu-şi cu unghiile peptul şi supuind pe nemilostivul vânzător despreţului 
şi urei oamenilor precum şi blestemului lui Dumnezeu. După folositoare vânzări 
foarte în câtimi mici, acel boer, dădu cu grămada restul turmei sale bancherului 
Opreanu pentru suma de zece mii de galbeni". „Dar, nici odinioară, zice 
acelaş, chiar în astă ţară de sclavi, negoţul cu ţigani nu se făcuse pe un picior 
atât de întins şi cu atâta neruşinare". „Pentru aceea închee Elias Regnault 
„acest scandalos negoţ de carne omenească, avu numai puţin efect, de a pleca 
spiritele din nou către cugetări de reformă" 367 . 

CONSTITUIREA LĂUTARILOR ÎNTR-0 BREASLĂ 

Din „vechime", dar mai sigur din 1775 ştim, că „vătaşii de lăutari pe la 
alte oraşe de prin judeţe de margine, care pentru osteneala ce făceau cu 
cântare fără plată, cei de la Cartea domnească din Bucureşti, şi cei de la 


361 Ion Ghica, „Scrisori şi documente”, op. cit., pag. 98. 

362 V.A. Urechia în „Analele Academiei române”. Pe 1897-1898, pag. 86 în notă. 

363 Teodor Codrescu, „Uricariul” II, pag. 86. 

364 Vezi diala lui Gosan publicată în „Biserici cu averi proprii”, editura Administraţiei casei bisericeşti, II, pag. 187. 

365 Elias Regnault, „Histoire sociale et politique de Principautes Danubiennies”, Paris 1855, şi tradus de Ioan Fătu, II, 
pag. 379. 

366 ibidem, pag. 381. 

367 Elias Regnault, op. cit. şi „Desrobirea ţiganilor” cuvântare ţinută de Mihail Kogălniceanu în 1891 la jubileul de 25 de 
ani al Academiei. 

Craiova la Căimăcănie şi cei de la Focşani la isprăvnicat, avea obiceiu 
de lua vătaful de nuntă câte taleri unul şi de la lăutarii, ce se afla, în oraşul 
Bucureşti, plocon de la fieşcare pe an pol bani 33" 368 . Deşi nu avem 
indicii sigure, credem totuşi cum că la data amintită, după cum vom vedea 
mai apoi, lăutarii erau constituiţi într-o breaslă, zicându-i-se „ breasla 
meşterilor scripcari sau lăutari". Deci scripcarii noştri, cu toată ţigănia lor şi 
vieaţa neomenească pe care o duceau, prin veacul al XVIII-lea îi aflăm, 
că erau o „ breasla veche dintr-un început cu staroste şi cu catastev ca si 
alte bresle". Şi dacă abea la 1795, din oraşul Huşi avem un act de 
constituire a lor în breaslă, aceasta nu se făcea după însuşi vorba 
episcopului de Huşi, care pe atunci era Veniamin, Mitropolitul Moldovei de 
mai târziu, decât ca „să le punem staroste şi să înoim catastih şi să le 
întărim obiceiurile". Pentru însemnătatea lui, dăm acest catastih în 
întregime pentru a vedea mai bine toate îndatoririle unui breslaş, scripcar. 

„Veniamin, cu mila lui Dumnezeu, episcop Huşului" „De vreme ce, 
breasla meşterilor scripcari, iaste breaslă veche dintru început cu staroste şi 
cu catastev, ca şi alte bresle, s-au socotit şi de cătră noi, că aciastă 
rănduială a lor, să să păzască şi de acum înnainte întocma nestrămutat, după 
cum din vechiu s-au urmat pentru care viind şi toţi meştirii înnaintea 
noastră şi însuşi ei au cerşut, ca să le punem staroste şi să înnoim catastih 
şi să le întărim obiceiurile cum şi praznicul, ce s-au ales ei sânguri, să-l 
prăznuiască; adecă sfinţii apostoli Petru şi Pavel. Drept aceia socotindu-să 
de cătră noi pe Vasile scripcariul om cu rănduială şi cu purtări buni pre 
carele şi ei l-au cerşut şi l-au primit cu toţii; iată spre paza rânduelii breslilor, 
l-am pus staroste pe numitul Vasile purtătoriu de grijă şi povăţuitor a tuturor, 
rânduelilor lor şi a obiceiurilor ci-au avut dintru început, la cari, să aibă a 
urma cu toţii după ponturile, ce arată mai gios. 

1) Hotărâm, ca pe tot anul, să fie datori ei cu toţii a prăznui hramul de 
mai sus arătat după toată cuviinţa creştinească prin ştirea şi silinţa 
starostelui. 

2) Pe staroste, să-l aibă cu toţii la cinste şi să-i dea ascultare la toate 
orânduelile breslii; iar carele să va arăta împrotivitor şi îl va necinsti sau îl 
va sudui sau va rădica mână asupra lui unul ca acela, să se globască şi să se certe 
între toată adunarea breslii după fapta sa ca şi alţii, să se părăsască. 

3) Când, va veni la staroste vreo poroncă stăpânească pentru vreo slujbă de 
obşti şi starostele le va arăta poroncă, datori să fie cu, toţii a asculta şi a să 
supune la driapta rănduială, ce le va face starostele; iar carele, să va arăta 
nesupus, să sa certe, să se globască, după obiceiu şi după vina lui. 

4) Ori care meşter strein va veni de aiurea, să aibă breslaşii a-1 trage la 
breasla lor după hotărârea catastihului şi acel meşter străin aşăzăndu-să la 
breaslă, să aibă a da o păreche papuci starostelui şi 6 potr. la breaslă bani vedrii; 
iar de va intră la tovărăşie în tocmală, cu meşterii cei de loc va da 6 lei la 
breaslă bani cutiei după obiceiul vechiu afară de havaetul starostelui. 


368 V.A. Urechia, „Analele Academiei române”, pe 1897-1898, pag. 85-86. 

5) Meşterul de la ţară de va veni, să cânte numai la zioa târgului, să aibă a 
da 2 pot. după obiceiu şi a dooa zi, să lipsască de acolo; iar de va umbla cu 
vecleşug sau pe taină şi nu-ş va da obiceiul starostelui, să să globască cu 2 
lei sau să se certe cu bătae asemenea şi meşterul, ce l-ar găsi şi luîndu-i ceva 
nu l-ar duci la starosti, să se globască de starostele înpreună cu breasla. 

6) Oricare ucenic a vrea să să tocmască la vreun meşter, să fie prin ştirea 
starostelui şi tocmindu-se să de 2 pot. obiceiul starostelui. 

7) Cari din meşteri va smomi pe vreun ucenic a altuia şi-l va priimi la 
dânsul, acel meşter, să fie de certare împreună cu ucenicul, şi meşterul, să de 
trei lei gloabă la breaslă. 

8) Feciorul de meşter de va învăţa meşteşugul, să aibă a da 6 pot. 
obiceiul starostelui; iar când va intra la tocmală de tovărăşie cu alţii, să aibă a 
da o părechi papuci starostelui şi 6 lei la breaslă banii vedrilor. 

9) Feciorul de herar sau de bucătar sau de vezăteu de va învăţa 
scripcăria, să aibă a da un leu la breaslă banii cutiei şi un leu starostelui şi 3 
pot. a vedrii; iar când va intra la tocmelele de tovărăşie, să aibă a da de 
iznoavă 6 lei la cutie, un leu a vedrilor şi o părechi papuci starostelui. 

10) Când vor avea vre unii din meşteri pricină unul cu altul, să nu margă 
la alte giudecăţ, fără numai starostele împreună cu breasla, să-i giudece şi 
neodihnindu-se să vie la episcopie împreună cu starostele. 

11) Ori care din meşterii, ce sunt sub ascultarea starostelui, cum şi cei 
streini, să nu fie volnici, fără ştirea starostelui, a să tocmi, nici la o treabă, cât de 
mică; iar carii vor faci una ca aciasta, să să ia hacul lor să se facă în trei părţi, 
adecă o parte la cutie, o parte starostelui si o parte breslii, şi să se certe uni ca 
aciia. 

12) Câţi bani, să vor strângi piste anu la breaslă osăbit de venitul 
starostelui, să aibă ai strânge la cutiia cea pecetluită şi la zioa praznicului 
deschizându-o la episcopii fiind starostele de faţă împreună cu brasla cu câţi 
bani, să vor afla, să cumperi făclii untdelemn, tămâe, să se ducă la biserica 
hramului lor; iar ce va mai rămâne să împartă la săraci şi la alte faceri de bini şi 
lucruri creştineşti. 

13) Aceste bune aşăzări şi obiceiuri hotărâm, ca să să păzască nestrămutat 
de cătră toţi meşterii aceştii bresle atât cei mănăstireşti, cum şi cei boereşti şi cei 
streini, toţi să fie supuş şi plecaţi starostelui lor, ca unuia, ci iaste pus de cătră 
noi cu alegirea a tuturor celor ai săi şi nimenea, să nu strici aceşti buni obiceiuri, 
ci mai vârtos, să le înnoiască şi să le întărească. 

14) Iar carii, nu s-ar supuni din breslaşii starostelui şi n-ar urma acestor 
rânduele, ce s-au aşăzat în catastih, cum şi starostele de va părtini unora şi altora 
le va faci strâmbătate unii ca aceştie, să fie însămnaţi cu arhieresc blăstăm şi în 
viaţa lor procopsală, să nu vază ostenelili şi sudorile lor, să fie spre pierzări şi 
înger nemilositiv, să le ste împrotivă în toate zilele vieţii lor; iar cei ce să vor 
supuni se vor umbla cu dreptate, să le de Dumnezeu după petrecirea aceştii lume 
viaţă norocită şi să-i învredniciască împărăţiei ceriurilor, amin. 1795 fevruar 17. 
Pecete în tuş cu Sfinţii Apostoli/„Pecete sfintei episcopii Huşului Veniamin 
episcop 1792 iunie 2”. 

Era obiceiul, ca la schimbarea episcopilor, catastihul sa fie întărit de noul 
episcop abea instalat în scaunul său. Aşa, acelaş catastih este întărit în 1796 
Iunie 24 de Gherasim spunând, că „viind înnainte noastră toată briasla meşterilor 
scripcari cu acest catastih făcând rugăminţi, ca să se întăriască şi de cătră noi, 
căruia catastih facându-i-se cercetări şi aflându-să, că este cu bună rânduială 
făcut şi pentru ca şi de acum înnainti nestrămutat, să se păzască urmare a 
ponturilor, ce sunt mai sus arătaţi s-au făcut starosti asupra breslii pe Melinti 
Buda şi s-au întărit şi de cătră noi cu a noastră iscălitură şi cu pecetea episcopii 
pecetluit". După aceasta mai vine la fel întărirea Meletie din 1803, Iunie 2, 
realegându-se ca staroste tot Melinti Buda, cum şi aceea a episcopului Sofronie 
din 1826, Octomvri 30, fiind „staroste Dimitri-bărbierul şi Ion-bărbierul” .Am 
văzut puţin în urmă, că de la 1775, de când, vătavii care „făceau cântare fără 
plată", adecă acei de la Curtea domnească din Bucureşti, cei din Craiova şi 
alte părţi şi aveau „obiceiu" de lua, de nuntă câte un taler; iar de la lăutarii 
din Bucureşti ca plocon pe fiecare an 33 bani, „câte puţin, puţin... această 
rînduială de vătaşi de lăutari", atâta îşi întinsese pretenţiile, încât cu adevărat le 
califică un document din 28 aprilie 1818, că au ajuns în toată ţara „ca o mare 
catahrisis" (abuz)". 

Armăşia vindea judeţele, precum se vindea „huzmeturile (dările) domneşti". 
Iar cei ce cumpăraseră acest drept, umblau „din sat în sat şi pe la toate 
cârciumile de pe la drumuri şi pe la mori mănăstireşti şi boereşti" şi oriunde 
găseau „lăutar cât de prost, măcar, să nu fi curtat la nici o nuntă şi chiar în 
cârciuma stăpânului lor sau la moara sa, încă şi pe băeţii cei mici, care 
atunci se învăţa la lăutărie, nu numai ţiganii de vatră, ci si lăeţii" îi prădau şi-i 
jăfuiau „acei cumpărători, cu nume de avaet al vătăşiei, luându-le cât, puteau, 
hrăpi de la dânşii. De la unii şi până la 30 taleri, luând acest avaet chiar de 
la copiii mici" din care pricină ţiganii mănăstireşti şi boereşti mai ales, din lipsă şi 
sărăcie nu puteau plăti „birul stăpânului lor sau să-i facă posluşania". De aceea 
cu dreptate la data amintită mai sus mitropolitul Ungro-Vlahiei Nectarte dinpreună 
cu ceilalţi episcopi şi boeri ai divanului, adresează o plângere domnului lămurind că 
„ţiganii mănăstireşti şi boereşti de la începutul ţârei, n-au fost supăraţi întru nimic 
de cătră armăşie, ce şi-au căutat numai de posluşania şi birui stăpânului lor şi pe 
dânsul l-au cunoscut stăpân desăvârşit al lor; iar cu această urmare a armăşiei 
în nume de avaet al vătăşiei de lăutari, se ridică cu totul dreptatea stăpânului lor 
de-asupră-le şi se face armăşia stăpână pe dînşii, căci pentru ca să agonisiască 
avaetul armăşiei, lasă jos lucrul stăpânului lor şi se duc de muncesc la altă parte 
şi ce câştigă de abia plătesc avaetul armăşiei; iar stăpânul rămâne lipsit de 
dreptul folos, ce se cuvine să aibă de la robul său, după cum din vechime au 
avut". 

Deci „numai pe la oraşele cele mari domneşti slobode, să fie vătaşi de lăutari 
şi acei vătaşi să iea de la lăutarii, ce vor fi locuitori chiar într-acel oraş, avaetul 
nunţilor şi ploconul". „Dar fiindcă acum sunt înălţate toate preţurile, să se adaoge 
şi la acestea, spre a se lua avaetul nunţii întreit adecă taleri 3, care avaet, să-l iea 


369 Manuscris proprietatea mea. 

vătaful de la toată ceata lăutarilor, ce se vor tocmi, ca să cânte la acea nuntă; iar 
de nu fieşcare lăutar câte taleri 3. Aşijderea şi plocon, să iea de fieşcare lăutar pe 
an taleri unul, iar nu mai mult. însă acest avaet şi plocon, să-l iea vătaşii numai 
de la lăutarii de vatră, ce locuesc în oraşe mari domneşti slobode; iar de la alţi 
lăutari de prin oraşe mici şi de prin sate, de la moşii mănăstireşti, boereşti sau 
ţărăneşti şi de la lăutarii lăeţi, ce sunt umblători din loc în loc şi de la copiii mici 
ce învaţă lăutăria, să nu aibă voie a lua nici un avaet". Domnul încuviinţază 
cererea de a fi adusă la îndeplinire aşa după cum era făcută de Mitropolit şi de 
boieri, însă de la „viitorul ianuar" deoarece „vătăşiile de lăutari, apucase de se 
vânduse, pe anul următor" şi deci erau temeri, că dacă; se făcea strămutarea acelor 
vânzări, să nu se pricinuiască „judecăţi şi prigoniri" 370 . Lăutarii din Bucureşti, 
constituiţi şi ei în breaslă, aveau de patroană pe sfânta Paraschiva de la biserica 
zisă Caimata, astăzi dărâmată; mai târziu această prăznuire au mutat-o la biserica 
Scaunelor 371 . 


LĂUTARII CEI MAI RENUMIŢI 

Către sfârşitul secolului al XVII-lea şi începutul celui de al XVIII-lea se 
fixase bine rostul cuvântului lăutar şi atribuţiile care erau legate de această 
meserie. Cei de cântau proşti mai luau şi câte o chelfăneală. Aşa se ştia, că a 
fost odată un lăutar, carele cânta foarte urât şi de-a pururea mergea într-o casă 
boltită şi cânta singur acolo. Deci răsunând casa aceia, i s-a părut lui că cânta 
foarte frumos. Şi aşa s-au dus la o adunare; de oameni şi au început a 
cânta şi cântând urât l-au scos afară bătându-1 şi gonindu-1 oameni cu 
palme" 372 . încă pe vremea lui Brâncoveanu, Del Chiaro, remarcă că pe lângă 
alte feluri de muzici se auzeau şi câteva instrumente de coardă, cântate de 
ţigani, şi care făceau o buna armonie , faţă bineînţeles cu mehterhaneaua, 
adică muzica turcească, care va fi fost oribilă, mai ales pentru urechile 
nedeprinse cu ea. Sensibilei engleze, lady Craven, mai târziu principesa de 
Anspach-Bayreuth, cât pe ce să-i vie rău, când invitată la prânz la curtea lui 
Mavrogheni, a auzit întâi această muzică. Pe urmă însă au cântat lăutarii şi 
lady Craven, nu are destule cuvinte, ca să-i laude şi să exalte dulceaţa 
cântecelor şi inima ce pun în executarea lor 374 . 

„Erau boeri, zice Ionescu-Gion, în a sa carte „Istoria Bucurescilor", care 
aveau acum o suta şi mai bine de ani tarafuri renumite de ţigani lăutari. Se 
citează lăutarii Golescului, cam pe la 1790 care erau celebri 375 . Negreşit, că din 
rândurile acestor ţigani lăutari, prin puterea talentului lor, deşi numele celor mai 
mulţi i-a acoperit vălul trecutului, nelăsând în urma lor decât doar unele din 
cântece, care au făcut epocă de felul cum au fost cântate, abia de prin primele 
decenii ale secolului al XlX-Iea, ne-au rămas şi câteva nume, de care sunt legate 

370 V.A. Urechia în „Analele Academiei române” pe 1897-1898, pag. 85 şi următoarele. 

371 G.I. Ionescu-Gion, „Istoria Bucurescilor”, pag. 744 şi notele 3, 4. 

372 Antim Ivireanul, „Didachiile”, voi. II, pag. 66-67. 

373 Del Chiaro, op. cit., pag. 70. 

374 „Istoria fanarioţilor” pag. 200-218 şi „Istoria Bucurescilor” de G.I. Ionescu-Gion, pag. 537. 

375 ibidem, Tradiţia orală prin bătrânii bucureşteni, în notă 2; şi Ion Ghica, „Opere complete”, voi. IV, pag. 367. 

amintirile unei epoci întregi. în privinţa aceasta, iată ce ne relatează Dionisie 
Fotino: „că ţiganii lăutari cântau, cu vioara, cu cobză şi cu muscal (naiu); întru 
aceasta ei întrec pe oricare altă naţie şi chear pe Perşi, precum a mărturisit şi 
însuşi Hanul fratele Şahului Perşi ei, care trimis la Napoleon Bonaparte ca 
ambasador, şi întorcându-se din Franţa prin Ţara Românească, la anul 1810, s-a 
minunat de talentul lăutarilor ţigani mai vârtos la muscal. Ei cânta şi din gură de 
minune şi fără a avea vreo învăţătură oarecare sistematică, compun şi cântece 
foarte dulci încât şi muzicanţii Europei îi admira" 376 . Anatol Demidoff de 

o hh 

asemenea îi numeşte „ executanţi iscusiţi" . 

Dar ceea ce a tras mai mult atenţia împăratului Rusiei Alexandru I, când 
în 1819 asista la un bal în Chişinău era „muzica egipteană de ţigani, duşi din Iaşi 
cu boerii greci Postelnicul Dimitrachi Plaghiano şi Postelnicul Costachi 
Pantazoglu trimişi de domn pentru ca să salute pe împărat şi alcătuită din cei 
mai buni cântăreţi şi lăutari ai Moldovii. între aciia, să distingia unul 
Năstasă şi altul Angheluţă, ce ş-au lăsat nume trainic în pământul acesta despre 
talentul, ce avea cânta şi a purta arcuşul. Lângă dânşii au stat privindu-i 
monarhul îndelungat, mirându-se cum eczecuta ariile fără noate şi cu ce melodie 
intona strofele cântecelor naţionale, ca adevăraţi artişti, dăruindu-le 1000 de 

O HO 

ruble" . William Macmichael, se vede că atunci când vizita Moldova pentru 
întâia dată, a nimerit, să asculte nişte lăutari proşti, deoarece la 6 ianuarie 1817 
fiind la Chişinău zice: „ Cât despre noi, am primit serenada unui taraf de ţigani, 
oameni nalţi, negri, care întovărăşau din gură destul de discordant, cinci 
vioare pe care cântau oftătoare arii moldoveneşti" . 

Nu tot aşa ne vorbeşte Kogălniceanu şi alţii de după el: „între vătraşi 80 , 
găsim cei mai buni muzicanţi fără sa cunoască notele; e de ajuns a auzi odată o 
melodie, o sonată de Mozart sau o simfonie de Beetowen, ca s-o cânte pe de rost 
cu mai mult talent, decât cel de la care a auzit-o. Mi s-a întâmplat, zice 
Kogălniceanu, să văd un ţigan intrând cu vioara subsioara la teatrul francez din 
Iaşi, urmărind cu urechea uvertura şi alte bucăţii din Dame blanche, şi după 
isprăvitul operei el eşia şi cânta toată muzica ce o auzise, cu mai multă artă decât 
primul virtuos din orhestră. Ei compun fel de fel de cântece. 

„Aşa, cine n-a auzit de Angheluţă, de Suceava, de Barbu sau de Cihari, care 
trăeşte la Pesta. Ţiganii cântă şi din gură mai ales cântece populare. Ei au o voce 
frumoasă, că adesea ori boerii meseni se scoală de la masă şi lipesc câte un 
galben de fruntea lăutarului. în nopţile de vară huesc mahalalele Iaşilor de muzica 
ţiganilor. „Deoparte, boerii se primblă cu prietenii lor întovărăşiţi de o muzica 
europenească, căci dispreţuesc tot ce este indigen; iar micii negustori şi ţărani după 
ce ş-au vândut carul cu fân sau cu lemne, petrec în crâşme, unde după ce beau 
până la 10 seara, apoi es pe uliţi însoţiţi de 2 lăutari, care le cântă la ureche, 
cântecele ce le plac; iar ţăranul vesel, cu peptul deschis, cu mânile la spate, mai 


376 Dionisie Fotino, „Istoria generală a Daciei” tipărit în greceşte la 1818 şi tradus în 1859, Bucureşti, tom. III. pag 239. 

377 Demidoff, op. cit., pag. 132 (după „Dacia literară”) 

378 Postelnicul Manolache Drăghici, „Istoria Moldovei”, II, pag. 105. 

379 William Macmichael, op. cit., pag. 13. 

380 Ţigani de vatră, statorniciţi. 


87 



sprijinindu-se pe cumătru-său uită de necazuri în aceste momente. Aceste 
petreceri de noapte au ceva poetic în ele. 

„Pentru joc, taraful de lăutari, e mai bun decât muzica europenească şi ţin mai 
bună măsură şi îţi place mai mult decât muzica cealaltă şi chear militarilor ruşi din 

101 

ultimul războiu cu turcii, le plăceau mai mult lăutarii decât muzica lor militară" . 
Wilhelm de Kotzebue, îmbracă cuvintele sale cu-n deosebit văl de poezie şi pune 
multă inima, pentru a evoca cât mai puternic figurile celor doi lăutari Angheluţă 
şi Barbu, sub a căror vrajă, a arcuşului lor, a fost şi el. „Strauss şi 
Lanner, zice el trăesc în memoria celor ce i-au auzit şi muzica de joc 
germană, nu a amuţit odată cu moartea celor doi virtuoşi. Dar când cântă 
lăutarul ţigan, Barbu şi Angheluţă, apoi tot ţi se învârteşte altfel picioarele! 
Uitaţi-vă la orhestra aceia minunată. Dar trebue să eşiţi în cerdac, în tindă 
chear, nici n-aţi putea sta şi apoi nici nu miroasă oamenii aceia a paciuli. 

„Priviţi obrazurile acelea negre şi expresive! Părul corb se scutură 
sălbatic încoace şi încolo, căci capul ajută la bătaia tactului şi nu numai capul 
singur ci şi ochii se învârtesc mereu, colţurile gurii se mişcă şi chear nările se 
umflă şi nechiază parcă ar vedea armăsarul o iapă. Trei ori patru cântă din 
vioară trei ori patru trag cu o pană pe strunele cobzei, alţii suflă cu adevărată 
furie din naiu şi totul împreună alcătueşte o armonie aşa de deosebită şi de 
aţâţătoare, încât tânărul trebue să joace cu voe fără de voe, bărbatul aşezat 
ridică picioarele în tact şi-şi aduce aminte de tinereţe, când îşi ţinea şi el 
drăguţa la braţe şi bătrânul mişcă cel puţin din degetele de la picioare şi se 
uită zâmbind la tineretul cel zburdalnic şi unde pui, că ţiganii aceştia n-au o 
idee despre note. Cântă totul după ureche! 382 . La 2 ianuarie anul 1847, 
Albina românească a lui Asachi dădea următorul anunţ că „în ziua de anu 
nou au intrat în capitalia noastră reprezentantul armoniei faimosul Franz 
Liszt". Apoi adăuga acelaş anunţ, că acest artist fără asemănare, carile 
călătoreşte la Odesa, va da duminica viitoare, adeca la 5 ianuar, un conţert în 
casele dumisale visternicului Alecu Balş . Liszt însă, a dat şi al doilea concert, 
care a fost în ziua de 8 ianuar cu uvertura Wilhelm Teii , iar al IlI-lea, a fost 
la 11 ianuar în teatrul naţional la care asistă şi M. S. Domnitorul . După 
aceste concerte Liszt a fost invitat sara la boerul Alecu Balş. împrejurările 
deci au făcut, ca aceste două mari talente Liszt şi Barbu, să se întâlnească, să 
se simtă şi să se aprecieze, chiar în Iaşi în casele lui Alecu Balş. 

Ca să vedem, cine era Barbu Lăutaru, dăm întocmai rândurile de la 
vale dintr-o foae parisiană, pe care deci le-a cunoscut şi străinătatea, 
referindu-se tocmai la această întrevedere şi prin care fără nici o umflare de 
vorbe putem cunoaşte măcar prin descripţie cine a fost acest mare lăutar al 
nostru de al cărui arcuş Moldova a stat vrăjită aproape totul veacul al XlX-lea. 


381 Mihail Kogălniceanu, „Esquisse...” op. cit. 

382 Wilhelm de Kotzebue op. cit., pag. 212 şi următoarele. 

383 Albina româneacă pe an. 1847 ianuar 2 joi nr. 1. 

384 ibidem, pag. 17. 

385 ibidem, pag. 1084 verso. 

Lăutari de la sfârşitul secolului 
al XVIII-lea, (colecţiunea Academiei), 
reproducere după G.I. Ionescu-Gion, 
„Istoria Bucureştilor”, pag. 535. 


în ziarul francez „La Vie Parisiene" sub direcţia lui Marcellin, Paris 
1874, nr. 48 din 28 noembrie găsim următoarele: „Aceştia, adică din taraf, 
erau ţigani din Iaşi şi căpetenia lor se numea Barbu Lăutaru". Toţi purtau anteree 
mari strânse la piept, legate cu brâe, cu căciuli de piele de miel şi opinci. 
Pletele lor lungi şi groase le cădeau pe umere; căpetenia lor Barbu era 
bătrân, barba sa căruntă împărţiţi în două cădea până la pept, şi sub căciula, 
ce acoperea fruntea sa, se vedeau strălucind ochii săi plini de inteligentă şi 
vioşie. Când intrară în casă, toţi puseră mâna la pept, şi se închinară până la 
pământ, li se dădu apoi şampanie. Alexandri dădu semnalul, şi Barbu întorcându-se 
la taraful său, făcu semn cu degetul şi o stranie armonie isbucni în sala cea 
mare şi răsunătoare. Instrumentele lăutarilor, se compuneau din o violină, un naiu 
şi o cobză un insrument cu coarde pentru acompaniat şi care seamănă 
totdeodată şi cu mandolina. Barbu spuse, să se cânte un marş naţional, după 
aceea boerii entusiasmaţi aruncau galbeni în paharul său zicând-i: 

- Bea Barbule, bea! Şi bătrânul lăutar înghiţea tot odată şi galbenii şi vinul, 
căutând a ţinea în gura sa galbenii, ce-i scotea apoi, după ce-i săruta cu 
sfinţenie. 

- Ascultă, Barbule îi zise Neculai Sturza, cântă-ne; „ Tu îmi ziceai". 

Barbu, se închină până la pământ, şi taraful începu a cânta: 

„ Tu îmi ziceai odată", un cântec lin, melancolic şi cam sălbatic necontenit în 
ton minor, şi pe care lăutarii îl cântau cu un accent particular şi propriu modului 
lor de executare. Cei doi lăutari însărcinaţi cu acompaniamentul cântau singuri 
bătând coardele cobzelor cu o peniţă, acele dulci cuvinte a romanţei atât de 
cunoscute în România, ce începe astfel: „Tu-mi ziceai odată". 

Apoi după cântec sub avântul unui entuziasm cu totul artistic, Barbu se 
cufundă într-un cântec ţigănesc, într-adevăr minunat. Liszt asculta şi nu zicea nimic. 
Sub influenta acestei scene măreţe, ce avea înaintea ochilor săi, el asculta cu 
sfinţenie pe aceşti artişti ambulanţi, cari nici nu ştiu ce este muzica şi care o 
gîcesc. Este cu neputinţa de a se descrie cu câtă simţire şi isbucnire trăgeau cu 
arcuşul; notele ascuţite ale naiului acopereau aria gravă, şi cântecul larg 
făcând să reeasă plângerea sa răguşită şi stridentă. în muzica aceasta sunt ţipete 
de mâhnire, isbucniri nebune, melancolice ale pustietăţilor, cântecul este susţinut de 
un acompaniament monoton al cobzei şi înfrumuseţat din timp, în timp prin o frază 
cântată, o singură frază, care se opreşte deodată, şi revine la oarecare interval, spre 

a arunca în această stranie muzica, sălbaticul ei tip. Liszt asculta mereu, răzemat 
pe un scaun de stejar, mânca cu ochii pe lăutari, şi uneori nervii lui simţeau 
sguduituri, cari se oglindeau pe faţa sa cea iscusită. Când ultimul acord se auzi, 
el îşi apucă mâinele şi peptul sau apăsat, avu un suspin de uşurare. 

— Ah! cât e de frumos! zise el. 

Toţi boierii bătură din palme; Liszt luă din buzunarul său un pumn de 
galbeni şi turnându-i în paharul lăutarului zise: „Să bem amîndoi, lăutarule! 
Amândoi ciocniră păhărele. Liszt era atât de impresionat, încât tremura, când 
turna pe al său. în fundul sălei boierii deprinşi cu aceste curioase melodii, vorbeau 
între dânşii, punând după fiecare bucată câţiva galbeni în paharul minunatului 
lăutar. După câteva momente Liszt se sculă, şi îndreptându-se către lăutar, îi zise: 
„Barbule, m-ai făcut să cunosc muzica ta; am să te fac să cunoşti pe a mea". 
Bătrânul lăutar drept răspuns, puse mânile la pept, şi se închină până la pământ. 
Liszt se puse la clavir în mijlocul unei tăceri, ce se făcu deodată. Lăutarul cu 
scripca în mână asculta cu luare aminte fără a perde din vedere pe tainicul 
muzicant. Liszt începu cu un preludiu, apoi sub înboldirea inspiraţiei lui 
extraordinare, şi a încordărei nervilor săi, improviza un marş unguresc, al cărui 
cântec lung şi melodios domina mereu în mijlocul arpegiilor, trilurilor şi 
greutăţilor înspăimântătoare cu care împodobea cântecul său. Apoi însufleţindu- 
se, îmbătat de melodie cu faţa sa galbenă şi caracteristică şi cu capul dat înapoi, 
cu ochii pe jumătate închişi, mergea de la un capăt al clavirului la celălalt, făcea să 
curgă din degetele sale o ploae de mărgăritare, cari veneau cu încetul, să se 
contopească în întâiul motiv; degetele sale cu o repeziciune de necrezut alergau pe 
clavir, făcând să se audă notele metalice, spre a reveni mereu la acel cântec de 
la început, mare, magistral şi trist, ca un cântec de organ. Era în adevăr prea 
frumos. Niciodată Liszt, nu se urcase la o aşa înălţime; boierii ascultau fără a 
pricepe ceva, lăutarul însă pricepea; mânca cu ochii pe cel ce cânta, nu perdea 
nici o notă, şi fisionomia sa era straniu mişcată în fot timpul acestei strălucite 
improvizări. Liszt se sculă în mijlocul aplauzelor frenetice ale adunărei. Barbu 
Lăutaru, se duse drept la dânsul şi dându-i la rândul său un pahar cu şampanie, îi 
zise româneşte: la rândul meu stăpâne, te rog să bei. Paharele se ciocniră 
din nou. 

- Barbule lăutarule, îi zise Liszt, ce zici de această melodie? 

- E aşa de frumoasă stăpâne, răspunse bătrânul lăutar, că, dacă-mi dai voie, 
am să mă încerc să ţi-o cânt şi eu. Liszt zâmbi cu un aer de neîncredere, 
făcând semn cu capul, că primeşte. 

Lăutarul se întoarse către taraful său, şi după ce puse scripca la gât, începu 
a cânta marşul unguresc. Nimic nu fu uitat, nici trilurile, nici arpegiile, nici 
variaţiunile cu notele repeţite, nici acele adorabile treceri din semiton în semiton, 
care-i sunt atât de obicinuite pentru a reveni la întâiul său motiv; Barbu Lăutar 
cânta cu amănunţime pe scripca sa toată improvizaţiunea pianistului, ce asculta 
înspăimântat opera, ce cu un moment mai înainte o cântase pe clavir pentru 
întâia dată şi pe care poate o şi uitase. Taraful său îl urma cu preciziune, 
observând nuanţele şi uitându-se drept la Barbu, carele mergea cu cântecul înainte, 
străpungând inima lui Liszt. Când se sfârşi cântecul, Liszt se scula deodată şi 

mergând drept la bătrânul Barbu, îl sărută călduros, apoi luând după vechiul 
obiceiu paharul cu şampanie, i-1 întinse, zicându-i: 

- Bea Barbule lăutar stăpânul meu, bea, căci Dumnezeu te-a făcut artist şi tu 
eşti mai mare decât mine! 386 

Cine este Barbu Lăutaru, pentru al cărui talent, fiind atât de entuziasmat 
poetul Vasile Alecsandri, a căutat să-l imortalizeze într-o piesă a sa şi prin el o 
vreme de mult înmormântată. Iar el, lăutaru, trebuia să şi cânte în cele din urmă: 

Eu mă duc mă prăpădesc/Ca un cântec bătrânesc 
în 1812, deci după plecarea ruşilor din ţară (septemvre 13) aflăm că era 
însurat, avea copii şi era „ staroste de lăutari". Dacă acesta este Barbu 
lăutaru, al nostru despre care vom vorbi mai la vale, atunci el trebue să fi fost 
pe vremea aceasta în vârstă abia de 20 ani, şi deci numai în cazul când 
presupunem că el moare în vârstă de aproape 80 ani. în acest an, adică 1812, se 
îngrija să cumpere un molitvenic pe care-1 dăruia preutului Efrem „de la bisărica din 

/V 

grădina dumisale (a) cuconului Costachi Razul din Târgul Eşului". însemnarea 
făcută de preotul Efrem pe molitvenic sună astfel: „Acest molitevnic s-au cumpărat 
de dumnelui Barbul starostite de lăutariu pentru sănătate dumisale şi (a) soţului 
dumisale şi al fiilor dumisale drept 10 lei şi mi l-au dăruit miea preutului Efrem 
1812 Septemvre 13” . Din nişte regeşte de acte mai putem şti câte ceva din viaţa 

lui Barbu. în 1814 Septemvri în 8 îl găsim, că era tot „staroste de lăutari" 
şezător cu casa 388 în „mahalaua Frecău" deci în mahalaua, care din vechime, încă de 
prin secolul al XVII-lea, am găsit-o locuită de muzicanţii laşului, adică de surlari şi 
trâmbiţaşi domneşti. La data amintită mănăstirea sf. loan Zlataust, dă o scrisoare prin 
care recunoaşte „locul caselor lui Barbu, starostele de lăutari din mahalaua 
Frecău, ne supusa la bezmăn". Din acelaş an, septemvrie 21, avem şi o jalbă a „lui 
Barbu-scripcariu către domn prin care se roagă ,,a se rândui vornicul de poartă, 
ca să-i hotărască două locuri din mahalaua sf. Ioan Zlataust, unul de clironomie şi 
unul cumpărătură a sa". La 1814 octomvri 2 şi 19 septemvri anul 1823, de către 
Vornicul de Poartă se făcea şi o hotarnică a locului caselor din mahalaua Frecău a 
lui Barbu-cobzaru. Abia în 1856 mai aflăm ceva de el şi anume, că este reales 
staroste al breslei, când va fi fost destul de bătrân. 

Iată conţinutul actului: „Subt iscăliţii, breasla lăutarilor, întrunidu-ne astăzi 
la canţelaria d-sale mai marelui staroste pentru a ne alege staroste breslei 
noastre pe anul corent, cu toţii într-o unire, am ales tot pe dlui Vasile 
Barbu, care au foştii până acuma, pentru care suntem răspunzători cu averile 
noastre mişcătoare şi nemişcătoare la orice abatere sau sfitarisire, din banii 
haznelei. 1856 lanuar 10 zile". Mai jos urmează iscăliturile lui: Ilie Scobaea, 


386 Publicat de Teodor Burada în „Convorbiri literare”, an. XXI (1888), nr. 12, 1 mart, pag. 1084 şi următoarele. Sub 
titlul „Cronica muzicală a oraşului Iaşi”. 

387 „însemnările de pe cărţile bisericii Sf. Voivozi-Roşca” din Tataraşi (Iaşi); însemnarea de pe un „Evhologhion” de 
Braşov din 1811. 

388 Pentru casa aceasta Barbu Lăutaru putea arăta ca dovadă de stăpânire un zapis din 1761 dechemvri 1 al Măriei 
Vandraburoaia, ce-1 da lui Vasile bucătaru; altul din 1773 noemvri 14 a lui Mihalcea Croitoru, prin care pe preţul de 
30 lei vinde casa lui Stan cobzariu; iar un alt act este o carte de judecată din 1784 noemvri 22, în pricina 
dintre Vasile bucătaru, ţigan al logofetesei Catrina Rătoaia cu Vasile Vandraburul, ce fusese vătav de Călăraşi din 
Ţarigrad „pentru o casă din ţigănime". Acte comunicate de dl Traian Ichim, din Arhiva statului din Iaşi. 


91 



Andrei Manoli, Sava Vasiliu, Costachi Sprânceană, Gheorghi Tudosi, Ion Vasiliu, 
Vasili Tricolici, Ştefan Timofti, Nastase Anghel, Alecu Neculau, Ioan Cloşcă, 
Neculai sin (fiul lui) Vasili Pintilii Gheorghiu; iar mai jos adăuga „în fiinţa 
iscălitului s-au făcut alegere de faţă pentru care se adeverează, mai marele 
staroste G. Hristofor" . Deci, Barbu lăutaru a fost staroste al lăutarilor din Iaşi 
poate mai bine de 45 de ani. Se presupune a fi murit în 1861 dechemvri 12 şi 
că s-ar fi îngropat în cimitirul bisericii sf. Ioan Zlaust. Pe când la Iaşi se 
îngropa trupul lui Barbu şi cu el o întreagă comoară de simţiri, ce vibraseră la 
vremea lor, pentru anumite inimi, care astăzi de mult numai bat, în Bucovina se 
apropia tot de asfinţitul zilelor lui lăutarul Nicolai Picu zis scurt şi „Moş Nicolai". 

Taraful „ preavestitului şi pe atunci cu mare faimă cunoscutul lăutar şi 
capelmaistru Nicolai Picu", avea 12 oameni între care un naiargiu, un 
violoncelist, unul sau doi cobzari, încolo tot „scripcari” 390 , „Moş Nicolai, om de 
statură mijlocie, robust, în vechiu port moldovenesc, cu zobon, antereu, brâu, fes 
roşu în cap cu canaf albastru, aşa după cum era îmbrăcat şi Barbu Lăutaru, 
era artist la vioară. Stăpân pe un ton mare, vibrant şi pe un neobişnuit mecanism, 
cânta întotdeauna cu mult foc ba chiar cu patimă, ceea ce mi-a confirmat-o 
mai târziu şi spusele altor cunoscători de artă zice Goian, devenit şi el mai 
târziu un distins viorist şi care-şi scrie ale sale amintiri. Cânta, continuă 
acelaş, după cât mi-aduc aminte cel mai frumos dar şi cel mai cu drag, 
tânguitoarele doine şi cântece de jale, cu care pe cei mai înaintaţi în vârstă, 
boeri şi cucoane, nu odată îi mişca până la lacrimi. Cânta apoi cu aceeaşi 
măestrie şi danţuri de ale tuturor naţiilor, între care o piesă turcească, în 
aplicăturile cele mai înalte şi cu un lung tremolo de arcuş". 

Picu era român din Suceava şi „se bucura de altfel pretutindeni de cea mai 
mare stimă, care o merita în cea mai deplină măsură atâ pentru arta sa, cât 
mai ales pentru purtarea şi atitudinea sa distinsă şi desăvârşit de 
cuviincioasă". După moartea lui Picu se râdică din taraful lui „un remarcabil 
violonist" Grigori Vindireu, român şi acesta. Pe la 1868, Grigori era „vătaf de 
lăutari". Acesta, printre alte bucăţi cânta şi „Carnavalul de Veneţia" a lui 
Paganini, cu variaţiuni pe care şi le potrivise singur, necunoscând notele. A 
murit la 12 mai 1888 în vârstă de 58 ani. De acelaş Goian în amintirile sale 
este caracterizat astfel: „A fost cel de pe urmă interpret adevărat al muzicii 
naţionale româneşti pe care o reda în chip eminent. Un bărbat frumos, 
inteligent, cu manieri fine, nicicând insinuant şi recunoscător chiar şi pentru 
cel mai mic dar. Avea o tehnică frumoasă, deşi nu de tot desvoltată, dar 
neurastenia de care avea să sufere mai ales în anii de mai târziu, îl priva 
totuşi, îndeosebi la piesele trăgănate, de liniştea necesară, ceea ce nu putea 
fi simţit fără jenă. Cunoştea încă întreg repertoriul lui Picu". 

Grigori era persoana cea mai stimată în tot Cutul Sucevii. La nunţi el 
însuşi nu cânta, ci sta cu nuntaşii la masa mare şi doar de un chef, ori de un 


389 Acte comunicate de dl Traian Ichim, din Arhiva statului din Iaşi 

390 Articolul dlui Leca Morariu, „Cei din urmă lăutari ai Bucovinei", publicat în Revista „Lamura", an. II, nr. 10- 
11, iulie, august 1921, pag. 841 şi următoarele, scos şi în broşură aparte; „Ce-a fost odată”, unde se pot vedea şi 
chipurile lui Nicolae Picu (pag. 75) şi al lui Grigore Vindireu (pag. 79). 

deosăbit hatâr, să fi prins şi el vioara în mână. De la Grigori Vindireu, a învăţat 
Porumbescu a cânta româneşte. De asemenea, în Basarabia nici o petrecere, 
nici o nuntă „nu se făcea fără lăutarii tradiţionali, cari erau singura distracţie a 
vechei boerimi moldoveneşti. Tradiţia ne-a păstrat numele vestitului lăutar Lemiş 
de la Bălţi, care era purtat de la un capăt la altul al Basarabiei pe la nunţile şi 
petrecerile boereşti. Vioara şi vocea lui fermeca lumea o făcea să plângă şi sa 
râdă. Se spune că acest Lemiş a fost evreu, amorezat de cântecele şi doinele 
româneşti, de „Steluţa" lui Alecsandri, cărora le dădea o interpretare, ce 
stârnea admiraţia tuturor şi punea în sufletele românilor basarabeni doruri, nu 
tocmai plăcute guvernului rus. Se ştie, că pe la 1870 şi ceva, guvernul rus s-a 
hotărât să ia măsuri împotriva acestui lăutar periculos, şi l-a şi expulzat din 
Basarabia" 391 . 

CARE AU FOST CERTĂRILE BISERICEI 
FĂCUTE CREDINCIOŞILOR EI PENTRU LĂUTARI 

Lumea românească în secolul al XVI-lea petrecea atunci, ca şi acum „în 
mâncări asuprite, în beţii sau în jocure drăceşti sau în dvorbe şezându" 392 ; 
pentru aceasta biserica chiar prin părţile ei scrise de mână striga: „ O! amar cela 
ce be şi mănâncă cu cimpoi şi cu ceteri, şi cu alăute” mai ales la acele 
blăstămate jocuri 394 . Totuşi lumea, era lume! Adică îi plăcea mai mult „la 
giocuri a merge, decât la sfânta biserică şi a iubi hărjiate şi basme" . Bogatul bea 
băuturile cu surle şi cu tămpene în dulciială"; „giocurile şi danţurile îi erau 
spre, veselială”, cu toate „cântecele şi dezmerdăciunele lumeşti". Altora le 
plăceau „toate fealiurile de cimpoi, după care, giuca, curviia" precum şi 
„surle şi de scopose frumoase" 396 ', în fine „săltăturile, cântecele cu cimpoi, 
glasurile, beţiile 397 . Dumineca preotul, prin glasul Cazaniei, făcea luare aminte, ca 
tot creştinul să schimbe sunetul fluerilor şi organelor în suspini 398 ; de la gioc, să 
se ferească 399 „nu te îmbăta, striga el, nu chema cimpoi şi alăute şi 
măscărici" 400 , „Nu te bucura de dulceţile lumii şi ale acestora drăceşti cântece, 
lăutele şi fluerele şi plesnirea palmelor şi viersurile cele fără cale şi 
netocmite. Au nu ştii ticăloase, ca acestea toate sunt sămânţa diavolului" 401 . „Să- 
ţi păzeşti urechile de cântecele cele stricate care femeeşază 402 sufletul ca într-o prea 
dulce adormitare 403 . Să nu fluerăm auzul şi în stihurile cele iambiceşti cu cari, 


391 St. Ciobanu, „Teatrul românesc în Basarabia”, articol publicat în Revista „Lamura" an. III, (1922) nr. 3, 4, pag. 128. 

392 Diaconul Coresi, „Carte cu învăţătură” 1581, editată de Sextil Puşcariu şi Alexie Procopovici, voi. I, pag. 123. 
393 B.P.Haşdeu, „Cuvente den bătrâni” II, 1550, pag. 46. 

394 Petru Maior, „Propevedanii”, III, pag. 241. 

395 Dosoftei, „Vieţile sfinţilor" pe luna aprilie 21, f. 93 v. 

396 „Cazania” lui Varlaam (1643) I, pag. 9, 310, 330, 331; II, pag. 4. 

397 B.P. Haşdeu, op. cit. pag. 230, 227; Antim Ivireanul, „Didahiile”, voi. II, pag. 485. 

398 Coresi, op. cit., pag. 368. 

399 Dosoftei, op. cit. pe luna mai 16, f. 132. 

400 „Cazania” lui Varlaam, II, f. 4. 

401 ,Mărgăritare”, pag. 135. 

402 Dintr-o carte bisericească de la Rarău, care are pe faţa 14 un chip de călugăr cu inscripţia: „Nicodim monah 
sfetagoreţul şi dascăl al bisericii răsăritului, 1826”. Cartea pare a fi din cele tipărite în mănăstirea 
Neamţului, pag. 85 (comanda dlui Gh.T. Kirileanu). 

403 ibidem, pag. 75. 

urechile se desfăteaza, astupă-le către rele cuvinte şi şuerături fără rânduială ale 
veselitoarelor cântări. 

Asirianii scopia pre bărbaţi, când era încă copii, ca subţiindu-se şi muerindu- 
se glasul bărbaţii sa se socotească fămei 404 . Apoi se mai prevedea oprirea 
preoţilor de a fi de faţă la jocurile nunţilor, după canonul 53 şi 54 al soborului din 
Lavdichia 405 dar totul era în zadar. Chiar câte unui preot mai slab cu duhul, i se 
întâmpla câte o alunecare, ca la vreo nuntă, să o facă pe „vornicu" şi „giuca" 
ba „umbla betu prin târgu" mergea „la crâşme" şi să făcea „măscărici şi 
vrăjitoriu"; pentru unul ca acesta, vlădica aplicând pravila poroncia de i se lua 
popia 406 . Din cei ce citeau vămile văzduhului, sau numai care auzeau ştiau, cum că 
chiar la vama întâia, avea să i se arate înainte dracii „în văzduh, cu, hârtii a 
aceaia întru carea era scrise cuvintele ceale spurcate, cântările ceale lumeşti şi 
fără de ruşine, jocurile şi săriturile, râsurile, hohotiturile"; iar în acea de a patra 
a îmbuibării şi a beţiei, avea să vadă pe însăşi dracii, care ţinuse socoteală de 
faptele lui „prea sătui şi beaţi, sărind şi, cântând cu cobuz şi toate după 
asemănarea cârciumarilor" şi apoi să-i spue, „acolo, adică în viaţă, atâtea 
stecle de vin ai băut sau de alte băuturi, şi de multe ori în ospeaţe cu 
zicături şi cu musykii ai jucatu şi de multa beţie abiia te-au dus la casa 
ta" 407 . Pentru aceasta Cazania din 1699 striga, „nu merge la zboru şi la 
jocuri" dar mai ales creştinului, nu i se cade să facă „hore şi jocuri 
diavoleşti"; „păzeaşte-te,să nu eşi mai înainte de otpustul (sfîrşitul) 
preotului". „Toată zioa petreci întru lucrurile ceale trupeşti şi doao 
ciasuri la ceale duhovniceşti, nu poţi îngădui. La zboruri mergi şi până nu 
să strică jocurile, nu eşi şi la bisearică vii şi mai înainte de sfânta leturghie 
eşi. Deci încheia cazania şi sfătuia, nu vă duceţi „la zboruri şi la jocurile 
nelegiuirii" 408 . Atunci, ca şi acum însă, Duminicele şi sărbătorile era tocmai 
timpul de desfătare mai ales pentru popor. 

Şi dacă Domnilor, după cum am văzut, le plăcea în a petrece desfatându- 
se la sunetul cimpoaelor, cu atât mai mult celor din pătura de jos, cu toate 
mustrările cazaniilor ce li se citeau în fiece sărbătoare. Aşa, credincioşii de după 
anul 1661 puteau auzi din Cazania Paştilor: „Şi ziua praznicului, să o cinstiţi unul 
altuia, nu zavistuireţi, nice să o cinstiţi cu giocuri sau cu cempoi sau cu alăute sau 
cu cântece lumeşti sau cu săltaturi, cum nu iubeşte Dumnezeu 409 . Totuşi feţele 
bisericeşti, popii de prin sate, trebuia să iee, după porunca vreunui vlădică veghetor 
de sufletele credincioşilor săi, toate măsurile pentru ca jocurile de Duminecă şi 
din sărbători, acele „zboruri", sa nu se mai facă, deoarece prin cartea unui 
vlădică, ca Sava Brancovici episcopul Ardealului, din 1675 se putea citi măsuri 
ca acestea împotriva unor astfel de călcători ai orânduelilor bisericeşti: „ Giocurile 
de Dumineca şi din sărbători, să se pue gios, ca să meargă la biserică; iar care, 


404 Dintr-o carte bisericească de la Rarău (comanda dlui Gh.T. Kirileanu), pag. 76 

405 ibidem, pag. 78. 

406 Timotei Cipariu, „Acta et fragmenta”, pag. 146. 

407 Ovid Densuşianu, „Studii de filologie română", pag. 82-85. 

408 „Mărgăritare" de Bucureşti 1699, pag. 6, 8, 9, 11, 69; vezi şi „Oglinda omului celui din lăuntru", 1839 
ghenarie 15; „Didahiile" lui Antim Ivireanu, editată de Episcopul Melhisedec, voi. II, pag. 121. 

409 M. Gaster, „Chrestomaţie română" I, pag. 18. 

nu va ţine aceste, întâi popii voru fi fără popie, mirenii fără de lege, iară 
alalţi, să vor da şpanilor" 410 . Pe vremea aceasta, când vreo breaslă îşi Sărbătorea 
hramul, praznicul încă le plăcea să-l facă „cu giocuri, cu haburi" şi cu fel de „feliu 
de cântece lumeşti" 411 . De aceea, Mitropolitul Iacob Putneanul în 1751 dădea în al 
său Sinopsis, învăţături către preoţi pentru credincioşii lor, ca acestea: „să se 
ferească de toate lucrurile cele păgânesti, care făcea elinii, ceia ce să închina 
idolilor, jocurile pre la sărbători, danturile pre la uliţe afară din vremea nunţii, 
călucenii" 412 cum şi de alte plăceri păgubitoare sufletului. Prin urmare lăutarii 
noştri, ca şi-n ziua de azi, erau singurii care mai desfătau pe sătenii noştri în zile 
de sărbători, la praznicile hramurilor, şi măsurile luate împotriva lor erau zadarnice, 
deoarece aşa era din vechi obiceiurile acestui neam. Un Episcop, ca Dosoftei 
Herescu din Bucovina ajutat şi de noua administraţie austriacă, putea scrie şi mai 
aspru credincioşilor lui prin 1788, care se lăsau ademeniţi de cântecele cele „dulci 
cu scripcele”. „în loc, ca să mergeţi la biserică în zile de sărbători", „voi, încă 
trecând pe lângă păretele bisăricii, vă duceţi la crâşmă. în loc, ca să vă 
îndulciţi sufletul cu rugăciune curate, voi căutaţi cele deşarte şi dulci cu 
scripcele. în loc, ca să vă sârguiţi după desfătarea sufletului întru învăţătură 
creştinească, voi încă vă învăţat obicinuite la zile de sărbători a face scrânciobea 
şi acolo adunându-vă vă dezmerdaţi cu toate lucrurile cele reale" 413 . Şi la ce 
folos, când lăutarii puteau să-şi furişeze cântecul lor plin de patimă până şi prin 
mănăstiri, mai ales la hramuri, pentru cei doriţi de a petrece cu ei, în afara de 
ziduri, pe la poală de codru. Când venea însă, la conducerea mânăstirei unul de 
pildă ca Paisie de la Neamţ, atunci vinul băut, care câteodată la alte hramuri trecuse 
peste 10.000 de ocale, beţiile, „petrecerea proastă, lăutarii şi toate celelalte 
neorândueli" erau înlăturate, numai pentru ca mănăstirea, să-şi păstreze adevărata ei 
chemare, şi să nu mai fie peatră de scandal pentru adevăraţii credincioşi, care ar 
fi venit la o zi ca aceea 414 . Erau însă şi zile, când lăutarii trebuia sa amuţască cu 
desăvârşire şi anume în cea dintâi şi cea de pe urmă săptămână a postului mare. 
Alte muzici însă, cum spre pildă cea nemţească, mai puţin ştiutoare de obiceiurile 
pământului, trecea peste ele, pentru care cuvânt şi avem din 1825 o jalbă a Mitro¬ 
politului Veniamin Costachi către domn, prin care se plânge, că aflându-se în 
săptămâna cea curată a sfântului şi marelui post, cârciumarul ce se afla în hanul 
stolnicului Voicul, ce era alăturea cu mitropolia, făcea baluri în fiecare noapte cu 
muzică nemţească cu dobă şi alte organe sunătoare 415 . în a doua zi de Paşti însă, 
lăutarii îşi răzbunau pentru atâta tăcere şi rugăciune. Flăcăii, trebuind să umble 
prin sate cu lăutari pe la casele oamenilor, adică cu vălăretu, pentru ca să invite pe 
oameni cu fetele lor, să vie la scrânciob 416 , îi sătura pe lăutari de scârţiit. 

Tipografia Naţională Jean Ionescu & Compania, Bucureşti, 1922. 


410 Timotei Cipariu, op. cit., pag. 146-148. 

411 Episcopul Melhisedec, „Cronica Romanului” II, pag. 11. 

412 „Sinopsis” de Iaşi din 7259 (1751), pag. 60. 

413 Pr. Constantin Bobulescu în Revista „Lamura”, an. II, nr. 10-11, iulie-august 1921, pag. 851. 

414 Papadopulos-Kerameus în Hurmuzaki, voi. XIII. 

415 „Creşterea colecţiunilor Academiei”, nr. XV (1910) april-sept., pag. 121. 

416 Pr. I. Antonovici, „Istoricul comunei Bogdana”, pag. CLXXXII-III. 

3. ISTORIA MUSICEI LA ROMÂNI 

(partea a IX-a) 

Mihail Posluşnicu 

PRIMELE MANIFESTĂRI MUSICALE LA ROMÂNI 
CEI ÎNTÂI LĂUTARI 

în cele dintâi organizări ale vieţii sociale româneşti, manifestările de 
mulţumire şi bucurie ca şi cele de dureroasă restrişte trupească şi sufletească, se 
arătau, în primul loc, cu vocea întovărăşită de vreun instrument cu coarde, 
existent, mai întâi, în forma lor iniţială, apoi într-o continuă reformă până în 
secolul al XVI-lea. Cântăreţi instrumentişti, în cete mai pronunţate, nu existau 
decât la nevoie şi constituite din porunca mai marilor oştirilor, pentru nevoile 
ţării; iar la petreceri, era de ajuns un singur cimpoeş sau cimpoer, a cărui cimpoi, 
prin secolul al XV-lea, putea îndeplini şi o nevoe armonică, prin cele trei tuburi 
resonante, carava, hangul mare şi hangul mic. în anul 1558, erau, în Bucureşti, 
lăutari, robi ai lui Mircea Vodă Ciobanul, cari cântau aşa de cu străşnicie încât 
nici că se mai putea un mai bun dar, pe care domnul Ţării Româneşti, îl face vor¬ 
nicului Dingă din Moldova, dându-i pe Ruste lăutarul. într-un document, 
publicat de Teodor Codrescu în volumul al XVIII-lea din Liricele sale, se 
pomeneşte că, la 1565, vornicul Dinga cumpără dela Barcan comisul Valahiei, pe 
preţ de 4.000 aspri, o sumă de ţigani, robi, dintre cari pe Tîmpa, lăutarul. 
Documentul nu pomeneşte din ce cânta acest lăutar. Teodor Codrescu deduce 
însă că lăutarii, pe vremea aceea erau foarte scumpi. 

Abia la 1599, după cum afirmă documentele, la intrarea triumfală a lui 
Mihai Viteazul în Alba lulia, îl urmează pe domn, în cetate, o ceată de lăutari- 
ţigani, cântând imnuri naţionale 1 că intrarea s-a făcut în sunetul viorilor 
ţigăneşti, cari ştiau să cânte pentru toate ceasurile din viaţa omului, ceea ce 
denotă că, alături de cei 8 trâmbiţaşi, cari mergeau înainte, erau şi viori 
ţigăneşti 2 . Dacă considerăm afirmările arheologilor musicali că, vioara în forma ei 
de astăzi, deci perfecţionată, nu apare decât pe la 1600 şi nu în ţară, ci în Tyrol sau 
Cremona, atunci viorile ţigăneşti de pe timpul lui Mihai Viteazul, dacă nu sunt viole 
cu arcuşul în semicerc, atunci, cel mult, erau viole cu şase coarde. Desinteresarea 
pentru artă, în special pentru musică, dăinuia mereu, meşteşugul lăutăriei, a 
cântăreţului din lăută sau alăută era îndeletnicirea degradatoare, căci „ alăutarul 3 
carele zice cu vioara şi alăuta pre la târguri şi pre la sboruri şi pre la munte, nu 
poate să ia fată de om bun sau de boiariu, că unii ca aceia sunt batjocura lui 
Dumnezeu şi a oamenilor”. 

în zorii primelor vremuri ale secolului al XlX-lea, când pe de o parte o licărire 
de deplină conştiinţă naţională începe să lumineze mintea celor cu dor de deşteptarea 
neamului şi reculegerea celor desnădăjduiţi, când, pe de altă parte, puterea 


1 în „Românii de sub Mihai Viteazul” de Nicolae Bălcescu se vorbeşte de o bandă de opt trâmbiţaşi, probabil că erau 
ostaşi, vezi Istoricul muzicei ostăşeşti. 

2 Istoria românilor „Chipuri şi icoane” pag. 71, de Nicolae Iorga. 

3 Revista pentru istorie-arheologie şi fii. voi. V, fasc. II, an. III, 1885 de Grigore Tocilescu. 

asupritoare a străinilor de neam, tindea să înăbuşe orice imbold de îndemn la cultura 
minţii şi a sufletului, aceste două porniri, creaseră în sufletul neamului nostru o 
conştientă desnădejde, care trebuia, măcar în anumite momente şi împrejurări, 
efemere, înlăturată şi a-i uşura, astfel, suferinţa. 

Musica, în manifestările ei rudimentare, era balsamul alinător, pe care 
românul îl căuta după împrejurări de dispoziţie sufletească, şi-l găsea, oricând, la 
musicantul cel mai aproape de el, de simţirea lui, de lăutar. Dar acest titlu trebuia 
să-l poarte nu numai, acel care-şi crease un mijloc de trai, dar şi artistul înnăscut, 
pătruns de simţirea rolului ce-1 avea de împlinit. Iată de ce individualitatea lui 
Barbu Lăutaru sau cum i se mai zicea, Barbu Scripcarul, ese aşa de evident în 
istoria trecutului nostru musical, aceasta cu atât mai mult, cu cât el, chiar, cu 
riscuri periculoase, îşi îndeplinea conştiincios sarcina cu care se învestise. 

Pentru a evidenţia mentalitatea societăţii, de pe acele vremuri 4 , cu privire la 
aprecierea şi consideraţiunea ce s-ar fi cuvenit musicei manifestată în felul lăutarilor, 
ajunge schiţa povestirii literatului Victor Eftimiu, care, pe tema absolutismului 
boeresc din trecut, asupra aşa zisei prostimi, creată, aşa de plastic, în „O cântare a 
lui Bărbu Lăutaru” dă scene din plăcerile şi durerile acestor lăutari, din care se 
sintetizează următoarele: „Boerul Axentie, deşi cam tuciuriu la faţă, sbârcit şi cu 
părul cărunt, spân de mustaţă şi barba, încă din leagăn, bogat în pământuri, turme şi 
vii, îşi dă un pumn în cap, zicându-şi: la ce-mi folosesc mie toate astea, dacă n-am cu 
cine să le-mpart? „îşi aduce aminte de Rândunel, o zână de fată, fiica serdarului 
Stoica din Bucureşti, care a venit la cocoana Stavrica din Focşani, şi, în consecinţă, 
după sfatul uneia din ţigăncele roabe ale sale, hotărăşte ca logofătul său Mitru şi în 
tovărăşia lui Barbu Lăutaru, nume convenţional, să răpească aleasa inimei sale. 

„Să-mi aduceţi pe Barbu Lăutaru, de la Iaşi”, răcni boerul „dar nu singur ci 
şi un muscalagiu”. Ei vin, şi boerul procedează la o instrucţie, asupra felului 
cum vor trebui să cânte, ce să cânte şi cum să ofteze la casa şi în preajma dulcineii 
lui: Am să te spânzur ţigane! am să te omor! aşa se oftează? Ai să mă faci de râs 
afurisitule! 

— Ia aduceţi, măi, nişte nuele şi-i daţi 25 pe spinarea ţiganului ăstuia, ca să 
înveţe cum să ofteze. Trei flăcăi voinici înhăţară pe bietul lăutar să-l scoată afară şi 
să-l bată. 

La gândul pedepsei, care-o aştepta, Barbu, săracu, fără să-şi dea seama, ofta 
aşa de adânc, şi de adevărat, încât boerul se însenină. 

— Aşa mă ! Aşa Barbule! aşa frate Barbule! şi Axentie voios ca-n zilele lui 
cele mai bune, pupă obrazul drept al lăutarului. Logofătul Mitru cu Barbu plecară 
la casa cocoanei Stavrica. 

Cine cântă oare? îşi zicea Rândunel. Nu vreau să deschid ochii. Ah! de n-ar 
trece cântarea mai departe, de mi s-ar spulbera visarea. Aşa se gândea Rândunel şi 
cântecul creştea, sub nucul înoptat, din ce în ce mai dulce. Naiul îşi spovedea încă 
dulcea durere, când Mitru logofătul o răpi şi o ducea, pe calul aripat, la locul de 
poruncă. 

„Barbu îşi îndeplinise misiunea, cântase frumos. Cum a început să-i zumzăe 


4 Biografia lui Dimitrie Cantemir. 

cobza şi să-i răsune glasul, Rândunel simţi că-i lunecă în suflet vocea nespus de 
dulce, ea se îndrăgostise din cea dintâi clipă a cântecului, avea Barbu tot dreptul 
să se prezinte, cu capul sus, în faţa boerului Axentie şi să-i pretindă răsplată cu 
adâncă recunoştinţă. 

Să te plătesc, Barbule, să te plătesc! zise Axentie. Ia chiamă nişte argaţi! Barbu 
eşi în curte şi se întoarse cu trei argaţi. 

— Mă, zise bioerul, vedeţi voi pe ţiganul ăsta? să mi-1 luaţi de aci, să-l duceţi 
în grădină şi să-i trageţi câte 25 nuele fiecare! Argaţii îşi îndeplineau porunca, 
Barbu ţipa ca în gură de şarpe. 

Aşa mă, daţi-i mă! să-nveţe cum să ofteze, trage-i mă, că şi el m-a tras în 
ţapă. Când i se isprăviră cele 75 de nuele, boerul ieşi în grădină, se apropie de 
Barbu, îl mângâe, apoi îi întinse o pungă cu galbeni şi-i zise: Ţine Barbule, şi 
umblă sănătos, că eu nu mai ştiu ce-i bucuria, mi-a fugit mireasa mă! 

Barbu se prefăcu mult îndurerat, dar în mintea lui zicea: D-apoi bine, pocitura 
dracului, ai tu nas de aşa bucăţică împărătească?” 

Apoi şi ansamblul instrumental era departe de a putea da cea mai simplă 
armonisare accesibilă celui mai puţin pretenţios simţ musical. Clas Brorsson 
Ralamb (1622-1698) ambasadorul regelui Suediei, fiind invitat la masa 
domnitorului Constantin Şerban spune: „La fiecare pahar se făcu mare zgomot cu 
vioare, flaute, tobe, ţimbale şi alte instrumente turceşti, cântând laolaltă” 5 . Unul 
din aceşti lăutari, trebue să fi fost şi Stan lăutarul, ţigan găsit într-un document 
din Târgovişte de dl Nicolae Iorga 6 7 . De aceia treceau secole, pentru ca musica, să 
se găsească aproape în acelaş stadiu, ca la începuturile ei, afară doar că, la intervale 
variază. Aşa Leon Vodă, domnul Munteniei, în anul 1632, primeşte pe Paul 
Strassburg, solul lui Gustav Adolf, cu un alai de cântăreţi de chitară; iar când 
rafinăriile gustului musical, a celor purtaţi prin lume, mai cu seamă, acelor străini, nu 
se puteau mulţumi cu instrumentele în vigoare, atunci recurgeau la musicanţii de o 
expresă importaţie. 

n 

Astfel la nunta domniţei Ruxanda , a doua fiică a lui Vasile Vodă, din 26 
august 1652, soţul acesteia, Timuş, om al stepei, sălbatec, cu toate poftirile 
socrului domnesc, el tot nu voia să bea şi să mănânce, iar cântecul 
musicanţilor români şi turci îl lăsau indiferent, nu şi-a ieşit din posomorala lui, 
decât când el trimise după taraful lui de lăutari, un organist, trei violonişti, unul 
cu un bas-viel, şi un trâmbiţaş, cari-i cântară arii căzăceşti, dulci arii ţigăneşti 
dela Nipru. Se pare că, în acest secol, şi, mai cu seamă, de la extraordinarul fast 
şi lux, cu acel belşug răsipitor, în care s-a înfăptuit logodna şi nunta fiicei lui 
Vasile Lupu 8 , musica lăutărească începe a fi mai căutată şi mai variată, căci la 
1681 cu prilejul nunţii domniţei Catrina, fiica lui Duca Vodă, domnul Moldovii 
cu Ştefan, fiul lui Radu Vodă Leon 9 nuntaşii se veseleau cu feluri de feluri de 
musici, a căror arii de danţ sunt aşa de săltătoare încât giucau două danturi, cu 


5 Comunicarea C.I. Karadja în Revista istorică de Nicolae Iorga , nr. 10-12,1920. 

6 Studii şi documente, voi. VI, pag. 464. 

7 „Acte şi fragmente" de Nicolae Iorga şi An. Ac. s. II, T. 38, pag. 76. 

8 Relaţiunea lui I. Grămadă, în Revista „Viaţa românească" din 1911. 

9 „Ucraina moldovenescă" de Nicolae Iorga, în An. Ac. S. II, T. 35. 


98 



toţi boerii şi giupânesele, împodobiţi şi toţi negustorii şi tot târgul”, iar în 1753, la 
nunta lui Constantin Cantacuzen-Măgureanu 10 din nobila şi numeroasa familie a 
Cantacuzeneştelor, cu Safta, fiica vistierului Iordache Cantacuzen-Deleanu, cu 
serbări, petreceri şi mese nesfârşite, lăutari, cu cântecele lor de joc, îi întartă pe 
boeri şi pe jupânese la dans, încât jucau în curte şi chiar până-n stradă. 

în tot cursul secolului al XVIII-lea, lăutarii români ca şi lăutarii turci, sunt 
mereu de preţ şi căutaţi, ca să îndeplinească un obicei care, până la o vreme, nu 
fusese îndeplinit decât la curţile domneşti şi boereşti. în sprijinul acestei afirmări, 
Emil Legrand în „Ephemeridele Daciei" sau cronica războiului de patru ani spune că: 
„patru musicanţi din oboi sau trâmbiţa trec dela Grigorie Ghica Vodă la Ruşi”. La 
sărbătoarea Bobotezei 11 , lăutarii ţigani şi chiar lăutarii turci, nu lăsă auzul să se 
odihnească o clipă, nu numai ziua, ci şi noaptea din spre Bobotează. La nuntă, 
petrecerea începe cu trei şi şapte zile înainte, în timpul cărora, lăutarii cântă în zori 
de zi, la fereastra mirelui şi la fereastra miresii. „La masă, între un toast şi altul, 
ţiganii întind arcuşele pe vioară, făcând să se audă cântecul dorit de Vodă, căci ei 
sunt singurii lăutari la masa veseliei sau în triumfurile obosite de după luptă”. Se 
vede că societatea prea abuza de aceste petreceri, căci în 1730, mitropolitul 
Gheorghe al Moldovii, sub motiv că „fiind vremi iuţi şi grele” opreşte pe lăutari a- 
şi exercita meşteşugul. 

Oricât de meşteri esecutanţi ar fi fost lăutarii noştri, repertorul le era totuşi 
destul de redus. Nu putea fi deci vorba despre o musică internaţională, care să 
îndeplinească o trebuinţă de curtoazie oficială, faţă de deşii oaspeţi străini, de aceia, 
Matei Vodă Ghica, primeşte pe solul polon, contele Mniszeek, în onoarea cămia se 
face danţ, de dănţuitori de meşteşug, cari veniră cu lăutarii lor obicinuţi 12 . La 
întoarcerea domnilor din Constantinopole, călătorie care e întovărăşită de o musică 
a sultanului, în popasul de la Văcăreşti, în preajma intrării sale în Bucureşti, e 
întâmpinat de episcopi şi mitropolit cu mare alai, precum şi de armaşul cu cei 500 
lăutari câţi sunt în Bucureşti. Acest obicei s-a perindat, din timp în timp, ori de câte 
ori se ivea prilejul, până la domnia lui Mihalache Sturza. 

PRIMELE BRESLE LĂUTĂREŞTI 

La 3 fevr. 1775, ca şi la 7 noemv. 1796, în acelaş mod e întâmpinat 
Alexandru Vodă Ipsilante, căruia, pe lângă lăutarii pământeni, îi mai cântă şi o 
musică europenească, sau un cor de musicanţi ţigani şi o musică turcească- 
zigeuner-musicanten-cor, samt der tiirkischen Musick 13 . Poate că chiar merita 
aceasta nu din simplă obligaţie oficială ci din sinceră recunoştinţă pentru acest 
domnitor, acest reformator, al vieţii sociale din Muntenia, căci la 1775, sub 
domnia lui Alexandru Ipsilanti, lăutarii sunt constituiţi în breaslă. Se rânduesc 
vătafi de lăutari, cu dreptul de a lua de la fiecare nuntă câte un leu şi un plocon 


10 Revista „Arhiva" an. a, nr. 7 şi 8 din 1899, comunicarea lui Petru Rosetti-Bălănescu. 

11 Istoria Românilor de Nicolae Iorga, pag. 74 şi 83. 

12 ibidem, pag.77 şi Scrisoarea Moldovii de Dimitrie Cantemir, ed. Boldur-Lăţescu, pag. 17, 19 şi 34. 

13 Documentul 738 din Istoria Românilor, la pag. 806 de I. I. Nistor. 

de la fiecare lăutar de 33 bani 14 . Că rostul lăutarului era bine definit încă prin 
secolul al XVII-lea, e că pe cât lăutarul bun era apreciat, pe atât cel prost fără 
încunjur, era dispreţuit. în sprijinul acestei afirmări, Antim Ivireanul, în cartea 
sa „Didachiile” volumul II pag. 66-67, spune că un lăutar, frecventa mereu o casă 
boltită, unde făcea exerciţii cu vioara sa, şi i se părea lui că o mănueşte foarte 
frumos. „Şi aşa s-au dus la o adunare de oameni şi au început a cânta şi cântând 
urât l-au scos afară bătându-l oamenii cu palme 15 . 

Oricum se manifesta această musică lăutărească, consideraţia 
executanţilor se menţinea aceiaşi, ţinând seama că, deşi ne găsim în secolul al 
XVIII-lea, deci la un oarecare punct de progres al civilizaţiei occidentale, robia 
se menţinea, ba încă într-o măsură putem zice, primitivă. într-un hrisov 16 din 
15 maiu 1783, întocmit la Iaşi de Alexandru Voevod, se pomeneşte că, între să¬ 
laşele ţigăneşti vândute, date danie sau miluire diferiţilor boeri se află şi ţiganul 
Dragomir, lăutar-cimpoeş, împreună cu ţiganca lui şi doi feciori ai săi; iar la 28 
sept. 1794, domnul Moldovii Mihnea C. Şuţu, prin hrisovul de miluire a 
bisericei din Târgu Herţa, dă acesteia 20 de sălaşe de ţigani, între cari se aflau: 

1 7 

Luca scripcariul şi Sandu cobzariu . 

Un hrisov din 1783 spune că preţul ţiganului de vânzare la târg, se fixa 
un preţ pentru suflet şi un altul pentru meşteşugul ţiganului sau ţigăncii, iar 
pentru meşteşugul lăutăriei, cobzăriei sau a altor zicături, să nu se hotărască nici 
să se dea preţ osăbit. Această stare era cu atât mai strigătoare, cu cât din câştigul 
său, ţiganul-lăutar, era dator să dea zeciuială stăpânului său cât şi bir 
ocârmuirii. Anomalia aceasta era bine observată de împricinaţi, dar mai cu 
seamă de acei dornici de libertatea cuvântului şi pătrunşi de simţul dreptăţii. 
De aceia, la 17 febr. 1795 18 , episcopul Veniamin al Huşilor şi mitropolitul de 
mai târziu al Moldovii, hotărăşte: ,,Să le punem staroste şi să înoim catastih şi să 
le întărim obiceiurile”. Iată îndatoririle breslaşului scripcar cuprinse în 
următorul catastih: 

. vezi Constantin Bobulescu - Constituirea lăutarilor într-o breaslă 

Breslele lăutăreşti se înfiinţează sau se reorganizează, probabil în multe din 
centrele Moldovei şi Munteniei, căci, tot asemenea organizaţii găsim aproape în 
aceiaşi vreme, la Iaşi, sub starostia lui Barbu Lăutaru. După cum adeveresc jalbele 
lăutarilor către cinstitul sfat sau cinstitul departament dinlăuntru, cea întâi 
breaslă lăutărească recunoscută oficial, în Iaşi, a fost înfăptuită după vechiul 
aşezământ la 1812, cu obligaţia să plătească, havaet stăpânirii, care la 1829 era de 
400 lei, iar în 1836 de 600 lei. La Iaşi, la 1835, există şi breasla lăutarilor evrei cu 
starostele lor Iţic Ţambalagiu, au şi sinagoga lor, numită şi sinagoga lăutarilor evrei. 
Ei intervin către ministerul dinlăuntru ca să-i scutească de concurenta altor lăutari 

5 

importaţi. La Bucureşti, în anul 1818, lăutarii erau constituiţi în breaslă având ca 
patroană pe Sf. Paraschiva de la biserica Caimata 19 , un fel de sf. Cecilia, patroana 

14 Istoria, V. A. Ureche,. Tom. I, pag. 95. 

15 „Lăutarii”, de Pr. Constantin Bobulescu. 

16 Revista „Arhiva” din 1892 an. III, pag. 603, comunicarea lui Vespasian G. Erbiceanu. 

17 „Dorohoiu” studii şi documente de Gheorghe Ghibănescu. 

18 „Biserica cu averi proprii”, ediţia Casei bisericilor pag. 177. 

19 Istoria Bucureştilor, de G. I. Ionescu-Gion, pag. 744. 

artiştilor musicanţi şi compositori români. Mai târziu, din cauza dărâmării acestei 
biserici, praznicul breslei s-a mutat la biserica din Scaune. 

Lăutarii fiind constituiţi şi reorganizaţi după statute anumite, se simţiră 
îndatoraţi ca arta lor, profesată în condiţiuni lipsite de vreo ştiinţă musicală 
teoretică, s-o practice, totuşi, în mod corespunzător cerinţelor timpului, ţinând seama 
că, de pe la 1800 înainte, începuseră a pătrunde în Iaşi, ca şi în Bucureşti, musicanţi 

/V 

sudeţi , nemţi, franţuji, engleji. In asemenea condiţiuni, munca lor este 
recunoscută cu demnitate, la 12 dec. 1812 , la intrarea solemnă a Doamnei Elena, 
soţia domnitorului I. Caragea, alaiul orânduit, prin pitac domnesc, pe lângă multe 
alte, e alcătuit şi din toţi lăutarii domneşti alături de musica nemţească. 

O nouă organizare administrativă a ţării lăsase breasla lăutărească la o parte, 
de aceia un număr de lăutari şi foşti starosti de breaslă, înaintează către „Cinstitul 
sfat din Iaşi" următoarea jalbă la 8 martie 1832: „ Mai înainte vreme breasla 
noastră de lăutari, fiind supusă armăşiei, după cărţile domneşti ce avem, şi pentru 
alegerea de staroste, iar acum, după noul aşezământ încoace, noi neştiind unde 
atârnăm, şi de cătră care loc are a ni se rândui staroste, precum din vechime s-a 
urmat, plecat rugăm pe cinstitul sfat, ca să binevoiască a pune la cale cele de 
cuviinţă pentru statornicirea noastră ; pe forma ce s-au păzit până acum şi să 
rămânem atârnaţi de acest sfat, iar nu de alt loc”. Semnaţi: Staroste Barbu, 
Toader sin Vasile fost staroste, Hristea fost staroste, Ioan sin Grigoraş, Gheorghe sin 
Barbă staroste, Vasile Scripcariu, Radu muscalagiu. în anul următor, la 15 ghenar 
1833, Barbu Lăutaru mai repetă jalba. 

După cum se poate vedea din dosarul nr. 8521, aflător în arhiva statului din 
Iaşi, starostele Vasile Barbu, ca şi ceilalţi starosti următori, mereu avea de 
revendicat situaţiunea socială pe care nu i-o poate acorda decât stabilizarea 
hramului bisericesc al breslei şi anume hramul „Adormirea Maicii Preciste” de la 
biserica Barnovschi, şi Sf. Ioan Zlataust. în acest sens, reclamaţiile se repetă 
aproape în fiecare an, în anii 1837, 1838, 1839, 1841 şi 1842. 

SPERANŢE DE ABILITAREA DEMNITĂŢII LĂUTĂREŞTI 

La Iaşi, când profesorul de limba franceză Lincourt, reuşeşte să alcătuiască, 
la 1814, un teatru din fii de boeri, elevii şcoalei greceşti a dascălului Kiriac, la 
reprezentaţii cântă taraful lui Barbu, alternativ cu taraful lui Angheluţă. Oricât de 
pretenţioase ar fi fost gusturile, în materie de musică, ale boerimii moldoveneşti, sau 
ai celor din Muntenia, de farmecul cântului lăutăresc nu se puteau lipsi. La 
extraordinara petrecere ce s-a dat la 20 sept. 1820, în cartierul „Frumoasa” din Iaşi, 
în onoarea deputaţiunii, care se întorsese din Ţarigrad, şi formată din logofătul 
Ioniţă Sturza, vornicii Gheorghe Cuza, Iordache Râşcanu, Ion Tăutu, hatmanul 
Costache Cerchez şi Aga Greceanul, împreună cu Doamna, beizadelele, toţi boerii şi 
cucoanele, le-a cântat mehterhaneaua, musica militară, dar nu au lipsit şi lăutarii. 

Faima acestor musicanţi străbătuse graniţele ţării. în 1818, engleza Lady 
Craven, mai târziu principesa de Auspruch-Bayreuth, care, invitată fiind la prânzul 

20 Buletinul muzeului municipal din Iaşi „Ioan Neculce" pag. 10. 

21 Domnia lui Caragea, de V. A. Ureche, An. Ac. S. II, T. 22, pag. 151 

dat la curtea lui Mavrogheni 22 la auzul meterhaneei turceşti, i-a venit rău. Pe urmă 
însă au cântat lăutarii şi Lady Craven nu are destule cuvinte ca să-i laude şi să 
exalte dulceaţa cântecelor şi inima ce pun în executarea lor. Tot astfel e impresionat 
şi dl. Anatole Demidoff în călătoria sa făcută în 1837 23 prin Ţara Românească, când 
spune că la un prânz, la care Domnul stăpânitor binevoise a-1 pofti, în tot timpul cât 
ţinu prânzul, două bande de musicanţi cântau, cântecele naţionale ale Românilor şi 
minunatele melodii ale ţiganilor, două cobze, două scripce, un naiu şi un fel de basă 
surdă alcătuiau toate instrumentele acestor musicanţi iscusiţi. 

Obiceiul ea la petrecerile boereşti, să nu lipsească taraful lăutăresc, îl constată 
scriitorul Del Chiaro, în cartea sa la pag. 70 şi tipărită în 1818, că încă de pe vremea 
lui Constantin Brâncoveanu, pe lângă alte feluri de musici se auzeau şi câteva 

/V 

instrumente de coardă, cântate de ţigani şi care făceau o bună armonie. In anumite 
împrejurări, lăutarii deveniseră indispensabili, chiar la întreprinderile teatrale. La 
1826 24 elevii clericali ai seminarului metropolitan din Blaj, cu ocaziunea zilei 
onomastice a rectorului lor Simeon Crainic, reprezintă piesa „Egloga pastorală" într- 
un act şi în versuri de Timotei Cipariu, la care orchestrul teatrului era alcătuit dintr- 
un taraf de lăutari-ţigani. 


O REORGANIZARE A BRESLELOR 

Dacă breslele lăutăreşti, câştigase, pe o parte moralmente atât de mult, li se 
ridicase demnitatea de om la gradul ce-1 meritau, apoi pe de altă parte, ca o 
contrabalansare, aveau cele mai crude neajunsuri din partea reprezentanţilor 
oficialităţii, din partea aşa zişilor vătaşi de lăutari, cari se dedau la cele 
nemaipomenite abuzuri. O serie de bărbaţi, pătrunşi de simţul dreptăţii, în persoana 
boerilor Radu Golescu, Grigore Brâncoveanu, Constantin Creţulescu, Văcărescu 
Bălăceanu, Mânu Filipescu, toţi din Bucureşti şi în frunte cu mitropolitul Nectarie al 
Ungro-Vlahiei, înaintează la 28 aprilie 1818 Domnului Ion Caragea 25 următoarea 
jalbă: 

Prea înălţate Doamne, 

,,Cu plecată anafora arătăm Măriei Tale că, mai înainte, în vechime, vătaşii de 
lăutari pe la alte oraşe de prin judeţe de margine, care pentru osteneala ce făceau cu 
cântare fără plată, cei de aici la Curtea domnească şi cei de la Craiova la 
Căimăcănie şi cei de la Focşani la ispravnicat, avea obiceiu de lua vătavul de nuntă 
câte taleri unul, şi de la lăutari ce se afla într-acest oraş plocon de la fieşcare pe an 
po bani 33, după cum se face dovadă din alăturata copie de cartea domnească, ce 
s'au scos din condica Divanului ot leat 1775, de sunt ani 43, iar alta mai mult 
supărare nu aveau locuitorii de cătră armăşie câtuşi de puţin, nici vătaşii de lăutari 
în alte oraşe nu erau; apoi după vremi s-au tot întins câte puţin în ţară această 
rânduială de vătaşi de lăutari, până au ajuns la toate judeţele şi la o mare 


22 Istoria fanarioţilor, pag. 200-218 şi Istoria Bucureştilor de G. I. Ionescu-Gion, pag. 537. 

23 Almanahul musical, pe 1876 de Theodor Burada şi Istoria Moldaviei şi României, de M. Carra 1857, pag. 
128. 

24 „Arhiva” nr. 7 şi 8 din 1905 de Teodor T. Burada. 

25 An. Ac. Rom. an. 1897-1898 de V. A. Ureche, pag. 85-86. 

catahrisis, de vinde armăşia judeţele precum se vând huzmeturile domneşti, şi acei 
cumpărători umblă din sat în sat şi pe la toate cârciumile de pe la drumuri şi pe, la 
mori mănăstireşti, şi boereşti şi oriunde găsesc lăutar, cât de prost, măcar să nu fi 
cântat la nici o nuntă şi chiar în cârciuma stăpânului lor, sau la moara sa, încă şi pe 
băeţii cei mici, cari atunci se învaţă la lăutărie, nu numai ţiganii de vatră ci şi băeţii, 
îi pradă şi-i jăfuesc acei cumpărători, cu nume de avaet al vătăşiei, luându-le cât pot 
hrăpi de la dânşii, de la unii şi până la taleri 30, luând acest avaet şi chiar de la copii 
mici, din care, această pricină rămân liganţi mănăstireşti şi boereşti, în lipsă şi 
sărăcie, de nu pot să-şi plătească birul stăpânului lor sau să-i facă posluşania. 

Prea înălţate Doamne, ţiganii mănăstireşti şi boereşti de la începutul ţării n-au 
fost supăraţi întru nimic de cătră armăşie, ce şi-au căutat numai de posluşania şi birul 
stăpânului lor şi pe dânsul l-au cunoscut stăpân desăvârşii al lor; iar cu această 
urmare a armăşiei, în nume de avaet al vătăşiei de lăutari, se rădică cu totul 
dreptatea stăpânului lor de-asupră-le şi se face armăşia stăpână pe dânşii căci, 
pentru ca să agonisească avaetul armăşiei, lasă jos lucrul stăpânului lor şi se duc 
de muncesc în altă parte şi ce câştigă de abia plătesc avaetul armăşiei, iar stăpânul 
rămâne lipsit de dreptul folos ce se cuvine să aibă de la robul său, după cum din 
vechime au avut, neavând ce să ia de la dânsul şi nici rămâindu-i vreme acelui ţigan 
a căpui de birul sau de posluşania stăpânului său; pentru care cu toţii de obşte ne 
rugăm milostivirii Măriei Tale, să se dea luminată hotărâre, ca numai pe la oraşele 
cele mari domneşti slobode să fie vătaşi de lăutari şi acei vătaşi să ia de la lăutari, 
ce vor fi locuitori chiar într-acel oraş, avaetul nunţilor şi ploconul, care avaet şi 
plocon, măcar ca în vechime era taleri unul de nuntă şi plocon pe an bani 33, după 
cum se dovedeşte din mai sus numita domnească carte, ce se afla trecută în condica 
Divanului, dar a se lua avaetul nunţii întreit, adică taleri 3, care avaet să-l ia vătaful 
dela toată ceata lăutarilor ce se vor tocmi ca să cânte la acea nuntă, iar nu de 
fieşcare lăutar pe an taleri unul, iar nu mai mult, însă acest avaet şi plocon să-l iea 
vătaşii numai de la lăutarii de vatră, ce locuesc în oraşe mari domneşti slobode, iar 
de la alţi lăutari de prin oraşe mici şi de prin sate, de la moşii mănăstireşti, boereşti 
şi ţărăneşti, şi de la lăutarii băeţii ce sunt, umblă din loc în loc, şi de la copii mici, ce 
învaţă lăutăria; să nu aibă voe a lua nici un avaet de nuntă nici plocon, nici alt nimic, 
cu nici un fel de numire, ca să poată fi destoinici ţiganii mănăstireşti şi boereşti cu 
agonisita ce vor putea dobândi să-şi plătească birul stăpânului lor, sau să le 
muncească la trebuinţă ce au, ca nişte robi ce suânt, spre a cunoaşte şi robul că are 
stăpân, cum şi stăpânul că are rob şi a nu fi robul tras în două părţi". 

La această expunere a situaţiei materiale nenorocite în care se aflau breslele 
lăutarilor, domnitorul I. Caragea, în 9 maiu 1818, dă următoarea hotărâre: 

„Primită fiind Domniei Mele rugăciunea ce ne fac părinţii arhierei şi 
Dumnealor veliţii boeri prin această obştească anaforă, de a fi adecă vătaşi de 
lăutari numai pe la oraşele cele mari domneşti slobode, şi acei vătaşi să-şi iea 
avaetul nunţilor şi ploconul numai de la lăutari ce vor fi locuitori chiar într-acel 
oraş, o întărim. Domnia mea rugăciunea de mai sus arătată şi hotărâm ca apurure 
şi aşa să se urmeze. Fiind însă că vătăşiile de lăutari au apucat de s-au vândut pe 
anul următor, însă de la trecutul ianuar, şi de se va face vreo stăruitoare acelor 
vânzări, urmează a se pricinui nu puţine judecăţi şi prigoniri, de aceia, pomenim 

dumilale epistatule al armăşiei ca nizamul de mai sus arătat să se pue în lucrare de 
la zi întâi a viitorului ianuar cu leat 1819. 

PRIMUL REPERTOR MUSICAL LĂUTĂRESC 

Dacă în restriştea vremurilor erau, în adevăr, de acei cari se puteau bucura 
de favoarea şi protecţia celor puternici, apoi, aceştia, nu puteau fî decât lăutarii; căci 
numai ei erau tovarăşii nedespărţiţi ai tinerilor boeri, ai beizadelelor în toate 
întreprinderile lor de ordin sufletesc. încă pe la începutul secolului al XVIII-lea şi 
poate mai înainte, lăutarul era nelipsit la serenadele făcute, de un îndrăgostit, iubitei 
lui, cântând chiar el; iar taraful, alcătuit dintr-un flautist, ţambalagiu, chitarist sau 
cobzar şi unul cu tambura, îl acompania. Versuri adaptabile unei melodii 
ocazionale, nu se prea găseau, căci la un „volum de poezii” nu se putea gândi nimeni, 
tipărirea lui ar fi jignit ighemoniconul boeresc al autorului, care putea face versuri 
numai în glumă şi pentru anume scopuri de închinare către o doamnă sau către 
Măria Sa Vodă. 

Ţiganii, cari prindeau, din auz, toate stihurile ce sburau în aer, formau 
biblioteca poetică vie, antologia cântătoare a ţării 27 în ajutorul căreia, venea lyra 
elegantului Alecu Văcărescu, fiul lui Enăchiţă, care suna supt multe fereşti, prin 
glasul cu foc al ţiganilor, pe cari Alecu, îi plăteşte pentru a-i interpreta pofticios şi 
aşa de nerăbdător lirismul 28 . Totuşi, din cântecele clucerului Alecu Văcărescu, 
compuse în 1795-798, se găsesc din ele într-o colecţie de cântece a lui Anton Pann, cu 
titlul de „cântece de lume". în cursul acestui secol, al XVIII-lea, pe câmpia 
Filaretului se auzeau, în zi de petrecere, în tarafurile lăutarilor cântându-se: 

Frunză-verde de cicoare Mult e umbră si răcoare 

La Filaret la izvoare Şi apă răcoritoare. 

Iar la începutul secolului al XlX-lea: 

Frunză verde de orez Nu mă pedepsi stăpână 

Vezi cu ochii şi nu-mi crez....etc. Şi-mi spune că iubeşti....etc. 
Când tocă la Radu Vodă Auleo ce bătăioasă 

Şedeam cu puica de vorbă....etc. Nici cu asta nu ştiu casă...etc. 

La Bucureşti, odată cu venirea lui Gheorghe Lazăr, mulţi tineri dornici de 
învăţătură, l-au înconjurat; din aceştia, Petrache Poenaru, Euzfrosin Poteca, Anton 
Pann şi alţii s-au distins; cei mai mulţi însă părăsind cartea, au intrat ca slujbaşi pe 
la curţile boereşti. Ziua n-aveau de lucru, dar seara, când era lună, răsunau 
mahalalele de serenade, învăţau fetele să cânte din chitară marşul lui Napoleon 
şi din gură cântecul la modă Şeine Minca. Cântăreţi straşnici erau Anton Pann, 
Nănescu, Chiosa-fiul şi Neculai Filimon, cari erau veselia grădinilor lui Deşliu, lui 
Pană Breslea şi alţii. Iancu al Raliţii Moruzoaii, Bărbucică al Tiţii Văcăreascăi, 
Costache Caragea, fraţii Bărcănescu şi alţi tineri din lumea mare, nu puteau fără 

26 „Lăutarii noştri” de Pr. Constantin Bobulescu. 

27 Istoria Românilor de Nicolae Iorga, pag. 150. 

28 „Femeile" de Nicolae Iorga, pag. 136. 

29 Istoria Bucureştilor, de Ionescu-Gion, pag. 696 şi Revista „Buciumul" de Cezar Boliac din 1864, pag. 21. 

dânşii, petreceau ziua în Cişmegiu cu lăutari pe iarbă verde, şi cum răsărea 
luna, plecau cu chitare şi cu flaute la serenade sub ferestrele fetelor. Nănescu 
cânta bine din vioară, elev al lui Dumitrache lăutarul, el compunea cântecele 
lăutarilor din Scaune, lui îi datorăm pe: 

Ah\ iubito, cale bună, sau Ah\ amor-amoraş, 

Dar, te rog, nu mă uita\ Vedeate-aşi călugăr aş! 

în Moldova, la Iaşi, Alecu Văcărescu îşi are colaborator contimporan pe 
logofătul Konachi poet şi filosof, născut la 14 oct. 1777, botezat cu numele de 
Alexandru, ca să nu dispară însă numele bunicului său, vornicul Costachi 
Konachi, i s-a dat numele de Constantin. Moare la 1849. O parte din bogata 
bibliotecă a poetului Costachi Konaki s-a găsit nu de mult 30 . Erudit, cu educaţie 
aleasă şi de o cultură superioară, este autorul unei întregi opere poetice cu caracter, 
mai cu seamă, sentimental. Poeziile lui Konachi Costachi, mai ales cele de dragoste, 
au fost destul de cunoscute. Lăutarii îl cântau la prilejuri felurite, potrivite fiind 
cu tonul lor de tristeţă uşoară 31 . Eată ce se distinge, musicalmente, din prefaţa 
ediţiei a 2-a, a poeziilor sale, editate de Vogoride-Konaki : „Moda pe atunci, 
eleganţa supremă era, pentru tinerii boeri de a oferi jupâneselor iubite, concerte 
cu lăutari, câte odată sub ferestrele lor, mai ales pe la primblări, prin viile de la 
Copou, la sediul lui Balş (via lui Balş Dumbrăveanu), la Copou, de la Pester la 
deal, sau prin grădinile domneşti de la Frumoasa, tarafe de lăutari, într-adins 
tocmiţi, cântau cântece de dragoste, la adresa unei femei frumoase, care ea 
singură ştia prea bine cui era închinat, omagiul armonios, de care toţi şi toate 
profitau. 

„Ofta ţiganul, iar boerul se uita lung şi primea răsplata 
dorită, o ochire sau un semn. Konacki negreşit, pusese pe 
lăutari să-nveţe poeziile sale, cari le compunea cu prilejul fie¬ 
căruia din flăcările care-1 aprindeau în tinereţele sale, aducând 
aşa un omagiu îndoit, cu atât mai măgulitor, zânei 
momentului. „Prin lăutari, cari nu-şi făceau scrupul a cânta 
şi pentru alţii cântecele, pe cari, Konachi, îi învăţase pentru 
dânsul, multe din poeziile lui se popularizaseră sub un văl 
subţire de anonimate, cu 50-60 ani înainte de a fi tipărite. 
Ajunseră până dincolo de Milcov, în vreme când Văcărescu nu începuse încă a 
cânta”. Ovid Densuşianu, în „Literatura modernă” voi. II, 1921, căutând să 
explice prezenţa unei aceleiaşi poezii la Văcărescu şi Konachi, presupune că altă 
cale nu este decât că, Văcărescu trebue să fi auzit dela vreun lăutar, care a 
popularizat în Muntenia versurile inedite ale lui Konachi. 

Ion Creţeanu, fostul membru al Curţii de conturi, spunea că în primele 
sale tinereţe, auzise cum lăutarii din Bucureşti, cântau cu un deosebit succes, 
cântece care începeau cu: Aleargă, suflete, aleargă 

sau: Zori de ziuă se revarsă 



Costache Konachi 


30 Istoria, Nicolae Iorga, pag. 150. 

31 Istoria literaturii române de Prof. N. I. Apostolescu. 

32 Vogoride-Konachi, „Convorbiri literare” nr. 9, 1 Dec. 1886; vezi: Scrisoare din Tecuciu, „Convorbiri literare”, 
nr. 9, 1885; vezi „Lăutarii” de Constantin Bobulescu. 

Şi eu ochii n-am închis 
Cum să-i închid când ei revarsă 
Păraie de foc nestins. 

sau: 

Pân ’ a nu răsări 
La Moldova 's călător 
Vai mie! de câte ori 
Oi să leşin ş 'oi să mor . 

Erau versurile lui Konachi, boerul moldovean. în repertorul ariilor pentru 
voce pe lângă cele menţionate mai sus, se cânta în Moldova, de tarafurile lui 
Barbu din Iaşi şi Năstasă din Botoşani, următoarele: ,,Ajungă-ţipuiule”, Lună, lună 
mult eşti plină, „Iată floarea vieţii mele”, Soarta mie ticăloasă, „Vezi, milostivă, 
vezi”, Dacă strig cine mă aude, ,,Ilenuţa de la Peatra” şi altele, cari, colectate şi 
aranjate pentru voce şi piano de dl. Francois Ruoschitzchi, au fost tipărite în 
litografia revistei „Albina" lui Gheorghe Asachi. în ce priveşte ariile de dans, 
francezul Petty, un cunoscut al poetului Văcărescu, spune că pe la 1784 începuse a 
se introduce dansuri moderne şi descrie petrecerea sa, la cel dintâi bal românesc 
în Bucureşti, în chipul următor: „Joi seara, am fost la un bal, dat pentru nunta unui 
boer. Sala era plină de lume. Erau multe doamne îmbrăcate, greceşte şi româneşte, 
înpodobite cu diamante şi pietre scumpe. Totul era o magie. Nevasta mea şi fiica au jucat 
menuetul şi apoi cadriluri destul de repede. La urmă grecoaicele se încălziră aşa încât 
puteau să joace ca englezele ” 34 . 

Contele Lagarde, în descrierea călătoriei sale prin ţările româneşti, fiind invitat 
la curtea Domnitorului Caragea, spune că „după ce statură la masă, după dulceţuri şi 
cafele, toată lumea merse în sala de bal, unde familia domnească ocupă locul rezervat. 
Balul începu cu un contradanţ englez, urmat de un cadril francez, un vals german şi o 
mazurcă polonă, toate esecutate minunat. Musica ungurească cânta foarte bine. Măcar că 
horele româneşti erau despreţuite în saloanele bucureştene, totuşi se juca una pentru 

ir o/r 

distracţia străinului” . Mai târziu, prin anul 1813 , lăutarii noştri îşi categorisise 
ariile de dans după ranguri sociale. Pentru poporul de jos aveau: hora, 
mocăneasca, brâu, hârlăuanca, corăbiasca, rusasca, sârbeasca, iar pentru boeri 
tampeta, matradu, manimasca, valţu, mazurca, englezul, ecosesa, cracovianca şi 
poloneza, cari erau la modă şi nu se cântau decât în saloanele boerilor, la baluri. 

O nevoie reală îndeplineau lăutarii vremurilor şi la diferite reprezentaţii 
teatralo-musicale. La Roman, Piatra Neamţ şi Vaslui între anii 1862-1864, artista 
cântăreaţă română Maria Vasilescu, cu o trupă formată din artişti răzleţi, 
reprezintă o serie de vodeviluri, comedii cu cântece şi canţonete pe scene şi săli 
de spectacole improvizate în condiţiuni imposibile. Totuşi, publicul dornic fie 
musică şi teatru, abstracţie făcând de acele neconformităţi ale localului, asista în 
bloc. Aproape la fiecare reprezentaţie cânta doine şi cântece naţionale cu succese 
extraordinare, fiind pretutindene acompaniată de o bandă de lăutari ţigani. La 


33 Revista „Convorbiri literare” nr. 16, 1922. 

34 Comunicare, de C.I. Karadja, în Revista istorică, de Nicolae Iorga, ianuarie 1923, nr. 1-3; pag. 10. 

35 „Femeile în viaţa neamului nostru” pag. 117 de Nicolae Iorga. 

36 Almanahul musical pe 1876 de Teodor Burada. 

Vaslui, aceiaşi trupă, dădu reprezentaţii în condiţiuni musicale mai bune, 
cânturile vocale şi cupletele erau acompaniate de un taraf de lăutari mai pricepuţi 
în scris cetitul musical, ajutându-i deci, cu mult folos, la acompaniament. Numai 
la ceremoniile funerare breasla lăutărească întâmpină o vajnică opoziţie, din 
partea mai marilor bisericei, şi, numai forţată de împrejurări, protopopul 
Constantin Vrabie din Bârlad adresează la 6 martie 1852 episcopului Meletie 
Istratie al Huşilor următorul raport prin care roagă să dea învoire ca la morţi să fie 
şi lăutari cu musică. 

Prea sfinţite Stăpâne, 

„Mulţi din localnicii vieţuitori în această poliţie Bârlad, când li se întâmplă, de să 
săvârşesc din vieaţa familii de a lor, vin la mine şi, cu stăruinţă, cer de a li se da voe ca, în 
vremea când îşi duc morţii lor la biserici spre înmormântare, pe lângă preoţii şi slujitorii 
bisericeşti, să fie şi lăutari cu muzică, ca să cânte în urmă, punând înainte că, această 
orânduială, s-ar fi obicinuind atât în Capitalie precum şi în alte oraşă: Galaţi, Focşani, 
Tecuciul şi aiurea şi fiind că până acum, în această poliţie, acest feliu de obiceiu, nu şi-au 
urmat până acum, eu nici unuia, nu i-am încuviinţat cerirea până mai întâi, nu voi 
raportui Preosv. Pentru care cu adâncă supunere raportuescu şi mă rog să am stăpâneasca 
deslegare: să încuviinţăz asemenea ceriri, ci o fac localnicii bârlădeni, ca să le dau voe să-şi 
petreacă morţii cu lăutari şi cu muzică pân ’ la biserici, sau să nu le încuviinţez; căci până 
când voi primi stăpâneasca Preasfinţiei voastre dizlegare, nicidecum voi putea scăpa de 
cerirea şi supărarea ce-mi fac ” 37 . 

PRELUDIILE UNEI ŞCOLI DE MUSICĂ INSTRUMENTALĂ 

Clasa aristocratică, mai cu seamă, fiii boerilor moldoveni şi munteni în 
contact cu civilizaţia şi cultura occidentală, simţea, nevoia unei organizări 
serioase a tarafurilor de lăutari din ţară. Până la înfăptuirea unui început oficial 
de cultură musicală, boerii, din iniţiativă şi sacrificiu priopriu, încearcă să 
se ocupe, de aproape, de această latură culturală românească. Ion Ghica, în 

o o 

scrisoarea către Vasile Alexandri din 9 mai 1889 , descriind o nuntă care s-a 
celebrat în casa boerului Românit, azi ministerul de externe, la 1827, între altele, 
spune: ,,Pe o galerie, improvizată d'asupra uşii de intrare, două musici şi un tacâm 
de lăutari, alternau ariile de joc şi de lume; musică de la Goleşti cu musică clucerului 
Alecu Nicolescu de la Râmnic şi taraful lui Dumitrache Lăutaru”. 

Dinicu Golescu, boer iubitor de progres, după ce înfiinţase sub direcţia 
distinsului profesor şi patriot Florian Aron, o bună şcoală românească la moşia sa 
din judeţul Muşcel, adusese de la Sibiu şi un dascăl de musică, căruia încredinţase 
instrucţiunea instrumentală a doisprezece ţigănaşi, din cari, acel maistru, formase: 
doi scripcari, doi flautişti, doi clarnetişti, un oboist, un flueraş, doi trâmbiţaşi, un 
toboşar şi un ţimbalist, pe cari îi învăţau câteva arii, precum: valsul „O! du mein 
lieber Augustin”, cântecul, popular „Was macht der Herr Papa”, imnul austriac 
şi câteva ceardaşe. 

Musică lui Alexandru Nicolescu fusese organizată de celebrul maistru de 

37 „Documente bârlădene” de pr. I.Antonovici şi „Lăutarii noştri” pr. Constantin Bobulescu. 

38 „Revista Noua”, pag.172. 

graţii, Cocoratu. Banda aceasta se compunea din şase ţigani robi ai clucerului 
Alecu, cari cântau din 15 instrumente şi anume: trei ghitarişti, aceştia pe când 
operau cu degetele asupra coardelor instrumentelor atârnate de gât, prin mişcarea 
capului la dreapta şi la stânga, suflau într-un muscal sau naiu înfipt în cravată la 
înălţimea buzelor. Un mandolinist, care şi acesta, deosebit de dulcele său 
instrument, : sufla şi el, printr-o dispoziţiune identică, în fluierul lui Pan. Un 
sunător de pirostrii, care, ca şi ceilalţi, cânta şi el din fluerul lui Pan. Al şaselea 
artist, cel mai încercat din toţi, avea legat de un genunchi o tobă, şi de celalt un 
ţimbal, ca şi ceilalţi tovarăşi la piept fluerul lui Pan, iar pe cap o căciulă de metal 
cu zorzoane şi clopoţei, care făcea mare sgomot, când scutura din cap pe la 
soroace. Aceşti artişti executau aria din Tancred, „di tanti palpiţi", pe care 
spirtosul şi glumeţul nostru poet Iancu Văcărescu, le traducea unei cucoane 
prin cuvintele: „Dă tatii palmele şi mamii pumnii”. Banda aceasta mai avea, în 
repertorul său aria Stella confidente, Son tre Giorni che Nina şi Marşul lui 
Napoleon. Cât pentru lăutarii noştrii, ei nu aveau parte decât cam pe la sfârşitul 
balului când, boerii, începeau a prinde chef şi le venea poftă de vre-o hora sau un 
cântec de lume, ca: 

Hai Ileana la poiană 

Să culegem buruiană 
sau 

Ah! Nuriţo cale bună 
Dar te rog nu mă uita. 

LĂUTARI VESTITI IN MUNTENIA 

5 

Dumitrache Ochi-Albi, cobzar vestit, ţigan boeresc, scăpase din robie 
dând stăpânului său 1000 #, din cari 700 îi dase Câmpineanu. De aceia, la orice 
ocaziune, de-ar fi fost chiar în masa domnească, cânta cântecul popular 
pe atunci: Haideţi fraţi la Mărgineanu , 

Să scăpăm pe Câmpineanu 39 . 

Ţigan blond, cu faţa albă, iar culoarea ochilor se confundă 
în această albeaţă, de unde, mai întâi, poreclă, apoi numele de 
familie Ochi-Albi. 

Năstasă Ochi-Albi, fiul precedentului, născut pe la 1835 
în Bucureşti şi mort pe la 1906. Viorist de mare merit. 

Gheorghe Ochi-Albi, 1870-1918, pianist şi compositor 
autodidact. Viaţa şi-a facut-o la Petersburg unde a şi murit. Iubit 
şi apreciat de curtea imperială rusă. Ţarul i-a şi dăruit un ceas de 
aur cu monograma imperială. Fiii acestuia, în număr de 
şase, şi-au creat cariera musicală în diferitele ei specialităţi: 
violonişti, celişti, pianişti, etc. 

Drăgan, Marinica, Andreaiş, feciorul lui Puiu, Radu Ciolac (muscalagiu) 
frate cu Drăgan. 



39 Scrisoarea lui Ion Ghica, pag. 641-642 şi Istoria de A. D. Xenopol, pag. 152 

Sava Pădureanu, cobzar şi viorist vestit, care a cântat la Petersburg 
înaintea Ţarului Alexandru al IlI-lea şi a încântat curtea imperială cu taraful lui; 
iar monarhul însuşi nu mai contenea a admiră calitatea sonică a muscalului şi a 
ţâmbalei. Angajamentul lui obicinuit era în grădina Cristowskisat din Petersburg, 
vestit a fost însăşi în celelalte oraşe ale Rusiei, Kiev, Odessa, Moscova, etc. A 
fost decorat de ţar şi de Regele Carol I. Fiul său e pianist şi cântăreţ de 
operă. 

Vestitul Dobrică din Ploeşti, 

Stanică lăutarul polcovnicului Solomon din Craiova. 

Andrei Moldo van, Paltău viorarul şi Ionică din Focşani, Sinică din Peatra, 
Bârleaza din Brăila. 

Ion Iliescu şi Gh. Giurescu din Buzău, cu vestitele lor tarafuri, cari în Sept. 
1902, obţin mari succese la Constantinopole. 

Lae Lăutarul, din corn. Stefaneşti, Vâlcea, colaborator la colecţia de 124 
cântece a învăţătorului G. Foia, tipărită de Academia Română sub îngrijirea 
profesorului Dumitru Georgescu Kiriac în 1915. 

Vasile Zugravu, Vasile Ureche, lăutari din taraful vestit a lui Dumitrache 
Lăutaru, care a trăit în Râmnicu Vâlcea la 1827. 

Costică Candeanu zis Pompieru, născut pe la 1830, a transmis 
generaţiilor de lăutari bogatul său repertor de melodii naţionale. 

Dar, lăutarii n-au fost numai vestiţi prin talentul lor musical ci, meritul lor, 
s-a rădicat, uneori şi prin comoara de literatura populară, ce ne-au păstrat-o din 
generaţie în generaţie lăutărească, deşi această literatură a influenţat de multe ori 
în rău, asupra poesiei populare. M. Schwarzfeld, într-o polemică literară cu A. D. 
Xenopol asupra colecţiei de cântece populare de pe valea Prutului” de N. H. 
Caranfil în Huşi 1872, culese din gura lăutarilor, şi în care A. D. Xenopol contestă 
originalitatea populară a celor poezii spune: „în neştiinţa-i, însă, păcatul cade 
asupra bietului lăutar-ţigan, care desfatează pe ţăran şi-i memorizează cântecele 
mai bine ca oricare altul, cântându-le pe alese. Ţiganul are „gust rău”, el, ce 
posedă singur mărgăritare de cântece, ce fac admiraţiunea cunoscătorilor; el 
poceşte cântecele, deşi din moşi strămoşi în ţară, în mijlocul poporului, îi cunoaşte 
limba şi obiceiurile; el, lăutarul care prin fapt că e lăutar de la natură, are şi un 
simţ poetic şi musical superior mulţimii în deobşte!” 40 . 

La Academia Română, profesorul Dimitrie Marmeliuc în comunicarea ce o 
face, la 25 maiu 1915, asupra figurilor istorice româneşti în „Cântecul poporal al 
Românilor”, constată inovaţiile cântăreţilor lăutari, cari călătorind prin multe şi 
diferite regiuni şi cunoscând multe cântece, le amestecă adesea astfel încât cu 
greu se mai pot deosebi motivele contaminate. De aceia cu tot dreptul se 
îndreaptă poetul Coşbuc împotriva acestei influenţe păgubitoare a lăutarilor 
asupra cântecului poporal. Exceptând pe unii bătrâni, lăutarii sunt în România şi 
Basarabia unicii care poartă tradiţia cântecului din neam în neam şi sânt dispuşi 
să zică în schimbul unui mic dar, pe când pe român trebue să-l surprinzi în 
dispoziţia necesară, ca să afli ceva dela dânsul 41 . 

40 „Contemporanul” anul VI, 1887, pag. 390. 

41 „Figuri istorice româneşti”, din An. Ac. S. II, T. 37 pag. 86. 

LĂUTARUL PETREA CREŢUL ŞOLCAN 


în această latură de activitate lăutărească se distinge, în mod cu totul 
evident, figura lui Petrea Creţul Şolcan, lăutarul Brăilei. Iată ce se desprinde din 
interesanta conferinţă a lui Gh. Dem Teodorescu, ţinută la Ateneul din Bucureşti, 
în 11 maiu 1884. „A fost vestit între ai lui, Mihai Creţul, om vechi, nobil de neam 
şi de mare cinste. Vechiu căci era ţigan, nobil fiindcă nu era de laie, ci de vatră. 
Era vătav peste multe salaşuri, c-un gârbaciu bătea mii de ţigani ai mănăstirii 
Bistriţa. Părintele Ruvin era foarte mulţumit de hărnicia sa şi mai ales de 
iscusinţa lui în adunarea birului, câte 12 lei în dodecari, cari, în urmă, se 
prefăcură în 7 sfanţi de fiecare cap. „Adevărate isprăvi săvârşia Mihai Creţul, dar 
la toate punea vârf mândria cu care ştia să s-arate înaintea zapciului sau a popii 
Ruvin. Când liota începea să strige, el rădica gârbaciu cu ifos şi să răstea zicând: 
Tăceţi mă, să vorbească mărime cu mărime. 

Mihai Creţul a avut patru feciori: Şerban Petrea, Micul şi Ghioca. Mult trăiau 
ei bine în mănăstiri şi la adăpostul Carpaţilor îndeletnicindu-se cu ferăria, dar mai 
cu seamă cu dibla şi dairaua. Statul vânzând moşiile mănăstireşti împreună cu 
robii lor, Şolcan se coborî, cu ai săi, la şes, aşezându-se pe moşia lui Ipsilante dela 
Brăila, în satul Odaia vizirului. Venind desrobirea la 1848, el voi să se întoarcă 
la mănăstiri, nu fu primit, atunci numai cobza şi vioara le veniră în ajutor, şi 
Mihai Creţul cu feciorii lui deveniră lăutari. „De la unul din fii lui Mihai Şolcan, 
de la Petrea Creţul, cu care, G. Dem. Teodorescu, legă prietenie în vara anului 
1883, ca reprezentant al unei întregi familii de lăutari, care la vârsta de 74 ani, 
păstra în mintea lui o comoară de hori, doine şi legende bătrâne. Un cântăreţ 
lăutar, căruia îi datorăm scăparea din noianul uitării celor mai frumoase, mai 
bogate şi mai interesante părţi din literatura românească nescrisă”. Iată zisele 
lui G. Dem. Teodorescu: „în faţa unui ţigan obscur gârbovit de ani şi de nevoi, în 
faţa unui biet lăutar huiduit de necunoscătorii fie-mi permis a pune figura 
scumpă, iubită, talentul admirat şi reputaţia bine meritată a lui Vasile 
Alecsandri. Spre a vă forma o idee despre bogăţia păstrată într-o memorie, vă afirm 
că în scurtul spaţiu de 3-4 zile, mi-a spus şi mi-a cântat legende şi doine cari nu 
cuprind mai puţin de 7000 de versuri, ceea ce asemănă în cantitate cu XI cărţi din 
,,Iliada" lui Omer, cu IX cărţi din „Eneida" lui Virgil. Cine din noi ştie să recite 11 
rapsodii omerice şi 9 cântări vergiliane. 

„în comoara lui Petrea Şolcan, se află întrunite cântecele de peste Olt şi 
tradiţiunile din Ialomiţa, Brăila şi Covurlui cu melodiile plângătoare şi vechi. 
Şolcan, lăutarul Brăilei, adresându-se cu titlu de „Boeri" acelor cărora cânta şi 
aştepta bacşişul, spune: 

Boeraşii să-mi trăiască 
Pe lăutar să-l cinstească 
Că boeri s-or pomeni 
Până-soare-n cer a fi. 

Dacă la 1883 şi până la 1897, datorită filologului G. D. Teodorescu, Petrea 
Şolcan lăutarul, pare a fi unica minte, care înmagazinează, cu atâta uşurinţă, o 
întreagă literatură poetică; iată că, o altă întreprindere, de natura folcloristică, 


no 



evidenţiază o întreagă serie de lăutari, cari, prin folcloristul Christian Ţapu, 
profesor la şcoala normală din Tulcea, ajutat de câţiva membrii a unei comisiuni 
folcloristice, instituită de ministrul Spiru Haret, la 1897, Ion Odor, Ion Ionescu, 
Alexandru Hodoş şi Constantin Nottara, dau, la iveală un considerabil material de 
peste 5.000 de bucăţi poetice, format din cântece bătrâneşti şi cătăneşti, balade, 
hore, etc., colecţionat într-un volum de 1700 pagini. 

în întreprinderea aceasta, au apărut câţiva Şolcani, în persoana lăutarilor 
Anghel Cambrea din corn. Săcelu, Gorj; Dumitru Bacioiu din Săceni, Teleorman; 
cobzarul Stancu Ion din Cucueţi Teleorman; Ghiţă Şchiopu din R. Vâlcea; Dumitru 
Ioan Galariu din Naipu, Vlaşca; Tudurache Vişan din Naipu, Vlaşca; Gheorghe Paicu 
din comuna Bistriţa-Vâlcea; Dumitru Văleanu din Roşiorii de Vede cari, numai ei 
singuri, fiecare în parte; au la activul lor, câte 6 şi 7 mii de versuri şi, la cari, se 
mai adaugă contribuţia lăutarilor: Gh. Ilie Stângă din Alexandria; Ion Stan Băluică 
din corn. Mănăstireni, Vâlcea; Marin Bălan din Peatra, Teleorman; Cozma Ţută şi 
Ioan Ţută din Bărbăteşti, Vâlcea; Ioan Neblea din Roşiorii de Vede, Teleorman; 
Radu Dărdăilă; Radu Burcea din Putinei, Teleorman; Stan Piţigoi din Peatra, 
Teleorman; Precup Urlan; Gheorghe Bălţatu din Şerbăneşti, Olt; Dumitru Văleanu din 
Roşiorii de Vede, Teleorman; Ioniţă Văleanu din Roşiorii de Vede, Teleorman; Gh. 
Porumbescu din Novaci, Gorj; Ghiţă Stoica din Vâlcea; Dumitrache Parladi din 
Văleni, Gorj; Dumitru Radu, din Băneasa, Teleorman; Const. Radu din 
Pociovaliştea, Gorj; Costache Cobzariu din Târgu-Jiu; Ion Concilă din Urdarii de 
jos, Gorj; Ioniţă Neculai din Roşiori, Teleorman; Nicolai Cobzariu din Târgu Jiu, 
Gorj; Gh. S. Stoica şi Sandu Stoica din Costeşti, Vâlcea; Ioan Şoteica din Roşiorii de 
Vede; Dumitru Baranca şi Niţă Baranca din corn. Peşteana de sus, Gorj; Ioan 
Ţugui din Râmnicu-Vâlcea; Cristea Cobzariu din Târgu-Jiu; Ilie C. Mănafu din 
căt. Bucovicioara, corn. Vela, Dolj; Joan Strechie din Polovraci, Gorj; Florea din 
Radomir-Romanaţi; Oaie din Dioţiş-Romanaţi; Const. Prună din Peşteanu de sus, 
Gorj; P. Brândrişanu din Costeşti, Vâlcea; Ion Cazacu din Bobu-Gorj; Const. Dobre 
din Govora-Horez, Vâlcea; Neculai Ghiţă Stoica din Govora-Horez, Vâlcea; Ion 
Epure din Govora - Horez, Vâlcea; Constantin Barlabancea din Costeşti, Vâlcea; 
Const. Baranca din Hurez, Vâlcea; I. Buşă din Ciauru, Gorj; Ivan Lăeţul din 
Aurora, Mehedinţi; Ioan Boboc din Boboc, Gorj; Nicolai Gojoeariu din 
Pociovaliştea, Gorj; Ioan Boboc din Bobu, Gorj; Dumitru Gh. Manda din Govora, 
Vâlcea; Ioan Macaşoiu din Bucureşti; Ioan Budui din Focşani; Gheorghe Zamfir 
din Bucureşti; Dumitru Frângu din Bucureşti; Gheorghe Bălţatu din Drăgăneşti, Olt; 
Vasile Scripcariu din Peatra Neamţ; Stoian Ion Jâp din Giurgiu, Vlaşca; Pantilie 
Gurgui; Ioniţă Băsarul din Roşiorii de Vede; Gheorghe Pascu din Bistriţa, Vâlcea; 
Lăutării din Mahalaua Săracă din Cotroceni, Bucureşti. 

CRISTACHE CIOLAC 

Unul din descendenţii vechilor lăutari vestiţi din Bucureşti, ultimul care-şi 
îndeplinea arta, curată artă, numai după ureche, fără cunoştinţa vreunei 
sisteme scolastice, practică sau teoretică. Originar din Bucureşti, născut în 
1870, în casa părintească cu nr. 9, din str. Speranţei. Alături de fraţii săi, 

Fotache şi Dănică a deprins dibla în cercul de musică al tatălui său, muscalagiul 
Radu Ciolac, din tarafurile de la „Hanu Roşu” sau „Petrache” din Dealu 
Filaretului 42 . 

Pentru a doua epocă de regenerare a vieţii naţionale sufleteşti, Cristache, 
Ciolac a fost ceea ce Barbu Lăutaru fusese în prima jumătate a secolului al 
XlX-lea. Lăutar, de rasa celor de odinioară, care-şi crease faima aproape 
europenească, fără să cunoască o notă musicală, ci totul după auz. O întreagă 
generaţie, boerească în intimitatea ei familiară sau publică, s-a delectat şi, sub 
imboldul arcuşului său, s-a lăsat dusă de vârtejul vrajelor melodioase. Aproape 
40 de ani n-a fost petrecere, nuntă, banchet, fără taraful lui Ciolac, şi tot el era 
chemat să delecteze urechile monarhilor şi persoanelor distinse, visitatori ai 
Curţii regale româneşti. 

Câte alaiuri domneşti, câte evenimente mari din istoria României 
moderne nu ne-a slăvit cu vioara lui fermecată! C-a fost masă mare de 10 maiu, 
banchet la inaugurarea podului de peste Dunăre, nunta de argint a regelui Car ol, 
căsătoria regelui Ferdinand, Ciolac era nelipsit, ca şi în climaterica staţiune a 
Sinaii, unde musica sa se îngâna cu susurul apei Peleşului. A fost, în adevăr, un 
fenomen al musicalităţii româneşti, apreciat de marii: Enescu, Kubelic, Paderewsky, 
Jaques Thibaud, etc. La Paris, cu ocazia Expoziţiei din 1889, şefii de orchestră 
trebuiau să execute un marş de deschidere. Ciolac, care nu buchinea o notă, 
învăţase melodia ascultând la repetiţie cum o cântau ceilalţi. într-o sală cu mii de 
spectatori concertul începu, urmărit de melomanii cu interes. Un scurt circuit 

stinse electricitatea pe la mijlocul piesei ce se execută şi 
orchestra încetă. 

Auditorii şi musicanţii uluiţi auziră atunci 
răsunând înainte în beznă o singură vioară, a lui 
Christache, care-şi urmă partiţia până la sfârşit, 
recompensat cu urale şi aplauze furtunoase. A doua zi 
Christache Ciolac fu invitat cu taraful său în grădina 
reşedinţii palatului Elisee, la serbarea oferită de 
Preşedintele republicei franceze. Obţinu cel mai mare 
succes, vioara lui plângea şi suspina cu accente de irezistibil farmec. Preşedintele 
Loubet, personal îi oferi 2.000 de franci francezi. ,,0 nu ! Excelenţă, nu pot primi 
aceşti bani” îi spuse lăutarul nostru, „marea cinste de a fi cântat în faţa 
Preşedintelui republicei franceze nu trebue plătită A doua zi, Christache 
Ciolac, fu numit „Ofiţer de Academie” 43 . 

De atunci, nu s-a mai dus în Franţa, la Paris, ţara care l-a apreciat, a rămas 
însă devotatul ei prietin, dovedit ori de câte ori prilejul i-a venit în cale. 
Academicianul francez Jean Richepin, după conferinţa ţinută în Bucureşti, la 
Institutul Pompilian s-a delectat savurând pe Ciolac până la ziuă, şi, ca şi 
întrevederea Lyszt-Barbu, Richepin l-a sărutat şi întors în Franţa şi-a publicat 
impresiile entuziaste despre Cristache în „Les Annales”. în 1904, după concertul 



Cristachi Ciolac 


42 Literatul Radu D. Rosetti, în ziarul „Universul” din 2 Martie 1927, publică necrologul lui Cristache Ciolac, 
de care m-am servit în alcătuirea acestei biografii. 

43 „Musica populară românească” de M. Mărgăritescu în Revista „Musica” nr. 1, 1908. 

dat de Jaques Thibaud în Bucureşti, celebrul viorist se duse împreună cu 
musicianul român, M. Margăritescu, la restaurantul unde cânta Christache. 
Acesta s-a sculat la sosirea celebrului sau confrate şi, cu tot taraful său i-a tras o 
marsilieză atât de straşnică încât, desigur, a făcut să tresară de fericire 
inspiratul Rouget de Lysle în ultimul său lăcaş 44 . Meritele sale fură răsplătite 
cu atâtea mari atenţiuni dornite din dărnicia atâtor mari simţiri musicale: 

5 5 

„Ofiţer de Academie”, „Legiunea de onoare”, „Bene-Merenti”, „Steaua Ro¬ 
mâniei”. Aureola sa se complecteaza însă strălucitor cu fotografiile şi autografele 
marilor artişti: George Enescu „Admirabilului nostru Ciolac, cu toată recunoştinţa 
pentru preţioasa colaborare”. (E vorba de un volum de cântece populare româneşti 
la care a colaborat şi Ciolac), Sarah Bernhardt, Paderewsky, Robert de Flers şi 
mai cu seamă, autografele Preşedintelui republicei franceze Loubet şi Ţarul 
Rusiei. 

Veni războiul cel mare. Oamenii înţelegători l-au ferit de focul frontului, 
în uniformă de infanterist îşi îndeplinea datoria la marele cartier. Seara, după 
sfârşitul serviciilor, cânta, pe înfundate, cântecul restrişte, doina durerii. „Numai 
atunci, zice Radu D. Rosetti, ne-am dat seama ce răsunet are în sufletul unui 
român cântecul jalnic al durerilor strămoşeşti". în asemenea împrejurări, 
Alexandru Vlahuţă, Octavian Goga şi Delavrancea dau lui Ciolac preţiosul 
autograf: ,,Să trăeşti dragă Ciolac; patru milioane de oameni cântă de veacuri 
doina asta şi numai tu ştii s-o spui şi boerilor". Iar când s-a împrimăvărat, 
zice tot Radu D. Rosetti, zărind pe Ciolac, pe un colţ de masă, i-am făcut un 
sonet: „Unui lăutar". 

Te-am revăzut în haina ostăşească, 

Drag cântăreţ al doinelor străbune, 

Artistule păgân din vremuri bune, 

Tu ce făceai o lume să iubească! 

Mi-a revenit în gând dulcea minune 
Şi Ciocârlia ta dumnezeiască 
Pe-arcuşul fermecat ce-atâtea spune, 

Azi nu mai cânţi. Vioara ţi-e furată, 

Dar porţi cu tine, tot ispititoare, 
în braţ şi-n suflet patima curată, 

Ca mâine-n strălucita sărbătoare, 

Vei zice iar romanţa-nflăcărată 
Şi marşul biruinţa viitoare. 


Iaşi, 1917. 

Biruinţa a venit, dar bietul Ciolac n-a avut parte să intoneze marşul mult 
aşteptat. O infirmitate năprasnică i-a încremenit braţul, şi privind desnădăjduit 
arcuşul căzut la picioarele tremurânde, s-a scoborât, de pe estradă, care-1 
înălţase atâţia ani, pentru ca să n-o suie niciodată. Ridicat în înălţimi 
ameţitoare, slăvitul până eri, se vede dintr-odată părăsit de putere. Demoralizat 
în sufletul său de paralizia ce progresă, fără speranţe de a-şi mai reveni, depose- 


44 Revista „Musica” nr. 1, din 1908. 

dat, cu cruzime, de căminul rezervat bătrâneţelor sale, îşi târâe neputincios 
corpul paralitic, până când un suflet al lui Dumnezeu, fosta cântăreaţă Elena 
Pândele Boţea îl aciuiază în bordeiul ei, de pe un loc viran dela marginea 
Bucureştilor, „L-am găsit într-o seară tremurând de frig, pe-o bancă de lemn, 
zise ea, părăsit de toţi ai lui, fii şi fiice, nemâncat de două zile, plin de paraziţi, şi, 
făcându-mi-se milă de el, l-am dus în bordeiul meu, unde l-am spălat, l-am 
îngrijit”. După o lungă şi chinuitoare suferinţă moare la 26 febr. 1927, ora 9 
seara. într-un sicriu improvizat, nebărbierit, cu haină de cerşetor, l-au 
înmormântat în cimitirul „Pătrunjel", cu ajutor bănesc adunat cu talerul. 

LĂUTARI VESTITI ÎN MOLDOVA 

5 

Arif-Aga, vestit lăutar 45 , cântăreţ straşnic din Keman, preda şi lecţiuni de 
musică din acest instrument boierilor din Iaşi. 

Neculai Burcaşu, lăutar 46 din banda lui Arif-Aga. 

Ion Darnica. Mihai Bamica, lăutari 47 din meterhaneaua moldovenească din 

1820. 

A O 

Năstasă sau Mătasă din Botoşani , care împreună ca taraful lui Barbu Lăutarul 
din Iaşi, au repurtat, succese mari, în prezenţa împăratului Alexandru Pavlovici I al 
Rusiei la Chişinău în anul 1814 49 . 

Cobzarul Neculai Ungureanu, pe care arhiva bisericii Talpalani din Iaşi, îl 
citează că, prin anul 1724, de groaza stăpânitorilor se închină, ca rob, când la un 
boer când la altul. 

Ştefan Cobzarul, citat de M. Costăchescu în buletinul „Ion Neculce", dintr-un 
document din 17 ianuarie 1786, ca vânzător al casei sale popii Toader cel bătrân. 

Nicolae Lăutarul 50 , fecior al lui Nicolii Cârcei, menţionat în documentele familiei 
Hagi Luca din Sibiu, în 13 dec. 1779 

Didică Scripcarul, despre care Vasile Alecsandri în scrisoarea către Ion Ghica, 
spune „de la care am adunat mai multe cântece poporale”. Ar fi trăit pe la 1837. 

Iordache Găluşcă, staroste de lăutari în anul 1860, urmaşul lui Barbu 
Lăutaru. 

Lăutarul Gheorghe Spiridon, care trăia în Iaşi pe la 1890, în vârstă de vreo 
80 de ani, şi despre care Rudolf Şuţu în cartea „laşul de odinioară" la pag: 263; 
spune: „Ieşenii îşi mai amintesc de un cunoscut pe vremuri, lăutar al Iaşilor, 
Gheorghe Spiridon. Cu spinarea puţin încovoiată sub greutatea celor peste 80 ele 
ani, ce-i purta voiniceşte pe umeri, cu spinarea şi barba înălbite, veşnic 
nedespărţit de bătrâna sa vioară, moş Spiridon era cel mai vechiu dintre lăutarii 
laşilor. îl întâlneai veşnic la rondul de la Copou, unde, în vremurile trecute, 
lăutarul plângea pe coardele vioarei, timpurile beizadelelor moldoveneşti, vremea 
lui Grigorie Sturza, când galbenii desmierdau căptuşala buzunarelor sale. Cu 

45 Monografia instrumentelor româneşti din acest volum. 

46 Ibidem. 

47 Comunicarea lui Gheorghe Ghibănescu în Bulet. „Ion Neculce”, pag. 10. 

48 Probabil Năstasă Paraschiv, vezi: „Familia lăutarilor Paraschiv” din acest volum. 

49 „Lăutarii” de Pr. Constantin Bobulescu. 

50 Comunicarea d-lui Nicolae Iorga în An. Ac. S. II, T. 28 9. 198. 

gândul la acest trecut, ochii se umezeau de lacrimi, şi cu vocea tremurândă, 
oftând din greu, îşi începea lunga poveste a vieţii sale, de trist ori de vesel cân¬ 
tăreţ. Şi bătrânul lăutar povestea de Beizadea Sturza, de Vogoride, de boerii 
moldoveni de altă dată. „Barbu lăutarul, în al cărui taraf, de douăzeci, moş 
Spiridon a cântat ani de-a rândul, era veşnic în amintirea vioristului rătăcitor de 
la Rond-Point”. 

Didică Scripcarul, Postolache Cobzarul lăutari în Mirceşti pe cari Vasile 
Alecsandri îi pomeneşte într-o scrisoare a lui Ion Ghica, că ar fi trăit prin 1837. 


BARBU LAUTARU SAU VASILE BARBU COBZARU 



Actor cupletist în 
şansoneta lui Barbu 
Lăutaru de V. 
Alecsandri 


Obârşia familiei Barbu se fixează poate într-o vreme mult 
îndepărtată, nu se evidenţiază însă decât pe la sfârşitul secolului al 
XVIII-lea, când Stan Barbu, a cărui naştere ar fi pe la 1750 51 
devenise vestit cu taraful său care cu taxâmurile şi pestrefurile trase 
la mesele boerilor moldoveni şi la curtea lui Mavrogheni, 
entuziasmează poate chiar el pe engleza Lady Craven, principesa de 
Auspruch-Bayreuth. 

La desăvârşirea musicalităţii acestui cântăreţ şi vestit 
cobzar, contribuia, de sigur, proporţionalitatea unui fisic ales, 
învestmântat în luxosul antereu, încins cu taclit 52 şi pe deasupra 
cu giubeaua de ghermesut 53 , iar expresiva figură încadrată cu fesul 
de carmin, presetă un ansamblu de estetică armonie, care putea să impresioneze, într- 
o largă măsură, occidentalismul înaintat al musafirilor străini de provenienţa 
princiară. 

Stan Barbu, vechiul staroste lăutăresc, îşi mărise familia cu cinci fii. Din 
aceştia Gheorghe şi Vasile moştenise în totul simţul lăutăresc, care, pe acele vremuri, 
întrecea, de multe ori, chiar ansamblele musicale cu pretenţie ale altor neamuri. 

în trecutul nostru lăutăresc, numele de Barbu, Vasile Barbu, concentrează 
în jurul unei singure persoane toată acea strălucită aureolă, care personifică în ea 
un trecut mare, o faimă de genială musicalitate românească. Despre Barbu 
Cobzaru sau Barbu Lăutarii, nici un document nu precizează data naşterii lui; 
luând însă de orientare, anul 1812, când după plecarea Ruşilor, el se găseşte 
însurat, cu copii şi, ţinând seamă că dânsul, fiind ales şi staroste de lăutari, 
demnitate care nu putea fi încredinţată decât unui bărbat cu oarecare experienţă 
şi deplină încredere în seriozitatea sa, Barbu, la acea dată, nu putea să aibă decât, 
cel puţin, vrâsta de 30 de ani; ceea ce cu aproximaţie, determină anul 1780 ca data 
sa de naştere. Că era cinstit, vrednic gospodar şi creştin cu frica lui Dumnezeu, 
ne-o dovedeşte pravoslavnicia sa, când, în 1812, are grijă ca, întru pomenire sa, să 
cumpere un molitvenic şi să-l dăruiască preotului Efrim 54 , „dela biserica din grădina 


51 Enciclopedia Română de Dr. C. Diaconovici. 

52 Cingătoare de stofa scumpă. 

53 Un fel de mătasă, atlas în ape de Alep. 

54 „Lăutarii” de Pr. Constantin Bobulescu. 

dumisale cuconului Costache - Razul 55 din târgul leşului”. 

Pe cartea „Evhologhion" din Braşov 1811, aflată între cărţile bisericii sf. 
Voevozi din Tataraşul laşului, asupra darului făcut de Barbu, se găseşte însemnarea, 
făcută de preotul Efrim, în cuprinderea următoare: „Acest molitvenic s-au cumpărat 
de dumnealui Barbu starostele de lăutari pentru sănătate şi (a) soţului dumisale şi a 
fiilor dumisale drept 10 lei şi mi l-au dăruit miea preutului Efrim 1812 sept. 75”. 
Dar religiositatea sa de creştin pravoslavnic o mai îndreptăţesc şi următoarele: 
„ Barbu, staroste fiind, adresează la 15 fevruarie 1833, o plecată jalbă cătră 
cinstitul departament din lăuntru, secţia pricinile străine a principatului Moldavul. 
„După a creştineştii rândueli din vechime, aşezându-se la toate breslele staroste, făcând 
şi cutii spre strângerea di a se întimpina trebuinţa hramului ci au fieşte care breaslă, 
asemene şi noi lăutarii, după acest testament şi preveleghii statornicită, ne-am făcut cutii 
şi făclii mari, ne-am luat şi hramul Adormirii Maicii Precista, după sfânta biserică 
Barnoschi şi hramul sf. Ioan Zlataust, aşezându-se staroste dintre lăutari, spre 
privigherea breslei şi silinţa a se întâmpina ziua hramului la sfintele biserici, în sus 
pomenitele locuri, viind şi în vrâsta cuviincioasă, prin luminata carte Gospod, în 
vreme, ce înainte Hs. pomenitul domn Alexandru Moruz, l-au aşezat staroste, urmându- 
se de-a pururi cum prelat arata cărţile luminaţilor domni, ce am faţă, acum în aceste de 
când s-au strecat starostia acestii bresle, şi nici la cutii nu se strânge nimică nici hramul 
nu-l ftorisim. întocmai sântem ca nişte desmetici, cu lacrimi, mă rog să se facă puniri 
la cale, spre a se aşeza staroste şi asupra, acestei bresle, să nu rămânem părăsiţi din 
pomenire noi şi morţii, părinţii şi moşii ai noştri la ziua arătatelor hramuri, şi va 
rămâne spre vecinică şi neştearsă pomenire. Barbu staroste. 

La 1836, Stoianovici, şeful secţiei jalbelor, primeşte o nouă cerere către 
Domnitor, ca să li se stabilească staroste. Jalba e semnată de: Barbu staroste; Toader 
Cimpoi staroste; Ioan sin Grigoraş; Fortuna staroste; I. Vasile Cotii Atislar; Hrestea 
staroste; I. Lupul sin Costandin; Neculai sin aceluiaş şi cu alţi împreună şi 
Alistari. Având şi copii, simţul de paternitate îl preocupa, în mare măsură, de aceia 
una din grijele sale mari, era ca să-şi asigure, cu trei acte de vindere-cumpărare, 
proprietatea casei sale, pe care o locuia, din mahalaua „Frecău", cartier care, încă 
din secolul al XVII-lea, a fost mereu locuit de muzicanţi-instrumentişti şi, de 
unde, bandele de lăutari şi meterhanelele îşi alimentau ansamblele musicale. Pentru 
înzestrarea copiilor săi, la 21 sept. 1812, înaintează o jalbă către domn, prin care se 
roagă, a se rândui vornicul de poartă, care să-i facă măsurătoare de hotărnicie a două 
locuri din mahalaua sf. Ioan, Zlataust, unul de clironomie şi unul de cumpărătură a 
sa. Abia peste doi ani, în oct. 1814, vornicul de poartă îi satisface cererea şi 
rândueşte să se facă o hotamică a locului caselor din „mahalaua Frecău" a lui 
„Barbu cobzariu". 

Alăturea cu preocupările sale de familie, îndeletnicirea sa, de vestit cântăreţ, 
îi populariza mereu faima, încât, pe vremea lui Scarlat Calimah Vodă în 1814, fiind 
trimişi la Chişinău 56 doi boeri ieşeni, Dumitru Plaghino şi postelnicu Costache 
Pantazoglu, ca să salute pe împăratul Alexandru I Pavlovici al Rusiei, venit să 


55 Ibidem şi Arhiva Statului din Iaşi. 

56 Istoria Moldovii de M. Drăghici şi Almanahul musical pe 1876 de Teodor Burada. 

inspecteze Basarabia, încorporată de curând, aceia luară din Iaşi, şi un taraf 57 de 
lăutari, din cei mai buni cântăreţi ai tarafurilor lui Barbu Lăutaru şi Năstasă sau 
Mătasă din Botoşeni, cari au lăsat nume trainic, pe pământul acesta, despre talentul 
ce avea a cânta şi a purta arcuşul. „Lângă dânşii au stat privindu-i monarhul 
îndelungat, mierându-se cum executău ariile fără note şi cu ce melodie intona strofele 
cântecelor naţionale, ca adevărţi a artişti, dăruindu-le 1.000 de ruble". După cum 
afirmă postelnicul Manolache Drăgnici, tarafurile lui Barbu şi Angheluţă luau 

fO 

parte, în 1814, la reprezentaţiile teatrale ale elevilor lui Govdala. şi Cuculi din Iaşi . 

La Iaşi locurile de petrecere erau: Valea adâncă, Schitul Tărâţă, Galata şi 
Viile de prin prejur, Copoul şi Viaţa lungă, etc. vuia de cupeuri şi trăsuri, boeri 
ghiftuiţi de averi, negustori români bogaţi, mahalagii gospodari. Pe atunci, după 
cum spune Rudolf Şuţu, în cartea sa „Iaşii de odinioară", Barbu Lăutaru şi alţii de 
seama lui, pentru un cântec din bătrâni, cu: „Floricică, floare-albastră/„Ce-ai 
crescut în calea noastră”, sau alte romanţe, la modă, primea câte un pahar de 
galbenii şi zimţi, lire sau napoleoni, pe cari boerii îi aruncau cu dărnice cu din 
belşug în paharul lăutarilor. 

ÎNTREVEDEREA LUI BARBU LĂUTARU CU FRANZ LYSZT 
. vezi Constantin Bobulescu - Lăutarii cei mai renumiţi 

f 

Ocupaţia de cap de bandă lăutărească se vede că îi consuma mare parte din 
timp şi poate, că şi puterile îmbătrânite nu-1 mai îngăduiau, ceea ce îl hotărî să 
părăsească stărostia breslei lăutăreşti din Iaşi, cedându-o lui Ion Pricolici. 
Totuşi, deşi apăsat de greutatea anilor, faţă cu nemărginita încredere şi autoritate 
ce şi-o crease în cursul starostiei sale, la 10 ianuarie 1856, breslaşii-lăutari îl 
realeg, diu nou, în această dregătorie, cu care ocazie se închee următorul act: 
,,Subt iscăliţii, breasla lăutarilor, întrunindu-ne astăzi la canţelaria breslei 
noastre, am ales tot pe d-lui Vasile Barbu , care au fostu până acuma, pentru care 
sântem respunzători cu averile noastre mişcătoare şi nemişcătoare la orice abatere 
sau sfitarisire din banii haznalei, 1856 ianuar 10 zile". Semnaţi: Andrei Manoli, 
Sava Vasiliu, Costache Sprânceană, Vasîli Tricolici, Ştefan Timofti, Gheorghe 
Todosî, Ion Vasiliu, Năstase Anghel, Alecu Neculau, Ion Cloşcă, Neculai sin Vasile, 
Pintilie Gheorghiu. în fiinţa iscălitului s-a făcut alegere de faţă, pentru care se 
adeverează mai marele staroste. G. Hristofor. 

Barbu fusese martor ocular la atâtea schimburi de traiu şi obiceiuri, trăise 
epoci de reformă radicală, cari influenţaseră asupra vieţii româneşti. Cântecul 
său, cu care se născuse şi trăise, nu mai avea trecere, îi luaseră locul chansonurile 
importate, căci trebuia să ne pătrundem în totul de curentul lui Napoleon al III. 
Boerii moldoveni, influenţaţi de civilizaţia pariziană, vedeau în Barbu, în antereul 
şi işlicul lui, o vreme care trebuia să piară. La petrecerile lor pătrunsese, pe lângă 
musica străină, alte obiceiuri, alt port şi aproape altă limbă, pe care, Barbu, nu 
mai putea să o înţeleagă. în asemenea împrejurări, la 18 august 1858 Barbu 
Lăutaru, închee o epocă şi ultima, de adevărată viaţă şi simţire românească. 

57 V. A. Ureche în Istoria Românilor, Tom. I, numeşte partidele politice tarafuri, pag. 15. 

58 Istoria teatrului, voi. I, pag. 97 de Teodor Burada. 

Mormântul său, din cimitirul bisericei Sf. Ion Zlataust din Iaşi, nu e decât 
amintirea unui trecut, care trecut rămâne. 

IONICĂ BARBU 

Unul din fii marelui Vasile Barbu, născut la 1848, lăutar al timpurilor 
regenerării, îşi trecuse cântecul naţiei în a doua categorie a repertorului său. Cu 
patima şi predilecţia artistului înnăscut, cu vocea voinică de bariton umplea 
grădina, plină de o lume cheflie, de lângă biserica Banu din Iaşi, cu valul sonor al 
organului său, când cânta: 

Cu jupa strânsă pe şolduri tare 
Cu părul negru mătăsos... 

Alza, alza, iat-o ia 
Adevărată Manola. 

Aprecierea de cântăreţ a lui Ionică Barbu, ce i-o acordase ieşenii, a fost 
întărită şi de parisieni, cari au admirat în taraful lui „Jean Barbue" de la 
Restaurantul român din Paris, cu prilejul Expediţiei Universale din 1890, 
adevărata musică românească. Iată scrisul lui Rudolf Şuţu în cartea „Iaşii de 
odinioară” cu privire la acest lăutar: „Unul dintre lăutarii Moldovii, ai laşilor, 
cari pe vremuri făcea să răsune centrul Iaşilor de glasul său, care cânta roman¬ 
ţele cele mai frumoase, avea reputaţia că el cântă fără pereche „Steluţa” lui 
Alecsandri. E una din poeziile care i-a făcut mai multă glorie şi care până-n 
ziua de astăzi i-a rămas ca una din cele mai frumoase pietre scumpe, în coroana 
poetului de la Mirceşti. 

„Când începea lăutarul Barbu să cânte „Steluţa” avea atâta căldură 
comunicativă în glasul său şi o expresie atât de potrivită cuvintelor, încât 
emoţiona adânc. „într-o vară la Iaşi, lăutarul o cânta regulat, în fiecare seară 
ba uneori şi de două ori pe seară, în berăria care pe atunci se afla 
unde astăzi e instalată sucursala Poştei, în strada Lăpuşneanu. Vizitatorii „Halei 
de Bere” îi spuneau veşnic: 

— Ei ia să te vedem Barbule, zi-ne „Steluţa”, da, ştii cu dor că am un foc 
la inimă, că numai tu mi l-ai putea stânge! 

— Zău cucoane, zise Barbu, atunci să v-o cânt că şi mie alt cântec nu mi- 
a plăcut. Şi atunci începea să cânte, dar cu atâta foc, cu atâta uitare de sine, 
încât i se zăreau lacrămile. Era adânc emoţionat şi vizitatorii nu-şi puteau 
stăpâni plânsul. 

— Şi de ce ţi-i a plânge? îl întrebară cu toţii. Asta nu se poate spune 
cucoane, răspundea lăutarul Iaşilor. 

„Au trecut ani de-atunci. în Iaşi la ordinea zilei erau seratele literare şi 
musicale, şi, la toate nu lipsea lăutarul. La o serată de acest fel, s-a cântat la 
piano, din flaut, din vioară, s-a declamat şi s-a dansat. Deodată, i se cere 
lăutarului să cânte „Steluţa”, începu să cânte: 

Tu care eşti pierdută dar nu sfârşi versul al doilea şi-l podidi un plâns 
care l-a înecat aproape. Ghitara-i amorţise. 

- Dar spune înainte, Barbule, ce este? 

Ce să mai spun cucoane! lacrimile îl înecară şi-şi duse 
cu greu batista la ochi! 

- Lăsaţi-1 cucoane, zise unul din tovarăşii lui. Nu mai poate, 
eri şi-a îngropat o fată de 17 ani, termina şcoala anul ista. Căci 
Beldiceanu în „Lăutarul” său spunea: „ Când aveţi un mort în casă, 
nimeni din voi să nu cânte, pe când bietul lăutar, el va zice sunt fiere 
a lui zile de amar”. Puţin mai târziu, nişte lăutari cântau „Steluţa” în 
gradina lui „Tanasachi” din strada Golia. Era luna şi frumos. De 
gardul grădinei, în stradă stătea rezemat un bătrân ascultând 
„Steluţa”. El cântăreţul de odinioară fără de care nu se putea petrece 
acum era dat uitării. Nici un lăutar din ceilalţi nu mai voiau să-l ia 

5 

cu dânsul că-i bătrân şi nu mai poate. Ochii lui erau numai lacrimi şi un trecut ce nu 
se mai întoarce şi un viitor, a cărui taină nimeni n-o ştie. 

- Ce mai spui Barbule? 

- Nu mai spun nimic cucoane ! 

Aşa era în Iaşii noştrii. 

într-o după amiază călduroasă, 8 iulie 1906, o paradă jalnică modestă trecea pe 
străzile Iaşilor. Era înmormântarea lui Ionică Barbu. Cu dânsul, nu s-a dus numai un 
singur om ci o întreaga epocă a dispărut. Cu Ionică Barbu s-a stins unul din 
ultimele semne ale unei vremi mai bune, a vremurilor patriarhale în care vechii 
boeri moldoveni, răsărind ca fantome de sub largele şi lungile giubele, ascultau 
după mănoase prânzuri, cântecile de inimă albastră ale tarafului de lăutari, printre 
cari floare ei a Ionică Barbu. Timp de 50 de ani glasul său a răsunat melodios şi 
puternic la toate veseliile mari însemnate din Moldova. 

Nu era om cu vază şi mai cu dare de mâna care, când voia să facă chef, să nu 
cheme pe Barbu. Dar, vremea trecu şi cu ea trecu şi omul. Boerii dispărură 
parcă sub giubelele lor şi acestea prin fantasmagoria timpului, se topiră-n 
nimic. Stâlp rămas însă din lumi bătrâne, Ionică Barbu continua să cânte, să 
înveselească şi să înduioşeze pe nepoţi, după cum odinioară înduioşase şi 
înveselise pe bunicii acestora. Acuma a dispărut şi dânsul, rămânând doar ca o 
amintire după cum amintiri au rămas şi vremurile acelea. Tarafurile de lăutari 
moldoveni deveniră tot mai rari şi mai străine de modelul celor vechi. Ele au dispărut 
odată cu toate frumoasele obiceiurile bătrâneşti apuse. 

La Botoşani, tarafuri de lăutari se disting încă de prin secolul al XVIII-lea. Se 
ştie că, după răpirea Basarabiei cu delegaţiunea boierească ieşeană, Plaghino, 
Pantazoglu, etc., din 1812, care avu misiunea să presinte ţarului Rusiei, la Chişinău, 
omagiile domnitorului Calimah-Vodă al Moldovii, alături de taraful de lăutar, a 
lui Năstasă sau Mătasă din Botoşeni. în taraful acestuia se aflau şi lăutarii Vasile 
Zugrafu şi Vasile Ureche, cari înveseleau boerimea cu cântece cântate din Canon. 
Se vede ca erau vestiţi, că-i vedem când în Botoşani, când în Iaşi. Ba, pe la 
1827 îi vedem chiar în Râmnicu Vâlcii, în taraful lui Dumitrache Lăutaru. 

Şi aci, sub imboldul organizaţilor lăutăreşti din Huşi şi Iaşi, de sub protecţia 
mitropolitului Veniamin Costache pe la 1830, lăutarii botoşăneni se găsesc 

organizaţi în bresle. Scriptele vechi 59 citează pe starostele Ioniţă Sărăcuţu- 
cobzarul, mai marele breslei lăutarilor din Botoşani, formată din lăutarii: Ion, 
nepotul lui Patachi Talpar, Gheorghe Enache; scripcarii: Petre Chişcariu, Niţă, Ion 
şi Vasili Răţilă, Vasile Grassu, Ion Ghenănuş, şi Petrea; cobzarii: Petre sin Grossu, 
Vasile Guşu, Toader şi Gheorghe Fandolică; doboş ari: Gheorghe Ţâganu, 
muscalagiu: Ioan, dairagiu: Lupu Buiuc. 

Pe lângă aceştia, la 1836, mai erau în Botoşani lăutarii: 60 Petrache şi Ioan 
sin Niţă Suceveanu, Iordache Strahotin, Anastasă sin Toader, Gheorghe Sărăcuţu, 
Gheorghe Bortă, Gheorghe Buiuc, Năstasă Paraschiv, Ionică Paraschiv, Ion Negrei, 
Iordachi şi Năstasă sin Toader, fraţii Ştirbu. 

Starostia breslei lăutarilor era destul de rentabilă, fapt ce explică urcarea 
treptată a havaetului 61 de la 400 lei în 1836 şi la 2.050 lei în 1843, urcare 
provocată de candidaţii la starostie: Ion Sărăcuţu, Petrachi Paraschiv, Vasile Buiuc, 
Năstasă Paraschiv, Ionică Paraschiv, Ion Negrei, Iordachi sin Toader, Ion sin Niţă 
Sucevanu, apoi Nastasă sin Toader. 

La petreceri, la solemnităţi familiare de orice fel, dărnicia boerească 
întrecea, cu mult, marginile unei convenţii prealabile. Lăutarii primeau 
fâşicurile cu aurul zimţat, galbeni strălucitori, ce păreau proaspeţi eşiţi din 
fabricaţie, ceia ce explică starea materială înfloritoare a multor din aceşti 
faimoşi musicanţi. Cobzarul Ion Sărăcuţu, nume adoptat din ironie, îşi deprinsese 
viaţa în acel lux şi rar confort, pe care, în zile de azi, numai marii rentieri şi-ar 
permite. Până şi vasele lui de adus apă, cofele, erau de argint. în bogăţie trăiau 
aţâţi, ca şi lăutarul Ştirbu, ai cărui urmaşi au adoptat alte ocupaţiuni 
profesionale, schimbându-şi chiar numele din Ştirbu în Ştirbey. Cea mai vestită 
generaţie de lăutari care şi-a transmis virtuositatea musicală din tată în fiu, şi 
a pecetluit faima unei bresle botoşănene, e necontestat familia Paraschivilor. 

FAMILIA LĂUTARILOR PARASCHIV 

De origină basarabeană, refugiat de peste Prut, nu mult după 1812, 
Paraschiv Ţuţuianu, se stabileşte în Botoşani, unde îşi creaiază familia cu cei trei 
fii ai săi: Năstasă muscalagiu, Petrache şi Ion, viorişti, cari, potrivit vremii, 
adaugă numelui de botez numele tatii, de a lui Paraschiv, sin Paraschiv, sau numai 
Paraschiv. 

Cel mai mare din fraţi, Năstasă Paraschiv, 1805-1887, are şapte 
copii: Ilie, Naum, Grigorie, Ghiţă, Neculai, Costică şi Vasile, toţi 
firi musicale înnăscute, muscalagii, violonişti, ghitarişti şi buni 
cântăreţi-vocali, deşi unul din ei, Naum, s-a dedat carierii 
didactice şi altul avocat. Dacă prima epocă de, lăutărie a 
Paraschivilor şi-a dus faima în toată Moldova, apoi a doua epocă 
de la 1885, se estinde pe toate plaiurile vechiului regat şi peste 
Neculai Paraschiv graniţele lui. în această a doua epocă se distinge, virtuos, Neculai 



59 Dosare arhivei statului din Iaşi şi Monografia oraşului Botoşani. 

60 ibidem. 

61 Impositul către Eforia târgului. 

Paraschiv, născut la 1856, mort la 1918. 

Acesta e organizatorul unui taraf select cu care, obţinând angajamente 
străine, repurtează succese demne numelui de român, la Petersburg, Moscova, Kiev, 
Paris, Tunis, Monte-Carlo, Milano, Palermo, Amsterdam, în Anglia, etc. Pe lângă 
faima de desăvârşit viorist, Neculai Paraschiv se distinge şi prin o serie de 
composiţii, romanţe, valsuri, marşuri, hore, etc. ,,Strunga-vals”, „După fragi şi 
după mure ”, romanţa „ Ochii plânşi ”, a făcut faima fratelui Ilie Paraschiv. 

Din grupul lăutăresc al Paraschivilor s-a distins Ion Vrăbiescu, primul care a 
introdus flughelhomul în tarafurile botoşănene, iar fiul acestuia, Iancu Vrăbiescu, e 
unul din cei dintâi flautişti din Botoşani. 

La Lugoj, vestit lăutar e Nica Iancu-Iancovici, 1821-1903, pe care 
musicianul ardelean, Tiberiu Brediceanu, îl pomeneşte în conferinţa sa „Musica şi 
compositorii români ai Transilvaniei” ţinută la Chişinău la 14 noemvrie 1926. 

LĂUTARII BUCOVINEI 

NICOLAI PICU 

Cavalerul Leon de Goian, despre a cărui activitate musicală 
se vorbeşte în alt capitol, în memoriile sale intitulate „Viaţa mea 
musicală” 1850-1908, spune următoarele: „în vara anului 1851 sau 
1852, părinţii mei plecară, în vilegiatură la Lăpuşna, staţiune 
climaterică şi hidroterapeutică lângă Berhomete, care, de vreo 50 
de ani, era mereu locul de întâlnire a nobilimii bucovinene. Spre 
mulţumirea sufletească a vizitatorilor, cânta, ca în fiecare an, 
banda de lăutari de sub conducerea vioristului şi capelmaistrului 
Neculai Picu zis şi „Moş Neculai”. în Lăpuşna, acest taraf era compus din 12 oameni, 
între cari un naiargiu, una sau două cobze, un celist, încolo numai viori şi poate şi o 
violă. „Pe cât îmi amintesc acest taraf cânta destul de corect, în programul căruia, 
erau, mai cu seamă, cântece româneşti, hore, doine şi cântece de jele. Moş 
Neculai, om de statură mijlocie şi robustă, blond, în vechiul port moldovenesc, cu 
zobon, antereu, brâu, pe cap cu un fes turtit şi cu canaf albastru, era un artist al 
vioarei, din care cu îndemânare scotea un sunet mare, puternic şi plin de simţire, 
dar pe cât de frumos pe atât de simţit cânta el plângătoarea doină şi cântecele de jele 
cu cari nu odată storceau lacrimi din ochii auditorilor. El mai cânta şi ariile de dans 
a tuturor naţiunilor, iar bucăţile de solo le executa ca un virtuos, între altele o 
piesă de musică turcească cu un lung tremolo. 

De taraful, care cânta pe terasa restaurantului, dimineaţa şi seara, eu eram 
mereu nedespărţit şi din repertorul căruia mi-am îmbogăţit memoria mea musicală cu 
piese, cari, cântându-le şi acum, îmi amintesc cu regret de vremurile copilăriei şi ale 
tinereţii mele. O plăcută amintire despre Moş Neculai o păstrez într-o horă pe care 
am învăţat-o de la el, este hora în g moli (sol minor), aflătoare în colecţia lui Carol 
Miculi, cu titlul „12(48)airs nationaux roumains” nr. III dedicată D-nei Catherine 
de Rolla. Picu nu era ţigan de origină, ci cetăţean român de religiune greco- 
ortodoxă din Suceava, în societatea sa se bucura de o distinsă atenţiune, fie pentru 

arta ce o profesa, fie pentru cinstea şi încrederea pe care i-o acordase semenii săi. El 
moare prin anul 1867. Profesorul Leea Moraru în lucrarea sa „Ce-a fost odată" 
precizează că Neculai Picu s-a născut în anul 1789 şi moare la 2 octomvrie 1864, 
trăeşte deci 75 de ani. 

La Şiret, între anii 1850-1870, era vestitul taraf al lui Kir Ionică Doboş, 
format din trei viori, o clarinetă sau un flaut, şi un bas.” 

GRIGORIE VINDEREU 

Tot cavalerul de Goian, în memoriile sale, spune că: doi sau trei ani mai 
târziu, de la prima visită a Lăpuşnei, adică prin anii 1855 sau 1856, în taraful lui 
Moş Nicolai Picu, se găsea ca prim viorist Grigorie Vindereu, un român, pe care 
după moartea lui Picu, prin anul 1868, îl găsesc ca şef al unei bande de lăutari creată 
de el şi, cu care, în materie musicală deseori m-am întâlnit, între anii 1863-1874 şi 
către sfârşitul anului 1880. A fost cel din urmă interpret adevărat al musicei 
naţionale, pe care o reda în chip eminent 63 . Bărbat frumos, inteligent cu manieri 
fine, nicicând insinuând şi recunoscător chiar pentru cel mai mic dar. Poseda o 
technică frumoasă, deşi nu de tot desvoltată, dar neurastenia de care avea să sufere, 
mai ales în anii de mai târziu, îl priva, totuşi, îndeosebi, la piesele trăgănate, de 
liniştea necesară, lucru care nu putea fi simţit fără jenă. Cunoştea însă întregul 
repertor al predecesorului său, lăutarul Moş Neculai Picu. 

Goian, continuând zice: „Devenind prieten al lui Grigorie 
Vindereu, aveam dese conveniri musicale. Cu prilejul sărbătorilor de 
Paşte, Crăciun, Grigori mă vizita regulat cu taraful său, atunci 
îmi luam şi eu vioara şi cântam cu Grigorie şi cu tovarăşii lui 
împreună, dragile mele piese. Grigorie cânta şi „Carnaval de 
Veneţia" a lui Paganini, cu variaţiuni proprii ale sale, căci nu 
cunoştea notele. Bătrânii suceveni care-şi mai amintesc de 
Grigorie Vindereu şi de banda lui, spun că era un personagiu 
foarte stimat în mahalaua Cutului Sucevei”. 

La Solea, Bucovina, e colaborator lăutarul Gheorghe Gorovei, credincios al 
academicianului Simion FI. Marian, la culegerea cântecelor. 

LĂUTARI BASABABENI 
LĂUTARUL LEMIŞ 

Lăutarul Lemiş din Bălţi, Basarabia. între anii 1860-1870, nici o petrecere, 
nici o nuntă, în Basarabia, nu se făcea fără lăutarii tradiţionali, cari erau singura 
distracţie a vechii boerimi moldoveneşti din Basarabia. Lăutarul Lemiş, de la 
Bălţi, era purtat de la un capăt la altul al Basarabiei, pe la nunţile şi petrecerile 
boereşti. Vioara şi vocea lui fermeca lumea, o făcea să plângă şi să râdă. Se spune că 
acest Lemiş a fost ovrei, amorezat de cântecele şi doinele româneşti, de „Steluţa” lui 

62 „Universul” din 28 Aprilie 1927. 

63 „Pe la noi ce-a fost odată” de L. Moraru. 

Vasile Alecsandri, cărora le dădea o interpretare care stârnea admiraţia tuturor şi 
trezea în sufletul românilor basarabeni doruri nu tocmai plăcute guvernului rus. 
Acest lăutar, se vede că în profesiunea sa avea şi o oarecare cultură musicală, 
autodidactică, căci în stagiunea de operete şi vodeviluri a artistului ieşan Nicolae 
Luchian, care a avut loc la Chişinău, de la 20 noemvrie 1868 până la 15 martie 1869, 
Lemiş este şeful Orchestrei. La 1870, guvernul rus, prin reprezentantul său, 
guvernatorul Basarabiei, din cauza sentimentelor româneşti prea pronunţate, 
hotărăşte să ia măsuri în contra lăutarului Lemiş ca fiind periculos ordinei publice 
şi, în consecinţa, îl expulzează din Basarabia. 

Sfârşind această uşoară schiţare istorică a vechilor lăutari români, ca o 
sintetizare a celor expuse, revista „Tinerimea română” prin scrisul d-lui C. S. 
Nicolaescu-Plopşor, publică un studiu istoric din viaţa ţiganilor români, din care, 
din punctul de vedere musical, extragem următoarele: lăutarii, prin excepţiune şi 
pentru consideraţiunea talentului lor musical, se bucurau, în genere, de oare-şi-cari 
scutiri, plăteau o dare anuală către stăpâni şi trăiau câştigându-şi pâinea, tocmiţi să 
cânte la cârciume, la nunţi, la hore şi la diverse veselii. Totuşi, când veneau boerii la 
moşie, lăutarii erau datori să fie nelipsiţi de la curte; căci, dacă boerii erau cheflii, 
trebuiau să veselească casa eu cântecele lor; cocoana dacă era tânără, trebuia s-o 
deştepte dimineaţa un cântec de inimă albastră, executat numai pe o strună, după 
placul boerului; la unele case erau câte două tarafuri de lăutari, unul cânta în 
permanenţă la masă, iar altul când se căra bucatele dela cuhne, le acompania până la 
masa boerească, anunţându-le cu cântece combinate după felul bucatelor, mai mult 
sau mai puţin acre, sau dulci, pipărate sau sărate. „Fericite timpuri! V-aţi trecut şi 
v-aţi uitat ca cântecele bătrâneşti ale lui Barbu Lăutarul". Aşa ne spune Sion în 
„Suveniri contimporane” în cele câteva pagini înduioşătoare despre „Emanciparea 
ţiganilor". Descriind apoi viaţa liberă a ţiganilor după desrobire zice: „Dacă e 
sâmbătă seara, apoi se schimbă lucrurile. Veniţi de la munca încep să cânte, din diplă şi 
din cobză şi joacă până după miezul nopţii, joacă singuri sau câte doi, fac hore ca şi 
românii, jucând curat româneşte, "dar au şi jocurile lor... ” 

Despre musica ţigănească s-a spus că e singura artă care până în prezent a fost 
în cinste, la ţigani; popor sensual, fanatic îndrăgostit de natură. Musica ţigănească e 
înbelşugată, prea încărcată, câteodată vulgară, în armonie cu gustul rasei pentru 
zomăială, ciudăţenii şi exageraţiuni. Cu toate acestea e adesea originală şi trădează 
la flecare moment origina ei asiatică. Se pare că n-au vrut să încredinţeze vorbelor 
istoria lor. N-avem decât să ne gândim la Rapsodies hongroises ale lui Lyszt 64 , care 
nu sunt decât nişte teme ţigăneşti aranjate de el. E înnăscut în ei gustul şi talentul 
superior pentru musică. Din ţigani au ajuns musicanţi cu un talent care a uimit 
lumea. Vioara e instrumentul lor de predilecţie şi după cum cântă destul de bine din 
gură, tot aşa foarte lesne cântă din mai toate instrumentele. S-ar putea spune că, 
numai ţiganii, care n-au instrument, nu ştiu să cânte, că, de-ar fi avut, ar fi învăţat 
la iuţeală. Cu timpul însă adevărata musică ţigănească a început a dispare, căci, ei, 
ca lăutari, trebuind să cânte melodiile ţării în care erau, nu puteau să nu introducă 
elemente străine în musica lor, care astfel a început a se altera şi tinde a dispărea. 


64 


„Liszt şi musica ţiganilor” în Revista România musicală şi Revista Armonia a profesorilor de musică. 

După cum nu pot cânta o melodie românească fără a vârî înfloriturile şi 
zomăelile ţigăneşti, tot aşa în ale lor au pătruns elemente de ale noastre. în păstrarea 
poeziei noastre populare, Ţiganii lăutari au un mare merit. Ei au învăţat, pe de rost, 
baladele, cântece de lume, horele, chiuiturile, şi le-a transmis din tată în fiu iar 
acum folcloriştii pot aduna oricât de la ei. Numai ici colea, când cântă aceste 
versuri, intercalează, cu rost sau fără rost, câte un of sau auleo şi nu cred că trebue să 
le băgăm vină, căci ei, săracii, toată vremea au oftat şi oftau, câte odată, chiar din 
ordin pe la fereastra duducilor, doar, doar li s-o înmuia inimioarele şi-or privi cătră 
acela care a pus, ţiganu să ofteze în locul lui. Cântecele lor sunt cu totul originale, 
nu au împrumutat nimic de la noi, căci ale noastre nu se potriveau sufletului lor; ei 
au avut altă viaţă pe care şi-au cântat-o şi şi-o cântă altfel 65 . 

între vătraşi, găsim cei mai buni musicanţi, fără să cunoască notele, e de ajuns 
a auzi odată o melodie, o sonată de Mozart sau o simfonie de Beethoven, ca s-o 
cânte pe de rost cu mai mult talent decât cel dela care a auzit-o. Mi s-a întâmplat 
zice Mihail Kogălniceanu 66 , să văd un ţigan intrând cu vioara subsioara la Teatrul 
francez din Iaşi, urmând cu urechea uvertura şi alte bucăţi din Dame-Blanche, şi 
după isprăvitul operii el ieşia şi cânta toată musica ce o auzise, cu mai multă artă 
decât primul virtuos din orchestră. Ei compun fel de fel de cântece. Aşa, cine n-a 
auzit de Angheluţă din Suceava, de Barbu sau de Cihari, care trăeşte la Pesta. Ţiganii 
cântă şi din gură mai ales cântece populare. Ei au o voce frumoasă, că adeseori, 
boerii meseni se scoală de la masă şi lipesc câte un galben de fruntea lăutarului. în 
nopţile de vară huesc mahalalele Iaşilor de musica ţiganilor. 

„Deoparte, boerii se plimbă cu prietenii lor întovărăşiţi de o musica 
europenească, căci dispreţuesc tot ce este indigen; iar micii negustori şi ţărani, după 
ce s-au vândut carul cu fân sau cu lemne, petrec în crâşme, unde după ce beau 
până la 10 seara, apoi ies pe uliţi însoţiţi de doi lăutari, cari le cântă la ureche, 
cântecele ce le plac; iar ţăranul vesel, cu pieptul deschis, cu mâinele la spate, mai 
sprijinindu-se pe cumătru-său uită de necazuri în aceste momente. Aceste petreceri 
de noapte au ceva poetic în ele. „Pentru joc, taraful de lăutari, e mai bun decât 
musica europenească şi ţin mai bună măsură şi îţi place mai mult decât musica 
cealaltă şi chiar militarilor ruşi din ultimul răsboiu cu turcii, le plăceau mai mult 
lăutarii decât musica militară”. 


pag. 577-628, Bucureşti, Editura Cartea Românească, 1928. 


65 Revista socială. „Tinerimea romană” nr. 1. 2. 3 şi 4, anul III, 1922. 

66 Esquisse par Mihail Kogălniceanu, tradusă din franţuzeşte de Gheorghe Ghibănescu, Iaşi, 1900. 

CAPITOLUL II 

LĂUTARII ŞI CREAŢIA MUZICAL - FOLCLORICĂ ROMÂNEASCĂ 
1. LĂUTARII ŞI COMPOZIŢIUNILE LOR 

Nicolae Filimon 

Scriind acest articol asupra lăutarilor din România, nu ne propunem a face o 
dizertaţiune istorică, căci atunci am atinge, tară voia noastră, cestiunea muzicei 
naţionale, şi nu a sosit încă timpul spre a ne ocupa de o materie atât de importantă şi 
dificilă de tratat. Scopul dar al acestei scrieri este de a da lectorilor noştri o idee mai 
lămurită asupra muzicei compusă de lăutari şi asupra instrumentelor cu care esecută 
ei acea muzică; iară dupe aceea, ne vom da opiniunea şi asupra îmbunătăţirii ce se 
zice că a să se facă bandelor lăutăreşti. Muzica, la noi, luată chiar din timpii cei mai 
depărtaţi, s-a cultivat numai de cântăreţii bisericeşti şi de lăutari; cei dintâi s-au 
ocupat cu muzica bisericească bizantină şi s-au mărginit în cântările neapărat 
trebuincioase la săvârşirea cultului divin, fără a le modifica cât de puţin, atât în 
formă, cât şi în simţ, iar cei de-al doilea s-au ocupat numai cu muzica profană. Aceşti 
din urmă însă, fiind obligaţi de meseria lor a fi, tot într-un timp, şi compozitori şi 
esecutori, nefiindu-le deajuns ideile ce le inspira fluierul păstorului şi privirea naturei, 
s-au văzut siliţi a căuta o sorginte de inspiraţiuni mai fecundă spre a da mai multă 
varietate baladelor, horelor şi altor cântece necesarie pentru delectarea societăţii. 
Acea sorginte fu muzica bisericească, care, din vechime şi până la introducerea 
civilizaţiunei modeme, a fost unicul nostm mijloc pentm propagarea muzicei, şi este 
ştiut că tot ce se propagă prin religiune se întinde foarte lesne şi prinde rădăcine 
adânci în toate clasile societăţii. 

5 

Dacă cineva voieşte un esemplu reale despre ceea ce ziserăm, să călătorească 
în orice parte a ţării, iară mai cu seamă la munţi, unde invaziunile străinilor n-au 
străbătut, şi să asculte muzica ce se cântă prin biserice şi pe cea cântată de lăutarii din 
acele sate şi se va convinge că muzica din bisericele de prin vârful munţilor are o 
mare asemănare cu baladele şi cântecele de dor lăutăreşti din acele regiuni. 
Comparând în urmă acea muzică cu cea bisericească şi lăutărească din toată ţara, se 
va convinge definitiv că elementul orientale domină în toate aceste muzice. Ar fi fost 
o mare fericire pentm noi daca lăutarii şi cântăreţii s-ar fi mărginit în imitarea 
cântărilor bisericeşti primitive, fiindcă ele se compuneau dintr-o specie de canto 
fermo (chant plein) introdusă în biserica cea mare înaintea schismei lui Fotie [1]. 
Atunci muzica noastră poate ar fi păstrat acea simplitate şi fmmuseţe ce o găsim în 
muzicele europene; dară prin strânsele relaţiuni ce ţara noastră legă cu turcii, 
introducându-se la noi obiceiurile otomane şi muzica lor, lăutarii găsiră în acea 
muzică o nouă sorginte de inspirare şi imitaţiune. 

Astfeliu sta muzica noastră pe când se stabili în ţară domnia fanarioţilor. Aceşti 
străini, fiind tot de o religie cu noi şi mari amatori de muzică, aduseră în ţară o 
mulţime de cântăreţi de sarai şi bisericeşti şi, în mai puţin de un secol, nu numai că 
strică cu totul muzica bisericească şi lăutărească, dar schimbă chiar caracteml 
tonurilor, alterându-1 atât de mult, încât astăzi ar trebui să inventăm un nou sistem de 
armonie ca să putem acompania un mare număr din cântecele noastre, căci cu cel 

europenesc nu este cu putinţă a ne servi. Dacă culturii muzicei noastre ar fi cunoscut 
sistema de notaţiune muzicală, negreşit că s-ar fi conservat din diferiţi timpi pe care, 
comparându-le cu cele din timpii noştri, am fi putut cunoaşte cu multă înlesnire 
elementele muzicei naţionale şi pe cele străine introduse prin imitaţiune; ajunşi apoi 
la acest rezultat, am fi făcut cu muzica ceea ce facem cu limba şi am fi reeşit a ne 
forma o muzică a noastră naţională. Dară aceste mijloace ne lipsesc cu totul şi, când 
va veni timpul a se scrie istoria muzicei române, vom fi siliţi a cerceta bibliotecele 
Vaticanului şi pe ale catedralelor din Spania, vom copia cântecele veche ale ţăranilor 
din toate locurile locuite de români şi pe ale vecinilor ce ne încongiură, apoi, 
comparându-le cu cântecele populare ce vom aduna din satele dimpregiurul Romei şi 
din Spania, abia vom putea să aflăm adevărata origină a muzicei noastre şi numai 
atunci vom putea să-i dăm o cultură raţionabile. 

Până aci arătarăm pe lăutari compunându-şi cântecele lor pe teme din muzica 
bisericească şi turcească, culese de pe la cântăreţii domnilor greci şi din escursiunile 
ce ei făceau neîncetat pin oraşele cele mari ale Oriintelui; dară de la introducerea 
muzicei europene în armata noastră, şi mai cu seamă de la stabilirea teatrului de operă 
în Bucureşti, orizontele lor de imitaţiune se mări: compoziţiunile lăutăreşti începură a 
lua un caracter european, amestecat cu cel turcesc; prima şi secunda parte a horelor 
începură a se compune din imitaţiunea veriunui vals sau mazurcă, iar finalele era luat 
din muzica orientală. 

Acest gust de compoziţiune amfibie începu la anul 1830 şi dură pînă la 1858, 
iar de aci înainte începu a se auzi din timp în timp hore şi cântece de petrecere a căror 
esenţă muzicală este cu totul europeană. Această revoluţiune muzicală a fost 
provocată de întinderea ce a luat cultura muzicei europene în societatea noastră. 
Sceptrul compoziţiunii muzicale nu mai este astăzi absolut în mâna lăutarilor. Mai 
mulţi juni şi june din diferite clase ale societăţii găsesc o nobilă distracţiune în 
compunerea horelor şi altor cantilene naţionale, pe cari le dau lăutarilor de le esecută. 
Din nenorocire însă, aceste compoziţiuni, afară de nume, nu au într-însele nimic 
naţionale, şi dacă muzicanţii noştri cei mari nu se vor sili a crea şi a stabili tipul unei 
muzice naţionale, cel puţin prin forma ritmului şi a cadinţelor, vom ajunge în scurt 
timp de la o estremitate la alta, adică de la muzica orientale la cea europeană, fără a 
putea stabili una naţionale. Spre a proba transformările prin care a trecut muzica 
noastră de la domnia lui Grigorie-vodă Ghica (1822) şi până în ziua de astăzi, punem 
în vedere lectorilor noştri cântecele acestea: I 

II 


Frunză verde de orez, 

Vezi cu ochii şi nu-mi crezi. 


III 


Cînd toca la Radu-vodă, 
Şedeam cu puica de vorbă. 


IV 


Nu mă pedepsi, stăpână, Aoleo, ce bătăioasă, 

Şi-mi spune de mă iubeşti. Nici cu asta nu ţiu casă! 

Melodiele acestor cântece sunt scrise în timpul lui Caragea, Alexandru Suţu şi 
Grigorie-vodă Ghica. Cele cu nr. I, II şi III sunt compuse de lăutarii din Bucureşti, 
iară cel din urmă de lăutarii din ţară; esaminându-le însă cu băgare de seamă, vom 
vedea că în toate domină elementul muzicei orientale şi că, dacă în locul versurilor 

acestora, am pune altele religioase, s-ar putea cânta în biserică fără să scandalizeze 
urechea celui mai bătrân şi mai bigot creştin. Melodiele scrise pe versurile acestea: 

O, fericire, dulce simţire etc. şi Rămâi sănătoasă mi-a zis şi s-a dus, 

Horele numite: canapeaua, hora Creţianului şi altele sunt producţiuni mixte, în 
care elementul european este pus în luptă cu cel orientale, iar melodiele de la baladele 
şi canţionetele acestea: I II 

în faptul zilei, de dimineaţă, Anima-mi e întristată, 

Căruţa poştei pe drum mergea. în lacrămi înecatăf2] 

III 

Maria cea bălaie, frumoasa din Bezdat, 

Iubea pe Nicolae şi vrea să-l ia bărbat [3] 

Deşi sunt scrise mai tot în acelaşi timp cu cele precedinţi, sunt însă curat 
europeneşti, fără a găsi într-însele cea mai mică nuanţă ce le-ar putea da un caracteriu 
particular român. De vom cerceta acum şi melodiele scrise chiar în aceşti ani din 
urmă pe versurile: Dulce ţară şi frumoasă, O, Moldovo, draga mea [4] şi Zdrobită 
geme anima-n mine etc. Ne vom încredinţa cu desăvârşire că muzica ce se compune 
acum de lăutari şi diletanţi, esceptând câteva compoziţiuni ale d. Alecsandru 
Flechtenmacher, este toată europeană, inspirată sau imitată, şi nicicum română. Pînă 
aici arătarăm diferitele fazi prin care a trecut muzica la noi. Să zicem acum ceva şi 
despre instrumentele cu cari lăutarii esecută cântecele compuse de dânşii sau de alţii. 

Aceste instrumente sunt: vioara, cobza şi naiul sau muscalul (Fistula Panis), 
iar acum de curând s-a adoptat violoncelul şi canonul. Vioara lăutărească este armată 
tot cu patru coarde, ca şi cea europeană. Coarda de sol o numesc Rast; pe cea de re, 
Neva; pe cea de la, Seba sau Saba, iar pe cea de mi o numesc iarăşi Neva. Lăutarii 
acordează vioara întocmai ca europenii, adică la o distanţa de o chintă mare de la o 
coardă la alta, cu osebire numai că, în caz de a esecuta cântece naţionale, lasă coarda 
de mi cu un ton mai jos. Cobza are zece coarde, dintre cari unele sunt de sârmă (tel) 
iar altele de maţe de miel. Patru din aceste coarde sunt principale şi se numesc Rast, 
Saba, Neva şi iarăşi Rast, iar celelalte sunt secundare şi puse numai ca să dea o 
rezonanţă mai viguroasă tonului celor principali. Pe acest instrument, ce nu este decât 
o ghitară degenerată, se poate esecuta melodiele cele mai complicate, dară lăutarii o 
întrebuinţează pentru acompaniatul melodiei. Naiul sau muscalagiul are trei octave şi 
jumătate, adică o estensiune de tonuri aproape cât a vioarei. Lăutarii, profitând de 
estensiunea şi sonoritatea tonurilor acestui instrument, îl pune a suna melodiele 
împreună cu violina. în timpii trecuţi, artiştii ce sunau cu instrumentul acesta erau 
siliţi, la orice schimbare de ton principal al veriunui cântec, să-l acordeze de al doilea, 
băgând în unele din ţevile lui boabe de năut sau de fasole. Violoncelul este tot cel 
european, atât în formă, cât şi în acordătură; deosebirea este numai că lăutarii îl 
întrebuinţează ca bas fundamentale, fără a cunoaşte armonia, de unde rezultă că 
frumoasele lui sunete, în loc să dilecteze urechea ascultătorilor, o loveşte foarte aspru 
prin nişte sunete nearmonice şi câteodată chiar false. Canonul este un instrument 
ebreesc antic, introdus în ţara noastră de un ebreu. Forma lui este pătrată, are o 
mulţime de coarde şi servă, împreună cu cobza, la acompaniarea melodiei. Iată 
instrumentele cu care lăutarii esecută muzica compusă de dânşii şi de alţii. Să vedem 
acum ce reforme se pot introduce în aceste bande. 

Se vorbeşte foarte mult de formarea unei şcoale pentru lăutari şi despre 
transformarea bandelor lăutăreşti în orchestre regulate prin introducerea unor 
instrumente şi scoaterea altora. Noi am aplaudat această dispoziţiune şi suntem cu 
totul pentru dânsa, fiindcă tinde la divulgarea muzicei europene în masele 
populaţiunii noastre. Nu ştim ce baze de plecare vor fi luat reformatorii lăutarilor în 
lucrarea proiectului lor, şi de aceea nu putem a ne pronunţa definitiv asupra reformei. 
Părerea noastră este ca, pe lângă instrumentele actuali, să se adauge un primo- 
clarinet, o trombă solo, un trombon tenore şi un violon contrabas, iară naiul şi cobza 
să nu se scoaţă din bandele lăutăreşti, mai întâi pentru că aceste instrumente sunt 
tradiţionale şi caracteristice în ţara noastră, şi al doilea pentru că ele pot servi cu 
succes în esecuţiune, naiul ţinând locul flautei, iară cobza pe al ghitarei. 

Cât despre formarea orchestrelor, facem observaţiunea aceasta: lăutarii numără 
numai în Bucureşti aproape patruzeci bande sau tacâmuri, dupe cum le zic ei. Aceste 
bande se compun, unele, din şapte până la opt indivizi, altele, de câte patru, şi unele, 
din câte trei indivizi. Arangiate în modul acesta, ei îşi procură esistinţa dupe gradul 
cunoştinţelor muzicale, uneori delectând urechea bogaţilor şi alteori pe ale săracilor, 
pe timp ce, dacă se vor introduce instrumentele de mai sus, negreşit că fiecare tacâm 
de lăutari va fi compus de la zece pînă la douăsprezece persoane, de unde rezultă că 
ei îşi vor scoate hrana foarte anevoie, din cauză că nu pot cânta pe la nunţi, mese şi 
alte petreceri decât pe preţuri foarte mari. Şi nu credem că vor găsi cu înlesnire 
persoane care să le plătească după cuviinţă meritul şi osteneala lor, mai cu seamă în 
poporul de jos, care este demult deprins a dansa şi a asculta cântece desmierdătoare 
de la câte un tacâm de lăutari compus mai totdauna dintr-o vioară, o cobză şi un nai, 
pe care îl plătesc cu ce pot, pe timp ce o bandă completă de lăutari nu ar avea cu ce să 
o plătească, pentru că ea ar cere de la patru pînă la cinci galbeni. Credem dar că ar fi 
mult mai bine a lăsa pe lăutari să-şi formeze bandele lor, dupe cum îi va conduce 
interesele, şi suntem siguri că ei îşi vor întocmi şcoala de muzică, de vor simţi 
necesitate, sau vor trimite pe copiii lor a studia această artă în conservatoriul ce în 
curând este a se înfiinţa, unde vor putea dobândi, fără mari sacrificie pecuniarie, o 
instrucţiune muzicală complectă, care i-ar pune în stare a compune în viitoriu muzică 
mai bună şi acompaniată după regulile armoniei europene. 

[1] Românii n-au habar de muzică (n. ecl). 

[2] Emani!... Emani, cuprinde-mă (n. ecl). 

[3] Ea dispreţuieşte totul la Emani / Nici un cuvânt nu ajunge la aceştia (n. ecl). 

[4] Nefericitule, şi tu credeai (n. ecl). 


Buciumul nr. 314 -1864, Bucureşti 
Scrieri alese - volumul II (ediţie îngrijită, note şi prefaţă de Domnica 
Stoicescu), Bucureşti, Editura Tineretului, 1958 

2. PRIVELIŞTI ŞI DATINI POPULARE ÎN MOLDOVA 

(FRAGMENTE) 

Teodor T. Burada 

PĂPUŞELE 

Introducerea jocului păpuşelor pe la casele locuitorilor intrate în obiceiul 
poporului la noi datează desigur din timpurile cele mai vechi. Precum „jocul 
irozilor" reprezintă părţi religioase ca: „plecarea din orient a celor trei magi, venirea 
lor în ludeea, întâlnirea cu Irod împărat, tăierea pruncilor în Vifleim, găsirea lui 
Isus, născut în ieslele boilor" şi altele, aşa şi „păpuşele", teatrul nostru primitiv, 
încep şi ele reprezentaţiile lor profane, în ziua Crăciunului, arătând deosebite 
scene variate de tradiţii vechi, mici scandaluri locale şi luări în râs ale 
moravurilor sociale petrecute în viaţa publică a poporului. Aşa în jocul lor, 
păpuşarii reprezintă scene ce amintesc nenorocitele timpuri ale ocupaţiunilor 
ruseşti şi turceşti, punând în scenă „bătaia dintre un turc şi un moscal", 
„îngroparea turcului, căruia i se adresează diferite luări în râs", dansarea 
cuconiţelor cu cazacii ruşi etc., în fine, persoane ca: evrei, ţigani, comisari sunt 
satirizaţi şi ei pe rând prin păpuşi, care le imită vorba şi costumele. Influenţele 
politice asupra ţării noastre încă se arată în mijlocul păpuşelor, aşa vedem pe 
Napoleon Bonaparte pus în scenă, dovadă despre întipărirea adâncă pe care marele 
cuceritor făcuse 


Păpuşele sunt făcute de peteci cu care se învăleşte un beţişor lung şi 
reprezintă diferite chipuri. Ele sunt puse în mişcare printr-o sfoară trasă de 
păpuşar şi vorbesc prin gura acestuia. Păpuşele sunt purtate pe stradă într-un 
coşciug, ele îşi dau reprezentaţiile lor într-un mic teatru, făcut din scânduri, 
numit Lada păpuşelor, care e împodobită cu hîrtie colorată şi poleită şi tapisată cu 
piele de iepure, în lada păpuşelor de obicei ard două lumânări şi e purtată de doi 
păpuşari, după cum se vede în figura aici alăturată. 

Din spusele bătrânilor, în timpurile mai de mult, a trăit un păpuşar în Iaşi 



1 Vezi şi: Ioan păpuşarul de Vasile Alecsandri: Convorbiri literare. An. I, 1808, pag. 294. Prelecţiuni populare de 
I. Vîrgolici în: Convorbiri literare, an. VIII, nr. 9, pag. 132 şi al meu A Im an ac h muzical, 1876, pag. 57. 

Vasile Drăgan, care avea de tovarăş pe Ilie Păpuşarul, cunoscuţi ca cei mai de 
seamă. Pe lângă păpuşari, mai merge şi un lăutar cu scripca, care cântă din când în 
când o arie cunoscută, numită cântecul de la păpuşi 2 3 . Păpuşarii, mergând pe 
stradă, strigă: 

Păpuşi! Păpuşi! 

sau: 

Păpuşi, păpuşi de la Huş, Cu capul cât un căuş! 

sau : 

Păpuşele franţuzeşti 
Tot să stai să le priveşti! 

Păpuşele chemate să joace şi ele reprezentaţia lor, intrând în casă, 
păpuşarul întreabă pe cei de faţă, cum vor ei să joace păpuşele, pe uliţă ori pe 
hudiţă, sau: de-a-dreptul, ori pe înconjuratele, cu perde sau fără perde, cu alte 
cuvinte, vreau expresiuni cuvincioase ori obscene. Rămâne deci acuma numai la 
gustul celor ce plătesc a se pronunţa, ori pentru una, ori pentru alta. Nimenea 
până acum în Moldova n-a dat la lumină jocul păpuşelor. Noi pentru prima dată îl 
publicăm aici, aşa după cum l-am auzit în Iaşi, sunt acum 31 de ani, din gura 

o 

păpuşarului Ioan Hangan . 

Păpuşile sunt 17 la număr şi anume: 


l.Un cioban. 

2.0 oaie. 

3. Un ţigan cu dairaua şi cu un urs 

4. Vasilache ţiganul. 

5. Fata Ilenuta. 

5 

6. Fata Ciubăroaiei. 

7. Gahita, femeia lui Vasilache 
ţiganul. 

8. Un cioclu. 


9. Un turc. 

10. Un cazac 

1 l.Un dascăl de la biserică. 

12. Jupânul Leiba Badragan. 

13. Un drac. 

14. Un calic. 

15. Un şoarec. 

16.0 mâţă. 

5 

17.Napoleon Bonaparte 


înainte de a se începe reprezentaţia, păpuşarul spune scripcarului: 

Lăutăraş, ia prinde a zice. 

Lăutarul începe a cânta, iar păpuşarul scoate din coşciug pe rând păpuşile, 
după rostul ce au fiecare: 

Mai întâi vine: Ciobanul cu o oaie şi cânta: 


Bună vreme la boieri, La boieri şi la cucoane, Sluguliţa dumitale. Dragi-mi 
sunt oiţele, Dar mai dragi fetiţele, Dragi îmi sunt oile lai, Şi copilele bălai. Măi 
ciobane de la oi, Tu n-ai grijă nici nevoi. Tu te culci pe pat de flori, De cu 
seară până-n zori. Am să iau oaia-n cârlig, S-o duc în deal la dric, Ori pe cel 
deal la Cârlig Unde-s vacile din târg. Bâr oiţă, bâr, bâr, bâr. 


2 Acea arie am publicat-o în al meu Almanach musical, pe anul 1876, pag. 58. 

3 în Valahia jocul păpuşelor, aşa după cum se obişnuieşte a se juca acolo, s-a publicat în Poesiipopulare românei de G. 
Dem. Teodorescu, Bucureşti, 1885, pag. 50. 

Vine apoi: Ţiganul cu ursul şi spune câteva versuri: 

Diha Vlaicule, diha, Hop o dată pe lopată, 

Dunărea s-o trecem toată, Să privim sârboaicele, împletindu-şi gâţele. 
Pe dealul cu florile, Paşte sârbul oile, Şi sârboaica caprele. 

(în tot timpul cât zice aceste versuri, ioacă ursul). 



Pe urmă vine Vasilache ţiganul, dă afară ţiganul cu ursul şi prinde a 

zice: 

Afară, afară măi ţigane, nu ştii tu că: 

Eu sunt Vasilache ţiganul, 

Care a sărit gardul, 

Şi-a mâncat curcanul. 

Se uită apoi în toate părţile şi strigă: 

Ilenută, Ilenută! 

Ia poftim din cămăruţă. 

Ilenuţa vine şi zice: 

Iată-mă-s bădiţă. 

Urmează apoi un dialog glumeţ şi cam deşănţat între Ilenuţa şi 
Vasilache ţiganul şi după aceea se prind la joc; în timpul acesta lăutarul cântă, iar 
Vasilache ţiganul zice: 

De mi-ar mai da dracu una, 

Să joc cu ea într-una. 

Apoi vine fata Ciubăroaiei pe care o ia de asemenea la joc Vasilache 
ţiganul, zicând: 

între două, 

Nu mă plouă, 

Nici mă plouă, nici mă ninge, 

Dar cu una totdeauna. 

Apoi se duc cu toţii. 

Cântecul lui Vasilache este pe melodia 



Intră apoi cu fuga Gahiţa, femeia lui Vasilache ţiganul, cu un copil 
înfăşat în braţe, se uită în toate părţile, întrebând unde-i este răul ei de bărbat,- 
apoi se duce şi iar vine cu bărbatul ei şi cu cele două femei, pe care i-au găsit la 
cafenea, bând şi desfătându-se şi se iau la bătaie. Gahiţa trage de cap pe 
bărbatul ei şi pe cele două femei şi cheamă în ajutor pe Cioclul lui Drăghici, 
strigând : 

Săi cioclu lui Drăghici, 

Şi-ţi ia lopata bici, 

Şi vin degrab-aici. 

Că se face moarte de om; 

Afară de aici să-i dăm! 

Cioclul lui Drăghici vine cu lopata-n mână şi le zice: 

Ia staţi măi, dar ce vă este ? 

Şi începe apoi a-i bate cu lopata. 

Gahiţa 

y 

La Urzică 4 să mi-i duci, 

Că ţi-oi da doi irmilici; 

Şi-apoi la dicasterie, 

La popa Elefterie. 

Cioclul 

Afară, afară muierilor, 

La dicasterie, la dicasterie, 

La popa Elefterie. 

Pe urmă se duc cu toţii. Vine apoi Turcul şi cântă: 

Iese turcul din cetate, 

Să-i dea babei sănătate, 

Sănătatea babelor, 

Dragostea nevestelor! 

Neder, neder, bacalâm 5 , 

Evet, evet hos ghioldum 6 


4 Comisar pe timpul lui Mihai Sturza Vodă, ce era spaima celor trimişi la comisie spre a fi pedepsiţi, din pricina 
asprime! lui. 

5 Unde, unde să mă uit. 

La oala cu meşniţa, 
Ia mai vină la bădiţa. 

f 

Ghel Moscov, ghel. 
Iată şi melodia acestui cântec: 




Vine Cazacul şi zice : 

A, iaca şi Hasan, 

Cel cu pielea-n suman! 

Turcul începe a striga : 

Aman, Aman, bre! 

Cazacul taie cu sabia capul turcului 6 7 şi începe a cânta şi a juca, 
zicând: 

Idi, idi Marişca, 

Nima, Nima, parişca, 

Cine joacă căzăceşte, 

Vara pânza nu ghileşte 

Ci-o ghileşte la Crăciun 

Cân-suflă mereu în pumn. 

Raz, dva, tri, cetire, 

La hazaica na cvartire, 

Nu-i găină, nu-i cocoş, 

Taie puica, fă cu borş 
Cazacul cântă următoarea melodie: 




Prinde apoi a pipăi cu lopata pe turc şi-l ascultă cu urechea la inimă şi 

zice: 


6 Bine, bine aţi venit. 

7 Se vede din aceasta credinţa poporului în superioritatea rusului. 

I se bate inima ca într-un rac mort. 

A răposat Hasan! 

Ca şi cel din an. 

Strigă apoi pe dascălul de la biserică ca să îngroape pe turc. Dascălul 
vine. Cazacul îi zice : 

A! Iaca şi dascălul Tar ar a, 

Cu coliva în basma. 

Dascălul prohodeşte pe turc, cu un prohod ţigănesc, care începe cu 
versurile următoare: 8 

Pe cea baltă lată, 

Este-un putregai de piatră, 

Şeade-un iepure greceşte, 

Legat la cap turceşte, 

Cu ţiganii sfătueşte etc. 

E vorba să facă o biserică pentru ţigani şi după multă sfătuire s-a hotărât 
s-o facă de caş dulce: 

Când a bate vântul 
Să curgă untul. 

Când a bate gerul 
Să curgă zerul. 

Dar icoanele de ce să le facă? 

Să le facă de slănină grasă, 

Să se închine dancii de-acasă. 

Iar uşa s-a hotărât: 

S-o iacă de rogoz 

Când o pune mâna, să cadă jos. 

Iar lăcata de ce s-o facă? 

S-o facă dintr-un purcel fript 
în loc de cheie, un cuţit înfipt, 

Când a veni popa, 

Să descuie lăcata. 

Să şteargă bucata etc. 

Pe când ceteşte prohodul, vine Cioclu şi dă cu lopata în dascăl şi-i zice: 
Prohodit, Ne prohodit, 

Dă-1 în groapă, 

Şi-l îngroapă. 

După aceea cioclul îngroapă pe turc şi-apoi joacă şi cântă: 

Toată grija mi-am luat 
Şi pe turc l-am îngropat. 

Pe podul tăbăcăresc, 

Fetele se sfătuiesc, 

Miorlăiesc ca mâţele, 

Prin toate cotrutele etc. 


Vezi: Evanghelia ţigănească , imerată în Oraţiuni ţinute la nunţile ţărăneşti, Bucureşti, 1875, pag. 28. 

Vine apoi jupânul Leiba Badragan din Târgul-Cucului şi se închină 
jidoveşte şi cântă. După aceea, cioclul se uită la el şi-i zice: 

Iaca jupânul Leiba Badragan, 

Din fundul căruţei taman. 

Apoi cântă: Iasă dracul dintr-o bortă, Iasă dracul de prin nalbă 
Cu-n papuc şi cu-o ciubotă, Cu jidanul prins de barbă, 

Iasă dracul din curechi Iasă dracul din tăciuni 

Cu jidanul de urechi. Cu jidanul de perciuni, 

Iasă dracul de sub ghiaţă Iasă dracul de sub horn. 

Cu jidanul de mustaţă, Cu jidanul prins de corn. 





Vine apoi dracul şi ia pe jidan în coarne şi-l duce la baltă. Cioclul , văzând 
aceasta, zice : La baltă diavoli, la baltă. 

Intră după aceea un Calic şi cântă: 


Hai la noi calicilor 
Breasla mămăligilor, 

O săraca băbătie 
Eu ştiu ce-ţi trebuie ţie, 
Un colac şi-o lumânare, 


Şi unul cu căciula mare! 
Hai în baltă să sărim, 

Să ne prăpădim, 

Unde-a fi balta mai lată 
Să ne-ncapă zestrea toată. 



Iese apoi un şoarec, iar Păpuşarul îi cântă: 

Unde-i mâţa să mă vadă, La hambarul cu găină, 
Să-i dau coada să mi-o roadă Acolo-i a mea hodină. 

După şoarece vine tiptil mâţa şi-l prinde şi fuge cu dânsul. 

Intră apoi împăratul Napoleon Bonaparte, cu care se încheie reprezentaţia 
păpuşilor şi zice: 


Napoleon Bonaparte, 

Stând în pământ de departe 
Ochii sus a ridicat, 

Spre Franţia a cătat 
Spre marea apusului 
în preajma Parisului 

în tot timpul cât păpuşarul zice aceste versuri, lăutarul cântă Marşul lui 
Napoleon. 


O Franţie, ţară bună, 

Ţară bună şi blajină 
Ai încăput pe a rusului mână 
Nu mă duceţi aşa departe 
Căci eu vă sunt Bună-parte 9 

Jocul păpuşelor 10 începe din ziua de Crăciun şi se ţine întruna, până la 
începutul postului mare şi numai în timpul nopţii. 

PAPARUDELE 

La romani este un obicei vechi ca în marţea sau în joia celei de a treia 
săptămâni după Paşti sau în lunile iunie şi iulie, mai cu seamă în timp de secetă 
mare, să joace Paparudele prin sate. Fete de ţigani împletesc cununi de boji şi le pun 
pe cap apoi împodobindu-se cu panglici roşii şi cu salbe de firfirici aşa 
împestriţate, mai mult goale, merg în sat de joacă dinaintea caselor. Fata cea 
mai în vârstă începe a cânta şi a se ruga lui Dumnezeu ca să plouă; în timpul 
acesta celelalte fete încep a juca, făcând fel de fel de sărituri, bătând din palme, 
plesnind din degete şi strigând din când în când: ha / ha / ha / Pe când joacă 
fetele, gospodina din casă ia o găleată sau o doniţă cu apă şi o zvârle asupra lor şi 

9 în al meu Almanach Musical pe anul 1876, se află scrise pe note muzicale mai multe arii ce se cântă la păpuşi; aşa, la 
pagina 58, se vede aria ce cântă lăutarul când merge cu păpuşile pe stradă, urmează apoi, la pag. 60, Cântecul calicului, 
Cântecul lui Vasilache Ţiganul; la pag. 61 Cântecul şoarecului, apoi la pag. 99 din al meu Almanach Muzical pe anul 
1877; Cântecul cazacului. Mai posed în manuscripte cântecul ciobanului, cântecul ţiganului cu ursul, cântecul turcului, 
cântecul jidanului, cântecul lui Napoleon Bonaparte. Toate aceste cântece adunate de la păpuşari, cu 31 de ani în urmă, 
cu cea dintâi ocazie le voi da la lumină. 

10 Acest joc al păpuşelor îl găsim mai la toate popoarele din antichitate. Franz Sulzer în scrierea sa: 
Geschichte des Transalpinischen Daciens. Wien, 1782, t. II, pag. 403, ne vorbeşte că şi la noi se jucau la 
palat păpuşile, care erau făcute din carton şi aveau nişte sfori pentru ca să se pună în mişcare diferitele- lor 
încheieturi. Acest joc nu era altceva decât o specie de joc de marionete şi se săvârşea astfel: se făcea 
întuneric în sală,^ într-un colţ se întindea o pânză subţire în dosul căreia se punea o masă cu câteva 
luminări aprinse. în acest colţ de loc se aşază un singur ciauş care prinde a plimba şi mişca păpuşile pe 
masă conform cu cuvintele pe care le spune în limba română şi greacă, dar mai cu seamă în limba 
turcească, aşa ca cei din întuneric văd umbrele acestor figuri de carton jucând pe pânză şi aud cuvintele ce 
spunea ciauşul ca şi cum ar fi fost rostite de păpuşi. 

le udă din cap până în picioare. După aceea paparudele urează gospodinei ani 
mulţi şi fericiţi şi apoi li se dă câte un gologan, faină sau haine vechi. Este 
credinţa în popor că la casa la care n-au mers să joace paparudele n-au să meargă 
bine treburile în vara ce urmează. 

Cuvintele ce zic paparudele cînd joacă sunt următoarele: 


Paparudă, rudă, 

Vino de te udă, 

Ca să cadă ploile 
Cu găleţile, 
Paparudele, 

Să dea porumburile 
Cu gardurile. 
Paparudele, 

Şi să crească spicele 
Cu vrăbiile, 


Paparudele, 

Să sporească grânele 
Să umple pătulele,- 
Paparudele; 

Să deschizi cerurile 
Să pornească ploile. 
Şi să fereşti holdele, 
De toate malurile, 

Să goneşti tăciunele 
Din toate ogoarele 
Paparudele 11 . 


Despre vechimea paparudelor şi cuvintele ce spun ele când joacă, ne 
vorbeşte şi Dimitrie Cantemir, Domnul Moldovei; această datină el o numeşte 
papalugă şi iată cum o descrie: „Vara când este secetă cu primejdie pentru 
semănături, atunci îmbracă ţăranii câte o copilă mai tînără de 10 ani, cu cămaşă de 
frunză de copaci şi de buruiene şi cu toate celelalte copile şi copii de vârsta ei 
umblă jucând şi cântând şi cum sosesc la fiecare casă, obişnuiesc babele să le 
toarne pe cap apă rece, iar cuvintele pe care le cântă sunt mai într-acelaşi chip: 
Papalugă sui-te la ceriu şi deschide porţile sale şi ne trimete ploaie de sus, ca 
să crească grâul şi păpuşoiul, mălaiul şi altele" 12 . 

Acest obicei există şi în Dobrogea şi până în ziua de astăzi. Asemenea 
se mai păstrează şi în Transilvania, unde se numeşte Papalugă ca şi în Moldova 14 . 

Românii din Macedonia numesc paparuda papalugă şi dodola. 


OPERE, volumul III, Păpuşele, pag. 186-197; Paparudele, pag. 218-219 
(ediţie critică de Viorel Cosma), Bucureşti,Editura Muzicală, 1978. 


11 G. Dem. Teodorescu. Loc. cit. pag. 128, şi Şezătoarea , Fălticeni, 1891, voi. I pag. 155. 

12 Loc. cit. pag. 288, nota 3. 

13 Vezi pag. 288, nota 4. O călătorie în Dobrogea de Teodor. T. Burada, Iaşi, pag. 24. 

14 W. Schmidt, op. cit, pag. 17. 

3. LĂUTARII DIN CLEJANI 
(fragmente) 

Gheorghe Ciobanu 

ORIGINEA REPERTORIULUI 
GREUTĂŢI ÎN DETERMINAREA ORIGINII ŞI VECHIMII 
DIFERITELOR PIESE. COMPONENŢA REPERTORIULUI 

Cunoaşterea aprofundată a repertoriului lăutăresc ş i în general a creaţiei 
populare, întâmpină greutăţi serioase din cauza genurilor diferite, originii şi 
vechimii pieselor ce-1 alcătuiesc, dar mai ales a rarităţii menţiunilor şi 
documentelor muzicale anterioare secolului al XlX-les. în ultimul timp a căpătat 
tot mai multă consistenţă ideea că mai toate genurile creaţiei noastre populare 
îşi înfig rădăcinile în perioada anterioară formării poporului român, fiind 
moştenite de la popoarele din care ne tragem. Dar această moştenire a fost 
transformată şi îmbogăţită. Ca să ne dăm seama însă de îmbogăţirile continui ale 
creaţiei populare, ar trebui să dispunem şi de menţiuni, dar mai ales de documente 
muzicale datate din diferite perioade istorice. Tocmai aceste lucruri ne lipsesc 
mai mult. Datorită hărniciei lui Constantin Bobulescu şi George Breazul 
cunoaştem mai tot ce s-a spus şi s-a notat din vechiul folclor muzical românesc, 
datele şi documentele noi descoperite în ultimele două decenii fiind în număr 
destul de mic. Situaţia începe să se îmbunătăţească de abia în secolul al XlX-lea, 
când numărul menţiunilor şi al notaţiilor creşte. 

Cu toate aceste greutăţi, vom prezenta repertoriul lăutarilor pe care i-am 
cercetat, insistând, atât cât va fi cu putinţă, asupra originii şi vechimii 
cântecelor şi jocurilor ce-1 alcătuiesc. Fiind profesionişti, repertoriul acestor 
lăutari, ca, de altfel, şi al celor din alte locuri, cuprinde cântece şi melodii de 
joc cerute de toate categoriile sociale la care sunt chemaţi să cânte. Piesele pe 
care le interpretează sunt, în marea lor majoritate, vocale sau vocal- 
instrumentale. Melodiile de joc sunt însă absolut toate instrumentale, în Câmpia 
Dunării neobişnuindu-se să se cânte şi cu vocea în timpul dansului, ca în Oltenia, 
în afară de jocuri instrumentale mai sunt câteva melodii ce aparţin repertoriului de 
nuntă şi Povestea ciobanului care şi-a pierdut oile, preluată din repertoriul păstoresc. 
Piesele vocale şi vocal-instrumentale au text românesc, cu excepţia a 11 cântece care 
au, în parte sau în total, text ţigănesc. Câteva versuri ţigăneşti se mai găsesc incluse în 
balada Ţiganu-şi caută nevasta fugită. Ca origine, piesele cu text românesc sunt fie 
ţărăneşti, fie orăşeneşti (culte, semiculte în stil popular) sau creaţii ale suburbiei 
bucureştene. Dintre creaţiile ţărăneşti, multe provin din alte regiuni, ajunse la lăutarii 
din Clejani datorită circulaţiei lor, contactului cu Bucureştiul, pe calea patefonului, 
radioului, etc. Aceeaşi diversitate se constată şi la jocuri: pe lângă cele de origine 
ţărănească, întâlnim numeroase creaţii orăşeneşti sau chiar lăutăreşti; altele venite 
prin şcoală ori împrumutate de la alte popoare. 

Ca text, unele piese (baladele) aparţin genului epic, altele celui liric. în 
prezentarea materialului nostru nu ne putem ghida numai după aceste genuri 
consacrate de teoria literaturii, întrucât piesele sunt literar-muzicale, iar din punct de 
vedere muzical se deosebesc după anumite trăsături stilistice, care ţin de vechimea 

categoriilor de cântece, nu de genurile literare. Pentru acest considerent se vorbeşte în 
folcloristica noastră de genurile: baladă, doină, cântec propriu-zis, etc. Un anumit 
ceremonial însă, cum ar fî nunta, de pildă, poate întruni piese de diferite genuri. Aşa 
fiind, vom prezenta repertoriul lăutarilor din Clejani pe categorii de creaţii, care 
uneori vor acoperi unele genuri din cele amintite, alteori însă îşi vor datora gruparea 
laolaltă necesităţilor unui anumit ceremonial, apartenenţei unei anumite populaţii 
(cântecele ţigăneşti) sau apartenenţei la acelaşi stil (cântecele de mahala). 

Pe scurt, vom întâlni următoarele categorii de cântece: 1. Cântece ceremoniale 
de nuntă; 2. Cântece ceremoniale de înmormântare; 3. Doine; 4. Balade; 5. Cântece 
propriu-zise: a) cu text românesc, b) cu text ţigănesc, c) de mahala; 6. Jocuri. La 
cântecele cu text românesc se pot alătura şi romanţele, deşi au origine cultă. Vom 
urmări, în continuare, fiecare categorie în parte, căutând să desluşim vechimea unora 
din piese, originea lor şi modul cum au ajuns în repertoriul lăutarilor din Clejani. 

REPERTORIUL. 

DISCUTAREA VECHIMII ŞI PROVENIENŢEI PIESELOR 

1. Cântecele ceremoniale de nuntă 

Nunta a fost şi este unul din evenimentele cele mai importante din viaţa 
omului, reprezentând pentru cei tineri momentul de trecere către un nou fel de viaţă, 
iar pentru colectivitate, prilej de veselie şi de voie bună. Peste tot, evenimentul se 
desfăşoară după un anumit ritual, din care muzica este nelipsită. înainte vreme, nunta 
ţinea aproape o săptămână. Cronicile spun, despre unele nunţi domneşti, că ţineau 
chiar până la 3 săptămâni. în timpul de faţă, în Câmpia Dunării nunta începe sâmbătă 
seara şi ţine, cel mai adesea, până luni seara. Durata fiind destul de mare şi totul 
desfaşurându-se în sunetele muzicii lăutăreşti, se înţelege că se vor cânta foarte multe 
cântece şi jocuri. La o nuntă, unde au cântat lăutari din Clejani, urmărită în mai 1949, 
s-au cântat numai la mire 273 de melodii; iar la alta, care a avut loc în octombrie 
1960 s-au cântat în total, inclusiv repetările, 503 melodii (241 la mireasă şi 262 la 
mire), în afară de marşuri. Trebuie spus însă că nu tot ce se cântă cu acest prilej 
aparţine ceremonialului propriu-zis al nunţii, ci doar un număr restrâns de melodii, 
legate de anumite momente. 

în regiunea de care ne ocupăm, momentele importante ale nunţii sunt: 
Bărbieritul ginerelui; Gătitul miresei; Adusul apei; Gătitul bradului; Nuneasca (joc 
ritual în care se prind mirii, naşii, nuntaşii, parte din tineret); „Legatul" miresei 
(„dezgoveala", cum se spune prin alte părţi). Momente mai puţin importante sunt: 
Jucatul lumânărilor la masa mare; „Garaganele"; Zorile; Rachiul roşu. Dintre 
acestea, gătitul miresei, gătitul bradului şi legatul miresei se cântă pe aceeaşi 
melodie, în timp ce toate celelalte, cu excepţia adusului apei, la care se poate cânta 
orice melodie, au melodii proprii. De unele din aceste momente se leagă şi câte un 
joc, dar melodiile nu sunt proprii, ci se iau din repertoriul obişnuit de 
jocuri. 

Toate caracteristicile muzicale pledează convingător pentru originea orientală a 
melodiei de la bărbieritul ginerelui, dar şi pentru influenţa puternică a muzicii 
orientale la noi. Ca urmare, suntem de acord cu Constantin Brăiloiu că melodia la 
care ne referim este de origine turcească, însă nu socotim că am primit-o prin 
intermediul vecinilor noştri sârbi, întrucât: a) influenţa muzicală turcească este destul 
de veche şi de puternică la români, după cum vom arăta când vom vorbi despre 
cântecul de mahala; b) nunta a fost şi a rămas ceremonialul cel mai deschis la tot 
felul de influenţe; c) aria de circulaţie a acestei melodii este mult mai întinsă decât se 
cunoştea în 1928, unele variante fiind găsite mult prea departe de graniţa sârbească, 
în concluzie, considerăm şi noi melodia de la bărbieritul ginerelui ca fiind de origine 
orientală, preluată însă direct de la muzica militară turcească sau de la muzicanţii 
populari turci, nicidecum prin intermediul sârbilor. Melodia comună pentru 
momentele: gătitul miresei , gătitul bradului şi legatul miresei se bucură, ca şi cea de 
la bărbieritul ginerelui, de o circulaţie largă, fiind întâlnită în Oltenia, Dobrogea şi 
Muntenia. Modul cromatic cu secunda mărită între treptele I-II, cu treapta a IV-a 
mobilă şi cu septima mică ce-i stă la bază, forma arhitectonică liberă şi prezenţa unor 
formule melodice care ne amintesc de muzica psaltică şi de unele cântece din colecţia 
lui Anton Pann ne îndeamnă, pe de o parte, să atribuim vechime mare melodiei, iar pe 
de altă parte, să ne gîndim la influenţa orientală imprimată, probabil, de către lăutari, 
în nici un caz nu poate fi vorba de un împrumut, ca în cazul melodiei precedente. 

Hora mare sau Nuneasca este o melodie rituală consacrată, cunoscută 
îndeosebi în Muntenia şi Dobrogea. Duminică seara, la masa mare, pe lângă obiceiul 
mascării, cunoscut în toată zona de circulaţie a acestor lăutari, există şi acela al 
jucării lumânărilor. Cu acest prilej se cântă o anumită melodie, devenită 
ceremonială, „ritualizată", cum ar spune Constantin Brăiloiu, însoţită de textul: De 
memiţo, de memiţo, Demecata, lemecata. Cântecul se bazează pe combinarea câtorva 
motive melodico-ritmice, are formă fixă şi este construit pe modul cromatic cu 
secundă mărită între treptele III-IV, cu sextă mare. Sfârşeşte, după concepţia tonală, 
pe treapta a Il-a. Este greu de fixat originea acestei melodii; pare a fi de împrumut sau 
poate o creaţie lăutărească făcută sub influenţa muzicii orientale. Lăutarii nu au putut 
spune ce înseamnă cele două versuri reproduse mai sus. Tot la masa mare se cântă 
Cana Canele sau Garaganele, cum îi spun lăutarii clejăneni. Este cunoscutul cântec 
de stea La nunta ce s-a-ntâmplat, versificare a unei pericope evanghelice, deci de 
origine religioasă. Aceeaşi origine o are şi melodia publicată pentru prima dată de 
Anton Pann. 

Luni dimineaţa există obiceiul deşteptării mirilor printr-un cântec care începe 
cu versul: Zorile de dimineaţă. Conţinutul acestuia aminteşte de vechile cântece 
medievale, denumite albas la francezi, Tagelieder sau Wachterlieder la germani şi 
Albo-radas la spanioli, în care, după cum spune Frederic Engels, se zugrăvea ..în 
culori aprinse cavalerul culcat alături de iubita lui, soţia altuia, în timp ce afară stă 
straja care îi anunţa ivirea zorilor (alba), ca să poată fugi înainte de a se lumina...". 
Ideea este aceeaşi şi în cântecul de nuntă: îndrăgostiţii stau îmbrăţişaţi, zorile se 
apropie, străjerul, de data aceasta lăutarul, îi anunţă că a sosit timpul despărţirii. 
Această frapantă asemănare ne face să presupunem că este vorba de un împrumut 
occidental venit prin oraş. De altfel, nu ar fi singura influenţă occidentală pătrunsă în 
ceremonialul de nuntă; aceeaşi provenienţă o are floarea albă, artificială, cumpărată 
de la oraş, care se prinde pe pieptul mirilor, nunilor şi nuntaşilor, atât la sate, cât şi la 
oraşe. Este greu de spus când va fi fost transplantat la noi acest obicei, dar, după 
unele afirmaţii, ar fi existat încă pe timpul lui Matei Basarab, deci în prima jumătate a 
secolului al XVII-lea, cel puţin la nunţile domneşti şi, poate, ale înalţilor demnitari. 
„Fetele nuntaşe, se spune, erau frumos împodobite cu ornamente strălucitoare de 
argint si de aur. Pe lângă rose artificii de Veneţia şi Germania, puneau tulipanu, 
jasmini etc." Dacă florile artificiale au pătruns la curţile domnitorilor, apoi la orăşeni 
şi, în sfârşit, la ţară, putem admite că şi Zorile, cântecul de deşteptare al mirilor, a 
putut ajunge pe aceeaşi cale. Melodia nu trădează totuşi influenţă străină, ceea ce ne 
face să credem că împrumutul se reduce la tematica poetică. Ca răspândire, cântecul 
poate fi întâlnit în partea apuseană a Olteniei şi prin întreaga Muntenie. 

Pentru alte obiceiuri, cum este rachiul roşu , părăsit astăzi, lăutarii pot indica 
anumite melodii, care însă nu se bucură de o circulaţie largă. Marşul reprezintă 
melodia cea mai prezentă în desfăşurarea ceremonialului nunţii, deoarece nu pleacă şi 
nu soseşte alai fără să fie petrecut sau întâmpinat de muzicanţi. Ceva mai mult, 
fiecare invitat la nunta este întâmpinat la venire, apoi petrecut „la spartul nunţii" cu 
marşul. Pentru aceste împrejurări, lăutarii din Clejani folosesc două melodii de marş 
diferite, a căror origine este cultă, fiind împrumutate de la armată. Privit în ansamblu, 
repertoriul ritual de nuntă al lăutarilor din Clejani este destul de variat, cuprinzând 
melodii de origine foarte diferită: creaţii populare, culte, împrumutate pe timpuri de 
la muzicile militare turceşti sau de la muzicanţi ambulanţi veniţi din Turcia. Chiar 
unele dintre cântecele autentic populare poartă amprenta influenţei orientale, ceea ce 
dovedeşte vechimea lor, această influenţă având loc în perioada de maximă circulaţie 
la noi a melodiilor orientale. Unele melodii se bucură, după cum am subliniat, de o 
răspândire destul de mare, dar, accentuăm, nu pot fi întâlnite în absolut toate 
comunele din aria geografică pe care o străbat lăutarii din Clejani, pe alocuri fiind 
folosite alte melodii, uneori de influentă tot turcească, iar alteori romanţe vechi de 
prin secolul trecut. 

Din toate cele arătate până aici, rezultă că repertoriul ceremonial de nuntă de 
care ne ocupăm este foarte puţin unitar, cuprinzând melodii de origini şi vechimi 
diferite. Aceasta înseamnă că, cel puţin pentru Câmpia Dunării, nu poate fi vorba de 
un „gen" unitar al cântecelor de nuntă, ci doar de „cântece ceremoniale" de nuntă. 
Mai rezultă, de asemenea, că repertoriul de nuntă, ca şi întregul ceremonial, de altfel, 

a fost şi este supus unei continui evoluţii, ceea ce înseamnă că, mai curând sau mai 
târziu, vor fi înlocuite şi unele din actualele cântece. 

2. Cântecele ceremoniale de înmormântare 

Un alt eveniment important la care întâlnim lăutari este înmormântarea. 
Participarea lor la acest ceremonial este, bineînţeles, mult mai neînsemnată decât la 
nuntă, reducându-se la un marş, cel mai adesea un cântec trist, pe care-1 cântă pe 
drum spre cimitir, şi, uneori, la alte câteva cântece şi jocuri luate din repertoriul 
obişnuit, executate după acoperirea coşciugului cu pământ. Obiceiul de a cânta 
muzicanţi profesionişti la înmormântare este vechi, aflându-1 şi la romani, încă 
înaintea erei noastre, se obişnuia ca la „înmormântarea celor avuţi şi mai aleşi" să 
existe, pe lângă bocitoare (praeficae), trâmbiţaşi (tubicines) şi flautişti (tibicines), 
care însoţeau convoiul si cântau cântece triste. 

5 

Datele mai vechi privitoare la poporul român se referă fie la înmormântarea 
domnitorilor, fie la a boierilor. Prin anul 1682 exista obiceiul ca, atunci când murea 
cineva, timp de trei zile cât era ţinut mortul în casă, să se hrănească săracii şi drumeţii 
şi să se sune mereu din instrumente muzicale. în Codex Bandinus se spune că atunci 
„când moare un om de condiţiune mai bună (dum moritur melioris conditionis homo), 
pentru a se mări fastul înmormântării, se tocmesc bocitoare şi muzicanţi cu cântăreţi 
(musici cum cantoribus). Menţiuni similare întâlnim la Dimitrie Cantemir, la Miron 
Costin, iar spre sfârşitul secolului al XVIII-lea, la Franz Joseph Sulzer. De prin anul 
1699 există o adiată (testament) a unui boier bucovinean care doreşte ca la 
înmormântarea sa să nu fie bocit „cu lăutari sau cu femei". Din menţiunile de mai sus, 
numai la Miron Costin şi la adiata boierului bucovinean este vorba clar de lăutari, dar 
şi în celelalte cazuri trebuie să admitem prezenţa lăutarilor, de îndată ce pe tot timpul 
evului mediu lăutarii erau robi domneşti, mănăstireşti sau boiereşti. De la domnitori 
şi boieri, obiceiul de a avea muzică la înmormântare a trecut la târgoveţi. Acest lucm 
este atestat de raportul unui protopop din Bârlad, datînd din anul 1852, prin care cere 
episcopului de Huşi să aprobe ca la înmormântări „să fie şi lăutari cu muzică", 
întmcât, după cum susţineau credincioşii, „această orânduire s-ar fi obişnuit atât în 
capitalie precum şi în alte oraşe: Galaţi, Focşani, Tecuci...". O dată preluat de 
târgoveţi, obiceiul a putut pătmnde şi la ţară, aşa cum îl întâlnim astăzi mai peste tot, 
mai ales în fostele Ţări Române. 

Dacă dispunem de date privitoare la prezenţa lăutarilor la înmormântări, cu 
începere cel puţin din secolul al XVII-lea, nu ştim nimic despre ceea ce se cânta. 
Lumea ţărănească îşi are bocetele şi cântările sale rituale specifice, dar acestea nu au 
pătmns în repertoriul lăutarilor. De-abia în câteva manuscrise în notaţie psaltică, din 
secolul trecut, întâlnim o cântare despre care se arată că a fost cântată de lăutari la 
înmormântarea unui boier. Textul începe astfel: în lume născut, Nimeni n-a stătut, A 
fi fericit, Cu desăvârşit, Toţi patimi cercăm, Necazuri răbdăm, Nu ne mulţumim, Ci 
altele voim... Originea cultă, sau semicultă, a acestor versuri este indiscutabilă. 
Melodia este, de asemenea, de origine cultă, în nici un caz lăutărească, puternic 
influenţată de muzica orientală, aşa cum erau multe creaţii ale timpului. La care 
înmormântări sunt chemaţi lăutarii din Clejani şi ce cântă ei în asemenea împrejurări? 
După mărturiile lor, sunt chemaţi la înmormântarea tinerilor necăsătoriţi sau şi a celor 
căsătoriţi dacă nu au fost cununaţi religios. Pentru ţigani nu există însă nici o 

restricţie, aşa încât sunt chemaţi atât la tineri, cât şi la bătrâni. Cântecul executat în 
asemenea împrejurări este Bucură-te, mănăstire. După câte se pare, atât textul, cât şi 
melodia sunt populare, dar aceasta din urmă a fost integrată în stilul lăutăresc local. 
Forma rămâne strofică. Aşa cum se prezintă, acest cântec nu are nici o legătură cu 
bocetele ţăranilor din partea locului, aşa încât rămâne, pentru zona respectivă, cântec 
specific lăutăresc. 

3. Doina 

Prin doină nu trebuie să înţelegem orice piesă în tonalitate minoră şi cântată 
rubato, ci categoria de melodii bazate pe o continuă improvizaţie, pomindu-se de la 
anumite elemente melodice mai mult sau mai puţin fixe. Ceea ce uneşte doinele între 
ele nu este conţinutul, ci stilul muzical improvizatoric. Doinele întâlnite la lăutarii din 
Clejani se împart, după conţinutul lor literar, în: 1. haiduceşti; 2. de înstrăinare 
(restrişte); 3. cuculeţul (cântece despre cuc); 4. cântece de dragoste. 

Doinele haiduceşti sunt creaţii în care se vorbeşte de exploatarea de altădată, în 
care este prezent dorul de răzbunare sau în care este cântată viaţa liberă dusă în 
mijlocul codrului. Perioada de înflorire a acestor creaţii este plasată, de obicei, în 
secolele XVII-XIX, când exploatarea feudală a crescut continuu. Exploatarea este 
însă mai veche, aşa încât şi apariţia acestor cântece trebuie să fie mai veche. Despre 
„acte de haiducie", de pildă, se vorbeşte încă din a doua jumătate a secolului al XV- 
lea. Noi credem însă că perioada de maximă înflorire a doinei haiduceşti a avut loc în 
a doua jumătate a secolului al XVIII-lea, când încordarea dintre exploataţi şi 
exploatatori atinsese apogeul. Pe la 1775, după cum se spune, „zece mii de locuitori 
lăsară plugul, se răspândiră prin ţară şi se răzbunară prin hoţii de hoţiile 
proprietarului". Se mai cunosc şi alte cazuri de refugiere în masă a populaţiei Ţării 
Româneşti, cum a fost în al IV-lea deceniu al secolului trecut, dar nu se mai vorbeşte 

niciodată de retragerea în codru a unui număr atât de mare de oameni. Credem deci 
că tocmai atari vremuri au generat cântecul haiducesc. 

Unele din doinele create pe atunci au ajuns, ca variante, bineînţeles, până în 
zilele noastre. Acest lucru ne este dovedit de existenţa în variantele actuale, a unor 
expresii care ne duc înapoi la acele vremuri. în cântecul De când n-am mai fost 
haiduc , de pildă, întâlnim expresia „la retezatul părului". Aceasta ne aminteşte de 
moda turcească, introdusă pe la începutul secolului al XVIII-lea, de a înlocui pletele 
lungi, pe care le purtau mai înainte boierii români, prin raderea capului şi lăsarea doar 
a unui moţ în frunte. Această modă a dispărut cu totul către anul 1830, datorită 
influenţei culturii şi modei apusene, dar la ţară a dăinuit, pe alocuri, până către anul 
1900. Aceeaşi expresie o întâlnim şi în cântecul Aşteptai să vie timpul. Tot în 
cântecul De când n-am mai fost haiduc, întâlnim expresia „la marginea fesului". Şi 
aceasta ne aminteşte de timpul modei turceşti. Fesul s-a mai purtat desigur şi în prima 
jumătate a secolului al XlX-lea, dar nu atât de boieri, care fuseseră prinşi, din ce în ce 
mai mult, în vârtejul modei apusene, cât de către orăşenii de naţionalitate turcă, 
greacă, albaneză etc. 

în cântecul De când maica m-a făcut se vorbeşte de „mari divănari". 
Menţionarea marilor divănari, adică a boierilor care alcătuiau sfatul sau divanul 
domnesc, ne transportă cel puţin în secolul al XVIII-lea. în prima jumătate a acestui 
secol, ca şi mai înainte, divanul era nu numai instanţa cea mai înaltă care judeca 
apeliarile, ci şi instanţa primă care judeca procesele penale, deci pe hoţi şi pe 
criminali, în rândul cărora intrau, după opinia dregătorilor şi haiducii. Dacă plasăm 
cântecul nostru în secolul al XVIII-lea o facem pentru că, prin reforma justiţiei făcută 
de Alexandru Ipsilanti în anul 1780, au luat fiinţă la Bucureşti 4 „departamente", 
dintre care primele 3 erau alcătuite din boierii de clasele a Il-a şi a IlI-a, iar al IV-lea 
era compus din marii boieri. Procesele penale erau judecate de al III-lea departament, 
numit „departament criminalistic". Considerăm că nu se poate ca haiducii să nu fi 
ştiut cum se numea instanţa care avea să-i judece în cazul că ar fi fost prinşi. Cu alte 
cuvinte, folosirea denumirii de „mari divănari" ne transportă în timpul când divanul 
judeca procesele penale, nu „departamentul criminalistic". Am insistat asupra 
vechimii acestor cântece, căutând argumente în însăşi expresiile folosite, pentru a ne 
da seama de vechimea unora dintre cântecele repertoriului lăutăresc actual. Plasarea 
în timp este desigur destul de aproximativă, dar verosimilă. Nu încape îndoială că s- 
au mai creat şi mai apoi asemenea cântece, întrucât motivele de revoltă n-au dispărut, 
în cântecul Când era la şaizeş-trei, este vorba, de pildă, de timpul domniei lui Barbu 
Ştirbei (1849-1856), deci de o perioadă precis determinată istoriceşte. 

în afară de forma liberă, proprie şi celorlalte subcategorii enunţate (care se 
caracterizează prin: gruparea diferită si inegală ca număr a rândurilor melodice în 
cuprinsul „pseudo-strofei" sau „strofei elastice", posibilitatea de lărgire a „strofelor" 
prin repetarea de mai multe ori a unora dintre rândurile melodice componente, lipsa 
simetriei în revenirea rândurilor în cadrul „strofelor", cu excepţia rândurilor melodice 
de încheiere, reţinem, ca trăsături muzicale de bază, următoarele: a) caracterul 
recitativ; b) ritmul parlando; c) preferinţa pentru modul de tip minor cu sextă mare şi 
cu treapta a IV-a mobilă. 

Cântecele de înstrăinare, a căror tematică poate fi urmărită pe documente 
începând din secolul al XVIII-lea, îşi au originea în sentimentul singurătăţii, care 
poate pune stăpânire pe om în diferite situaţii, înainte vreme, cauzele acestei stări 
sufleteşti puteau fi mai multe: depărtarea de părinţi şi de fraţi, duşmănia celor din jur, 
singurătatea şi suferinţele orfanului, răutatea mamei vitrege, tratamentul inuman al 
stăpânului sau al celor mai puternici, necazurile dragostei, etc. De obicei, nu există un 
text fix, interpretul introducând în cântecul său, când timpul îi permite, toate versurile 
în care este vorba de singurătate, înstrăinare etc. pe care le cunoaşte. Din punct de 
vedere muzical, cele 3 piese culese la Clejani prezintă, în afară de forma liberă şi de 
caracterul recitativ, unele melisme mai ample plasate, de obicei, pe ultima silabă a 
versului şi pe interjecţii, precum şi frecvente inflexiuni în moduri cromatice. Ritmul 
aparţine tipului parlando, iar ambitusul este de o octavă, cu atacarea încă de la 
început în registrul înalt. 

Cuculeţul, cum spun lăutarii din Clejani cântecului în care se vorbeşte de cuc, 
este creaţia în care, o dată cu cucul, este cântată natura reînviată şi dragostea. în 
întreaga regiune se cunoaşte o singură melodie de acest fel pe care se cântă orice text 
referitor la cuc. Spre deosebire de doinele de până acum, melodia capătă aici o mai 
mare importanţă, lirismul este mai pregnant. Ritmul nu mai este liber, ci metric, dar 
forma rămâne improvizatorică. Nu putem preciza vechimea acestui cântec, dar faptul 
că părţi din melodia sa au pătruns şi în alte genuri, în baladă şi în cântecul de 
militărie, de pildă, ne determină să-l considerăm destul de vechi. 

Cântecele de dragoste alcătuiesc, prin conţinutul lor pronunţat erotic, o 
categorie aparte a liricii noastre populare. în ele se cântă iubirea sub cele mai variate 
aspecte ale ei. Menţionăm că aceste cântece sunt cele mai gustate de către ascultători, 
mai ales la nunţi. Unul dintre interpreţii noştri din Clejani, Gheorghe Moţoi, spunea: 
„Fără astea nici nu intrăm în nuntă"; „până n-aude o «dragoste», omului nici nu-i vine 
să bea din sticlă"; „în Clejani, dacă o să cânţi toată ziua «dragoste» nu se supără nici 
unu". Dovada am avut-o şi cu prilejul celor două nunţi urmărite, la care s-au cântat: 
20 de cântece de dragoste la nunta din 1949 şi 42 la nunta din 1960. Din punct de 
vedere muzical, „dragostele" se bazează, ca şi doinele haiduceşti, pe îmbinarea a 
diferite formule recitative; dar cele mai multe constau din împletirea unor recitative 
melodice cu părţi adesea bogat melismatice. Formulele introductive, îndeosebi 
cântate pe interjecţii, unele formule interioare şi formulele finale sunt de lungimi mult 
mai mari decât în doinele prezentate mai înainte. 

O altă particularitate a cântecelor de dragoste este varietatea şi bogăţia modală, 
modurile cromatice ocupând un loc important. Proporţia însemnată a acestor moduri 
(circa 46%), ca şi inflexiunile cromatice întâlnite ne fac să afirmăm că genul cromatic 
joacă un rol mare în realizarea muzicală a acestor piese, lucru important pentru 
determinarea originii lor. Ca ritm, distingem două categorii: a) ritm liber, asemănător 
celui din doinele haiduceşti; b) ritm măsurat, în care se impune ca unitate de timp 
optimea, pătrimea sau pătrimea cu punct. Acestei categorii aparţin cele mai multe 
melodii. Unele piese prezintă totuşi un amestec din cele două sisteme ritmice 
menţionate. Cu tot caracterul lor improvizatoric, cântecele de dragoste se prezintă, în 
general, mai organizat, datorită, pe de o parte, melodicităţii lor, iar pe de altă parte, 
mişcării şi ritmului regulat, impuse în bună măsură de acompaniament. 


145 



După trecerea în revistă a celor 4 specii de doină, cu punctarea trăsăturilor 
muzicale ce le caracterizează, să încercăm a ne lămuri asupra originii şi vechimii 
stilului liber în folclorul muzical românesc. Discuţiile asupra acestor probleme sunt 
destul de recente, începutul facându-1 Bela Bartok. El era izbit, pe de o parte, de 
deosebirea evidentă dintre forma horei lungi (cum este denumită doina în Mara¬ 
mureş) şi celelalte hori (cântece propriu-zise) maramureşene, iar pe de altă parte, 
dintre acestea şi cântecele din sudul Transilvaniei. Explicaţia o găseşte în influenţarea 
puternică a Maramureşului de către folclorul muzical ucrainian şi maghiar. 
„Deosebiri atât de adânci nu s-ar putea înţelege, afirmă Bartok, dacă nu ar fi 
neîndoios că vechiul stil maramureşan, hora lungă, este împrumutat de la ucrainieni. 
Asemenea, şi în muzica maramureşană de stil nou, am putut dovedi, de nu îm¬ 
prumuturi, cel puţin înrâuriri străine. Aşa fiind, singurul dialect muzical popular 
românesc rămâne, susţine Bartok, cel sud-ardelean". El ajunsese, desigur, la aceste 
concluzii datorită faptului că, la acea dată, nu cunoştea decât muzica populară 
românească din Transilvania, şi nici pe aceea suficient de adânc, apoi pentru că nu 
întâlnise stilul liber decât în Maramureş şi Usocea. Cercetările ulterioare au dovedit 
însă că acest stil coboară, prin Năsăud, până pe Tâmave şi Făgăraş. Mai târziu, după 
ascultarea unei serii de doine în Arhiva de Folclor a Societăţii Compozitorilor 
Români, condusă de Constantin Brăiloiu, Bartok îşi schimbă părerea, afirmând că 
„stilul acesta are origine sud-estică (perso-arabă)". 

Constantin Brăiloiu şi Emil Riegler-Dinu atribuie şi ei stilului liber aceeaşi 
origine orientală. Din păcate, nici unul dintre aceşti trei folclorişti muzicali nu a mers 
mai adânc în problemă, pentru a arăta când a fost preluat acest stil de la orientali. 
Cunoaşterea acestui lucru ne-ar fi fost de un real folos, deoarece numai aşa ne-am 
putea da seama de vechimea, cel puţin stilistică, a doinelor noastre româneşti. Bartok 
afirmă, ce-i drept, că „cel mai vechi stil al Vechiului Regat, al Maramureşului şi al 
Usocei este cântecul lung, dar prin aceasta nu a rezolvat problema, întrucât nu ne 
spune în ce epocă s-a produs influenţa. Afirmaţia mai păcătuieşte şi prin aceea că nu 
ţine seama de genurile rituale care, în nici un caz, nu pot fi mai noi decât hora lungă. 
Faptul că nici unul dintre cei trei folclorişti nu spune când a putut fi preluat stilul liber 
din orient nu trebuie să ne surprindă, data fiind lipsa de documente de la care să se 
pornească. Dacă totuşi prin stil liber înţelegem stilul bazat pe improvizaţie, pomindu- 
se de la anumite formule melodice, aşa cum am văzut că este cazul cu doina, ne 
putem referi şi la documente: muzica bizantină şi gregoriană, care foloseşte din plin 
stilul improvizatoric. Dacă stilul liber este prezent în folclor şi în muzica eclesiastică 
şi dacă elementele de bază sunt, în linii mari, aceleaşi în ambele cântări, atunci 
suntem îndreptăţiţi să mergem mai înapoi decât secolul al XVI-lea, când acest stil, 
adus de turci, s-ar fi făcut simţit în Europa Centrală şi să-i considerăm mult mai 
veche apariţia la noi. în această presupunere ne întăreşte faptul că bocetul din Câmpia 
Dunării, care nu poate fi decât foarte vechi, foloseşte acelaşi stil improvizatoric. 
Făcând apropierea de cântarea religioasă, nu atribuim origine eclesiastică stilului 
improvizatoric popular, ci origine popular-orientală, chiar şi pentru stilul cântării 
bisericeşti. Dovada o avem în faptul că în nici o altă parte nu trăieşte mai intens acest 
stil decât în Orientul Mijlociu, deşi poate fi întâlnit pe o zonă mai largă, unde s-a 
plămădit de fapt însăşi muzica creştină. Aflarea acestui stil în folclorul românesc se 

poate considera ca o moştenire, fiind venit pe meleagurile noastre fie datorită 
contactului direct, pe calea relaţiilor comerciale sau chiar a migraţiei popoarelor, fie 
prin intermediul lumii eline cu care populaţiile din vechea Dacie au venit în contact 
cu mult înaintea erei noastre. Să nu pierdem din vedere că makamurile orientale şi 
vechii nomoi greceşti erau liberi. Trebuie să admitem totuşi că acest stil a putut fî 
lărgit, trecând şi la alte genuri sau contribuind la determinarea caracteristicilor 
stilistice ale genurilor în formare pe atunci, datorită contactului mai strâns pe care 1- 
am avut cu lumea orientală după instaurarea suzeranităţii turceşti asupra fostelor 
Principate Române. 

Acesta pare a fi cazul cântecelor de dragoste, despre care s-a afirmat, nu de 
mult, că ar fi luat naştere „poate în perioada capitalistă". Noi credem totuşi că aceste 
creaţii sunt mai vechi, atât ca text cât şi ca melodie. Iată motivele pe care ne bazăm: 

1. încă în secolul al XVI-lea (1561) se vorbeşte de „cântece lumeşti". Dacă nu 
vrem să acceptăm că dintre cântecele lumeşti amintite făceau parte şi cântecele de 
dragoste, să ne amintim că, în cronograful său, Mihail Moxa (1620) vorbeşte de 
„cântece curveşti de iuboste", iar într-un Catavasier, apărut la Buzău în anul 1768, 
sunt menţionate cântecele „curveşti şi drăceşti", împotriva unor asemenea cântece, a 
căror apropiere de cântecele de dragoste contemporane ni se pare mai mult decât 
plauzibilă, au luptat din răsputeri forurile bisericeşti, fără să le poată îndepărta. 
Dovada o avem în faptul că mai toate publicaţiile vechi de predici bisericeşti cuprind 
mustrări la adresa celor care preferau asemenea cântece. Asemenea cântece se cântau, 
ca şi astăzi, mai ales pe la nunţi. Se ştie că domnitorul Constantin Mavrocordat abia a 
dat voie să se cânte din instrumente la nunta fiicei sale, iar aceasta numai în urma 
intervenţiei boierilor săi şi cu condiţia să se excludă cântecele „necuviincioase şi 
obscene"; 

2. diversitatea modurilor cromatice întâlnite în cântecele de dragoste este 
urmarea influenţei orientale la noi; iar această influenţă, care a început dată cu 
influenţa politică turcească, a atins apogeul în a doua jumătate a secolului al XVIII- 
lea. Această constatare pledează pentru apariţia mai veche decât perioada capitalistă 
a cântecelor de dragoste; 

3. după cum vom constata şi la balade, unele makamuri orientale însuşite de 
lăutari au devenit melodii romîneşti. Dimitrie Vulpian publică un cântec cu circulaţie 
mare şi astăzi în lumea mahalalelor bucureştene şi pe care l-am cules şi la Clejani. 
După modul de tip minor cu treapta a IV-a coborâtă, după cadenţa pe treapta a IlI-a, 
după saltul de octavă din partea a Il-a, ca şi după unele formule melodice aproape 
identice, considerăm că melodia este o variantă, adaptată structurii metrice a 
cântecelor noastre orăşeneşti din secolul trecut, a unei melodii turceşti, la care găsim 
indicaţiile: „Makam Sapa, usul Sophian". 

Dacă la considerentele de mai sus adăugăm şi afirmaţia unui istoric maghiar că 
hafisii şi sahnamedjisii turci cutreierau Ungaria, în jurul anului 1600, cântind gazeluri 
„aţâţătoare la dorinţi amoroase", suntem îndreptăţiţi să considerăm că specia 
cântecelor de dragoste datează încă din secolele XVI-XVII, că unele din ele au putut 
lua naştere sub influenţa cântecelor turceşti de tipul uzun hava şi că lăutarii au jucat 
un rol important în naşterea şi dezvoltarea acestei specii. 

Doinele culese la Clejani sunt, după stilul improvizatoric şi după declaraţiile 
interpreţilor, destul de vechi. Ce a făcut ca unele din aceste piese, dacă nu toate, să 
străbată secolele, în afară de valoarea lor artistică, conţinutul de idei şi sentimente. 
Prin conţinutul lor protestatar, doinele haiduceşti au ţinut trează dorinţa de eliberare 
din exploatare a maselor ţărăneşti. Aşa fiind, poporul a avut toate motivele să 
păstreze aceste cântece cât timp exploatarea era în fiinţă. Astăzi însă cântecul haidu¬ 
cesc nu-şi mai află rostul, deci este condamnat unei lente dar sigure dispariţii. Ni s-a 
părut evidentă această tendinţă spre dispariţie când, la nunta urmărită în 1960, numai 
6 doine au fost haiduceşti, în timp ce la nunta din 1949, care a fost urmărită doar 
parţial, s-au cântat 8. 




tr kt- ii .1 




r - . - V ■ _ 1 _L 'JLw_ wm-m _! r37H I i f 

. erf 

J —bar— 




mă ţin ţ * slă fn-chin ps lâ / - cos-ne, Pc - ps_mă tra - ge depoul 


Cântecele de restrişte, Cuculeţul şi Cântecele de dragoste, fiind generate şi 
legate de sentimente general umane, mai ales cele de dragoste, vor dăinui încă mult 
timp. Faţă de cele constatate la faţa locului, suntem îndreptăţiţi să afirmăm, ca 
încheiere, că genul doină este un gen viu; dacă doinele haiduceşti sunt în declin, 
cântecele de dragoste par a fi în epoca lor de înflorire. S-ar putea ca, după câtva timp, 
doina să trăiască numai prin această specie. 

4. Balada 

Balada sau Cântecul bătrânesc, cum este denumită mai adesea în mediul rural 
din Muntenia şi Moldova, este genul căruia i s-a acordat cea mai mare atenţie în 
folcloristica românească. Ne referim, bineînţeles, la latura literară, deoarece, din 
punct de vedere muzical, balada a început să fie studiată de-abia după înfiinţarea 
Institutului de Folclor în anul 1949. Această rămânere în urmă se explică prin faptul 
că folcloristica muzicală este, ca disciplină ştiinţifică, mai tânără decât sora ei literară, 
dar şi prin lipsa de publicare a materialului muzical necesar studiilor. Chiar melodiile 
de baladă publicate înainte de 1920 sunt în marea lor majoritate, de nefolosit din 
cauza notaţiei lor necorespunzătoare. Pentru acest considerent, ne vom baza în ceea 
ce va urma, în primul rând pe materialul muzical cules la Clejani. S-au cules de la 

Clejani, în afară de variante, 30 de balade, pe care le putem grupa, după conţinutul 
poetic, în: 

1. fantastice, Soarele şi luna, Şarpele, Ăi trei fraţi cu nouă zmei, Trei surori 
la flori; 

2. vitejeşti, Novac, Chira Chiralina, Ilincuţa Şandrului, Ibraim, Corbea, Miu; 

3. haiduceşti şi hoţeşti, Jianu, Radu lu Anghel, Drăgan din Bărăgan, 
Mihalea, Chirigiul, Luniţă, luniţă; 

4. păstoreşti, Mioriţa, Ciobanul care şi-a pierdut oile (instrumental); 

5 familiale, Oleac, Milea, Ghiţă Cătănuţă, Savaraş Tudor, Dinuţă, Nedelea, 
Nevasta fugită, Moşneagul, Două surăţele, Ţiganu-şi caută ţiganca fugită; 

6. jurnale orale, Cântecul revoltei din 1907, Cântecul războiului din 1916. 

După cum se poate vedea, baladele culese la Clejani nu se deosebesc ca 
tematică şi subiecte de cele cunoscute din publicaţii. Singură balada Mihalea, legată 
de prădarea fostului proprietar al moşiei Clejani, Mişa Anastasievici, „Maior Mişu", 
cum îi spun localnicii, poate fi socotită, dacă nu locală, cel puţin regională. Numărul 
de 30 de balade culese, dintre care multe sunt aproape de nerecunoscut, nu este deloc 
mare dacă avem în vedere că din vechile judeţe Ilfov şi Vlaşca s-au cules, începând 
din anul 1932, peste 70 de balade diferite şi că aria de circulaţie a lăutarilor de care ne 
ocupăm cuprindea întreagă această zonă. De altfel, după mărturia unora dintre lăutarii 
clejăneni, înainte vreme se ştiau mai multe balade decât astăzi, dar au fost uitate. 
Despre această problemă va veni vorba însă ceva mai târziu. Este greu de determinat 
vechimea baladelor, totuşi, cu excepţia celor păstoreşti, foarte vechi, ordinea 
categoriilor enunţate mai sus indică oarecum această vechime. 

în dezvoltarea sa, balada şi-a creat mijloace artistice, poetice şi muzicale, 
corespunzătoare. întinzându-se însă pe o perioadă ce numără multe secole, baladele 
nu mai apar unitare. Nu numai din punct de vedere literar, ci şi muzical se constată 
exigenţa câtorva straturi. în forma sa cea mai bună, balada se bazează, ca şi doina, pe 
improvizaţie. Din baladele culese, 7 au sau par să aibă, formă fixă, pe când celelalte 
au formă liberă, mai bogată (Soarele şi luna, Şarpele etc.) sau mai puţin bogată (Ghiţă 
Cătănuţă). Dar forma liberă mai bogată sau mai puţin bogată depinde, în bună 
măsură, şi de interpret. Exemplele întâlnite la Clejani sunt concludente în acest sens. 
Adoptând forma liberă, balada şi-a ales şi elementele melodice şi ritmice adecvate: 
recitativ drept (recto-tono, cum i se spune în cântarea gregoriană) şi melodic (parlato, 
adică trecerea de la cântare la vorbire, o vorbire melodiată sau „băsmire", cum îi 
spune poporul), ritm liber (parlando). Cu o singură excepţie (Ibraim), în toate 
baladele este prezent stilul silabic propriu poemelor epice de dimensiuni mai mari. 

în total, 18 balade folosesc diferite moduri cromatice. 4 folosesc moduri 
diatonice, iar celelalte un amestec de diatonism şi cromatism. Pornind de la această 
constatare, putem afirma că pentru baladele din Clejani şi, probabil, din întreaga 
câmpie dunăreană, sunt specifice modurile cromatice. Tot atât de specific ar fi 
ambitusul larg şi atacarea direct în registrul înalt, de îndată ce încep astfel 50% din 
aceste balade. 

Rezumând, am putea spune că balada clejăneană se caracterizează, din punct 
de vedere muzical, prin: 

a) forma liberă (improvizatorică); 

b) formule de recitativ simplu şi melodic, trecute uneori în parlato; 

c) ritm silabic, indiferent dacă este liber sau măsurat; 

d) preferinţa pentru modurile cromatice; 

e) preferinţa pentru atacarea direct în registrul înalt; 

f) ambitusul de la septimă la decimă, cu predominarea celui de octavă. 

Acestor caracteristici, scoase din analizarea notaţiilor, trebuie adăugat felul de 

interpretare specific genului, la care ne vom referi în ultima parte a studiului. N-am 
vrea ca din tot ce s-a spus până acum să se conchidă că nu facem, din punct de vedere 
muzical, nici o deosebire între diferitele balade. Ţinem să subliniem că o baladă 
bazată pe o continuă improvizaţie şi un ritm liber oferă posibilităţi largi interpretului, 
în timp ce o baladă strofică şi de formă fixă îl limitează mult. Dar forma liberă sau 
strofică se află, cel puţin pentru balade, în strânsă legătură cu vechimea acestora. De 
aceea, socotim că se impune să ne referim, fie cât de succint, şi la această problemă. 
Lipsindu-ne însă posibilitatea de a le urmări concret în trecut, ne vom referi, ca şi în 
cazul doinelor, la vechimea stilului de baladă. 

Pe baza concepţiei despre viaţă şi a formelor de relaţii sociale pe care le 
reflectează se poate determina vechimea diferitelor balade. Am spus mai sus că, în 
bună măsură, gruparea făcută coincide cu însăşi apariţia istorică a diferitelor balade 
culese la Clejani. Ca gen însă în care se reflectă felul de gândire, de simţire şi nă¬ 
zuinţele maselor populare ajunse pe o anumită treaptă de dezvoltare social- 
economică, când se schimbă aceste condiţii, balada îşi schimbă şi ea conţinutul, stilul. 
O dată cu această evoluţie, genul baladă, apărut încă în antichitate, a evoluat şi el. La 
noi se constată, mai ales o dată cu apariţia epocii capitaliste, deosebiri stilistice 
pregnante la baladele nou apărute; în primul rând, forma fixă şi ritmul măsurat. 
Acestea sunt caracteristicile baladelor apărute în secolele al XlX-lea şi al XX-lea, cu 
excepţia unora care au adoptat melodii de doină, cum sunt Radu lu Anghel şi 
Chirigiul. Dar chiar adoptarea unor melodii de doină pentru texte epice este un 
indiciu sigur al decadenţei genului. 

Cercetarea pe o zonă mai largă a baladei a dus la constatarea existenţei a două 
categorii: a) de origine ţărănească; b) de origine lăutărească. în prima categorie 
predomină modurile diatonice, melodiile au în general un ambitus mai restrâns 
(pentacord sau hexacord) şi se înrudesc, din punct de vedere ritmic, cu colindele. 
După structură şi mijloace de realizare, baladele ţărăneşti sunt, în mod neîndoios, mai 
vechi decât baladele lăutăreşti. Trebuie spus totuşi că şi baladele lăutăreşti, izvorâte 
în bună măsură din cele ţărăneşti, care au fost îmbogăţite şi integrate în posibilităţile 
stilistice ale lăutarilor, sunt destul de vechi, cele mai multe datând din perioada 
medievală, unele chiar din evul mediu timpuriu. Pentru plasarea multora dintre aceste 
balade în perioada medievală pledează mai ales folosirea frecventă a unor moduri 
cromatice pătrunse la noi, prin muzica orientală, tocmai în această perioadă. Din 
aceeaşi perioadă au pătruns în balada lăutărească şi unele motive melodice, dacă nu 
chiar melodii orientale întregi. Problema nu este încă suficient cercetată. Ne îngăduim 
totuşi să aducem în sprijinul acestei afirmaţii un asemenea exemplu. Conturul 
melodic al pasajelor date, structura lor modală, ca şi cadenţele ni se par suficient de 
grăitoare pentru ipoteza împrumutului. 

Ca şi altădată, baladele sunt cântate de lăutarii din Clejani la nunţi, înainte 
vreme se mai cântau, după cum ni s-a spus, şi pe la petreceri sau cârciumi. Ca mod de 
execuţie, menţionam că este acelaşi ca peste tot unde balada se păstrează încă vie şi 
se cântă de lăutari: se începe cu un preludiu instrumental, bazat de obicei pe melodia 
ce va fi cântată de voce, dar îmbogăţită cu tot felul de ornamente şi pasaje de 
legătură. Uneori, preludiul poate consta din improvizarea unui şir de arpegii sau a 
unor rulade, menite să fixeze mai în grabă tonalitatea, decât să creeze atmosfera 
necesară ascultării baladei. O asemenea introducere se numeşte, cu un termen turcesc, 
taxăm. După preludiul instrumental urmează vocea, apoi un interludiu instrumental, 
alcătuit din substanţa melodică a primului; acesta este însă, de regulă, mai scurt, 
reducându-se uneori doar la schiţarea începutului melodiei; în continuare, balada se 
desfăşoară împletindu-se continuu părţile cântate vocal cu diferitele interludii 
instrumentale. Rostul acestor interludii este, pe de o parte, de a produce variaţii de 
timbru şi sonoritate, necesare menţinerii atenţiei ascultătorilor, iar pe de altă parte, de 
a puncta discursul poetico-muzical prin separarea diferitelor perioade, permiţând 
cântăreţului să-şi odihnească vocea şi, în acelaşi timp, să-şi amintească versurile ce 
vor urma. Totul se încheie printr-un joc, de obicei o horă, ales după inspiraţie din re¬ 
pertoriul obişnuit de jocuri. 

Atât doina, cât şi balada, fiind genuri improvizatorice şi folosind aproape 
aceleaşi mijloace de realizare, se impune să vedem prin ce se aseamănă şi prin ce se 
deosebesc totuşi între ele. Elemente comune: a) forma liberă; b) recitativul simplu şi 
melodic; c) ritmul liber; d) preferinţa pentru modurile cromatice, dintre doine mai 
ales în cântecele de dragoste; e) ambitusul larg şi preferinţa pentru începerea în 
registrul acut. Elemente care le deosebesc: doinele au în plus faţă de balade formule 
melodice introductive, legate de interjecţii, formulele de încheiere şi frecvente 
melisme. De altfel, dacă am face abstracţie de unele balade haiduceşti, care de fapt 
folosesc melodii de doină, am putea spune că melismele, ca şi interjecţiile, lipsesc 

aproape total din balade. La rândul lor, baladele au în plus faţă de doine versurile 
„băsmite" şi preferinţa pentru anumite moduri cromatice. Aceste deosebiri, ca şi 
felul de desfăşurare şi interpretare mult mai ample în balade decât în doine, se 
datoresc conţinutului diferit al fiecărui gen: baladele, având un caracter epic, narativ, 
cer mai mult recitativ, precum şi o interpretare solemnă, uneori chiar gravă, pe când 
lirismul doinelor pretinde o anumită melodicitate, o interpretare mai caldă, mai 
intimă. O altă problemă care se ridică la acest subcapitol este, ca şi în cazul doinei, 
dacă balada se mai păstrează sau nu ca un gen viu la Clejani. 

Atragem atenţia mai întâi asupra numărului mic de balade culese la Clejani în 
raport cu cele culese în zona de circulaţie a lăutarilor de aici, ca şi asupra faptului că 
înainte vreme s-au ştiut şi aici mai multe balade. Interpretul Gheorghe Moţoi, care 
poseda repertoriul vocal cel mai bogat, afirma că înainte au mai ştiut baladele 
Codreanu, Dobrişan şi Badiu şi că „pe Teleorman" se cereau adesea Dolfa căţea 
bătrână şi Crivăţul. Mai înainte vreme se cunoştea la Clejani varianta lăutărească a 
cântecului Ciobanul care şi-a pierdut oile. Din comunele din jurul Clejanilor s-au 
mai cules, de la bătrâni şi de la tineri, baladele: Badiu, Burulean, Cadia, Gealatu, 
Dragu, Lidva Cârciumâreasa, Marcu Viteazu, Mihnea Vodă, Tanislav, Toma Alimoş, 
Vilău, Antofiţă a lui Vioară şi Gruia. Lăutarii clejăneni au cântat deseori în comunele 
de unde au fost culese toate aceste balade, au cântat chiar în formaţii comune cu 
lăutarii din aceste locuri. Aceasta înseamnă că multe din ele trebuie să fi fost 
cunoscute şi de clejăneni. 

Care să fie cauza că au fost uitate aceste balade? Credem că există una singură: 
nu s-au mai cerut, şi, ca urmare, au fost date uitării. Acest lucru reiese clar din 
spusele lăutarilor cu care s-a lucrat. Despre un cântec pe care-1 învăţase pe când era 
mic, Gheorghe Moţoi spunea: „Nu l-am uitat, că l-am mai cântat"; iar Dumitru 
Moţoi spunea despre balada Savaraş Tudor, pe care n-a putut-o cânta până la capăt: 
„...şi nu mai ştiu nimic, nu mai poci să spun", întrebat cum se face că nu-1 mai ştie, a 
răspuns: „Păi dacă nu-1 mai cînt dă când ieram ca copilu ăla d-a venit aici!". 

Aşadar, baladele, ca de altfel toate cântecele, se uită fiindcă nu se mai cântă, şi 
nu se mai cântă fiindcă nu mai sunt cerute. Iată câteva mărturii, spicuite din 
răspunsurile date în legătură cu cutare sau cutare baladă: 

- „Să cere pă la nunţi pă Vlaşca, da aici pă la noi nu să prea cântă" (Ăi trei fraţi 
cu nouă zmei); 

- „Nu prea-l mai cere. Cere parte din iei, oameni d-ăştia care sunt pe sub mine 
ca etate. Şi tineri, pă Vlaşca, pă Tiliorman; d-astea să cere" (Corbea): 

- „In Vlaşca să cere; p-aicea nu" (Diniţă); 

- „Să cere, la oameni, la ţărani la nunţi" (Nedelea) 

- „Nu să mai cere!" (Cântecul revoltei din 1907). 

întrebat pentru ce nu cântă după 1944 Cântecul revoltei din 1907, despre care 
spunea că fusese interzis prin 1910, Dumitru Moţoi, participant activ la răscoala din 
1907, afirma: „Dacă-1 încep eu şi nu-1 doreşti dumneata, mă opreşti imediat: ia vezi- 
ti dă treabă, îmi aduci aminte dă când am fost mic..." De aici reiese clar că nu se 
cântă, de obicei, decât ceea, ce se cere; sau, dacă un lăutar începe o cântare fără să fi 
cerut-o cineva, poate fi oprit, aşa cum am constatat şi noi la nunta din anul 1960 în 
legătură cu baladele Şarpele şi Moşneagul. Astfel se ajunge cu timpul la înlăturarea 

din repertoriul lăutăresc a ceea ce nu mai corespunde mentalităţii sau gustului 
ascultătorilor. 

Tot din cele de mai sus reiese că „pă Vlaşca" şi „pă Tiliorman" se cereau şi se 
cer mai mult baladele decât la Clejani şi în împrejurimi. Dovada cea mai bună că 
balada nu se mai cere la Clejani ne-a servit-o nunta urmărită în 1949, la care s-au 
cântat doar 3 balade: Şarpele, Corbea şi Nedelea. La nunta din 1960 s-au cântat, ce-i 
drept, 7 balade: Moşneagul, Şarpele, Nedelea, Cucu şi Corbu, Chir a Chiralina, Jianu 
şi Ţiganu-şi caută ţiganca fugită, dar dintre ele, numai 2 mai păstrau adevăratul stil 
de baladă (Şarpele şi Chira Chiralina) şi doar 3 au fost cântate în întregime 
(Moşneagul, Nedelea şi Ţiganu-şi caută ţiganca fugită), pe când celelalte au durat 5- 
7 minute, deci cam cât a unui cântec obişnuit, uneori nici atât. Uitarea nu s-a întins 
însă numai asupra baladelor cântate cândva, ci a cuprins în bună măsură şi pe cele pe 
care le-am cules. Acest lucru ni-1 demonstrează desluşit lacunele, destul de grave 
uneori, pe care le întâlnim la mai tot pasul în textele epice culese la Clejani. Din 
Ibraim şi Luniţă, luniţă, de pildă, nu s-au mai putut culege decât câteva versuri. 

Lucrurile nu stau prea bine nici din punct de vedere muzical. Este adevărat că, 
în marea lor majoritate, melodiile sunt realizate din punct de vedere artistic. Se 
constată însă că nu-şi mai are fiecare baladă melodia sa proprie, unele fiind variante, 
cum este cazul cu Mioriţa, Savaraş Tudor, Diniţă, Ciobanul care şi-a pierdut oile, 
Corbea şi Novac. Iar altele, Radu lu Anghel şi Chirigiul, adoptând melodii de doină, 
după cum am mai amintit. Părăsirea melodiilor proprii şi adoptarea altora dovedeşte 
declinul baladei din Clejani şi din punct de vedere muzical, nu numai literar. Ţinînd 
seama de toate cele de mai sus, ca şi de faptul că deplasările lăutarilor din Clejani 
spre regiunile unde balada trăieşte încă intens au devenit tot mai rare, este de 
presupus că, peste puţin timp. acest gen se va reduce numai la câteva exemplare, care 
se mai cer încă, dacă nu va dispărea cu totul din repertoriul lăutarilor din Clejani. 
Pentru această presupunere pledează şi faptul că generaţia tânără, atât ţărani cât şi 
lăutari, se interesează tot mai puţin de balade, cerând sau cântând îndeosebi cântecele 
la modă. 

5. Cântecul propriu-zis 

Categoriile de cântece pe care le-am văzut până acum sunt legate, după cum 
am arătat, fie de anumite momente importante din viaţa omului, cum sunt cele de 
nuntă şi de înmormântare, fie de anumite prilejuri, cum sunt, cel puţin pentru lumea 
lăutărească, doinele şi baladele. Spre deosebire de acestea, cântecele propriu-zise nu 
sunt legate de momente sau prilejuri, ci de viaţa de toate zilele a omului. în acestea, 
mai mult decât în oricare alt gen, chiar dacă nu cu aceeaşi profunzime, se află 
exprimată întreaga gamă de simţiri şi năzuinţe ale omului. Aşa fiind, se înţelege că 
aceste creaţii vor fi mult mai multe şi mai variate decât cele pe care le-am cercetat 
până acum. în mod obişnuit, lăutarii de care ne ocupăm cântă masei ţărăneşti. Pentru 
acest motiv, marea majoritate a pieselor din repertoriul lor aparţine, prin origine sau 
acceptare, ţăranilor. Fiind totuşi profesionişti, repertoriul lor va cuprinde şi creaţii 
culte, ne referim în primul rând la romanţe, creaţii orăşeneşti populare sau în stil 
popular şi creaţii ţigăneşti. Toate acestea sunt creaţii cerute de intelectuali, orăşeni şi 
ţigani, fiind cântate, dar mai rar, şi ţăranilor, fără ca aceştia să le ceară. Pentru a nu 
fărâmiţa prea mult acest subcapitol, cu atât mai mult cu cât o serie de creaţii 

orăşeneşti au fost acceptate, după cum vom vedea, de masa ţărănească, le vom 
prezenta laolaltă, fără ca totuşi să le amestecăm. Cu toate acestea, vom trata aparte 
cântecele de mahala şi cântecele ţigăneşti, având trăsături specifice. 

A. Cântece cu text românesc 

1. Cântece ţărăneşti. Acestea alcătuiesc grupul de melodii cel mai important. 
Din punct de vedere literar, întâlnim aici cântece: de dor, de jale, de înstrăinare, de 
haiducie, în care se cântă natura, de militărie şi război etc. 

Din punct de vedere muzical, distingem, în mare, două straturi: 

a) Un strat mai vechi, caracterizat prin: ritm neregulat (în care intervin 
fermate) sau ritm regulat „giusto-silabic"; melisme mai mult sau mai puţin bogate; 
preferinţa pentru anumite moduri şi mai ales pentru anumite inflexiuni modale 
cromatice; instabilitatea unor trepte. 

b) Un strat mai nou, alcătuit din aşa-numitele „cântece modeme", care se 
caracterizează prin: ritm regult, cu sau fără amestec de măsuri; melisme reduse, unele 
cântece fiind silabice; treptele devin mai stabile; modurile cromatice sunt folosite mai 
puţin, sunt păstrate însă în bună măsură inflexiunile modale cromatice. 

în ambele straturi, forma este strofică. Se înţelege că în aceste straturi există 
întrepătrunderi, unele melodii întmnind caracteristici din ambele părţi. Unele 
caracteristici sunt amplificate sau diminuate de către lăutari, aşa încât acest amestec 
devine şi mai mare în melodiile pe care le discutăm. în general, cântecele propriu-zise 
sunt cele care dăinuie mai puţin în timp, unele dispărând numai după câteva luni de 
circulaţie. Se întâmplă totuşi un proces interesant: unele dintre melodii reintră de mai 
multe ori în circulaţie după un interval de timp mai mare sau mai mic. Aşa se face că, 
în ceea ce s-a cules de la lăutarii din Clejani, întâlnim, după cum vom vedea, şi 
cântece vechi, unele putând fi urmărite cu peste o sută de ani în urmă. Acesta este 
cazul cântecelor: Când eram în vremea mea a cărei primă atestare datează din anul 
1780; Mugur mugurel, atestat încă pe la 1821; Colo-n vale la fântână, publicat ca 
variantă încă în 1834 cu titlul Cintecu lui Bujor ,; Sună, sună şi răsună şi Vine cucul de 
trei zile, variante ale unor cântece publicate de Anton Pann. Aoleu, babă Ioană este, 
ca text, variantă a unui cântec publicat de Anton Pann în broşura a doua a Spitalului 
Amorului , iar ca variantă melodică a fost publicată de Dimitrie Vulpian. Tot în cule¬ 
gerea lui Dimitrie Vulpian mai întâlnim variante ale altor cântece culese la Clejani, 
cum sunt: Cât e Argeşul de mare, Ce credea duşmanii mei, De-am avut de n-am avut, 
Bulgăraş de ghiaţă rece, Bună mi-e vremea, Murguleţ căluţul meu, Pe de-asupra 
casei mele. 

Următoarele cântece pot fi urmărite, ca variante literare, până către începutul 
celei de a Il-a jumătăţi a secolului trecut: Pe-o potecă strâmtă; Ce mi-e mie drag pe 
lume ; Uite neică nu e neică; în poartă la Grădinari; La Ploieşti pe-o mărgioară, pe 
care G. Dem. Teodorescu l-a cules ,.de la un lăutar din Clejani"; Ş-ai Buzău, Buzău, 
Buzău; La fereastra din obor; Bat' vântu vârfurile; Pe şoseaua din Cepal; Trage, 
Leano, şi ghiceşte; De cine dorul se leagă; Eu iubesc mama iubeşte. Dacă avem în 
vedere că aceste cântece se întâlnesc circulând, fiecare în parte, cam pe aceeaşi 
melodie şi că unele din ele se bucură de o circulaţie foarte întinsă, le putem considera 
şi din punct de vedere melodic tot atât de vechi. Cântecul Nu ştiu, mamă, ce mi-e mie, 
cântec de înstrăinare, trebuie să fie la fel de vechi ca si cele de mai sus. Pentru 


154 



vechimea lui pledează şi formulele de recitativ care stau la baza melodiei. Cântecul 
La gropanu cu tufanu nu l-am aflat până acum circulând în secolul al XlX-lea nici ca 
text, nici ca melodie. Dacă avem în vedere însă că în text se vorbeşte de dorobanţi 
care trec la schimb şi că „dorobanţii cu schimbul", care îndeplineau în secolul trecut 
rosturile miliţiei de astăzi, deci paza populaţiei, au fost desfiinţaţi o dată cu 
organizarea armatei în anul 1906, trebuie să acceptăm că textul este anterior acestui 
an. Melodia, cu toată integrarea în stilul lăutăresc, dovedeşte a fî de factură mai 
veche. Acest lucru reiese îndeosebi din recitativul care-i stă la bază şi din sunetele 
lungi de la sfârşitul rândurilor melodice, caracteristică a stratului melodic vechi. 

Prin conţinutul lor literar, s-ar putea să aparţină secolului al XlX-lea, dacă nu 
chiar al XVIII-lea, cântecele de haiducie, unele poate numai de hoţie, cum sunt: 
M-a făcut mama oltean, Drag mi-a fost la băutură, Pe un vârf de pisculeţ şi Prin 
pădurea Bradului. O variantă de text, mai îndepărtată, ce-i drept, a primului cântec 
dintre acestea a fost publicată încă în anul 1858; iar pentru Drag mi-a fost la băutură, 
semnalăm apropierea izbitoare cu un motiv dintr-un makam oriental. între anii 1900- 
1920 şi-au făcut apariţia alte cântece. Mai mult ca sigur că multe sunt mai vechi, 
deoarece le întâlnim circulând şi în Transilvania. Dintre acestea menţionăm, 
îndeosebi, Dorul meu e numai dor, îngheţată-i Dunărea, Mai străin ca mine nu-i, Pe 
drumul care merg eu şi Păsărică de sub nori, care se bucură, am putea spune, de o 
circulaţie generală. N-ar fi exclus ca la această răspândire mare a lor să fi contribuit 
lipsa unor caracteristici pregnante, specifice vreunei regiuni, în mare, cântecele pe 
care le întâlnim între anii 1900-1920 au trăsăturile stilistice ale stratului mai vechi. 

După primul război mondial, se produc schimbări în toate domeniile, inclusiv 
în cântecul popular. Datorită contactului între toate provinciile româneşti, se dezvoltă 
impetuos stilul „modem", ale cămi începuturi pot fi urmărite până în secolul al XIX- 
lea. Lăutarii se bucură de o perioadă de intensă activitate: puteau fi auziţi cântând nu 
numai la prilejuri deosebite, nu numai în zilele de sărbătoare, ci şi în zilele de lucm, 
la cârciumi. Prin ei, cântecul „modem" se răspândeşte peste tot. La aceasta a 
contribuit, bineînţeles, şi patefonul, care pătmnde din ce în ce mai stârnitor în lumea 
satelor, apoi radioul. Prin acesta din urmă, dar şi prin patefon, pătmnd peste tot, după 
1930, sârbele şi horele olteneşti, cu ritmul lor incisiv. Alături de transmiterea unor 
piese, datorită, contactului direct, patefonul este cel care face cunoscut lăutarilor de 
ţară, şi chiar ţăranilor, cântecul de forma cuplet-refren, apămt la oraş în secolul trecut. 
Răspândirea cântecului modem n-a însemnat, desigur, îndepărtarea cântecului mai 
vechi; aşa cum ne demonstrează repertoriul de care ne ocupăm, acestea au convieţuit 
şi convieţuiesc încă. Dar nici cântecul modem nu a rămas pe loc, ci a evoluat, 
simplificându-se mereu, iar după 1944 schimbându-şi în parte şi conţinutul, dându-ne 
cântecul nou, care, de asemenea, este prezent în repertoriul lăutarilor din Clejani, ca 
şi al altor lăutari. 

Ţinem să subliniem că nici cântecul modern şi nici „cântecul nou" nu au pus în 
circulaţie un repertoriu total nou, ci, în primul rând, au preluat şi simplificat creaţii 
din stratul vechi, apoi numeroase cântece aparţinînd altor provincii sau oraşelor. Nu 
ştim cum am putea sublinia mai mult rolul radioului în răspândirea unor asemenea 
cântece, şi în primul rând al celor ce aparţin cântecului nou. 

2. Cântece orăşeneşti. 

în această categorie includem cântecele care au luat naştere la oraş sau sub 
directa influenţă a oraşului. Fiind expresia artistică a unei mase destul de diferenţiată 
ca provenienţă, mentalitate şi aspiraţii, se înţelege că această creaţie va fi deosebită, 
prin anumite trăsături, de cea ţărănească. Luând în consideraţie provenienţa socială şi 
starea culturală a autorului şi grupând aceste creaţii după caracteristicile lor 
pregnante, distingem următoarele categorii în sânul creaţiilor orăşeneşti: a) creaţii 
culte sau semiculte în stil popular; b) creaţii lăutăreşti, mai ales hore „de concert"; c) 
creaţii culte, în primul rând romanţele, care circulau mai ales la oraş, apoi în mediul 
intelectualilor de la ţară şi a celor ce veneau mai des în contact cu oraşul, dar pe care 
le întâlnim şi în lumea ţărănească, cel puţin în Moldova. 

Trecem peste o serie de probleme ce privesc folclorul orăşenesc,., pentru a 

ne referi direct la creaţiile orăşeneşti întâlnite în repertoriul lăutarilor din Clejani. 
Când eram în vremea mea reprezintă cea mai veche creaţie orăşenească ce ni s-a 
transmis până acum. Textul, cu imaginea unei păsări prinse cu ajutorul laţului, pusa 
în colivie şi dusă apoi la domnie, ni se pare grăitor în ceea ce priveşte originea sa 
orăşenească. Ienăchiţă Văcărescu este primul care publică această poezie, despre care 
Ovid Densuşianu credea, după mulţimea diminutivelor folosite, că ar fi de origine 
lăutărească. în ceea ce ne priveşte, nu credem că această poezie ar avea origine 
lăutărească, ci, alături de Paul I. Papadopol, că este probabil „imitaţie după vreo 
poezie nouă grecească". Pentru această origine pledează, de altfel, însăşi forma 
arhitectonică a cântecului, aşa cum o aflăm în Anton Pann, pe care o întâlnim 
frecvent în cântecele de influenţă orientală. Faţă de variantele melodice mai vechi pe 

care le cunoaştem, varianta din Clejani aduce unele schimbări, atât la text, cât şi la 
melodie, din punct de vedere muzical, producându-se o contaminare cu motive dintr- 
o doină de dragoste. Ca text, cântecul poate fi întâlnit circulând atât în Muntenia, cât 
şi în Oltenia; ca melodie, îl găsim circulând însă numai în Bucureşti şi în împrejurimi. 
Putem afirma însă că, în forma aceasta, a aparţinut şi aparţine în primul rând 
repertoriului lăutăresc, chiar dacă va fi cunoscut şi unor ţărani. Despre apartenenţa la 
repertoriul lăutăresc ne vorbeşte, de altfel, şi formula melodică de încheiere, una din 
formulele lăutăreşti stereotipă. 

Când toca la Radu Vodă - Nicolae Filimon afirmă despre acest cântec că este 
creat împreună cu alte câteva, de către lăutarii bucureşteni, în perioada dintre 
domniile lui Caragea şi Grigore Ghica Vodă, deci între anii 1812-1827. Ca text, mai 
mult sau mai puţin contaminat, poate fi urmărit de prin anul 1870, când a fost cules 
de G. Dem. Teodorescu de la mamă-sa, până în zilele noastre, atât în publicaţii şi 
manuscrise, cât şi în circulaţia orală. Ca melodie, nu-1 putem urmări decât din anul 
1908, când a fost cules de Alexandru Voevidca în comuna Vatra Moldoviţei, judeţul 
Suceava. Cam în acelaşi timp a fost culeasă melodia şi de Petre Ciorogariu. Dacă 
melodia a fost culeasă în 1908 de la o ţărancă din Bucovina, nu de la lăutari, şi cam în 
acelaşi timp notată în Buzău, putem considera că varianta din Clejani este cea iniţială, 
la care se referă Nicolae Filimon, nu altele cu care a mai circulat acelaşi text. Cine a 
pus cârciuma-n drum este un cântec despre care s-ar putea spune că are circulaţie 
generală, de îndată ce a putut fi cules din toate provinciile, cu excepţia Banatului. Cea 
mai veche menţiune o avem din anul 1889, şi se referă la text. Titlul este Ardeleanca, 
după care scrie: „Poezia şi melodia nouă cântată de lăutarii bucureşteni". Titlul ne 
vorbeşte clar de provenienţa melodiei: este creaţie ardelenească. Cum de a ajuns la 
lăutarii din Clejani? Datorită, bineînţeles, contactului acestora cu Bucureştiul, dar şi 
mai sigur prin intermediul patefonului. Melodia s-a bucurat, din câte ştim până acum, 
de 4 imprimări pe disc. Cântecele: Leliţă cârciumăreasă, Du-te, neică, să te duci şi 
La ciolpan cu prispa naltă datează de la începutul secolului nostru. Primul pare să 
facă parte din categoria cântecelor în mişcare de joc, aşa cum au fost compuse atâtea 
în jurul anului 1900. Ulterior, melodia a fost introdusă în sârbă. Celelalte două sunt 
creaţii influenţate de cupletele de revistă, formă care nu se întâlneşte în creaţiile 
ţărăneşti din Oltenia. Muntenia şi Moldova. La ciolpan cu prispa naltă este creaţie a 
unuia, poate lăutar, care prefera modurile cromatice de tip oriental. Cântecul foloseşte 
modul Hisar, pe care-1 întâlnim în muzica psaltică şi în cea orientală, şi care este 
cunoscut, de obicei, sub denumirea de „ţigănesc". 

Lumea mahalalelor de până mai ieri, îndeosebi zidarii, spoitorii, ciobotarii, 
cârpacii, cărăuşii, cei cu fiare vechi, florăresele etc, au creat o serie de cântece, care 
se bucură de circulaţie nu numai la oraş, ci şi la ţară, pe o anumită rază în jurul 
Bucureştilor. Această lume, compusă în marea ei majoritate din ţigani, este, după 
cum se înţelege, în strânsă legătură cu lăutarii: împrumută şi dau la rândul lor 
cântece. Trăind în contact foarte strâns, influenţa dintre lăutari şi această lume este 
foarte puternică: mai toţi cântă în ritm regulat, ca şi cum ar fi acompaniaţi. Această 
deprindere a căpătat-o, după cum socotim, datorită faptului că de mici au stat în 
preajma lăutarilor. La rândul ei, masa aceasta de mici meseriaşi păstrează o anumită 
tradiţie muzicală, formată de-a lungul secolelor, în contactul zilnic cu cultura 

muzicală orientală. De la această tradiţie, care în secolul trecut era cu mult mai vie, se 
adapă toţi aceşti mici meseriaşi şi familiile lor. Aşa se explică de ce cântecele create 
de ei, ca şi de lăutarii care nu s-au rupt de acest mediu suburban, prezintă unele 
elemente muzicale, îndeosebi moduri şi inflexiuni modale cromatice, care ne 
amintesc de influenţa orientală. Aşa se face că nu putem spune, totdeauna, în mod 
sigur, dacă o creaţie aparţine ca origine lăutarilor sau lumii mahalalelor. Cântecul 
Femeia cu doi bărbaţi a circulat mult prin lăutari în a doua jumătate a secolului al 
XlX-lea. G. Dem. Teodorescu l-a cules, în anul 1865 din comuna Corbii Ciungi. 
Textul mai apare şi prin alte publicaţii ale epocii, dar melodia nu am întâlnit-o 
notată. După primul război mondial a circulat totuşi mult datorită lăutarilor. 

Cântecele Ia mai cântă cucuie şi Sărmană inimă bună par a fi de origine 
ţărănească, dar sunt integrate stilului lăutăresc, pe de o parte, datorită interjecţiilor 
mamă, draga mea şi refrenului Haida, haida mamă dragă, iar pe de altă parte, 
datorită ritmului ternar, specific oarecum lăutarilor, unui anumit fel de ornamentare şi 
inflexiunilor cromatice caracteristice acestora. Cântecele Trece-un căpitan călare. 
Am un an şi patru luni, De ştiam că n-am noroc, Geaba mă mai duc acasă, La 
Bolintinu din Vale şi Toată lumea la plimbare sunt creaţii ale suburbiei, atât ca text 
cât şi ca melodie. De la sora unuia dintre lăutari, s-a cules un cântec cu totul aparte: 
Fata mamii, fata cea frumoasă. Spunem că este cu totul aparte întrucât metrul 
specific creaţiei populare romîneşti este de 8 şi 6, respectiv de 7 şi 5 silabe, când 
versurile sunt catalectice. Cântecul la care ne referim este alcătuit din cuplet-refren. 
Cupletul are două versuri inegale: de 10 şi de 7 silabe; iar refrenul numără 27 de 
silabe. Cântecul fusese învătat cu circa o lună mai înainte, de la o fată din Letca 
Nouă, judeţul Ilfov. Care ar fi originea acestui cântec şi cum a ajuns el în jurul 
Clejanilor? Este foarte greu de spus! Ne mulţumim, deocamdată, să semnalăm că 
există o variantă culeasă din Bihor şi că circulă la sârbi. 

Romanţa a pătruns, datorita conţinutului său galant-sentimental, în repertoriul 
mai tuturor lăutarilor. A apărut la noi către sfârşitul secolului al XVIII-lea şi 
începutul secolului al XlX-lea, pătrunzând pe două căi: a) prin lirica neo-anacreontică 
grecească şi muzica orientală, atotstăpânitoare pe atunci la noi; b) prin armatele 
ruseşti venite în Ţările Române cu ocazia războaielor ruso-turce, care, după anul 
1769, s-au succedat aproape periodic. De o conturare precisă a genului însă, aşa cum 
îl înţelegem şi auzim noi astăzi, nu poate fi vorba decât după 1850. Romanţele circulă 
la noi, cei drept, şi în prima jumătate a secolului trecut, dar cele mai multe exemple 
aparţin încă influenţei orientale, după cum se poate vedea din colecţia lui Anton 
Pann. Caracterizarea conţintului poetic al genului, aşa cum se prezenta pe atunci, ne-o 
face în mod plastic Anton Pann: „...plângeri de inimi rănite, suspinuri de piepturi 
săgetate, tânguiri de dureri cumplite, oftări şi tot felul de văietări din pricina 
amorului". Din punct de vedere muzical, întâlnim la ele toate caracteristicile creaţiei 
greco-turco-arabe: moduri cromatice, inflexiuni modale neaşteptate, ornamentaţie 
bogată. Paralel cu acestea însă, apar romanţe din care au dispărut văicărelile, ca si 
caracteristicile muzicii orientale. Dăm ca exemplu romanţa Tu-mi ziceai odată, care 
mai poate fi auzită si astăzi la radio, fiind reînviată în 1954. în preajma împlinirii a o 
sută de ani de la moartea lui Anton Pann. în a doua jumătate a secolului al XlX-lea 
începe să se impună tot mai mult romanţa, i-am putea spune,de „tip occidental", 

datorită unor compozitori cu pregătire de specialitate. Dacă Unde eşti? de George 
Cavadia şi Gândul meu la tine zboară de Theodor Georgescu au ieşit din circulaţie, 
Steluţa, versurile de Vasile Alecsandri şi melodia de Dimitrie Florescu, mai poate fi 
auzită şi astăzi. 

Paralel cu romanţele de felul celor menţionate, au circulat altele mai simple, 
mai pe înţelesul maselor, având versuri cu structură înrudită cu a versurilor populare. 
Este aşa-numita „romanţă populară". Lăutarul de ţară a inclus în repertoriul său şi 
romanţe. Pe unele le-a învăţat fiindcă i-au fost cerute, iar pe altele fiindcă i-au plăcut 
lui. Dintre acestea, unele au fost reţinute întocmai, altele însă, modificate ca text şi 
melodie, devenind uneori aproape de nerecunoscut, Cauza acestor transformări este 
tendinţa de apropiere de înţelesul celor mulţi. Dăm ca exemplu poezia în drum, de 
George Topârceanu, devenită romanţă de largă circulaţie. Pentru a se vedea mai clar 
cum a fost transformat textul original, cităm, alături de Topârceanu, şi varianta din 
Clejani: 


Topârceanu 

Clejani 

Peste firea mută doarme 

Pe sub culmea unui dor, 

Cerul plin de stele, 

Cerul plin de stele, 

Patru plopi ascund în umbră 

Patru plopi mi-ascunde-n umbră 

Casa dragii mele. 

Casa mândrei mele. 

Dar mi-a fost pe semne calea 

Dar mai tristă mi-a fost soarta 

De-un duşman ursită 

De duşmani ursită, 

Am găsit lumina stinsă, 

C-am găsit lumina stinsă 

Uşa zăvorită... 

Şi poarta zăvorâtă. 

Sar în curte şi privesc 

Casa pe mâna dreaptă; 

Iar deodată ce zăresc? 

Pe mândra-n prag m-aşteaptă! 

O noapte-ntreag-arn stat CU ea 
De vorbă, gură-n gură. 

Toţi duşmanii mi-au crăpat 

De necaz şi ură. 

De trei nopţi aceeaşi cale 

De ea când m-arn despărţit 

Bate călătorul, 

în zori, cânta cocoşii; 

Cine n-are dor pe valn 

Norii de la răsărit 

Nu-mi cunoaşte dorul. 

Ardeau în flăcări roşii. 

Ginduri triste, mâne sară 

De trei ani aceeaşi cale 

Vin în ciuda voastră, 

Bat ca călătorul. 

Şi de-o fi zăvor la uşă 

Care-n lume nu iubeşte, 

Intru pe fereastră! 

Nu ştie ce-i dorul 


După cum se poate vedea, primele două strofe rămân oarecum neschimbate. 
Spunem oarecum, deoarece primul vers, purtătorul unei imagini rafinate, este înlocuit 
cu altul, care ar vrea să apropie poezia de înţelesul masei, dar fără să reuşească, din 
cauză că ajunge la un nonsens. în alte variante, primul vers este: „Sus pe culmea unui 

deal..." sau „Sus pe culmea tristă, doamnă". în afară de acest prim vers, imaginile 
sunt mai apropiate de experienţa omului obişnuit, pentru care nu „calea", ci „soarta" 
poate fi ursită de un duşman. Pe lângă aceasta, până să se ajungă la uşă, la ţară mai 
există şi poartă. Mai departe, se produce o inversare: ideea exprimată de Topârceanu 
în strofa a IV-a urmează aici, mult mai amplă, dar şi mai apropiată de realitatea lumii 
de la ţară, după primele două strofe. Imaginea nu ne mai este prezentată ca o dorinţă, 
ci ca ceva îndeplinit pe loc: sare peste poartă, găseşte pe mândra în uşă, stau 
împreună până în zori de ziuă. Strofa a IlI-a din Topârceanu corespunde strofei de 
încheiere în varianta de la Clejani. Deşi versurile sunt aproape aceleaşi, ideea este 
alta: la Topârceanu se vorbeşte de trei nopţi de când cel îndrăgostit bate în zadar 
calea, în timp ce în varianta lăutărească se vorbeşte de trei ani de când procedează la 
fel: sare poarta şi se întâlneşte cu mândra. Toate acestea confirmă, socotim noi, 
părerea că se caută, şi în mare măsură se reuşeşte, să se traducă pe înţelesul celor 
mulţi ideile exprimate de poet, făcând apel la experienţa bogată şi în această direcţie, 
a masei. 

Am vrea să remarcăm că nu se ajunge la nonsensuri numai din cauza 
neînţelegerii imaginilor poetice, ci şi din cauza necunoaşterii sensului unor 
neologisme. De pildă, neînţelegând o serie de cuvinte folosite în textul unui tango, 
una din interpretele din Clejani ne-a redat, pe înţelesul ei, următorul fragment: 
Păpuşă mică şi devină (divină), Fumez opim (opiu) şi iau morfină, Şi-n turente 
(torente) de lumină, Te-aş porcara (proclama) a mea regină. Fenomenele similare se 
întâlnesc în lumea ţărănească, mai ales în creaţiile vechi, din cauza reţinerii 
defectuoase sau a uitării textului. De exemplu: „La cismar mare rotar", în loc de „La 
cest măr mare rotat"; dar şi în lumea lăutarilor, unde putem găsi: „S-a dus în Brail cu 
ea", în loc de „S-a dus Ibraim cu ea”. Din cele de mai sus, trebuie reţinut că lăutarii, 
în general, se comportă faţă de creaţiile culte ca şi faţă de cele populare, adică se 
supun variaţiei şi continuei contaminări, indiferent de originea şi natura creaţiilor. 
Cercetarea romanţelor găsite la Clejani ne arată că nu toate sunt de origine cultă, ci 
create şi de lăutari, cum credem că este cazul cu Plângeam, plângeam în tăcere şi cu 
La izvor ne-am întâlnit. După cum rezultă din cele de mai sus, repertoriul de cântece 
cu text românesc este foarte variat, atât în ceea ce priveşte conţinutul şi trăsăturile 
caracteristice, cât şi provenienţa. Bineînţeles că nu tot ce am cules de la Clejani se 
execută la fel de mult, multe piese nemaicântându-se de ani de zile, dar toate 
interesează în mod egal când este vorba de componenţa repertoriului lăutăresc. 

B. Cântecul cu text ţigănesc 

în această categorie cuprindem, după cum am spus, cântecele care au în 
întregime sau numai în parte text ţigănesc. Din cele 11 cântece de acest fel culese de 
la lăutarii din Clejani şi de la membrii lor de familie, doar patru au în întregime text 
ţigănesc; în trei găsim text ţigănesc, dar refren românesc (Draga mea; Aoleo, aoleo; 
Leică Stanca fa; Leică Zlătăreasă etc.) sau amestecat (Aoleo, mamă, merau; Aida, 
haida mama mea, devia; Abre mamă etc.); iar restul au text bilingv, predominând fie 
versurile ţigăneşti, fie cele româneşti. Nu am întâlnit nici un cântec ceremonial sau cu 
text epic, toate fiind cu conţinut liric. Semnificativ ni se pare faptul că nici un text nu 
se prezintă bine închegat şi realizat din punct de vedere artistic, toate constând din 

fragmente poetice de sine stătătoare. în afară de aceasta, alături de imagini într- 
adevăr frumoase găseşti şi trivialităţi: 

Sukar s ko liliako, Frumos este liliacul, 

Sar a mui mâra romneako; Ca gura nevestei mele; 

Sukar ş ho lulug'i Frumoasă este floarea 

Sar mări romni dintâi Ca nevasta mea dintâi. 

Incontestabil, sunt valoroase şi acestea, deoarece ne vorbesc mai direct decât 
orice despre mentalitatea ce stăpânea şi mai stăpâneşte încă pe mulţi ţigani. Unele 
fragmente poetice ne fac să le socotim, datorită conţinutului lor, ca împrumutate de la 
alte categorii de ţigani. De exemplu: 

O Kostiko rom baro Costică ţigan mare 

Valvalo ai akhardo Vântos şi numit, 

L 'ia galea kalado Cu pistolul scos 

O peski banta akhardea Banda lui şi-a chemat, 

Ciorimastle kă galea La hoţie că s-a dus 

Te avei muro phraloro Să vie al meu frăţior 

Al bicosa o dumo, Cu biciul pe umăr 

O G'eorg'itso rom baro, Gheorghiţă ţigan mare, 

Le bicosa po dumo Biciul pe umere, 

Le fesos' and'o săro Fesul pe cap. 

înclinăm să atribuim aceste fragmente ţiganilor lăieţi, întrucât din ele 
desprindem tocmai felul de viaţă al acestora. Se ştie că lăieţii peregrinau cu corturile 
lor din loc în loc şi că se ocupau cu geambăşia şi hoţia. Ultimul fragment vorbeşte de 
fes, ceea ce ne face să ne gândim la ţiganii turci, care veneau să se stabilească adesea 
la noi, după cum atestă unele documente. La ţiganii din comuna Clejani există şi 
astăzi familia Horahaniu or horahano înseamnă în limba ţigănească turc. Credem că 
nu este vorba de o simplă poreclă, ci că numele este legat de locul de baştină al 
strămoşului actualei familii. Dacă aceste fragmente sunt împrumutate de la ţiganii 
corturari, s-ar putea să mai existe şi altele pe care însă nu mai avem posibilitatea să le 
identificăm. Interesant este faptul că toate aceste cântece au versurile de câte 8 sau 7 
silabe. Acestea din urmă sunt întregite adesea la 8 silabe, printr-o silabă de 
completare. Cu alte cuvinte, lungimea versurilor din cântecele ţigăneşti culese la 
Clejani este identică cu cea a versului românesc. Analogia merge chiar mai departe, 
deoarece se pare că versurile au aceeaşi structură, cel puţin aşa reiese din felul cum se 
leagă versul cu melodia, întâlnim aceleaşi completări ale versurilor (măi, mă dar şi 
mo), precum şi lungimea lui i semivocalic, după cum întâlnim aceleaşi anacruze: i, â, 
ă, ai, e, hai. 

Care este situaţia melodiilor, în ce măsură sunt ele ţigăneşti şi în ce măsură 
sunt împrumutate, iar în acest ultim caz de unde au fost împrumutate? Iată întrebări 
de cea mai mare importanţă, cărora nu le vom putea da un răspuns pe deplin 
mulţumitor din cauza lipsei de material documentar. într-adevăr, dacă ne-am plâns şi 
ne plângem de lipsa culegerilor de cântece populare româneşti mai vechi, melodiile 
notate înainte de 1800 fiind foarte puţine, notaţiile de cântece ţigăneşti sunt aproape 
inexistente, nu numai la noi ci şi aiurea. Dinainte de anul 1800 nu cunoaştem decât 2 
cântece care se află în Codex Caioni şi unul, într-un manuscris grec în notaţie 

psaltică, cu text bilingv, turcesc şi ţigănesc; iar din întreg secolul al XlX-lea 
cunoaştem un singur cântec Tanana, of tanana, publicat de Anton Pann. După anul 
1900 au mai fost publicate 3 melodii: 2 de cântec şi o colindă. Alte cântece au fost 
culese după înfiinţarea Arhivei de Folclor a Societăţii Compozitorilor Români, apoi a 
Institutului de Folclor, dar până în prezent n-au fost încă transcrise. Ne referim, 
bineînţeles, la cântece care, în total sau în parte, au text ţigănesc, nicidecum la 
cântecele care aparţin unui anumit stil, numite de obicei „ţigăneşti" şi de care ne vom 
ocupa la capitolul Cântece de mahala. 

După câte se pare, situaţia nu este mai bună nici în alte părţi. Din bibliografia 
indicată de cei ce s-au ocupat cu problema ţiganilor care, din păcate, nu ne-a fost 
în întregime accesibilă, nu reiese că s-ar fi cules asemenea cântece nici în alte ţări, 
decât în foarte mică măsură. Situaţia se prezintă ceva mai bine în Ungaria, cel puţin 
după anul 1940, unde există oameni nu numai cu pregătirea necesară, dar şi cu 
dorinţa de a cerceta muzica ţigănească. La bulgari apărea o gazetă, scoasă de 
Citaliştea (Casa de Cultură) a ţiganilor din Sofia, intitulată Nova Romă (Ţiganii noi), 
în această gazetă se publica aproape regulat câte un cântec ţigănesc. Păcat însă că 
aceste cântece nu erau autentice, ci prelucrări pentru 3, 4 voci, iar textele „aranjate", 
dacă nu chiar compuse de câte un proaspăt poet ţigan. Cu începere din anul 1957, 
Institutul de Muzică de la Sofia culege şi cântece ţigăneşti; nu ştim însă să fi fost 
publicate. în Uniunea Sovietică, din câte cunoaştem, nu s-a publicat încă până acum 
un studiu mai amplu, sau chiar cântece cu adevărat ţigăneşti, deşi, după câte se pare, 
nu ar lipsi culegeri de asemenea cântece. 

Am subliniat această situaţie pentru a se vedea de ce nu se poate răspunde cu 
uşurinţă întrebărilor de mai sus. Vom încerca totuşi să urmărim câteva dintre 
melodiile acestor cântece pentru a vedea ce provenienţă au. După aceea vom căuta să 
vedem dacă se poate vorbi de un cântec ţigănesc unitar ca stil. în vederea acestui 
scop, vom prezenta câteva cântece ţigăneşti luate de la ţiganii unguri si bulgari, după 
care vom căuta să tragem unele concluzii. O privire cât de sumară aruncată asupra 
melodiilor celor 11 cântece pe care le-am cules la Clejani ne arată că avem de-a face 
cu două grupuri distincte: un grup de cântece propriu-zise, în mişcare mai mult sau 
mai puţin regulată şi un alt grup de cântece ale căror melodii par să fie de joc. 
Cântecele din primul grup ţin de două stiluri cu caracteristici proprii: unele sunt mai 
simple, fără ornamentaţie prea bogată şi, mai ales, fără acea intonaţie specială, 
însoţită de un vibrato larg şi de lovituri de glotă, cum vom întâlni la cântecele de 
mahala; celelalte au tocmai caracteristicile cântecelor de mahala. De retinut că 
melodiile din primul grup sunt variante, ceva mai îndepărtate, ce-i drept, dar totuşi se 
recunosc, ale unor cântece din al doilea grup. Iată dovada că cele două stiluri ale 
aceluiaşi grup nu dispun fiecare de piese care le-ar putea aparţine numai lor şi că ele 
convieţuiesc, fiind preferate de unul sau de altul dintre interpreţi, după gustul, dar şi 
după posibilităţile vocale ale fiecăruia. Pentru că, subliniem acest lucru, nu orice 
interpret poate cânta în stilul cântecelor de mahala. 

Pentru An o g'es la Patrag'iako, am găsit o variantă care pune în discuţie 
originea ţigănească a acestui cântec. Textul este, după imaginile poetice şi după 
vocabular, o creaţie orăşenească. Ar fi deci posibil ca autorul acestui text, sau 
interpretul care mi l-a cântat, să fi împrumutat o melodie de origine ţigănească. Linia 

melodică, sobră în comparaţie cu cea a cântecelor ţigăneşti, ca şi întreaga ei factură, 
pledează împotriva acestei presupuneri. 

Dacă mai avem în vedere şi lipsa de modulaţii cromatice, frecvente în cântecul 
ţigănesc, ca şi construcţia pe un mod minor natural, în care treapta a V-a joacă în mod 
evident rolul de dominantă, nu putem pleda decât pentru originea cultă, sau cel puţin 
semicultă, a acestei melodii. Afirmaţia lăutarului interpret că ştie cântecul de când era 
copil mic nu se poate referi decât la text, deoarece aceeaşi melodie a mai cântat-o şi 
cu un text „de ocnă", iar când a fost întrebat de când ştie cântecul, a răspuns că-1 ştie 
„de la închisoare", unde a stat timp de 50 de zile din cauză că dezertase din armată. 
Aşadar, melodia acestui cântec nu numai că nu este proprie lăutarilor din Clejani, dar 
nu este nici ţigănească. Nici melodia cântecului Iţa, mamă, hal-mo sap nu este 
locală, ci creaţie a mahalalei bucureştene. 

Ar rămâne încă în discuţie, prin urmare, eliminând bineînţeles variantele, unele 
melodii din primul grup şi câteva din grupul al doilea, despre care am spus că par să 
fie melodii de joc. Dintre acestea din urmă, Sude, sude na dara pare să fie melodie 
ursărească, iar Tele podo, opre podo... este variantă a unei melodii de joc cunoscută 
pe alocuri sub denumirea de Ţigănească sau Romnească. Şi pentru că am spus, când 
a fost vorba de texte, că unele dintre ele, cel puţin fragmente, au fost împrumutate de 
la ţiganii corturari, iar acum atribuim o melodie ţiganilor ursari, să vedem dacă o 
melodie cântată adesea de ţiganii ursari este într-adevăr ursărească sau este îm¬ 
prumutată. Determinarea eventualelor împrumuturi ne va ajuta, chiar dacă nu 
discutăm melodiile culese de la lăutarii ţigani din Clejani şi de la membrii lor de 
familie, să înţelegem mai just originea repertoriului de cântece cu texte ţigăneşti sau 
bilingve. Mihail Kogălniceanu povesteşte că, atunci când un boier ieşea cu trăsura în 

afara oraşului, se putea pomeni asaltat de o mulţime de băieţi si fete, între 5 şi 15 ani, 
alergînd după trăsură şi strigînd într-una: Dă-ne o para, dă-ne o para, Şi ţi-om juica o 
tanana. 

în Istoria unui galben a lui Vasile Alecsandri, în care, prin discuţia ce are loc 
între un galben şi o para, ni se prezintă diferite aspecte ale vieţii sociale din prima 
jumătate a secolului trecut. Aflăm de la galben ce se întâmplă într-un sălaş ţigănesc: 
după ce şi-au instalat corturile, bărbaţii pornesc să vîndă obiectele ce le-au 
confecţionat ei, babele merg prin sat să ghicească, flăcăii merg să joace ursul, femeile 
pregătesc masa, iar copiii aleargă pe câmp jucând tananaua. George Potra afirmă şi el 
că ursarii colindă ţara în lung şi-n lat „plimbând şi îndemnând ursul să joace 
tananaua". în Anton Pann, găsim un cântec, de fapt prelucrare a lui Alexandru 
Flechtenmacher în Baba Hârca, cu următorul text: Tanana, of, tanana, Aolete, 
ţuşmanda Şinca teteo, şinca mo, Aolete moş mando. Făcând apropierea între 
denumirea jocului pe care-1 dansau copiii ţiganilor corturari şi pe care-1 cântau ursarii 
ursului, şi începutul cântecului din Anton Pann, înclinăm să credem că este vorba de 
unul şi acelaşi lucru şi că denumirea jocului vine de la cuvântul tanana, care se pare 
că nu are nici un sens, deoarece alteori găsim „Na na na". De altfel, această 
presupunere a noastră este confirmată de înrudirea dintre melodia cântecului din 
Anton Pann şi o melodie ce s-a cântat şi se mai cântă încă la urs. Forma acestor 
cântece diferă, desigur; rândurile melodice A si B sunt însă suficient de apropiate 
pentru a socoti melodiile înrudite. Diferenţa dintre ele se datoreşte, credem, faptului 
că autorul operetei Baba Hârca s-a inspirat din melodia populară, nu a preluat-o 
întocmai. Pentru această părere pledează şi partea a doua a ei, care nu mai are absolut 
nimic din melodia populară, fiind creaţia lui Alexandru Flechtenmacher. Sunt aceste 
melodii ţigăneşti ca origine? Noi credem că nu sunt ţigăneşti, bazaţi pe faptul că fac 
parte, ca subtip, dintr-un tip de largă circulaţie, pe care-1 întâlnim nu numai în toate 
provinciile româneşti, ci şi în Boemia, în Polonia, în Ungaria, în Bulgaria şi în 
Iugoslavia. 

Este adevărat că variantele aflate nu se înrudesc pe toată întinderea lor, unele 
numai în prima parte, iar altele numai în a doua; înrudirea însă nu poate fi contestată. 
Cum se explică această apropiere? Să fie melodia de origine ţigănească, iar ţiganii 
ursari să fi fost cei ce au răspândit-o pe această întreagă arie geografică, ce se întinde 
pe atâtea ţări? Socotim că nu se poate susţine aşa ceva, întrucât e greu de admis că o 
melodie ursărească a putut pătrunde până în saloanele boiereşti, de unde a fost 
culeasă apoi şi introdusă într-o colecţie datată din secolele XVII-XVIII; la fel de greu 
este de admis că de la ursari a putut trece la valahii din Moravia şi să devină melodia 
jocului lor specific: Odze-mecul. înclinăm să credem că melodia este românească, şi 
încă foarte veche, de îndată ce se întâlneşte tocmai pe căile pe unde păstorii români 
şi-au purtat turmele poate secole în şir. Cât despre pătrunderea jocului românesc în 
saloanele feudalilor, avem ştiri încă din a doua jumătate a secolului al XVI-lea. 

Să mai luăm încă un caz, şi anume, melodia jocului Ursâreasca. După 
denumire, ar fi melodia după care este jucat ursul de către ursari. Iată însă ca motivele 
caracteristice ale acestei melodii le întâlnim în jocuri ce poartă denumiri ca: A 
norilor , Ca la Colentina, Fusei la biserică, Bate, Doamne, pe ciocoi, Hagiescului, 
Fetiţei, mai apropiată fiind totuşi de A norilor. Dacă această melodie tipic lăutărească 

ar fi specific ţigănească, nu am întâlni-o sub denumiri atât de variate. Melodia nu-i 
deloc ursărească, ci este creată sub influenţa muzicii orientale, aşa cum ne dovedeşte 
modul tipic oriental alcătuit din intervalele: T, St, St, Tst, St, T, T, ca în gama 
makamului perso-arab Saba. Dacă această melodie nu este, la origine, chiar orientală, 
atunci a fost creată sub influenţa muzicii orientale de către lăutarii bucureşteni, de 
unde a ajuns apoi şi la cei din Clejani. 

Dacă lăutarii de care ne ocupăm au putut împrumuta aceste melodii, au putut 
împrumuta şi melodiile cântecelor cu texte ţigăneşti pe care le-am cules de la ei. 
Cântecul Ai kan geâu, a kan piran prezintă o caracteristică aparte, şi anume: mai 
toate versurile sunt împărţite, prin pauze, în câte două părţi egale. Această 
caracteristică n-o mai prezintă niciunul dintre celelalte cântece ţigăneşti pe care le cu¬ 
noaştem, şi nici în cântecul popular nu se întâlneşte. Am întâlnit însă ceva asemănător 
în unele cântece de influenţă orientală, care au circulat în Ţările Române în prima 
jumătate a secolului al XlX-lea, ceea ce ne face să ne gîndim la un eventual 
împrumut de la turci. Problema existenţei unui cântec autentic ţigănesc este de cea 
mai mare importanţă pentru ceea ce ne preocupă pe noi, deoarece, dacă cumva nu 
există un cântec ţigănesc viguros, nu poate fi vorba nici de „ţiganizarea" muzicii 
populare romîneşti executate de lăutarul ţigan. Numărul mic de cântece ţigăneşti pe 
care le-am găsit la lăutarii pe care i-am cercetat şi de care ne ocupăm, ca şi faptul că 
unele melodii de cântece din cele culese la ei sunt împrumutate, nu pledează pentru 
existenţa unei creaţii muzicale ţigăneşti viguroase. Dar dacă nu am găsit o asemenea 
creaţie la ţiganii din Clejani, există ea cumva la ţiganii din alte părţi? Cu toată 
preocuparea de culegere în acest domeniu, o recoltă bogată de asemenea cântece nu 
s-a putut face nicăieri. Din cercetarea exemplarelor culese pe teritoriul ţării noastre, 
se constată însă asemănarea dintre majoritatea lor şi cele ale ţăranilor în mijlocul 
cărora trăiesc. 

Situaţia se prezintă la fel, după câte se pare, şi la popoarele vecine. Din cele 
circa 582 de melodii cu text culese, până în august 1942, de la ţiganii din Ungaria, 2/3 
folosesc melodii maghiare sau variante ale acestora, iar celelalte sunt, după cum se 
afirmă, de origine cultă, românească, slovacă, sârbă, germană şi unele „probabil" 
ţigăneşti, în studiul din care am luat datele precedente se publică şi 5 cântece 
ţigăneşti. Dintre acestea, primul pare a fi o melodie de dans, a cărei origine nu o 
putem preciza, si nici autorii nu fac acest lucru. Melodia a doua este, cu excepţia 
părţii finale, o variantă indiscutabilă a cântecului românesc, devenit de largă 
circulaţie, Aseară vântul bătea. Melodia a treia este o variantă apropiată a unor 
melodii româneşti de bocet, după cum melodia a cincea aminteşte de unele melodii 
româneşti de dans din Transilvania. Privitor la melodia a patra, se afirmă că este „în 
adevăr ţigănească". Autorii îşi bazează susţinerea, pe de o parte, pe afirmaţia lui 
Zoltan Kodâly că „n-a auzit-o decât la ţigani", iar pe de altă parte, pe unele 
caracteristici cum sunt: frângerea silabei ultime (szotogtores) şi sunetele lung ţinute 
însoţite adesea de tremolo. Bela Bartok susţine, după cum afirmă autorii, că asemenea 
caracteristici se întâlnesc „doar în melodiile parlando rubato bogat înflorite ale 
valahilor". în acest caz, nu mai vedem cum melodia în discuţie mai poate fi „în 
adevăr ţigănească". Situaţia se prezintă asemănător şi la ţiganii din Bulgaria. Toate 

melodiile „ţigăneşti", cercetate în anul 1957, erau creaţii orăşeneşti de influenţă 
orientală, dacă nu chiar de origine orientală, mai precis turcească. 

Din tot ce am arătat până acum a reieşit destul de limpede că creaţia de cântece 
ţigăneşti nu este de loc unitară, deosebindu-se nu numai de la ţară la ţară, ci şi în 
cuprinsul aceleiaşi ţări, de la regiune la regiune. Această constatare ne îndreptăţeşte, 
oare, să socotim ca extrem de slabă, dacă nu ca inexistentă, creaţia muzicală 
ţigănească? Credem că da, mai ales pentru aşa numiţii vătraşi, adică pentru acei care 
de la început au fost siliţi, ca robi boiereşti sau mănăstireşti, să se stabilească, aşa 
cum a fost cazul cu strămoşii ţiganilor din Clejani. De altfel, situaţia nu este mult 
deosebită nici pentru ceilalţi ţigani. Aceasta este explicabil. Nedispunând de o limbă 
unitară, se ştie, de pildă, că spoitorii, căldărarii, ursarii etc. nu se pot înţelege aproape 
de loc între ei, fiind împrăştiaţi pe teritorii din ce în ce mai întinse, iar economiceşte 
depinzând de populaţia în mijlocul căreia trăiesc, ţiganii nu şi-au putut crea o cultură 
proprie unitară. Contactul zilnic cu populaţia autohtonă i-a făcut să-şi părăsească 
obiceiurile, portul şi chiar limba, mulţi dintre ei fiind total asimilaţi. De altfel, în ceea 
ce priveşte limba, peste tot ţiganii au împrumutat masiv cuvinte din graiul poporului 
în mijlocul căruia trăiesc, aşa încât nu mai este posibil să se înţeleagă un ţigan născut 
şi crescut în România cu altul născut şi crescut în Ungaria, în Bulgaria etc. Dacă au 
procedat în felul acesta cu limba, se înţelege că nu au putut proceda altfel cu muzica, 
ci peste tot au împrumutat melodii de la populaţia pe unde au trecut şi unde s-au 
stabilit. Aceasta a rezultat din exemplele muzicale la care ne-am referit, aceasta este 
şi concluzia lui Gaston Knosp. Dacă acest lucru este valabil pentru ţigani în general, 
cu atât mai mult va fi valabil pentru ţiganul-lăutar profesionist, nevoit să înveţe 
cântecele celor cărora le va cânta. Aşa fiind, credem că suntem în drept să conchidem 
că ţiganii, şi mai ales cei care şi-au asigurat existenţa din practicarea lăutăriei, nu mai 
dispun de mult timp de o muzică proprie viguroasă, capabilă să influenţeze muzica 
populaţiei în mijlocul căreia trăiesc. 

C. Cântecul de mahala 

în această categorie cuprindem, după cum am mai spus, o serie de cântece care 
prezintă, între altele, a ornamentaţie bogată, un vibrato larg şi lovituri de glotă. Pot fi 
întâlnite în mahalalele oraşelor mai importante ale fostelor Ţări Române, iar la ţară, 
destul de rar, şi numai la persoane, mai ales lăutari, care au venit mai mult în contact 
cu oraşul, fie direct fie indirect. Cântecele acestea sunt executate, de obicei, de către 
ţiganii şi ţigăncile de la oraş, de unde şi denumirea improprie de cântece ţigăneşti. 
Cât despre existenţa unui cântec de mahala luăm cunoştinţă de-abia din publicaţiile 
lui Anton Pann, cu toate că trebuie să fi existat încă mai de mult. La 3 din cântecele 
publicate de acesta găsim scris: „Cântec de mahala". Bineînţeles că Anton Pann nu 
înţelegea prin „cântec de mahala” ceea ce înţelegem noi astăzi, ci în general cântece 
ale lumii mahalelor bucureştene, dintre care numai unele sunt înrudite, ca stil, cu cele 
de care ne ocupăm noi; altele nu pot fi apropiate de acestea oricât am căuta. în 
această situaţie se găseşte Leliţă Săftiţă, care, ca text, este în mod categoric creaţie 
orăşănească, presupunem semicultă dacă nu chiar cultă, interesantă prin aceea că ne 
dezvăluie felul cum era îmbrăcat „Donjuanul" ce făcea curte femeilor din mahala: cu 
ghibea şi fermenea. în ceea ce priveşte muzica, este asemenea multora din cele ce se 
creau la oraş în jurul anului 1850, melodii ce puteau servi atât pentru cântat, cât şi 

pentru dans. Celelalte prezintă cu totul alte caracteristici: melisme lungi, cromatisme 
de tip oriental, un anumit ritm înrudit, prin unele celule de tip dactilic, cu cel oriental 
(în speţă, turcesc), anumite figuri melodice întâlnite, deasemenea, în muzica 
orientală. 

Melodia cântecului Văduvită grasă ne sugerează apropierea de unele cântece 
turceşti în makam Peyiati, având absolut aceeaşi structură modală, adică: baza un 
diatonic minor, care modulează în cromaticul omonim ce are treapta a V-a coborâtă, 
deci cu secundă mărită între treptele V-VI. Să reţinem, de asemenea, lungimea 
melismelor, motivele ritmice de tip dactilic, frecvent întâlnite în makamurile 
orientale, apoi figura melodică alcătuită din sunetele si bemol-do-la-si bemol-sol-la- 
fa, despre a cărei origine orientală am vorbit la repertoriul de nuntă. în aceeaşi 
colecţie mai întâlnim un cântec, despre a cărei apartenenţă la categoria cântecelor de 
mahala Anton Pann nu spune nimic. Este vorba de Nu voi lume, voi să mor, la care 
găsim scris: „Muzica de Mihail Lupescu". Atmosfera ce se degajă din melodia acestui 
cântec este foarte apropiată de cea care se degajă din Văduvită grasă, nu numai din 
cauza folosirii aceluiaşi mod cromatic, întâlnit în prima parte a cântecului de mai sus, 
ci şi a ritmului şi a felului de ornamentare. Fără îndoială că melodiile lui Anton Pann 
sunt destul de schematic notate, aşa încât suntem lipsiţi de o serie de elemente care 
ne-ar fi ajutat la apropierea şi mai mare a actualelor cântece de mahala de cântecele 
orientale, sau de influenţă orientală, pe care le întâlnim la „finul Pepelei". 

Şi mai schematic notate sunt însă melodiile de mahala pe care le întâlnim în 
publicaţiile lui Dimitrie Vulpian şi Năstase Ionescu, motiv pentru care nu le vom 
utiliza. De la Clejani am înregistrat un număr de 17 cântece de mahala. Ca origine, 
cântecele de mahala de la Clejani sunt destul de diferite, atât în ceea ce priveşte 
textul, cât şi melodia. Astfel, versurile cîntecelor: De-am avut, de n-am avut, Ş-am un 
pom în bătătură. Iubeşte, ţaţo, bărbatul şi Inimă supărăcioasă, sunt, în marea lor 
majoritate, întâlnite şi în cântecul ţărănesc, atât din regiunea respectivă, cât şi din alte 
părţi. Trebuie să spunem însă că, în raport cu creaţiile ţărăneşti, acestea apar 
trunchiate, nerealizate din punct de vedere artistic şi amestecate cu imprecaţii pe care 
nu le întâlnim în cântecul ţărănesc. Femeie cu doi bărbaţi, Mahala şi ţigănie, Aoleu 
ce foc, ce jale, Cine vinde flori pe piaţă şi în noaptea de Moş Ajun sunt creaţii 
orăşeneşti, ale lăutarilor sau ale celor din jurul lor. Nu vreau lume, nu vreau viaţă, Sus 
pe culmea unui dor şi Azi eram frumoasă, jună sunt romanţe, prima mai veche iar 
celelalte două mai noi. Primul cântec pare că-şi trage originea din Nu voi lume, voi să 
mor, cântat de Moş Puiu, informatorul principal al lui Dimitrie Vulpian. Presupunem 
acest lucru bazându-ne pe începutul textului, oarecum identic, şi pe asemănarea unui 
motiv melodic. 

Apropierea se reduce, trebuie să recunoaştem, numai la acest motiv, dar şi atât 
poate servi ca indiciu, dacă ne gîândim la transformările şi contaminările la care sunt 
supuse melodiile peste tot, dar mai ales în mediul acesta de mahala, unde principiul 
improvizatoric al makamului oriental este destul de bine păstrat. Textul, la rândul lui, 
este puternic contaminat de versuri din diferite cântece populare ţărăneşti, dar şi 
orăşeneşti, creaţii ale mahalalei, de exemplu: Eu sunt unul pătimaş, De le iubesc şi le 
las... Aceste versuri au făcut parte dintr-un cântec orăşenesc ce s-a răspîndit după 
primul război mondial, cum dovedesc imprecaţiile şi neologismul de origine 

franceză, „tiranizeşte", pe care nu-1 putem întâlni în creaţia ţărănească. într-o celulă- 
ntunecoasă, Ce fluieri, ocnaş, a jale , De la tramvai mai la sat şi Căpitane, căpitane 
sunt creaţii ale mediilor din care se recrutau, de obicei, delicvenţii de drept comun de 
la oraşe, în mod obişnuit, sunt cunoscute sub denumirea de Cântece de ocnă. Trebuie 
reţinut că nici unul dintre cântecele de mahala, şi cu atât mai mult cele „de ocnă", nu 
prezintă un text închegat. Pericolul mare pe care-1 prezintă aceste texte este că sunt 
vehiculate de melodii realizate artistic, ce se bucură de o largă circulaţie în mediul 
ţărănesc. Dar despre acest pericol va veni vorba ceva mai târziu. Din cele de până 
acum a reeşit că, din punct de vedere literar, creaţii specifice mahalalei sunt în primul 
rând cântecele de ocnă şi, poate, Mahala şi ţigănie, restul textelor provenind din 
îmbinarea unor versuri de origini diferite. 

£3 Rubato M.M. J »86 



Care este situaţia melodiilor? Putem afirma că şi originea lor este felurită, dar 
nu am găsit totuşi variante care să confirme, de pildă, originea ţărănească a unora. 
Câteva au, în mod categoric, origine cultă sau semicultă, cum sunt romanţele, una 
este împrumutată din muzica orientală, altele par a fi creaţii lăutăreşti, dar cele mai 
multe sunt creaţii ale mahalalei sau preluări de cântece ale altor popoare. Dacă între 
cântecele create de lăutari şi cele create de lumea mahalalelor pot exista apropieri 
explicabile, şi unii şi ceilalţi creatori provenind din mijlocul aceleiaşi mase de ţigani 
care locuiesc la periferiile oraşului, romanţele se deosebesc de acestea, dar sunt legate 
prin stil. Vorbind de stil, ne referim nu numai la elementele ce alcătuiesc specificul 
de interpretare, ci şi la anumite elemente melodice specifice sau folosite intr-un 
anumit fel, precum şi la o anumită formă. în ceea ce priveşte elementele melodice, ne 
referim, în primul rând, la moduri, modulaţii şi la felul de ornamentare. 

6. Dansul 

Ca gen, dansul popular este socotit printre cele mai vechi creaţii ale omului, în 
timpul de faţă reprezintă produsul artistic popular în care sincretismul este încă viu, şi 
aşa va rămâne în bună măsură încă multă vreme, dat fiind caracterul său funcţional. 
Cu toate că în diferitele scrieri din trecut este menţionat mai des decât celelalte genuri 
ale creaţiei noastre populare şi cu toate că cele mai vechi şi, am putea spune, cele mai 
multe culegeri pe care le avem până în pragul secolului nostru conţin în primul rând 
dansuri, dacă nu numai dansuri, fiind un gen atât de vechi, foarte greu putem urmări 

în trecut melodiile de care ne ocupăm. Găsim însă mai des fragmente din aceste 
melodii în cele pe care le-am cules de la lăutarii din Clejani. Cauzele sunt 3, după 
cum socotim şi anume: 1. colecţiile apărute conţin în primul rând melodii culese de la 
lăutarii orăşeni; 2. dansurile nu circulă peste tot sub aceeaşi denumire, ci diferă foarte 
adesea de la loc la loc; 3. fenomenul variaţiei şi cel al improvizării pe bază de motive, 
atât de obişnuite la interpreţii populari, duc la continua îndepărtare de melodia tip. 
Din aceste cauze, vom vedea că sunt relativ puţine melodiile pe care le-am 
recunoscut în ceea ce a circulat altădată. 

S-au înregistrat la Clejani 76 de melodii de joc şi s-au mai notat, după auz, încă 
22 melodii. S-au cules deci un număr de 98 de melodii. Dintre acestea, 11 sunt 
variante, totale sau parţiale, culese fie de la alţi lăutari, fie de la aceiaşi, dar la date 
diferite. Considerând laolaltă diferitele tipuri de brâu, de geampara, de horă şi de 
sârbă, nu însă când coregrafic reprezintă altceva, avem un număr de 59 de numiri 
diferite, ceea ce nu este de loc puţin, dacă ne gândim că există regiuni în care nu 
aflăm decât câteva jocuri. Bineînţeles că acest număr de jocuri nu se dansează în 
aceeaşi comună, să zicem Clejani, ci în zona pe care o străbat lăutarii de care ne 
ocupăm. Nu este mai puţin adevărat însă că în fiecare comună din această zonă putem 
afla între 40-50 de jocuri diferite, dacă facem cercetarea atât în rândul tinerilor cât şi 
în cel al bătrânilor. Pentru că ceea ce se întâmplă cu celelalte genuri se întâmplă şi cu 
dansurile: tineretul este tot mai mult atras spre aşa-numitele „dansuri modeme", 
împmmutate de la oraş. în momentul de faţă cu greu poate fi aflată o comună în care 
să nu se danseze vals, tango, foxtrot, şimi etc. în anul 1951 se mai cunoşteau la 
Clejani mmba, malagamba, conga. Valsul a devenit atât de obişnuit, încât paşii 
respectivi au fost introduşi, împreună cu jocul de pereche respectiv, în cea mai mare 
parte din jocuri. Fiind cemte de tineret, lăutarii trebuie să aibă melodiile acestor 
dansuri în repertoriul lor, chiar dacă nu ar simţi nici o atracţie pentm ele, cum este 
cazul cu Florea Băsam, poate cel mai bun viorist din Clejani, care ne-a declarat că lui 
nu-i plac dansurile „modeme", ci numai cele „naţionale". Vom vedea îndată că au 
pătmns şi înainte vreme dansurile „de salon" în repertoriul satelor. în lucrarea 
noastră, ne vom referi la acestea din urmă, întmcât au devenit populare, şi nu la cele 
moderne, care trec asemenea modei. Obiectivul principal rămâne totuşi dansul 
popular, aşa încât de acesta ne vom ocupa în primul rând. 

Cercetarea mai atentă a melodiilor de dans culese a scos la iveală dubla 
provenienţă a acestora: vocală şi instmmentală. Se prea poate ca mai multe din aceste 
melodii să fi fost, iniţial, melodii de cântec, dar datorită instmmentalizării lor treptate, 
după ce au fost adoptate pentm dans, să fi devenit de nerecunoscut. Dovezi în acest 
sens aflăm destule în diferitele tipărituri ce au apămt după anul 1850. Dintre 
melodiile noastre, unora, cum sunt: Ariciul, Franceza, Fusul, Luna, Rogojina, Sârba, 
Cavalerul refuzat, Jianu şi Sârba popilor le-am găsit originalul vocal; altele, cum 
sunt Bibilica şi Ciobănaşul, par să aibă origine vocală; dar cele mai multe, cu 
excepţia unor hore şi sârbe de care va veni vorba mai departe au origine 
instmmentală. Afirmam mai sus că dansurile, ne referim la melodiile lor nu circulă 
peste tot sub aceeaşi denumire. Adesea, chiar melodii vocale adoptate pentm dans 
primesc denumiri cu totul îndepărtate de cele iniţiale diferite chiar de la loc la loc. De 
pildă, cântecul Bat-o sfântul de lupoaie, cules de Anton Pann, a circulat ca melodie 

de dans sub denumirea de Doi dovleci. Romanţa Copilită fragă, eşti destul frumoasă 
a circulat ca dans sub denumirea de Hora lăutărească. Cântecul Trece lelea pe colnic 
a circulat ca dans sub denumirile: Hora tiriplic şi Hora ţurcănească. 

Dintre melodiile de dans de la Clejani, Franceza este melodia la „Bate talpa cu 
putere la pămînt, Sârba popilor cea mai nouă culeasă din Moldova, din gura 
lăutarilor". Rogojina este melodie de origine ardelenească. A circulat cu diferite texte, 
printre care şi Hai, mândro, să te sărut, iar ca dans, sub denumirea de Haţegana, 
învârtită şi Mureşanca. Pătrunzând în manualele de dans, a căpătat circulaţie mai 
mare, datorită şcolilor normale, îndeosebi, în Oltenia şi Muntenia sub denumirea de 
Mureşanca. Ciobănaşul mai poartă denumirea, în zona de circulaţie a lăutarilor 
clejăneni, de Ungureasca, Mocăncuţa, Ardeleneasca. Din toate acestea rezultă clar, 
cât de greu se poate urmări originea şi circulaţia unei melodii, în cazul când se 
porneşte de la denumirea jocului şi nu de la melodia însăşi. în ceea ce priveşte 
originea melodiilor de dans de care ne ocupăm, cercetarea acestei laturi ne-a dus la 
trei categorii distincte: a) melodii de origine ţărănească ; b) creaţii orăşeneşti, dintre 
care unele culte, iar altele lăutăreşti; c) împrumuturi de la alte popoare; în continuare, 
vom urmări aceste categorii. 

Cele de provenienţă ţărănească se caracterizează prin simplitatea liniei lor 
melodice, prin cantabilitatea acesteia. Pentru acest considerent, am socotit că-şi au 
originea, dacă nu în totalitatea lor, în orice caz în cea mai mare parte, în cântecele 
vocale. Unele dintre aceste melodii aparţin zonei străbătute de lăutarii clejăneni, 
altele zonelor limitrofe, iar câteva din ele aparţin altor regiuni, după cum am arătat 
mai sus. întrucât cele ce aparţin zonei respective de circulaţie şi cele din zonele 
învecinate nu au nevoie de nici o explicaţie privitoare la existenţa lor în repertoriul 
lăutarilor din Clejani, ne vom opri puţin asupra celor de origine transilvăneană. 

în afară de melodia jocului Rogojina, despre care a fost vorba, menţionăm 
Murguleţul ca pe Teleorman, a cărui primă frază îşi are originea în Banul Mărăcine, 
vechi dans haiducesc sau poate ciobănesc. Mureşanca din Clejani, denumire 
ardelenească, o întâlnim circulând în Transilvania, în primul rând sub numele de 
Căluşerul, apoi de Fecioreşte. întâlnim melodia sub acest nume în două colecţii 
apărute în primii ani ai decadei a IX-a a secolului trecut. Cum de au ajuns melodiile 
acestor dansuri în repertoriul lăutarilor din Clejani? Dacă pentru melodia jocului 
Rogojina răspunsul este mai uşor de dat, întrucât din anul 1910 a început să circule în 
manualele de dans, utilizate în deosebi în şcolile normale, iar prin învăţători au ajuns 
în diferitele părţi ale Olteniei şi Munteniei. Pentru melodiile jocurilor Murguleţul ca 
pe Teleorman şi, mai ales, pentru Mureşanca, ne este greu deocamdată să spunem 
când au ajuns în repertoriul lăutarilor de la Clejani. Am putea să arătăm totuşi cam 
când şi cum au ajuns toate aceste melodii din Transilvania în părţile Bucureştiului şi 
ale Craiovei. 

Fără discuţie că a existat totdeauna contact între populaţia transilvăneană şi 
munteană, chiar dacă între ele se afla o graniţă despărţitoare. De n-am lua în 
considerare decât transhumanţa şi desele refugieri dintr-o parte în alta a Carpaţilor, 
din cauza exploatării, şi ar fi suficient să ne dăm seama de ce aflăm teme literare care 
circulă pe întreg cuprinsul ţării. Dacă au circulat aceste texte, e posibil să fi circulat şi 
dansurile. în această privinţă, este concludentă aflarea aceloraşi dansuri de o parte şi 

de alta a Carpaţilor. Dacă, în aceste cazuri, preluările de cântece şi dansuri au fost 
spontane, lucrurile s-au schimbat întrucâtva după unirea Munteniei şi a Moldovei, cel 
puţin în anumite pături orăşeneşti. Spiritul de eliberare naţională, care a crescut o dată 
cu dezvoltarea burgheziei române, a devenit şi mai viu în sânul elementelor 
progresiste transilvănene după actul unirii din 1859. Oprimarea habsburgică fiind însă 
din ce în ce mai puternică, mulţi dintre intelectualii progresişti transilvăneni s-au 
refugiat îndeosebi la Bucureşti. Aici fiind bine primiţi, au început să desfăşoare o vie 
activitate culturală, avînd drept scop atragerea claselor stăpânitoare bucureştene de 
partea aspiraţiilor lor fireşti, în care dansul şi costumul naţional ocupau un loc de 
frunte. Cu începere din anul 1870, avem dovezi că au început să se danseze în 
saloanele bucureştene dansuri ardelene. După ce România a obţinut independenţa de 
sub suzeranitatea turcească, această mişcare capătă amploare. Se înfiinţează societăţi 
culturale, cum au fost „Transilvania" şi „Carpaţi", din care făceau parte mulţi 
transilvăneni, în a căror manifestare dansul şi cântecul ocupau, de asemenea, un loc 
important. De pildă, la una din serbările Societăţii „Carpaţi", organizate „de un grup 
de tineri ardeleni", s-au cântat arii româneşti şi s-au dansat numeroase jocuri, dintre 
care Romana prevala prin frumuseţea şi variaţiunea figurilor sale”. 

Sub impulsul folosirii dansurilor şi melodiilor populare la serbările acestor 
societăţi, şi a altora ce urmăreau scopuri asemănătoare, Ministerul Instrucţiunii de pe 
atunci a trimis doi profesori bucureşteni prin diferite localităţi locuite de români, 
„spre a culege danţurile naţionale, ş-apoi a forma din ele jocuri naţionale de salon 
care să înlocuiască pe cele existente". Urmarea a fost, între altele, că s-a început 
predarea dansurilor naţionale prin şcoli, în primul rând în şcolile normale. în acest 
scop, s-au alcătuit manuale de dans în care s-au inclus şi dansuri ardelene, ca cel 
ajuns la Clejani sub denumirea de Rogojina. Mai mult ca sigur că în acelaşi fel s-au 
generalizat şi unele dansuri munteneşti şi olteneşti, pe care le întâlnim în acele 
manuale. Este interesant de reţinut că horele şi sârbele olteneşti, ne referim îndeosebi 
la cele gorjeneşti provenite din cântece cărora li s-a imprimat mişcarea de dans şi care 
se execută cu sau fără text, nu fuseseră însuşite ca atare până în 1955 de către lăutarii 
din Clejani, ci ca adevărate cântece, păstrându-le întocmai anumite caracteristici, în 
primul rând începutul pe contratimp al unora din rândurile melodice. în câţiva ani de 
zile lucrurile s-au schimbat, astăzi introducându-se frecvent, mai ales în sârbe, 
melodii olteneşti. 

Melodiile de provenienţă orăşenească identificate până acum sunt în număr de 
5: Franceza , Luna , Cavalerul refuzat , Sârba popilor şi Horă. Primele patru au 
origine vocală, iar ultima este creaţie în formă de horă de concert a lui Grigore 
Ventura. Cu excepţia poate a melodiei Cavalerul refuzat, al cărei original încă nu 1- 
am găsit, celelalte au fost create între anii 1880-1900, timp în care au înflorit 
asemenea producţii. Dintre acestea multe au fost însuşite de lăutarii bucureşteni, iar 
de la ei au trecut la lăutarii de ţară. Ne este greu deocamdată să spunem când şi cum a 
avut loc includerea acestor melodii în repertoriul lăutarilor de care ne ocupăm. 
Credem însă că au pătruns prin elevi şi studenţi, odată cu dansurile respective, care, 
cu excepţia horei, îşi originea tot la oraş. Destul de numeroase sunt şi dansurile 
împrumutate de la popoarele vecine sau cu care am venit în contact. Dintre acestea, 
unele au fost preluate direct, datorită contactului nemijlocit, iar altele au trecut din 

saloanele aristocraţiei şi burgheziei la păturile mijlocii orăşeneşti, de la acestea la 
păturile de jos, apoi la ţară. Cei cu care masa ţărănească din zona străbătută de lăutarii 
din Clejani au venit în contact direct sunt ţiganii şi bulgarii. 

De la ţigani s-au adoptat unele jocuri, a căror denumire este grăitoare, cum 
sunt: Ţigăneasca, Chilabaua, Ursăreasca etc. Deşi acestea nu lipsesc din repertoriul 
lor, n-am cules din Clejani decât Ursăreasca. Când am vorbit de cântecul ţigănesc, 
am arătat că melodia aceasta, despre care ei spun că este numai „de ascultare", nu este 
ţigănească, ci de influenţă orientală. întrucât unele melodii pe care le întâlnim sub 
denumirea de „ţigănească" le întâlnim şi sub aceea de „lăutărească", de la Clejani am 
cules şi asemenea melodii, subliniem că acestea nu sunt decât creaţii ale lăutarilor. în 
ele se face puternic simţit amestecul influenţelor orientale şi occidentale, 
cromatismele, arpegiile şi progresiile, ocupând un loc foarte important în construcţia 
melodiei. Toate „lăutăreştile" sunt melodii pur instrumentale, în care tehnica ocupă 
un loc de frunte şi în care unele pasaje amintesc de exerciţiile tehnice întâlnite în 
metodele de vioară şi pian. Multe din ele circulă şi sub denumirea generală de horă. 

Din contactul cu populaţia bulgară au pătruns la noi unele jocuri a căror origine 
ne este confirmată de denumirea Bulgăreasca, melodie ce poate fi urmărită la bulgari. 
Din contactul cu turcii ne-au rămas, mai ales în Dobrogea, dar şi in Câmpia Dunării, 
dansurile: Turceasca, Kiocek şi Cadâneasca. De la lăutarii din Clejani nu am 
înregistrat nici o turcească, deşi în zona pe care o străbat ei există, în schimb. Am 
înregistrat de aici două melodii de dans care vădesc, în mod incontestabil, influenţa 
turcească. Este vorba de Sârba din cimpoi şi Sârba-ncălecată, destul de înrudite între 
ele, nu numai prin folosirea aceluiaşi mod, ci şi prin motive melodice comune. 
Originea orientală a acestor piese ne este confirmată de cele două manele culese tot 
din Clejani. Aceste melodii nu provin din contactul direct cu turcii care colindau pe 
aici sau din contactul lăutarilor clejăneni cu turcii sau muzicanţii turci din raiaua 
Giurgiului, ci sunt venite prin Bucureşti. Manelele erau romanţele la modă în clasa 
stăpânitoare turcească, apoi şi la noi, după cum am arătat. 

Jocurile Căzăceasca şi Ruseasca ne amintesc de contactul pe care populaţia din 
Câmpia Dunării, şi în special bucureştenii, l-au avut în numeroase rânduri cu trupele 
ruseşti. Se ştie că dansurile europene de salon au pătruns în casele claselor 
stăpânitoare de la noi mai întâi prin trupele ruseşti, îndeosebi în timpul ocupaţiei ruse 
din anii 1806- 1812, când petrecerile erau foarte dese, boierii au început tot mai mult 
să lepede costumul oriental, pentru a putea juca noile dansuri de salon aduse de 
ofiţerii ruşi. De pe atunci au început să se înfiinţeze clupuri (cluburi), localuri de 
petrecere. Lumea venea aici pentru a-şi spiona îmbrăcămintea, pentru a-şi turbura 
liniştea, pentru a-şi divulga defectele de creştere şi de caracter. Prin 1816 exista un 
club al nobililor şi altele pentru celelalte clase sociale. Aici se jucau dansuri 
româneşti, mai ales tradiţionala horă, dansuri greceşti, dansuri orientale, dar mai ales 
dansuri de salon occidentale, ca: poloneza, tampeta, matradul, cadrilul, cracoviana, 
cotilionul, valsul, ecosezul, manimasca, mazurca, englezul etc. Dintre acestea, valsul 
şi mazurca au ajuns până la masele de jos ale poporului. Nu am întâlnit până acum 
menţiunea că s-ar fi dansat în saloanele boierimii căzăceasca. Se prea poate nici să nu 
fi pătruns vreodată, dat fiind faptul că însăşi societatea înaltă rusească prefera 
dansurile occidentale de salon. Calea de pătrundere a acestui dans trebuie să fi fost 

contactul direct al populaţiei, îndeosebi orăşeneşti, cu trupele ruseşti. Istoricii 
timpului nu se ocupau de aceste contacte şi de rezultatul lor cultural, pe ei 
interesându-i numai societatea înaltă, aşa-zisa „lume bună". Ionescu Gion afirmă 
totuşi că, spre sfârşitul secolului al XVIII-lea, „Bucureştenii au jucat ani de-a rândul 
sârba, chindia, bătuta, căzăceasca, gălăţeanca, hârlăoanca, ca-la-uşa-cortului, raţa, 
arnăuţeasca, corăbiasca, zoralia, calabreaza etc.". Este menţionată aici deci şi 
căzăceasca. Nu ştim pe ce se va fi bazat când a făcut afirmaţia de mai sus, dar aceasta 
poate fi socotită valabilă dacă ne gândim că până în anul 1800 au existat două 
contacte destul de lungi cu trupele ruseşti: 1769-1774 şi 1787-1791. Teodor T. 
Burada menţionează şi el, printre jocurile moldoveneşti, căzăceasca. Reţinem 
deocamdată faptul că acest dans este menţionat şi în Moldova, încă în secolul trecut. 
Deşi nu lipsesc menţiunile mai noi, a trecut prea puţin observat faţă de răspândirea 
lui. 

în ceea ce priveşte Căzăceasca de la Clejani, aceasta este un joc de cerc, ce se 
desfăşoară pe o melodie aparte, căreia nu-i găsim decât o vagă legătură cu Ruseasca; 
iar Ruseasca este un joc de perechi, pe melodia de origine rusă, cunoscută în genere 
sub numele de Căzăceasca sau Cazacioc. De obicei, melodia „Ruseştii" de la Clejani 
poartă denumirea, în celelalte părţi, de căzăceasca. Dacă jocurile de provenienţă 
străină menţionate până acum au fost împrumutate direct, datorită contactului pe care 
populaţia română l-a avut cu populaţia sau trupele naţionalităţilor menţionate, Polca 
şi Ceardaşul au venit prin intermediul oraşului, ca şi cele ardelene, despre care am 
vorbit mai sus. Am văzut cum. încă în a doua decadă a secolului trecut, dansurile, de 
salon europene se bucurau de multă preţuire în lumea mare de pe atunci. Fără discuţie 
că acele dansuri s-au primenit, s-au schimbat pe măsură ce apăreau altele noi. Astfel, 
într-un manuscris de după anul 1840, care conţine melodii orientale şi melodii de 
cântec şi joc românesc, aflăm şi o serie de dansuri „de salon" ale epocii. Dintre 
acestea nu fac parte tampeta, matradu, cotilionul, manimasca şi mazurca; şi-au făcut 
însă apariţia kalamaynka şi marş iute. 

Cam în acelaşi timp îşi face intrarea în saloanele apusene polca, dans ceh. 
Când şi cum a apărut la noi, este greu de spus. Se spune că prin unele părţi ale 
Germaniei ar fî pătruns de-abia pe la 1850. Dacă va fi fost aşa, înseamnă că la noi a 
pătruns ceva mai devreme. Facem această afirmaţie întrucât găsim că, pe la 1846, 
unui „om de societate" i se cerea, între altele, să ştie să danseze polca". în numai 
câţiva ani, acest dans ajunge şi în păturile micii burghezii orăşene. E greu de spus 
când va fi trecut polca de la oraş la sat. Ceea ce ştim este că în timpul de faţă se 
întâlneşte în Moldova, cât şi în Muntenia. De la Clejani am cules două melodii de 
polca, dar credem că şi jocul Basarabeanca este tot polcă. Ceardaşul maghiar apare, 
ca dans de salon, imediat după 1840. Ea noi va fi fost introdus cel mai târziu prin 
1855-1856. în această epocă se deschideau tot mai numeroase grădini de vară, ca¬ 
fenele cu „şantanuri" etc. Pe la 1856 era vestită cafeneaua „Stadt Pesth" unde cântau 
şi jucau „artiste" maghiare şi germane. în sala aceleiaşi cafenele avea loc, o dată pe 
săptămână, un vestit bal cunoscut sub numele de „O du lieber Augustin", la care se 
îngrămădeau „junele modiste", dar şi negustorii înstăriţi de pe podul Mogoşoaiei şi 
„junii care după moda pariziană preferă amorurile cusătoreselor". Cam în acelaşi timp 
se înmulţesc balurile mascate. Aşa cum în timpurile noastre, cu circa 20 de ani în 

urmă, existau săli anumite în care se întâlneau pentru joc oltenii, bihorenii etc, tot 
cam aşa era şi pe atunci, numai că se întâlneau mai de grabă după categorii sociale şi 
după naţionalităţi. La „Trei Roze", de pildă, era balul mascat al ungurilor. în felul 
acesta socotim că a putut ajunge Ceardaşul în păturile de jos bucureştene, iar de aici 
s-a transmis şi satelor din împrejurimi, datorită contactului firesc. în orice caz, la 
Clejani şi împrejurimi se dansează ceardaşul încă de acum 50 de ani. Lăutarii 
clejăneni nu ştiu decât o singură melodie de ceardaş. Nu cunoaştem până acum 
răspîndirea acestui dans. Se pare însă că este mult mai mică decât a polcii şi în orice 
caz acum se cere tot mai puţin. 

După cum s-a văzut, originea melodiilor de dans ale lăutarilor din Clejani este 
foarte variată, chiar mai variată decât cea a cântecelor propriu-zise. Am arătat la 
început cauzele pentru care este greu să se urmărească circulaţia în trecut a melodiilor 
de dans. Printre aceste cauze menţionăm şi fenomenul continuei variaţii şi 
improvizări, care sparge în bucăţi, mai mari sau mai mici, melodia, combinându-le cu 
alte spărturi provenite din alte dansuri, dând în felul acesta naştere la melodii noi. Cu 
toate acestea, unele melodii pot fi urmărite şi în trecut, găsindu-le publicate sau 
utilizate de anumiţi compozitori acum peste o sută de ani, fiind anterioare anului 
1900 ori mai noi. Cărăuşul a fost folosit de Bemhard Romberg, pe la 1807, într-un 
Capriciu pentru violoncel. Deci melodia are o vechime de peste 150 de ani. Jianul 
provine din transformarea în dans a unei melodii a baladei Jianu. Prima dată o 
întâlnim publicată în caietul al IV-lea al lui Ioan Andrei Wachmann, apărut pe la 
1858; are deci, de asemenea, o vechime de peste 100 de ani. Anterioare anului 1900 
mai sunt: Ariciul, Băluţa, Dura, Franceza, Hora, Hora Izvoranului, Lăutăreasca 
veche, Mureşanca, Murguleţul, Murguleţul ca pe Teleorman, Rogojina, Sârba 
popilor. 

Fără discuţie că, dacă am fi mers la motive melodice pregnante, am fi putut 
ajunge la un număr şi mai mare de melodii anterioare anului 1900. Chiar şi numai din 
ceea ce am menţionat mai sus se poate vedea că unele piese ale lăutarilor de care ne 
ocupăm au o vechime destul de mare. în afară de aceasta, ţinem să subliniem că, dacă 
unele dintre aceste piese sunt creaţii culte sau semiculte, majoritatea sunt autentice 
populare; sau atât de bine integrate în stilul acestora, încât cu greu s-ar putea afirma 
că au altă origine decât populară. Puţinele melodii create de lăutarii orăşeni au, după 
cum am mai menţionat, caracteristici atât de pregnante. Ne referim la abuzul de 
arpegii şi progresii, încât nu pot fi confundate nici cu creaţiile populare, şi nici cu cele 
culte. Din punct de vedere modal, circa 36% din melodiile de care ne ocupăm 
folosesc, în total sau în parte, scări cromatice. Procentul este fireşte destul de ridicat, 
nu însă atât de mare cât apare în melodiile ce s-au publicat în secolul trecut. Restul 
melodiilor sunt în major, cu sau fără sensibilă şi în minor, având unele trepte mobile. 
Parte din ele folosesc frecvente inflexiuni cromatice. Faptul că majoritatea melodiilor 
au la bază moduri diatonice este un indiciu sigur, am putea spune, al originii lor 
populare ţărăneşti. 

Din tot ce am prezentat până aici în acest capitol, s-a putut vedea bogăţia şi 
varietatea melodiilor de dans culese la Clejani, ca şi originea lor destul de diferită. 
Numărului de jocuri populare specifice regiunii, care este destul de mare, s-au 
alăturat jocurile aduse de învăţători, elevi şi studenţi, jocurile împrumutate de la 
popoarele vecine şi vechile dansuri de salon. Procesul de înnoire continuă şi astăzi. 
Pe lângă Cadâneasca, venită din Dobrogea prin anul 1959, s-a adăugat, tot de pe 
atunci, Mahalagioaica, de fapt melodia cântecului Cine vinde flori pe piaţă , din 
categoria cântecelor de mahala. în momentul de faţă, asaltul cel mai puternic este dat 
de dansurile modeme, care pătmnd tot mai puternic. Această pătmndere este înlesnită 
atât de gustul tineretului, format în acest sens datorită mijloacelor modeme (radioul, 
discul etc.), cât şi de faptul că „salonul" ia tot mai mult locul jocului în aer liber. 
Spaţiul restrîns sileşte pe jucători să-şi limiteze şi ei desfăşurarea dansului, aşa încât 
horele, sârbele etc sunt dansate, tot mai mult, în ritm de vals sau tango. Aceasta va 
grăbi, mai mult ca sigur, procesul de sărăcire a repertoriului de jocuri existente în 
momentul de faţă, care există între lăutar şi popor, deci între repertoriul lăutăresc şi 
cel ţărănesc. 


pag. 16-71, Bucureşti, Editura Muzicală, 1969. 

CAPITOLUL III 


VIAŢA ŞI MUZICA RROMILOR REFLECTATE 
ÎN CREAŢIA CULTĂ ROMÂNEASCĂ 

9 


1. LĂUTARII 


George Breazul 


în freamătul de idei şi agitaţii revoluţionare care însufleţesc viaţa socială, politică 
şi culturală a principatelor dunărene în preajma viforosului an 1848 „fiorosul an 
1848", zice Gheorghe Ucenescu, ucenic al lui Anton Pann, în aceste vremuri, însorite 
de generoase năzuinţe şi umbrite de neizbânzi şi decepţii, printre atâtea altele, se 
iveşte şi prinde a se lămuri ideea de cântec popular. Nicolae Bălcescu în Cuvânt 
preliminariu despre izvoarele istoriei românilor, apărut în 1845, în tomul I din 
Magazin istoric pentru Dacia, atrage luarea-aminte asupra conţinutului şi textului 
cântecelor, asupra „poeziilor populare", afirmând: „Oamenii întâi cântă, pe urmă 
scriu. Cei dintâi istorici au fost poeţi. Poeziile populare sunt un mare izvor istoric, 
întrânsele aflăm nu numai fapte generale, dar ele intră şi în viaţa privată, ne 
zugrăvesc obiceiurile şi ne arată ideile şi sentimentele veacului." Se încep culegeri 
de versuri, se transcriu melodii şi se tipăresc colecţii de cântece, în semiografîa 
neumatică a psaltichiei şi în notaţie apuseană. Cele câteva manuscrise care s-au mai 
păstrat şi au ajuns până azi sunt abia vagi indicaţii faţă de importantele culegeri care 
apar în lumina tiparului în anii următori: broşurile lui Anton Pann Spitalul Amorului sau 
Căutătorul Dorului, imprimate în tipografia sa de muzică bisericească, precum şi 
caietele lui Johann Andreas Wachmann, Henri Ehrlich şi puţin mai târziu ale lui Carol 
Miculi, iar după ele, reeditându-le în parte, colecţia lui A. Deprosse. Seria este reluată 
apoi, la 1860, de Alecsandru Berdescu şi continuată cu Vulpian. Sunt aşadar şi câţiva 
muzicanţi străini care, aflându-se în trecere prin Muntenia şi Moldova de acum un 
veac şi mai bine, concertând sau statomicindu-se şi facându-şi cariera aci, se simt atraşi 
de particularităţile cântecului nostru popular, îl ascultă şi-l însemnează în scris şi îl 
studiază; în fine, tipăresc. Vestea melodiei populare româneşti trece astfel hotarele, în 
notaţia acestor muzicanţi străini. Ei culeg, cum zice unul dintrânşii, Johann Andreas 
Wachmann aceste „Melodies nationales valaques aussi distinguees par leur 
originalite et leur bizarrerie comme par le charme, qui y repose, et je Ies donne telles 
que je Ies ai entendues de la bouche des troubadours populaires dont la Valachie 
abonde . . . des Lautars. " 

în iarna 1846-1847 concertează la Bucureşti şi Iaşi Franz Liszt căruia, cum el 
însuşi spune în somptuosul său volum Des Bohemiens et de leur musique en Hongrie, 
i-au fost prezentate mai multe bande de virtuoşi rătăcitori, în genul celor din 
Ungaria, „Am regăsit la ei, zice Liszt, un frumos filon de mare vână muzicală. Ei 
au melodii foarte fericite, din care mi-am făcut o interesantă culegere în timpul 

serilor lungi petrecute în tovărăşia lor." 

Aceşti „trubaduri populari", lăutarii, nu atrag atenţia numai muzicanţilor 
profesionişti; ei şi muzica lor se menţionează frecvent, li se descrie şi de multe ori li 
se deplânge soarta, iar muzica este glorificată în numeroase pagini din impresiile de 
călătorie ale diferiţilor străini care au străbătut ţara noastră şi i-au putut cunoaşte. 
Condeiul literatului şi-a afiliat uneori penelul pictorului, cum ne putem încredinţa 
răsfoind frumoasa carte a lui Anatole Demidoff Voyage dans la Russie meridionale 
et la Crimee par la Hongrie, la Valachie et la Moldavie, călătorie făcută în 1837. 
Cântecul şi dansul românesc, lăutarii şi muzica lor nu scapă agerimii şi auzului 
călătorului. De la Cerneţi, de lângă Severin, la Giurgiu şi în Bucureşti, el zăreşte pe 
lăutari, se apropie de ei, îi observă şi descrie în culori vii apariţia lor, jocurile, 
„cântecele tradiţionale", „ariile naţionale". în plus, penelul lui Raffet, care-1 însoţea, 
prinde scene şi figuri „dessine d'apres nature et lithographie”, ilustraţii care constituie 
documente de preţ pentru informaţiile ce urmărim a culege cu privire la lăutari. 

Iată-i la joc la Cerneţi, 9 iulie 1837. 

Iată-i şi la bâlciul de Sânpietru 1837, la Giurgiu. 



Joc la Cerneţi (9 iulie 1837) „Voyage dans la Russie meridionale et la Crimee par la Hongrie, la Valachie 
et la Moldavie execute en 1837, sous la Direction de M. Anatole de Demidoff; Dessine d'apres nature 

et lithographie par Raffet". 


Planşa 10. 


Contururile cele mai precise ale tarafului şi figurile cele mai clare sunt redate de 
Raffet în planşa care urmează, Ronde valaque executee par Ies Tsigannes", jucată de 
muzicanţii regimentului 2 la prinţul Ghica, gospodarul Valahiei la Bucureşti, 16 iulie 
1837. Pictorul român Theodor Aman vedea o altă clasă socială, alt dans, auzea altă 
muzică şi-şi schiţa „un brâu", intitulându-1 tot franţuzeşte: „La Ceinture. Danse de 
Roumanie" . Iar M. Doussault, ca să mai privim stampele străinilor, surprinde şi mai 
fidel, în 1846, contrastul vestimentar al lăutarilor şi dănţuitorilor în „Hora, danse 

naţionale valaque". Dar să revenim la Demidoff. Pentru a completa documentarea, el dă 
în cartea sa şi Hora Roumaniaska în transcrierea pentru pian, după o partiţiune militară 
a lui Jules Alari, muzică executată de două tarafuri de lăutari la dineul dat de domnitor 
în cinstea călătorului. 



Bâlciul de Sâmpetru la Giurgiu (11 iulie 1937) „Voyage dans la Russie meridionale et la Crimee par la Hongrie la Valachie 
et la Moldavie execute en 1837, sous la Direction de M. Anatole de Demidoff; Dessine d’apres nature et lithographie par 

Raffet". 

Planşa 12. 

„Remplis d' une grâce originale et naive", cum o apreciază Demidoff, pentru noi 
azi apare destul de stângaci notată, atât pricepându-se şeful muzicii miliţiei pământene 
de atunci, în drumul pe care-1 face cu diligenţa de la Giurgiu spre Bucureşti, îşi 
însemnează, văzându-i la joc „robuştii ţărani şi fetele brune" şi surprinde „vocea nazală 
a femeilor mai bătrâne, care psalmodiază cântece tradiţionale, pe care, zice el, urechi 
dace şi romane le-au auzit poate pe timpul lui Decebal şi Traian". 





TaStUflf 


Horă executată de ţigani şi dansată de muzicanţii regimentului 2 Muntenia. „Voyage dans la Russie meridionale et la 
Crimee par la Hongrie, la Valachie et la Moldavie execute en 1837, sous la Direction de M. Anatole de Demidoff; Dessine 

d’apres nature et lithographie par Raffet. Planşa 18. 

Theodor Aman - Brâul 

„Horă” dans naţional valah. După M. Doussault. Adolphe Joanne - Voyage illustre dans Ies cinq parties du monde (1846) 

Paris, Aux Bureaux de ffllustration, pag. 102. 


Dintr-un condei, cum s-ar spune, suntem duşi cu mintea, de acum o sută şi mai 
bine de ani, cu alte peste 17 sute de ani înapoi, la primul contact războinic pe care 
vechile seminţii geto-dacice, de la Dunăre şi Carpaţi, îl iau cu marşul legiunilor romane, 
legând aci firul muzicii populare româneşti cu străvechile şi adâncile sale origini tracice. 
Nu este de tăgăduit, s-ar putea face speculaţii şi s-au şi făcut, asupra obiceiurilor ca şi 
asupra muzicii, încercându-se a se stabili raporturi de filiaţie nu, cum ne-am aştepta, cu 
puternica muzicalitate a tracilor, ci cu cea prea puţin originală şi de redusă valoare a 
romanilor biruitori. Atrăgătoare este, într-adevăr, sugestia de a căuta originile acelor 
„cântece tradiţionale", psalmodiate de popor de timpuriu, în faza sa de formaţie, în care 
se înfiripează caracterul propriu al poporului, se plăsmuieşte firea sa, mijesc izvoarele 
originale de creaţie culturală. Din lipsă de documente, şi la poporul român, ca la toate 

popoarele care-şi încheagă fiinţa istorică în faza de descompunere a sclavagismului şi de 
apariţie a orânduirii feudale, va trebui să renunţăm la discuţia mai largă a începuturilor 
de formaţie a unui idiom muzical propriu. Când întunecatul ev mediu se aşterne peste 
lumea europeană, straturi de negură mai dense se lasă peste ţinuturile şi viaţa omenească 
de la Dunăre şi Carpaţi. Nici o ştire, nici un cuvânt al vechilor triburi tracice nu se mai 
aude, nici o inscripţie nu se vede, nici o adiere din străbuna muzică a geto-dacilor nu se 
mai simte. Treziţi din amorţire, băştinaşii întâmpină migraţia popoarelor, ridica privirile 
cu temere şi le îndreaptă nedumerite spre răsărit şi asfinţit. Ce să vadă, ce să afle? Peste 
vechile domnii şi stăpânii ale antichităţii se întindea creştinismul. 

MARCHE VALAQUE, 

în est şi vest, în Bizanţ şi la Roma, creştinismul atribuie muzicii esenţial rol 
cultic, ceea ce îi creează nu numai situaţie favorabilă de dezvoltare, dar şi obligaţii de 
proteguire specială faţă de influenţele ce ar fi putut suferi din partea muzicii profane. 
Funcţia sa liturgică, precum şi veghea creştinismului, bănuitor faţă de miturile, 
credinţele, riturile magice şi obiceiurile pământului, silesc pe conducătorii bisericii să nu 
se limiteze la precauţiuni protectoare, ci, în teama de a nu fi invadat cultul de elemente 
eterodoxe, ce ar veni din păgânismul elin şi latin, mai ales în Apus, dar şi în Răsărit, se 
iau măsuri de reprimare, de înăbuşire a „nelegiuitelor cântece" („cantica nefaria") cum 
era considerată muzica profană, edictându-se interdicţia lor; aut sacra sit musica, aut 
non sit. Proscrisă este, de asemenea, vocea feminină „ mulier taceat in ecclesia "; şi nici 
instrumentele, care păstrau răsunet de crepuscul al decadenţei şi desfrâului, al frivolităţii 
senzuale antice, nici instrumentele muzicale nu au acces în biserică. Din prohibiţiile şi 
condamnările bisericii, aflăm totuşi că în straturile adânci ale poporului nu a amuţit 
nicidecum muzica, practicată ca expresie mult mai adâncă şi reală, mai năvalnică şi 
imperativă a naturii omeneşti. Şi pentru a nu menţiona decât ceea ce se putea auzi mai în 
apropriere şi în raporturile noastre imediate cu lumea creştină a răsăritului, să ascultăm 
cum îşi judecă Ion Chrisostom credincioşii de pe amvonul din Constantinopol. „Cine 
dintre voi e în stare să zică un psalm sau altă cântare din scriptura sfântă? Dacă însă ar 
vrea să vă întrebe cineva de cântecele drăceşti, de cântecele amoroase, desfrânate, s-ar 
găsi foarte mulţi care le ştiu întocmai şi le cântă cu mare plăcere." 

Nici vorbă, deci, ca în acest timp poporul să fi încetat a cânta şi a juca, mai ales 
poporul de jos, de la sat, care faţă de creştinism rămânea păgân, paganus, sătesc sau 
sătean; nu a încetat nici în faza de creştinare a poporului şi, desigur, nici în aceea a 
migraţiei popoarelor, în limbă, vechiul termen trac care exprima ideea de cântare fusese 
subminat şi înlocuit de latinul canto-cantare, frecventativul de la cano-canere, adică a 
cânta mereu, întruna. De reţinut pătrunderea în tezaurul lingvist a cuvântului canticum, 
pe care biserica îl preluase pentru nevoile ei, chiar în apropierea noastră, peste Dunăre, 
în cel dintâi tratat de muzică creştină cunoscut până azi, De psalmodiae bono al lui 
Niceta de Remesianna, este întrebuinţat cu nuanţa religioasă de rigoare, cum e şi în 
Apus. Sensul general, profan, laic, este însă atât de puternic şi rezistă cu atâta tărie, încât 
numai în limba română, a macedo-românilor şi albanezilor el rămâne cu această 
însemnare de ordin general; în Apus şi în celelalte limbi neolatine, cuvântul rămâne cu 
sensul religios, creştin, pe când la noi biserica a fost silită să recurgă la alţi termeni, la 
latinul cântare sau la slavonul peasnă. Astfel apar în scrisul românesc „cântece 
mireneşti" în contrast cu „cântări sufleteşti" sau, cum zice Dimitrie Cantemir mai târziu, 
„cântece prosteşti", iar Demidoff: „chants nationaux". Un hrisov slavon din anul de la 
facerea lumii 7078 conţine întărirea pe care Bogdan-voevod, domn al Ţării Moldovei, şi 
boierii Divanului, o dau lui Dinga vornicul asupra a diverse vânzări şi cumpărări de 
ocine şi moşie, de case şi livezi, moşteniri şi danii. Şi zice documentul (în traducerea 
românească a lui Gheorghe Ghibănescu), „pe lângă aceasta aşijderea am dat şi întărit 
credinciosului nostru pan Dinga Vornicul ai săi drepţi şi robi de casă ţigani şi ţigance 
anume: Radu şi femeia sa Dobra şi copiii lor" şi continuă actul: „Adică: şi Stoica 

alâutar şi femeia sa Leaneşa (şi copiii lor)"; apoi enumeră mai departe însemnatul uric: 
„Radu şi femeia sa, Comea zlătar şi femeia lui Stana şi copiii lor ..." Şi adaugă: „Ruste 
alăutar şi femeia lui Anca şi copiii lor, care aceşti din mai sus scrişi robi ţigani i-a dat 
Mircea Voevod când s-au dus în legaţie". Vechiul cuvânt slavon însemnează, ca şi 
cuvântul rus de azi, ambasadă, legaţie. Aşadar, Dinga vornicul, fiind trimis solie în Ţara 
Românească de către domnul Moldovei, Alexandru Lăpuşneanu, primeşte în dar de la 
Mircea Ciobanul, domnul Munteniei, robii ţigani menţionaţi, printre care şi pe alăutarii 
Stoica şi Ruste. O dată cu aceştia, hrisovul întăreşte cumpărarea de către Dinga vornicul 
a încă alţi ţigani, de asemenea un zlătar (adică aurar), un cizmar ş. a. şi iarăşi „Tâmpa 
alăutar şi Danciul şi Oprea şi fratele său Ciolan şi surorile lor, pe care le-a cumpărat de 
la Barcan, comis în Ţara Românească, drept 4000 aspri, lăutarii fiind din cei mai scumpi 
robi", socoteşte Ghibănescu. Aşadar, la 1570, data la care a fost scris acest document, în 
afară de numeroasele şi preţioasele informaţii politico-sociale asupra ceţoaselor 
împrejurări de la finele secolului al XVI-lea, vine cu una din cele mai importante ştiri 
istorice asupra muzicii româneşti. Deci, în timpul căderii continue în stare de „rumănie", 
de „vecinie", de „şerbie" a ţăranilor, de adâncire a prăpastiei săpate de ascensiunea 
feudală între clase, continuă să se menţină sclavajul, se practica în Muntenia şi Moldova 
negoţul cu robi ţigani. Se pune preţ deosebit pe meşteşugari: zlătar, cizmar. Şi în alte 
documente, meşteşugarii ţigani, vânduţi ca robi, se bucură de menţiuni speciale, ca de 
pildă într-unul sârbesc de la 1348; protomeşter, zlătar, frânar, potcovar. Ţiganii apar 
însă în documentele româneşti cunoscute până azi, din anul 1387, deci cu aproape două 
sute de ani înainte de hrisovul descris aci, într-un uric prin care se întăreşte o danie 
făcută pe vremea lui Mircea cel Mare mănăstirii Tismana: „40 familii de aţigani". 
Prezenţa lor în ţinuturile româneşti este însă mai veche: după cum afirmă Nicolae lorga, 
ei vin la noi ca sclavi ai tătarilor, îndeplinind funcţia de fierari şi muzicanţi, în secolul al 
XlII-lea. 

Revenind la hrisovul din 1570, să subliniem încă o dată considerabila lui 
importanţă pentru muzica românească şi istoria ei. La această dată, rezultă din 
document, viaţa muzicală este atât de dezvoltată, încât a putut lua fiinţă şi şi-a definit un 
rost social şi artistic o profesiune, o specialitate în activitatea muzicală a poporului, 
aceea de „alăutar". în textul slavon este păstrat, după cum am văzut, termenul românesc. 
Diacul respectiv nu caută, corespondentul slavon, nu traduce cuvântul românesc, ci îl 
întrebuinţează întocmai în cirilică. Dar ce este alăutarul? Răspunsul poate fi cu uşurinţă 
dat dacă ne mărginim a cugeta numai morfologic la derivarea cuvântului din „alăută", 
instrumentul muzical din care cântă profesionistul respectiv. Fără a ne lăsa pradă 
seducţiei de a recurge la argumente filologice, să nu pierdem totuşi din vedere că 
originea cuvântului alăută este arabă, de la al'ud, care înseamnă lemn, şi că prezenţa lui 
în tezaurul limbii române din sec. al XVI-lea poate sugera deducţii lingvistice de natură 
a contribui la luminarea măcar parţială a trecutului muzicii româneşti. Căci dacă forma 
Luth şi Lăute, fără a protetic, ar indica provenienţa germană, apoi forma alăută şi 
alăutar, deci cu a protetic, ca în alămâie şi chiar aţigan (cum am văzut la 1387), ne dă 
dreptul să presupunem o cale mai apropiată şi mai directă, şi anume prin Balcani, a 

introducerii cuvântului arab al'ud în limba română, nu cea luată în considerare de istoria 
muzicii apusene, prin Spania şi sudul Italiei. Cel mai vechi dicţionar românesc, un 
lexicon slavo-român, probabil din prima jumătate a secolului al XVII-lea, cuprinde 
cuvântul „alăută nemţească", ceea ce nu exclude posibilitatea unor legături comerciale 
de instrumente muzicale cu Apusul, nici unul din aceste cuvinte n-a pătruns în limbă. 
Alăuta a rămas în Oltenia, ca termen pentru vioara de cocean, jucărie de copii. Pe la 
1500, lăuta, lauta, liuto, Lăute şi constructorii de instrumente de coarde Liutai se bucură 
de prestigiu deosebit, tocmai în vremea în care apar şi primele mărturii istorice 
româneşti asupra lăutarilor. Instrumentul cu care cântă este de coarde, dar nu cu arcuş, 
coardele fiind puse în vibraţie fie prin ciupirea cu degetele, fie printr-o pană de gâscă (ar 
fi prezumţios să ne gândim la un plectron de fildeş între degetele dreptei lui Stoica 
alăutar). în tot cazul, el nu ţinea în stânga o vioară, nici în dreapta un arcuş, care sunt 
atestate în muzica europeană după vreo 20 de ani de la această dată, pe la 1590; la noi se 
aude ceva mai târziu, când „alăutariul zice cu vioara şi alăuta pre la târguri şi pre la 
sboruri şi pre la nunte", iar pentru aceasta, pravila lui Matei Basarab îi interzice 
lăutarului „să ia fată de om bun sau de boiariu, că unii ca aceeia sunt batjocură lui 
Dumnezeu şi oamenilor". Până a pătrunde în articole de legiuire „mirenească", într-un 
cod civil ori penal, această poziţie faţă de instrumentist este cuprinsă în blestemele 
bisericii, care, la fel în Răsăritul slavo-bizantin ca şi în Apus, este necruţătoare faţă de ei 
şi-i acoperă din belşug cu afurisanii. Ei sunt, deci, descendenţii direcţi ai aceloraşi mimi, 
histrioni, joculatores, ministeriales, barzi sau scalzi, scomoroni, în forme proprii 
naţionale, măscărici şi cimpoieri, cantores et cantrices saeculares, aceiaşi citharoedae 
et tibicines pe care la începutul secolului al X-lea îi dădea Hucbald ca exemplu de 
stăruinţă în studiu, pentru a fi pe placul auditorilor lor. Iată o imagine a muzicanţilor şi 
măscăricilor slavo-bizantini aşa cum apar în secolul al Xl-lea pe frescele catedralei Sf. 
Sofia din Kiev. 

La ivirea lăutei şi lăutarilor, muzica populară îşi constituise stilul său propriu, pe 
care ei îl cultivă fireşte, în măsura în care îşi pot justifica o funcţie socială şi artistică în 
popor. Ei pot deci prelua rolul cimpoierului sau cimpoiaşului la joc şi la petrecere, ei pot 
reprezenta balada care glorifică faptele de arme ale lui Mihai Viteazul intrând în 
Alba-Iulia. Nu se pot infiltra în muzica vocală rituală, dar sunt nelipsiţi de la nunţi şi 
ospeţe, de la bâlciuri de la adunări, praznice şi mese mari. Nu va fi putut trece prea mult 
timp de la ajungerea viorii ca lăută sau citeră cu arcuş în mâinile lăutarilor, când se şi 
notează primele culegeri de melodii populare româneşti; şi ele nu puteau fi făcute decât 
de la instrumentiştii populari, de la lăutari. Cele dintâi sunt păstrate într-un manuscris, o 
tabulatura de orgă, care a fost numit, după autorul lui, Caioni. Profesorul Marţian 
Negrea a identificat, a descifrat şi a publicat într-un studiu temeinic melodiile româneşti 
aflate în el, din care, iată un joc: 

Iată şi un cântec al voevodesei Lupu: 

încă un dans (Dansul lui Lazăr Apor): 





Suntem pe timpul pravilei lui Matei Basarab, când Transilvania înscrie în istoria 
lăutarilor şi a repertoriului lor acest Codex Caioni. Tot din Ardeal într-un Codex 
Vietoris, (aflat în Biblioteca Academiei Maghiare de Ştiinţe din Budapesta), pe la 1680, 
alt dans românesc : 

Olach Tătici (dans românesc) 'Tubulaturi a. d. Codex Victori?* Budapest 1680 * 

(Bibi* d. ung* Acad. dL Wissenschaften)* 
(în transcrierea prof. Dr* Erich H* Mtiller von Asow), 




m y m _ 

dui % m M ii 

- <•** *t‘ A 

'«v ff î W W S Sc 

.4* .4 -M? .44 ccc cqc 



<Sm«? 


\% *5 l ' 

^ JS<j 54 » 

fcct 2gţ/a? 

; r " ţţc* :A 91 » ii* ra 5 ?* 



I L I » "fr ,‘1 I ,* £t 

R« ' ^ ? .p 1 ^ ff* 

|L ţ£ a :* m ţţ A j>J; 


Cu .;' i, <,.«• f,: Şl ff 


:M /: /■ 't- A- -' 


^ *5 


illvJL 


186 






















































































































Dacă luăm în consideraţie dansul lui Lazăr Apor din Codex Caioni, observăm faţă 
de el, ca şi faţă de celelalte melodii româneşti cuprinse aci, precum şi în Codex Vietoris, 
o atitudine particulară a transcriitorului; el priveşte cântecul nostru popular nu numai 
din punct de vedere melodic. De exemplu: în nota care încheie, el nu aude ca un 
medieval o „voxfinalis", ci o veritabilă tonică. El tinde să desluşească în linia melodică 
acorduri, armonii latente. în cântecul voevodesei Lupu, preocuparea armonică a 
autorului apare şi mai evidentă. Suntem tocmai în vremea când Rosenmiiller, revizuind 
teoria medievală a modurilor, ajungea la concluzia că nu există decât trei moduri: major, 
minor şi frigic. Caioni nu ajunsese să privească, astfel lucrurile, iar melodia românească 
îi încurcă socotelile; el tratează, armonic finala frigicului cu o cvintă de acord în loc de 
fundamentală. Prin această interpretare armonică, substituie veritabilei tonice 
subdominanta; deci schimbă tonica. Dansurilor pe care le transcrie le adaugă un bas 
general, după moda timpului, bas care constă aproape exclusiv din cele trei trepte 
principale ale tonalităţii. Melodiile lăutăreşti sunt promovate, în acest fel, într-o 
categorie nouă. 

Trecuse mai bine de un secol de la primele notări de melodii din repertoriul 
lăutarilor, când, spre finele celui de-al XVIII-lea secol, elveţianul Franz Joseph Sulzer, 
chemat de Ipsilanti, a venit în ţara noastră, a trăit aici 16 ani şi a murit la Piteşti, în 1791. 
Cele trei volume ale sale, tipărite la Viena în 1781, sub titlul Istoria Daciei transalpine, 
precum şi celelalte cinci „rămase în manuscris, sunt, cum zice lorga, „un tezaur pentru 
situaţia principatelor în a doua jumătate a secolului al XVIII-lea", adăugând „s-a scris 
mult rău despre noi în toate timpurile şi de cele mai multe ori cu dreptate; dar niciodată 
satira n-a fost mai acră, mai plină de răutăţi mărunte şi veninoase decât în cartea lui 
Sulzer". Şi totuşi trebuie să recunoaştem, nimeni până la el, în afară de Cantemir, nu a 
cules informaţii mai amănunţite asupra muzicii noastre ca Sulzer, care arată o 
predilecţie deosebită pentru tot ce este în legătură cu literatura populară, cu jocurile şi 
cântecele româneşti, cu muzica psaltică, precum şi grecească şi turcească ce răsuna în 
ţară. El, cel dintâi, publică 10 melodii româneşti în al doilea volum al lucrării sale. 
Discutând versurile şi versificaţia, el spune că la noi cele două arte surori, muzica şi 
poezia, sunt lăsate în seama unui sclav, a unui ţigan; el singur cântă, din gură şi dintr-un 
instrument, el face rime. Mai întâi, să nu pierdem din vedere a observa dezvoltarea luată 
de lăutari, de constituirea lor în breaslă „a meşterilor scripcari sau lăutari",cu vătaşi, 
„breaslă veche dintr-un început, cu staroste şi cu catastev ca şi alte bresle". Sunt 
îndeobşte ţigani domneşti, mănăstireşti sau boiereşti, care se desprind de la alte munci şi 
îmbrăţişează cariera de lăutar, fără, bineînţeles, a se putea smulge din robia în care sunt 
prinşi. Ţiganii lăutari se infiltrează cu deosebire în oraşe, cu un rol în ceremonialul 
curţii domneşti. Aceştia sunt aşa-numiţii „ţiganii lui Vodă". Alţii se aşează în satele 
de pe moşiile mănăstireşti, atraşi mai ales de cârciumi, de bâlciuri şi locuri de petrecere. 
Pe ei îi vede Sulzer şi-i generalizează pentru toată ţara, considerându-i ca unicii 
muzicanţi ai noştri, trecând sub tăcere orice altfel de muzică populară, atât la oraşe cât 
mai ales la ţară, unde lăutarul ţigan ajunge mai greu şi mai târziu. 

Ca exemplu de „sublimă poezie"' a lăutarilor, cum 
ironizează Sulzer, el dă două versuri: 

Mititica, Mititica, vin încoaci, 

Ba nu, ba nu, n-am ce faci. 

Descriind călătoria trimişilor extraordinari imperiali ruşi 
la Poarta otomană în anul 1793, Heinrich von Reimers 
aude şi el acest cântec, ale cărui cuvinte şi le însemnează 
de la un „muzicant ţigan". 

Metetica, Metetica venan koatsch, 

Ba ju, neek, nam tsejie fatsch 
Melodia, după spusa lui Reimers, suna destul de 
drăguţ, „klingt ganz artig". Sulzer, care era şi un serios 
cunoscător al tehnicii muzicale, îşi notează melodia şi o 
publică sub titlul Hora a treia. Iat-o: 

Jocul îl aflăm şi într-un manuscris de mai târziu, de pe la 1840, de astă dată aranjat 
pentru pian: 




Este aceeaşi melodie, dar mai dezvoltată, mai ornamentată şi mai variată, iar în plus 
amplificată cu o a treia frază, motivic derivată din cele două anterioare. Melodia se 
cântă şi astăzi în popor. Iată o versiune. Hora Mare, din comuna Broşteni, judeţul 
Argeş, culeasă în anul trecut: 

Incontestabil, este acelaşi motiv de horă dreaptă, sau, mai propriu vorbind, trei 
variante ale aceleiaşi melodii de dans, de muzică instrumentală, populară, dintre care, să 
recunoaştem, cea mai apropiată de original, de arhetip, este cea argeşeană, atât de 
concentrată şi de unitară în care contrastul dintre cele două părţi componente este totuşi 
atât de viu ritmic şi melodic, întreaga ei ţesătură melodică este limitată ca material fonic 
la do-re, re-mi ; sol de deasupra şi dedesubt îi afirmă temeiurile consonantice, 
simplitatea, austeritatea şi gravitatea. în a doua parte, linia melodică este cantabilă, 
originea ei părând a fi mai degrabă vocală, în care instrumentul nu a contribuit decât 
sfios, cu resursele sale acustice, la construcţia muzicală. în celelalte două versiuni ale 
lăutarilor orăşeni de la 1781 şi 1840, dimpotrivă, ei sunt înclinaţi a apela la potenţele 
sonore şi tehnice ale instrumentului, la 1781 mai puţin, la 1840 mai mult; chiar din a 
treia măsură se manifestă tendinţa de joc instrumental, de velocitate şi sonoritate proprie 
viorii. Se pun astfel bazele unei virtuozităţi lăutăreşti, care, cu cât va progresa, cu atât va 
goli de conţinut şi ultimele rămăşiţe de artă populară pe care vrea s-o reprezinte. Analiza 
comparativă dintre versiuni ar putea fi adâncită şi extinsă. Este totuşi, socotim, destul de 
concludentă pentru a putea întrezări două stiluri de muzică în variantele unei hori, ale 
unui joc românesc, câteşitrele executate de lăutari: I. Stilul celor doi lăutari bucureşteni, 
cine ştie? poate lăutari domneşti, „ţiganii lui Vodă" şi II. cel al lăutarului sătesc din 
Broştenii Argeşului. Comentariile şi deducţiile ce pot fi făcute pe temeiul acestor 
constatări se impun de la sine. Teodor Burada, marele nostru muzicolog, făcea reflecţii 
asemănătoare, în almanahul său muzical pe 1876, cu privire la jocul căluşarilor aşa cum 
este în versiunea de la 1781, a lui Sulzer, şi cum a ajuns în variantele de azi. Procesul 
evolutiv este, de netăgăduit, altul, şi el nu poate fi împiedicat, în timp ce Sulzer dă o 
versiune ardeleană într-un autentic tonus peregrinus medieval, Burada culege o altă 
melodie, pe care o consideră „că s-a conrupt şi s-a prefăcut după muzica modernă". 

Dar am uitat de Mititica! în drumul său spre Rusia, violoncelistul Bemhard 
Romberg trece în 1807 prin Iaşi şi ascultă lăutari moldoveni. între altele, ei cântă, cum 
afirmă Gheorghe Asachi, şi Mititica. Cu acest prilej, faimosul Romberg, zice acelaşi 
fruntaş al scrisului românesc, „au încântat pe locuitorii din Iaşi, sunând variaţiile pe aria 
moldovană Mititica, ce se preţuiesc între a sale mai bune compuneri". Aşadar, prin 
Variaţiile lui Romberg, ritmul şi melodia românească trec din practica lăutarilor în 
prelucrarea şi valorificarea artistică, în muzica înaltă, cultă. Iată un moment de cea mai 
mare importanţă pentru muzica românească, în care, de la timidele basuri care spijineau 
melodiile româneşti în Codex Caioni şi Vietoris, după 150 de ani, se face un 
considerabil salt şi se deschide o nouă categorie de producţii, de valori artistice, abia 
acum înfiripîndu-se această a doua categorie culturală. Momentul este într-adevăr 
crucial. Se întretaie aci atâtea drumuri, atâtea contradicţii se ciocnesc, atâtea scântei 
scapără în lume şi sar şi pe meleagurile danubiene, încît de aci şi numai de aci privind 
putem desluşi potecile care şerpuiesc în sus, drumurile care se taie şi se desfundă spre 
luminişurile care se zăresc spre mijlocul veacului, spre 1848, pe care-1 evocam la 
începutul expunerii noastre. 

Din orbita tumultului de evenimente care se produc după Revoluţia Franceză 
radia suflul fierbinte al libertăţii, al dreptăţii. Iată coperta Capriciului pentru violoncel şi 
pian al lui Romberg - nu variaţiile, cum ştia Asachi: 

Capriciul pentru violoncel de Bemhard Romberg (Biblioteca Breazul). 


Din gmpul de patrioţi strânşi în juml lui Dumitm Filipescu, la 1840, alături de Bălcescu, 
Telegescu, Marin Serghiescu-Naţionalul ş.a., formând comitetul revoluţionar, făcea 
parte şi Eftimie Murgu, bănăţean de origine, filozof şi jurist. Ce criteriu călăuzea 
activitatea sa culturală, politică şi socială, se înţelege. El, pentru nevoi de ordin istoric, 
se foloseşte şi de dovezi muzicale. Astfel ajunge el să publice la 1830 jocuri româneşti 
şi două cântece ciobăneşti. Şi le transcrie pentm pian. 

Dans n n r o mân e$t Â 

•E. Murgu Widrrlegung der Ahhamilung ... ofen* gedruckl mii konigl. ung, Univcrsitâts- 

Srluftcth 1830. 


E muzică culeasă de la lăutarii bănăţeni, al cărei caracter curat popular e păstrat în bună 
parte până azi. între timp, repertoriul lăutarilor se îmbogăţeşte, influenţele cele mai 
variate înscriindu-se în el. Ţiganii se organizează din ce în ce mai bine ca breslaşi ai 
muzicii lăutăreşti, ei exercitând la oraşe aproape exclusiv profesia de muzicanţi. 

La 1834 a apărut în tipografia Institutului Albinei din Iaşi o însemnată, colecţie de 
piese muzicale, sub titlul Musique orientale, 42 chansons et danses, Moldaves, 
Valaques, Grecs et Turcs, traduits, arrangees et dediees â son Exellence Monsieur de 
Kisseleff, President Plenipotentiaire des Divans de Moldavie et de Valachie, Lieutenant 
General, Aide de Câmp General S. M. L'Empereur de toutes Ies Russies, Chevalier 
Grand Croix de plusieurs ordres etc., etc., etc." Culegerea este făcută de Ruşiţschi, 
capelmaestrul muzicii Corpului miliţiei pământene din Moldova. Evident, melodiile 
sunt culese de la lăutari. Nu am văzut nici un exemplar din această publicaţie, dar titlul 
franţuzesc şi cuprinsul culegerii sunt dovada grăitoare a repertoriului lăutarilor la acea 
dată. Muzica din cuprinsul colecţiei este considerată, cum spune titlul, „orientală", 
constând din cântece şi dansuri moldoveneşti, valahe, greceşti şi turceşti. Burada, dând 
informaţii suplimentare, adaugă, într-unul din almanahurile sale muzicale: „acele mai 
uzitate (cântece de lume) erau: Ajungă-ţi, puiule ; Lună, lună, mult eşti plină ; Iată 
floarea vieţii mele; Soarta me ticăloasă Vezi, nemilostivo, vezi ; Dacă strig cine mă 
aude ; Ilenuţa de la Peatra şi altele multele", cântece care seamănă cu Poeziile deosebite 

sau cântecele de lume tipărite de Anton Pann „pentru petrecerea vieţuitorilor" de pe 
aceeaşi vreme. Dar cântecele şi jocurile din Bucureşti? Stă dovadă menţionatul 
manuscris al Academiei. „Des chansons valacques sur le Piano-forte", operă a unui 
străin, neidentificat până azi, importantul manuscris aşteptând cercetătorul care să-l 
dezgroape din uitare şi să-i descopere valoarea. Sunt cuprinse în el 75 piese, care 
oglindesc cum nu se poate mai fidel ceva din stările politice şi sociale ale Bucureştilor 
din preajma lui 1848: alături de cântece greceşti, cântec arnăuţesc, pestref turcesc, arii 
valahe, ca între Olt şi-ntre Olteţ, Lunca, luncă, mult eşti lungă, Ah, stăpână, te slăvesc, 
Omoară-mă, puiculiţă, dacă nu-mi dedeşi guriţă, apoi o melodie ,,all Fillipescku ", care 
apare ca nr. 1 în caietul nr. III al lui Johann Andreas Wachmann, mai multe hore, printre 
ele una care poartă dedicaţia „Mademoyselle Szafftiki de Bibescu", ceea ce fixează data 
manuscrisului nu înainte de 1842: Szirbeşte, Ecossaisse, Anglouse, Kalamaynka, 
Cracovianca, Quadril, Waltzer, Marş iute, Poloneză; prin urmare, sunt de aflat în acest 
manuscris muzical argumente pentru dovedirea verdictului descrierii lui Nicolae 
Filimon din „romanţul" său Ciocoii vechi şi noi: „Lăutarii nu încetau a trage din viori şi 
a cânta din gură sau cântece de amor pline de dulceaţă, destinate a produce în inima 
ascultătorilor dor şi înfocare, sau melodii de danţ vesele şi săltăreţe, arii de dilectare 
numite cântece de masă"; apoi: „tampeta, matradu, manunasca, walţu-mazurca, 
englezul, cracoviana" după care, „ca să fie diversie, ziseră lăutarilor să cânte 
pristoleanca, chindia; şi jocul numit Ca la uşa cortului sau Zoralia. Atunci să fi văzut 
zel şi înfocare". Până azi, Ca la uşa cortului figurează în repertoriul lăutarilor; i se mai 
zice şi Romneasca sau Romnia, adică ţigăneasca, romni însemnând ţigancă. Alături de 
atâtea numiri de dansuri străine îşi face apariţia, cum se vede, şi Romneasca. 

Romneasca Leopold Stern op. {>2 

Ţiganii se desprind din umbră, cer dezrobirea, vor egalitate; în muzica 
lăutărească, glasul lor străbate şi mai puternic. Repertoriul, ca şi unele particularităţi 
care se întrevăd în Romneasca, definesc din ce în ce mai limpede un stil propriu al 
acestei muzici lăutăreşti. în jurul lăutarilor se mişcă tineretul reprezentativ al unei pături 
sociale şi intelectuale a epocii; în Bucureşti de pildă, cum arată Ion Ghica: „Anton Pann, 
Petrache Nanescu, Nicolae Alexandrescu, Paris Momuleanu, Marin Serghiescu etc. Pe 
Nicolae Alexandrescu, cum l-a auzit Grigorie Ghica, l-a luat în casă, îl plimba cu 
dânsul noaptea în butcă, dinainte, de-i cânta cântece de lume. Pe Marin Serghiescu l-a 
luat Alecache Vilara cântăreţ la biserica negustorilor, l-a plimbat cu dânsul pe la 
Petersburg, cu Regulamentul; dar mai pe urmă, molipsindu-se de boala patriotismului, a 
fost arestat cu Mitică Filipescu, cu Nicolae Bălcescu şi cu Telegescu, trimis la ocnă, 
unde şi-a spăşit păcatele 7 ani, până când a venit de l-a scos revoluţia din patruzeci şi 
opt. . . Anton Pan a devenit Anton Pann, şi cei mai mulţi (din tineri) s-au adăpostit prin 
curţile boiereşti ca gramatici, vătafi de curte, stolnici, trăind pe bere şi pe mâncare fără 
grijă de ziua de mâine; când puneau mâna pe câte o para, o băteau la tălpi pe must pe 
cârnaţi, cu lăutari la Filaret. Ziua aveau, n-aveau de lucru, dar seara, când era lună, 
răsuna mahalalele de serenade; învăţau fetele să cânte din chitară marşul lui Napoleon, 
şi din gură pe Seine Minca. Anton Pann, Nanescu şi Chiosea fiul erau veselia grădinilor 
lui Deşliu, lui Pană Breslea şi lui Giafer; Iancu al Raliţii Moruzoaiei, Bărbucică al Tiţii 
Văcăreaschii, fraţii Bărcăneşti, Costache Faca şi alţi tineri din lumea mare nu puteau 
fără dânşii. Nanescu, crescut de Ghiculeşti, a fost vătaf de curte, vătaf de spătărie, 
judecător de tribunal şi a murit îngrijitor la Spitalul Brîncovenesc. Cânta bine din 
vioară; elev al lui Dumitrache, el compunea cântecele lăutarilor din Scaune. Lui îi 
datorăm pe: Ah, iubito, cale bună, Raţa ici, raţa colea, Inima mea multe are, Pom eram 
eu, pom, Ardă-ţi rochiţa pe tine cum arde inima-n mine, Jupâne povarnagiu, Ah, amor, 
amoraş, Fă-te om de lume nouă, să furi cloşca de pe ouă, Peatră de-ai fi te-ai desface, 
şi la mine te-ai întoarce, N-am cuţit, că m-aş junghia, Cine la amor nu crede n-ar mai 
călca iarbă verde." Aceasta este imaginea, ce se desprinde cu destulă claritate, cu 
privire la muzica epocii în general, a lăutarilor în special şi a celor ce figurează în 
atmosfera Bucureştilor de pe atunci. Bolintineanu, prin relatările sale, întunecă şi mai 
mult tabloul şi conchide: „Ceva de egoist ce miroase a pleaşcă". 

Haideţi, fraţi, să trăim bine, 

Să trăim tot pentru noi. . . 

Nici o undă din clocotul revoluţionar nu se prizărea în repertoriul de decadenţă 
erotică şi bahică al lăutarilor, de rezonanţe deformate ale liricii amoroase apusene şi 
neogreceşti. Iar când, în toiul agitaţiilor şi suspiciunilor, vina cade şi asupra unui 
muzicant, acela este Henri-Heinrich Ehrlich, culegătorul şi editorul „ariilor naţionale 
române" din 1850. Raportul întocmit de comisia de anchetă „cu prilejul cercetării acelor 
amestecaţi în turburătoarele uneltiri de revoluţii, luând bănuială din multe împrejurări şi 
asupra lui Cezar Boliac a nu fi şi acesta amestecat, mai vârtos că s-au fost făcut comisiei 
cunoscută de câteva persoane că ar fi întocmit o Marsilieză în versuri şi cuvinte 
turburătoare, pe care voind a o tonisi pe cântec, s-au adresarisit cu această cerere către 

un Anri Dascălul de muzică, care n-au primit". Ca urmare, Ehrlich a fost „dezvinovăţit" 
şi deci scos din cauză. Rămâne totuşi neexplicat faptul că numai în colecţia sa de arii 
naţionale apare, sub titlul Balade transylvaine, o melodie care circulase în repertoriul 
lăutarilor bucureşteni sub titlul Din Sânul maicii mele. 

O rezoluţie domnească din 1839 ia, în Moldova, măsuri privitoare la soarta 
ţiganilor, iar o legiuire din februarie 1844 dezrobeşte pe ţiganii Mitropoliei, episcopiilor 
şi pe ai mănăstirilor; în martie, acelaşi an se dezrobesc şi ai statului. Evenimentul fu 
salutat cu mare entuziasm; un anonim scrie versuri de laudă pentru comemorarea 
proiectului de lege prezentat Camerei, în Muntenia, ceva mai târziu ca în Moldova, se 
votează la 11 februarie 1847 proiectul prin care se dezrobeau, fără indemnitate, ţiganii 
Mitropoliei, episcopiilor, mănăstirilor şi aşezămintelor publice. Domnitorul zicea despre 
această lege: „duhul veacului şi înaintarea civilizaţiei o cerea de mult", adăugând: 
„seanţa, adică şedinţa în care a fost discutată legea, va face o epocă în analele istoriei 
patriei". Legea fusese votată cu unanimitate. De astă dată, muzica lăutărească nu poezia, 
ca în Moldova îşi manifestă, şi încă cu istoric răsunet, entuziasmul, într-adevăr, ca reflex 
al acestui eveniment, apare în 1847 colecţia Hori naţionale româneşti pentru Piano- 
Forte, dedicate domnitorului G. D. Bibescu „în liberarea ţiganilor", compuse de C. 
Steleanu. Dacă horile sunt „compuse" sau numai „aranjate" pentru Piano-Forte, aceasta 
este o întrebare aparte; ceea ce merită a fi reţinut de istorie este faptul că Steleanu este 
cel dintâi nume românesc de pe coperta unei lucrări muzicale care apare în Bucureşti şi 
anume pentru proslăvirea evenimentului dezrobirii ţiganilor. Iată una din horele lui 
Steleanu: 



Tocmai în anul când apăreau horele lui Steleanu, muzicologul rus Stasov scotea 
în evidenţă importanţa jocurilor populare (din care, de predilecţie, au fost alese 
exemplificările noastre) scriind: „Cine are un gust dezvoltat şi o justă înţelegere a 

muzicii adevărate nu poate să nu acorde o deosebită atenţie muzicii de dans şi să-i 
aştepte roadele, pentru că nimic din ceea ce a preocupat mase întregi n-a rămas fără 
rezultate". Chiar şi fără a consulta scrierile care conţin informaţii privitoare la 
repertoriul lăutarilor, studiind numai colecţiile de muzică publicate în jurul anului 1848, 
ne putem da seama de îndoielnicul stil românesc al pieselor cuprinse în acele colecţii. 
Ceea ce însă nu poate fi pus la îndoială este originea lăutărească a lor. Un manuscris de 
psaltichie al lui Gheorghe Ucenescu cuprinde între altele şi unele indicaţii de această 
natură, privitoare la fostul său profesor Anton Pann. Astfel, la pag. 281, copiindu-şi 
cântecul E noapte întunerec şi singură-n tăcere, menţionează: „1850. De la lăutari." 
într-adevăr, cântecul se află în Spitalul Amorului, ediţia I-a, broşura II (la pag. 142). 
Despre „cântul" (nu zice „cântecul") Este bine, relatează: „acest cânt este scris din gura 
lăutarului Ilie din Scaune (Mahala în Bucureşti), îndreptat şi potrivit în felul de sus de 
profesorul meu Domnul Anton Pann". 

încă un exemplu pentru a ne familiariza cu preferinţele muzicale ale lui Anton Pann şi 
cu muzica lăutărească a vremii: 

şi continuă textul poetic: 

Te văz şi spre mine 
Cântând duioasă 
Şi că porţi in tine 
Dor sunt încrezut, 
Insă, dragă jună, 

La aşa plăcere 
Ş-alte să-npreună, 
Nu numai frumseţi. 
Inima-mi consoartă 
Simţitoare cere 
Nu dragoste moartă. 
Simple tinereţi. 


Eu voi şi virtoasă 
Cu statornicie, 

Voi şi credincioasă 
In tot pasul ei. 

Nu voi nici modistă 
Fără timp să fie 
Şi să o văz tristă 
Cîndva-n ochii mei. 
Cer iconomie 
La toate în casă, 
Să-mi urmeze mie 
Şi pe gustul meu ... 

etc. 


Pe gustul cam dubios al lui Anton Pann, sau „lipsa de gust ce-1 caracterizează" 
cum zice Bogdan Duică, relevându-i „cosmopolitismul pe care l-a propagat prin 
cântecele sale", concepţia de viaţă şi de artă a lui Anton Pann, „finul Pepelei, cel isteţ ca 
un proverb", ca şi a lumii în care vieţuia, se învederează în cele două categorii de 
preocupări profane ce sunt determinate de Spitalul Amorului sau Căutătorul Dorului pe 
de o parte, de Căutătorul beţiei de pe altă parte, înseşi titlurile acestor broşuri dovedind 
sorgintea ideilor şi a felului de viaţă pe care-1 ducea zelosul şi petrecăreţul dascăl de 
biserică. Trebuie să se fi cântat mult melodia Copăiţă fragă; ea se află sub titlul 
Chanson şi în caietul I al lui Johann Andreas Wachmann, apărut cel mai târziu în 1848, 
deci înainte de a figura în Spitalul Amorului, de asemenea în caietul I din colecţia lui 
Carol Miculi, şi în colecţia Deprosse poartă titlul Cântecu. Prea sunt însă variate 
genurile de muzică, prea vin din toate direcţiile şi din Răsărit, mai ales din Răsărit, şi 
din Apus, prea fără criterii este alegerea pieselor pentru ca să nu încapă în repertoriul 
lăutarilor şi să nu ajungă şi în tipăriturile timpului şi muzică populară de o altă 
provenienţă, din alte straturi populare. Se cânta, de pildă, în tonul grav şi aspru ca un 
blestem: 


Mugur, mugur, mugurel, 
înfrunzeşte frumuşel, 

Că ne-am săturat de iarnă 


Şi de greutăţi în ţara . .. 
Bate-i, Doamne, pe ciocoi, 
Cum ne bat şi ei pe noi. 


în gura lăutarilor şi în dresătura lui Anton Pann din Spitalul Amorului, tonul de revoltă 
şi imprecaţie este diluat într-o dulceagă evocare a „pajului Cupidon" cu „Tolba şi cu 
săgeata la arcşor", cum zice Anton Pann: 


Mugur, mugur, mugurel, 
înfrunzeşte frumuşel, 

Că tu dacă înfrunzeşti 
Pe toate le veseleşti. 
Păsărelele în crâng 
Să-ţi cânte-mprejur se strâng, 


Fluturaşii frumuşei 
Volteaz-asupra-ţi şi ei. 
Şi amorul cu arcşor 
Te ocoleşte în zbor 
Şi-unde vede tinerei 
Aruncă săgeţi în ei: 

Ii răneşte la ficaţi, 

De se plimbă înfocaţi 
De foc mare şi de dor, 


Grădinile înconjor, 
Până se-ntorc osteniţi 
Şi adorm nepomeniţi. 


„Grădinile înconjor", cântă Pann; ce grădini? Niscaiva grădini imaginare, nezărite 
de închipuirea înfierbântată a bardului? Nu! Sunt grădinile reale: Filaret, Breslea, Barbă- 
lată, Cişmigiu şi Giafer. Din teascurile lui Anton Pann, versurile sale languroase îşi 
găsesc mediul potrivit în patosul lăutăresc, o nuanţă de senzualitate, de trivialitate şi 
vulgaritate imprimându-se şi constituind trăsătura cea mai proeminentă şi mai 
caracteristică a repertoriului lăutarilor de la oraşe. încă de la începutul pomenirii lor în 
documente, lăutarii şi antecedenţii lor, „alăutarii", cântau pentru cineva, erau în slujba 
cuiva, prestau o activitate artistică pentru anumite categorii sociale. Pe măsură ce 
acestea îşi definesc existenţa, ca grupări sau clase sociale, se defineşte şi un stil propriu 
de viaţă, care se reflectă şi se imprimă în muzica lăutărească respectivă. Firavele 
începuturi ale muzicologiei româneşti nu şi-au pus până astăzi, după cât ştim, o 
asemenea problemă; iar noi în expunerea făcută ne-am mărginit numai să culegem date 
şi să sugerăm posibilităţi de discutare a acestei probleme. Drept este că întrepătrunderile 
operate pe de o parte între elementele stilistice ale muzicii populare ţărăneşti şi stilul 
lăutăresc de nuanţă orăşenească pe de altă parte, apoi între elementele acestui stil şi 
producţiile începuturilor, tendinţelor, mai degrabă de muzică cultă românească nu au 
format până acum obiectul unui studiu. Nu am cules şi nu am studiat nici ceea ce în mod 
peiorativ a fost denumit „cântec de mahala", al „mitocanilor", al suburbiei bucureştene, 
în care bănuim ultima staţie, înainte de dispariţie, a muzicii lăutăreşti ieşită din uz, 
decăzută, dată la o parte şi înlocuită de muzica la modă, a cărei soartă, ca a oricărei 
mode, este efemeră, uitarea aştemându-se repede peste ea. Rezistă numai ce este sănătos 
şi, deci trainic în gustul maselor. 

în Ungaria, stilul muzicii lăutăreşti este mai de multă vreme cristalizat şi mai bine 
definit. El a fost socotit pe de-a-ntregul de esenţă ţigănească, ceea ce a determinat pe 
Liszt să-i consacre cele 538 pagini ale volumului menţionat aici în treacăt. Este adevărat 
că în muzica maghiară ţiganii s-au infiltrat mai de timpuriu şi mai adânc. încă din 1489 
este atestată prezenţa ţiganilor instrumentişti ai reginei Beatrix; apoi, datele se 
înmulţesc, într-un studiu recent, Bela Bârtok a stabilit că greşit Liszt considera drept 
ţigănească acea muzică ce de fapt nu era decât „cântec artistic popular ungar mai nou". 
Critica lui capătă aderenţi, şi poziţia faţă de faimoasa carte a lui Liszt dă naştere unor 
temeinice studii asupra rolului ţiganilor în muzica maghiară şi asupra datei de când ei 
sunt muzicanţi aci. Pe baza studiului comparativ al gamelor ţigăneşti din Ungaria cu 
cele indiene, Oszkâr Dincser ajunge să explice atât patria ţiganilor, cât şi prezenţa 
acestor game în muzica ungară. O succintă caracterizare a muzicii ţiganilor în Rusia, 
datorită savantului Leonid Sabaneiev, confirmă trăsăturile care sunt comune şi muzicii 
noastre în sectoarele în care influenţa lor este stabilită şi dovedeşte aportul pe care îl 
datorăm romilor noştri la formarea stilului lăutăresc. Ei au fost ţinuţi prea mult timp în 
robie şi nu au avut posibilitatea de a-şi manifesta deplin individualitatea şi evidentele lor 

aptitudini muzicale, din care pricini au fost împiedicaţi şi mult întârziaţi în calea lor de a 
ajunge să joace rolul determinant şi uneori exclusiv pe care l-au avut în creaţia stilului 
maghiar formulat aşa de precis prin cercetările lui Bela Bârtok. 

în muzica noastră lăutărească, în afară de belşugul ofurilor, ahurilor, vaietelor, al 
suspinelor şi gemetelor, de provenienţă orientală pe care, chiar dacă nu le-au adus, ei le- 
au cultivat şi propagat, sunt unele maniere specifice de execuţie; astfel sunt nazalizările, 
susţinute şi prin endofonul din psaltichie, altădată mai reale ca acum, emfază şi 
deformări emfatice în pronunţia cuvintelor în muzica vocală, un patetism de discutabil 
gust şi senzualism. Predispoziţiile lor native pentru meşteşuguri se învederează în abili¬ 
tatea tehnică de care dau dovadă în muzica instrumentala; aici îşi are originea 
virtuozitatea tipic lăutărească la vioară, nai, iar acum în urmă la ţambal. Felul deosebit 
de a ţine vioara îi ajută să obţină o nestatornicie specifică sunetului, o mobilitate, un 
vibrato particular, o profunziune de portamente şi detonări care pot fi asemuite 
enarmonismului elin. Aci, poate, trebuie văzut în ce măsură îşi află originea şi explicaţia 
semnele diacritice de care George Enescu simte nevoia în Sonata a IlI-a pentru vioară şi 
pian, „dans le caractere populaire roumain sfert de ton mai sus sau mai jos, trei 
sferturi de ton mai sus sau mai jos. Exact aceleaşi semne diacritice auxiliare sunt 
prevăzute şi în partitura operei sale Oedip. în plus, în Sonata a IlI-a, un „portamento de 
jos în sus pe timpi". Se adaugă apoi, ca fiind propriu stilului lăutăresc, excesul 
ornamental, încărcătura zorzoanelor. în Ungaria, stilul lăutăresc este mai înzorzonat ca 
la noi. Un ceardaş unguresc, care a trecut în repertoriul lăutarilor noştri drept romanţă 
De ce nu-mi vii? poate servi ca exemplu. Şi în ritm ei intervin cu unele oscilaţii, 
balansări, mai ales când cântă „de inimă albastră"; în melodiile de dans însă, rigoarea 
metrică şi ritmică rămâne, se menţine în general; substanţială este însă intervenţia 
lăutarilor ţigani în modurile muzicii populare, fireşte, atunci când cântecul popular 
ajunge în repertoriul lor. Modurile care stau la baza muzicii noastre au fost supuse unor 
transformări, din care nu notăm decât alterările numeroase, din care rezultă plus de 
semitonuri, şi ceea ce apare mai ciudat este apariţia frecventă a secundei mărite. Când a 
apărut caietul al II-lea al culegerilor lui Johann Andreas Wachmann, Neue Zeitschrift fur 
Musik, din 1848, a tipărit o recenzie în care accentul cade tocmai pe acestea; cităm: 
„Aproape ne îndoim dacă Wachmann a notat corect (piesele româneşti); intervalele de 
secundă mărită, care apar frecvent în ele, sunt nefireşti şi sună destul de straniu". 
Prezenţa acestui interval, el singur, merită un studiu aparte în cadrul subiectului nostru. 
Merită de asemenea relevate diferitele scordaturi pentru a obţine nu atât diferite avantaje 
tehnice pentru stânga violonistului, cât pentru timbre deosebite şi mai ales pentru a 
satisface intenţii armonice, de bordunare, ceea ce poate face legătura istorică a viorii cu 
lăuta, viella şi cu străvechiul, dar încă actualul cimpoi. Totdeauna scordaturile sunt 
întemeiate pe consonanţe perfecte; mi este adeseori coborât la do diez, ceea ce determină 
ridicarea lui re în mi şi a lui sol în la. Şi aci material bogat şi inedit de studiu. Oricum, 
intenţii armonice, proiectate pe o arhaică, tracică tradiţie consonantică a poporului. 

Ultima parte în încheierea expunerii de faţă ar urma să supună discuţiei una din 
problemele cele mai arzătoare ale compoziţiei actuale româneşti, aceea a rolului 

folclorului în creaţia muzicală. Privind însă de astă dată problema numai în cadrul 
subiectului nostru şi numai din punct de vedere istoric, se impune să constatăm că, 
începând cu Capriciul violoncelistului Romberg şi până în compoziţiile de tinereţe ale 
maestrului Enescu, repertoriul lăutarilor schiţat aci este, în esenţă, originea temelor alese 
pentru a fi prelucrate şi valorificate. Vom urmări câteva din aceste teme în locul 
comentariilor critice, lăsând cuvântul muzicii însăşi şi renunţând deocamdată la 
analizele formale şi tehnice cuvenite. Putem pleca fie de la o temă, şi apoi să urmărim 
peregrinaţiile ei până ajunge în folosinţa compozitorului, sau viceversa, căutând 
identificarea temelor compoziţiilor în muzica lăutarilor de acum un veac şi în a celor de 
după ei. 

Cronica muzicală din acest timp menţionează adeseori variaţiile pe care le fac 
diferiţi concertişti străini pe teme româneşti; este procedeul tehnic pe care-1 foloseşte 
Romberg pentru prima oară. La concertul lui Liszt din 11 ianuarie 1847 s-a cântat, ne 
informează Asachi, şi „i uvertura cea nouă, compusă pe teme moldovene de dl. 
Alexandru Flechtenmacher, care a produs efectul cel mai frumos, publicul intru 
cunoştinţa meritului ei a cerut-o a se suna încă o dată, care cu atâta a fost mai de 
laudă, că astă manifestaţie se făcu în fiinţa marelui maistru, carele de asemenea au 
învrednicit de laude pe junele nostru compozitor". Şi cronica adaugă: „Spre încheiere, 
domnul Liszt a făcut improvizaţii brilante pe tema horei şi a uverturei moldovene, şi 
prin asta a dat o mărturisire solonelă a recunoştinţei sale ..." Tema din Ouverture 
naţionale moldave, care de bună seamă a trezit interesul de compozitor şi improvizator 
al lui Liszt, este cuprinsă în Allegro moderato. Flechtenmacher scrie în patru a patra. 

Ritmul original este cel al motivului iniţial din Romneasca, j J j J J foarte frecvent 

întâlnit în jocurile româneşti. Este însă, chiar din prima măsură, dubios scris. Linia 
melodică este crâmpoţită şi deformată, din cauză că sincopa care formează antecedentul 
motivului iniţial, aşa de caracteristic românească, este tăiată în două printr-o pauză, 
întunecându-i se sau chiar răpindu-i-se printr-aceasta posibilitatea de a contrasta, dar în 
acelaşi timp de a se împreuna într-o unitate motivică cu consecventul, cu cele două 
pătrimi ce urmează, întregul motiv fiind alcătuit astfel dintr-un amfibrah şi un spondeu, 
ce apare la tot pasul în refrenele colindelor. Motivul este de netăgăduit românesc, auzit 
de Flechtenmacher la lăutari. Se află în colecţia de Arii naţionale a lui Ehrlich, nr. 3, sub 
titlul Hora; este însă o „Sârbă", nu „Horă". Tot aşa de interesant ca şi ritmul este modul, 
la început o tetracordie tritonică fa - la - si natural - do, de o primitivitate şi o savoare 
cu totul particulară; ea poate evolua într-un lidic medieval, modul fa. Terţa mare din 
cuprinsul ei este însă umplută de lăutari printr-un sol diez, o sensibilă a lui la dând 
naştere la o secundă mărită şi formând un original pentacord: fa - sol diez - la - si 
(natural) - do, pe baza căreia se construieşte linia melodică. 

A. Flechtenmacher, „Ouvcrturc naţionale moldave" — Allegro moderato 

„Melodia din dos, cu caractire muzicali orientali, este copiată după Muzica 
evropiană de dl Anton Pann; eară poesia este de Dimitrie Bolintineanu", astfel spune 
Gheorghe Ucenescu în manuscrisul amintit. Este vorba de „Cântul, cum îl numeşte el, 

/V 

Ştefan cel Mare şi maică-sa, Pe o stâncă neagră, cum este îndeobşte cunoscut. In 
editura şi tiparul lui Johann Weiss din Bucureşti, sub titlul Mutter Stefans des Grossen, 
în traducerea germană a d-rului Leopold Stern, muzica de Alexandru Flechtenmacher, 
cântecul său sună astfel: 


*rM* * nţiiirrvttu iiMt 



Ceva din O samă de cuvinte ale cronicarului Ion Neculce, care la timpul lor 
au fost, poate, subiecte de balade, de cântece bătrâneşti, trece în poezia lui Bolintineanu 
şi cată a fi exprimat şi în muzica lui Flechtenmacher. Făutarii nu au rămas indiferenţi, ci 
de îndată după compoziţia ei, înainte de apariţia în ediţia germană, au preluat-o în 
repertoriul lor. „Din gura lor", armonizat, cântecul apare în Spitalul Amorului lui Anton 
Pann, chiar în prima din cele şase broşuri şi chiar în prima ediţie din 1850; cu modificări 
însă : ritmul liniştit, ce vrea să fie adecvat caracterului epic al piesei, capătă sub arcuşul 
lăutarului un zvâcnet nervos şi un ton emfatic, simplitatea binară devenind o dulceagă 

legănare ternară, povestirea căpătând o turnură de grandilocvenţă supărătoare, prin 
neastâmpărul trioletelor continue care apar în psaltichia marelui dascăl de biserică. 
Transcrierea în notaţia psaltică a ritmului imprimat piesei lui Flechtenmacher de către 
lăutari ar putea ridica unele controverse, căci altfel transcrie Johann Andreas 
Wachmann, într-un ritm mai sacadat, în care predomină, în locul triolelor lui Anton 
Pann, optimea cu punct urmată de şaisprezecime. Mai evoluată este linia melodică, mai 
modificată de arcuşul lăutarilor, în caietul I al culegerii lui Miculi, iar în cea mai 
înaintată fază o auzim în Rapsodia ll-a în re major a lui George Enescu. Rapsodia l-a a 
sa, în la major, se deschide cu Am un leu şi vreu se beu, din caietul IV al lui J. A. 
Wachmann, iar în colecţia lui Miculi se găseşte sub titlul Pasere galbena ; la fel în 
Deprosse în finalul celei dintâi lucrări simfonice a marelui Enescu, în Poema Română, 
foarte tânărul ei autor, care nu avea mai mult de 16 ani când o compusese, indică precis: 
„ Ce final est exclusivement compose sur des themes nationaux Roumains ", într-adevăr, 
întreaga parte La danse commence este alcătuită pe temele chiar de Enescu numite în 
partitură: Ce spui, mă?, Hora Boerească şi Hora şapte scări. Să ne amintim că Poema 
Română este opus 1 al maestrului nostru. Indicaţia lui este deci de însemnat ca un 
principiu esenţial al esteticii sale. Concepţiei creatoare a lui Enescu i se impun, chiar de 
la primele sale manifestări, „temele naţionale româneşti". Tot de la lăutari sunt luate şi 
cele din Poema Română. Ce spui, măi este „o melodie naţională" de G. N. O. 
„Ochialbi", în realitate o străveche melodie populară Ş-are, măi, ş-are, măi, ş-are 
mândruliţă, măi, Doi ochi negri ca şi-o mură, inimioara mi ţi-o fură. Dar nu atât 
cuvintele, cât structura piesei este fundată pe aşa temeiuri melodice, încât Enescu nu-i 
descoperea posibilităţi de tratare armonică şi se mulţumea cu orchestrarea ei. Hora 
Boerească este Air Cometu nr. 12 din caietul nr. 4 de J. A. Wachmann, care devine în 
caietul nr. 8 al Melodiilor Române din 1862, culese de Alecsandru Berdescu, melodia: 
Frunză verde sălcioară,/Mi-a venit o veste-aseară/Că mi-e puica bolnăvioară. 

Gavriil Musicescu, Dumitru Georgescu Kiriac caută surse de inspiraţie de 
asemenea în repertoriul lăutarilor din preajma revoluţiei de la 1848. Să ne reamintim 
imaginea lor: iată-i în haine lungi, ca ale preoţilor, în giubele, veşmântul boieresc al 
timpului. Spre finele secolului trecut şi începutul celui curent, la bâlciuri, la Moşi, în 
cârciumile orăşeneşti, în berării şi mustării, lăutarii încep să poarte straie ţărăneşti, în 
localurile mai alese, costumul evoluează, se schimbă în redingotă, frac, smocking şi 
jacket, cămaşă albă scrobită şi guler tare, cravată papion neagră şi albă. Semnificaţia 
faptului? în cele 12 melodii naţionale culese şi armonizate pentru cor mixt de Gavriil 
Musicescu, cântecul Răsai, lună este prevăzut cu următoarea notă: „Cuvintele şi 
melodia acestui cântec am scris de la Costachi a lui Vasilie a Ancăi, lăutar în comuna 
Agapia, precum şi de la Ştefan Murdari, lăutar în comuna Silişte, judeţul Neamţ". Iar la 
Moş bătrân notează Musicescu: „Melodia aceasta am scris de la moş Nichita, lăutar din 
satul Cârligi, judeţul Roman, în 1881". Lăutari anonimi de ţară, pe care numai o 
întâmplătoare notiţă a lui Musicescu i-a nemurit în filele operei sale. La oraşe, nume 
sonore care reprezintă gloria breslei: „Barbu Lăutarul, starostele si cobzarul, ce-a 
cântat pe la domnii şi la mândre-mpărăţii. Cobza lui a fost vestită, veac întreg a fost 

slăvită, de boierii de pe-aci, ba chiar şi de venetici". Petrea Creţu Solcanu, lăutarul 
Brăilei, vătraş, originar de pe moşia mănăstirească a Bistriţei, plecat după secularizarea 
averilor, Ochialbi, Cristache Ciolac, ultimul lor reprezentant de universală faimă, 
Grigoraş Dinicu, fost coleg al unora din cei care mai trăiesc, la clasa de vioară a lui 
Flesch. Ei nu sunt anonimi; prin ei devine anonim chiar un nume ca Flechtenmacher. 
Altă lume în anonimii lăutari de ţară; alt repertoriu se descoperă compozitorului, în 
Banat este împins la lumină Nica Iancu-Iancovici, lăutar ţăran, de origine română, de la 
care culege compozitorul Tiberiu Brediceanu, deschizând o eră nouă în muzica pe teme 
româneşti. Dar este timpul să recunoaştem că, pe măsură ce exprimarea noastră 
înaintează şi capătă extensiune, orizontul studiului se lărgeşte, şi subiectul, cum se zicea 
într-un termen gazetăresc, devine şi mai gras. însăilarea celor câteva răzleţe date ce pot 
fi culese din trecutul muzicii româneşti cu privire la lăutari şi muzica lor se dovedesc a 
fi utile nu numai din punctul de vedere istoric, ci reflectând asupră-le, se întrezăresc 
pajiştile de lumină ce se deschid creaţiei muzicale actuale şi muzicologiei româneşti. 
Lăutarii şi muzica lor, pe de altă parte, se dovedesc a fi obiect de cercetare şi cunoaştere 
de primordială necesitate. Acesta a fost, în definitiv, scopul nostru de a arăta. Se 
desprinde din complexul datelor o întrebare: îndeplinitu-şi-au lăutarii întotdeauna şi pe 
de-a-ntregul funcţia socială şi artistică? Nu au pătruns în repertoriul lor elemente 
degenerescente, potrivnice menţinerii rostului lor? Lăutarii şi muzica lor şi-au îndeplinit 
menirea lor socială şi artistică în măsura în care au reprezentat viaţa muzicală sănătoasă 
a poporului. Orice deviaţie, orice compromis potrivnic acestui principiu vital al 
existenţei lor, orice corpuri străine, nesănătoase şi vătămătoare s-au strecurat în 
repertoriul lor, ca şi tendinţele de a crea sau cultiva stări psihice morbide, bolnăvicioase, 
orice abatere de la porunca artei populare sănătoase a contribuit la compromiterea artei 
lor. Iar reabilitarea, reînviorarea muzicii lăutăreşti, se va produce numai sub condiţia de 
a ţine strânsă legătura artei lor cu poporul sănătos şi cu muzica lui. 



Pagini din istoria muzicii româneşti, voi. I, pag. 150-180 (ediţie îngrijită şi 
prefaţată de Vasile Tomescu),, Bucureşti, Editura Muzicală, 1966 

2. IZVOARE ALE MUZICII ROMÂNEŞTI 
(SINTEZĂ) 


Gheorghe Ciobanu 


Peisajul vieţii muzicale a oraşelor româneşti a fost completat, odată cu 
dezvoltarea oraşelor, începând cu secolul al XVI-lea şi prin folclorul urban, care de 
multe ori nu a fost acceptat. Acest repertoriu este legat de folclorul ţărănesc dar 
prezintă multe deosebiri, în acelaşi timp, prin influenţele orientale şi occidentale. 
Varietatea modală, de tip cromatic, treptele mobile, legătura evidentă dintre text şi 
melodie, în caracterizează, creatorii fiind anonimi, proveniţi mai ales din lumea 
lăutarilor şi a mahalalelor. Am încercat să realizăm o selecţie din această colecţie, 
oferind deopotrivă creaţii instrumentale în aranjament pianistic, dar şi creaţii vocale. 
Toate acestea provin din repertoriul practicat de lăutari (folclorul urban şi lăutăresc). 
Interesul compozitorilor a fost pentru a nota şi armoniza aceste creaţii, fiind astfel 
păstrate şi transmise generaţiilor următoare. 

Anton Pann (1794-1854) a desfăşurat o activitate 
muzicală impresionantă pentru timpul său 1 . Aparţinând etniei 
rromilor (ţiganilor) îşi dovedeşte talentul şi interesul pentru 
creaţia populară prin alcătuirea Colecţiei de cântece Spitalul 
amorului sau Cântătorul dorului (1850-1852), ce conţin 176 de 
melodii populare ţărăneşti, „de masă” (de provenienţă 
lăutărească), romanţe, cântece orientale şi „teatrale”. Culegerile 
sale reprezintă documente preţioase privind circulaţia 
repertoriului muzical din vremea sa 2 . 



3. ARDE-MĂ Şl FRIGE-MĂ 



Arrîe-mâ ţi Frige-mă, 

Pe-un cărbune puue-roă; 

De mA-i pune pe-un cărbune. 
Ibovnicul nu ţi-oi spune; 

De mă-i pune-nlr-o frigare* 
Ibovnicul vină n-are 1 
De mă-i bate cu-o vărguţă. 
Peste ochi şi peste ţlţâ. 

Toi m-m duce la pori iţă 
Să dau «ftpia guriţă* 


De mA-i bate cu gardul. 

Tot m-ni iubi cu altui 1 
Aşa-mi cere sufletul. 

Aşa-mi este umbletul. 

Via-u vară înfloreşte* 

Iar hi lua ni nu cum rodeşte. 
Vino graur de-o ciupeşte: 

Du de ieri am Înflorit* 

Sîiiu-mi îiicfi n-n rodii 
Şi îl arde-uti foc cumpKl. 


1 Vancea Zeno - CREAŢIA MUZICALĂ ROMÂNEASCĂ - SECOLELE XIX-XX, Bucureşti, Editura Muzicală, 1969, 
volumul I, pag. 78-83. 

2 Ciobanu Gheorghe - IZVOARE ALE MUZICII ROMÂNEŞTI, Bucureşti, Editura Muzicală, volumul II, 1978, pag. 
141, 142, volumul I, 1976, pag. 240, 246, 247 - Cântece de lume. 

2. CÎND ERAM MAI TINERICĂ 



Cînd eram mai tinerică, 
Zburam ca o păsărică, 

Nu ştiam ce este frică, 

Nu mâ temeam de nimica. 

Şi zburam din eracă-n cracă, 
N-avea nimeni ce să-mi facă ; 
Petreceam in dezmierdare, 
Fără nici o supărare. 

Dar un vinător, duşmanul! 
Cum mă văzu-şi făcu planul 
Şi trei fire de păr scoase, 
Vrăjite şi fermecoase, 

Şi le făcu lăţişoare 
De mă prinse de picioare 
Şi mă puse-n colivie, 

Numai lui ca sâ mă ţie, 

1 Refrenul se clntfi după fiecare vers. 

18. PUICULIŢA MEA IUBITĂ 


Andante 

Makain higaz, ecio» jitii, Pa 

T£e ySoxi ipiaia oi paxvixa 
ZTtouvep aouipĂST^eXouX [iieou 
ZTtouvsp Kâ as oxiou oi y£ou. 

Ino’uvep nouiKa x£e a’U\|/eaTi 
ZowpĂsxiJeĂou xijs o’Sopeoxi 
Z7toovep TtouiKot voopa pie 
Zi oicoiii oi yioo ăi piEou xCie. 


Puiculiţa mea iubită, 

Ce eşti tristă şi mîhnită? 
Spune-mi T sufleţelul meu, 
Spune-mi ca să ştiu şi eu. 

5. Spune-mi, puică, ce-ţi lipseşte? 
Sufleţelul ce-ţi doreşte? 
Spune-mi, puică, numai mie, 

Să spui şi eu al meu ţie. 

26. ŞI CÎND ZIC MĂ DUC, MĂ DUC 


Andintino - Glas aî 5 !ca s Pa 

Si and uc M 


ma 



Şi cînd zic mă duc, mă duc, — bis 
Pleacă-te să te sărut. — bis 
S-o sărut odată bine 
Să-mi ţie şi azi şi mine. 

5. Iată, puîco, plec, mă duc, 

Pleaeă-ţi gura s-o sărut; 

S-o sărut odată dulce 


Să-mi ţie şi und J m-oi duce. 
Puica plîngc şi oftează, 

10. Strigă, n-o să mai mă vază. 
Şi zice cu glas duios 
Şi cu euvînt mingiios: 
Neiculiţă, cînd mai vii, 

Pe mine să mă mingii. 

27. VĂDUVIŢĂ GRASĂ 

Cîntec de mahala 




Văduviţă grasă, 
Tînără rămasă, 
Rumenă, frumoasă, 
La ochi mîngîioasă. 

5. Văduviţă dragă, 
Tinărâ şi fragă, 
Jună copiliţă, 

Ca o garofiţă. 

Nu umbla cernită 
10. Şi neprimenită, 
Jalnică-ntristată 
Şi nepieptănată. 


Scoal’ de dimineaţă, 
Spală-te la faţă 
15. Şi mi te găteşte, 
Păru-ţi netezeşte. 
Vino dară, zînă, 

Dă cu mine mină, 

Să trăim viaţă 
20. Plină de dulceaţă. 
Nu fi amârită, 

Că nu eşti urită; 
Eşti destul de fragă, 
Plăcută şi dragă. 


208 































































































Ioan Andrei Wachmann (1807-1860) s-a inspirat din 
sursa pe care i-a oferit-o muzica populară orăşenească şi 
lăutărească pentru a imprima melodiilor sale un caracter naţional. 
El a notat, armonizat, prelucrat, astfel, multe melodii ale 
cântecelor şi dansurilor interpretate de lăutari. Acest lucru este 
demonstrat prin cele patru Caiete de melodii lăutăreşti numite 
Melodii valahe (1847-1857) cu titlul: România, Buchet de 
melodii valache originale, Ecouri din Valahia şi Malurile 
Dunării 3 . Acompaniamentul păstrează consecvenţa unui singur acord ca suport 
armonic al unei melodii ce provine din întregirea notei de ison cu terţa şi cvinta ei, 
ţiitură caracteristică tarafurilor lăutăreşti alcătuite dintr-un nai, trei-patru viori şi o 
cobză. Meritele compozitorului sunt incontestabile prin faptul că a lăsat aceste 
colecţii-document, cu creaţii ale lăutarilor, dovedind cunoaşterea particularităţilor de 
stil ale muzicii lăutăreşti 4 . 



Air tiotiPiiiini, 

(Frunza verde har la h u /' re t rt a M i har hule In noi. j 

f Venind seara de ta klaka\ j 



3 Vancea Zeno - op. cit., volumul I, pag. 65-68. 

4 Ciobanu Gheorghe - op. cit., volumul I, pag. 69, 71, 40, 41, 45. 

N " 3, ilu capn al fhir. 

Carol Miculi (1821-1897) a fost interesat de folclorul 
românesc, interesul său dovedindu-se prin transcrierea şi 
armonizarea de Piese pentru pian - 48 de melodii (1852-1854) 
în patru caiete denumite Arii naţionale româneşti , sursa fiind 
repertoriul lăutăresc; a utilizat pedala, formulă de 
acompaniament tipice ţambalului şi cobzei, anumite înlănţuiri de 
acorduri caracteristice armoniei folosite de lăutari 5 . Creaţia lui a 

5 

avut o rezonanţă socială mai ales, fiind apreciată pentru strădania 
de a păstra repertoriul lăutăresc al timpului său în această colecţie 6 . 



5 Vancea Zeno - op. cit., volumul I, pag. 72-78. 

6 Ciobanu Gheorghe - op. cit., volumul I, pag. 118, 119, 129, 145, 147. 

N? X. Hora. 

N9 XI. „ Ce tot fugi, Jubitâ 4i 

N9 V. Hora. 


Allegrello. 

N? II. Focii la mine,focii la tine. 

Volumul I, 1976, Volumul II, 1978, Bucureşti, Editura Muzicală. 

3. CREAŢIA MUZICALĂ ROMÂNESCĂ 
- SECOLELE XIX-XX (SINTEZĂ) 


Zeno Vancea 

încă din primele momente ale manifestării şcolii muzicale naţionale din secolul 
al XlX-lea, orientarea compozitorilor a fost către explorarea surselor sonore existente 
în practica oral-folclorică, de pe teritoriul românesc, precum şi transpunerea 
imaginilor pitoreşti specifice poporului. Astfel, în timp, asistăm la dezvoltarea a două 
aspecte legate de reflecţia etniei rromilor în muzica cultă românească - primul este 
cel strict sonor, în care pătrund şi influenţe lăutăreşti sau rromani, iar al doilea, ca 
tematică în care lucrările instrumentale sau cu text descriu aspecte ale existenţei 
acestei etnii. Deşi în perioada pe care ne propunem să o analizăm, termenii uzitaţi 
erau de „ţigan-ţigănesc”, ne-am permis, din considerente morale şi culturale să îi 
înlocuim cu „rrom-rromani”, după adoptarea termenului ca autoidentificare oficială la 
primul Congres Mondial al Rromilor, ce a avut loc la Londra în 8 aprilie 1971.De 
altfel, Se pare că a fost o „modă” a timpului, în a doua jumătate a secolului al XIX - 
lea şi în primele decenii ale secolului al XX-lea, ca muzicienii să se inspire şi din 
viaţa şi repertoriul muzicii practicate de etnicii rromi, dând dovadă de curaj şi 
atitudine egală faţă de fenomenul muzical popular. 



Ludovic Anton Wiest (1819-1889) rămâne în istoria muzicii 
româneşti mai ales prin Piesele pentru vioară şi pian (...), creaţii 
de influenţă lăutărească, impunând tehnica violonistică specifică, 
lucrările sale bucurându-se de o largă circulaţie în timpul său 1 . 


Dans pentru vioară şi pian 



1 Vancea Zeno - CREAŢIA MUZICALĂ ROMÂNEASCĂ SECOLELE XIX-XX, volumul I, Bucureşti, Editura 
Muzicală, 1968, pag. 68-71. 

Alexandru Flechtenmacher (1822-1898), personalitate 

S importantă a culturii noastre naţionale din secolul al XlX-lea a 
avut un rol important în dezvoltarea muzicii profesionale 
româneşti. Profund legat de aspiraţiile naţionale şi sociale ale 
poporului, el a contribuit la crearea unei arte bazată pe 
caracteristicile muzicii orăşeneşti şi lăutăreşti. Inflexiuni pitoreşti, 
modale, cromatice, întâlnim în Piesa simfonică Uvertura 
naţională Moldova (1846), unde influenţele orientale, preluate de 
lăutari, în muzica lor, au fost combinate şi orchestrate armonic de 
către compozitor, după modelul european, major-minor 2 . 


Poco piu lente 



Dar, mai pregnantă este această orientare muzicală în Vodevilul (opereta) 
Baba Hârca (1848), pe un libret de Vasile Alecsandri, prin care valorifică aceste 
sonorităţi, precum şi în Piesele pentru pian (1847) 3 . 


2 Vancea Zeno - op. cit., volumul I, pag. 57. 

3 ibidem, pag. 57-58 

Flechtenmacher Dans 



Compozitorul a rămas în memoria culturală naţională prin aceste pagini 
muzicale inspirate, care constituie un fundament al muzicii noastre româneşti. 4 


4 Vancea Zeno - op. cit., volumul I, pag. 55-63 

Ciprian Porumbescu (1853-1883) se distinge prin muzica 
sa caracterizată prin melodicitate spontană şi lirism. Impresiile 
sonore din copilăria petrecută în ţinuturile natale, au fost marcate 
de experienţa muzicală dobândită prin contactul cu rromii lăutari ce 
locuiau pe moşia tatălui său, recunoscând că de la ei a învăţat să 
cânte la vioară. 5 Creaţia sa cuprinde şi lucrări de inspiraţie 
folclorică, cu tentă lăutărească dintre care foarte cunoscută este 
Balada pentru vioară şi pian (1880), o romanţă în care transpar 
intonaţii specifice doinei şi cântecului de ascultare rromani. Cele două instrumenta 
sunt gândite într-o îngemănare armonică discretă 6 . 

în Colecţia de cântece sociale pentru studenţii români (1870), compozitorul 
a creat 20 de piese vocale, la unison, pe propriile versuri în care îşi dezvăluie 
imaginaţia melodică şi poetică. Dintre aceste cântece amintim: Cântecul gintei latine, 
Imnul Unirii, Cântecul tricolorului, Inimă de român, Hora, Gaudeamus igitur, Hai să 
ciocnim, Tu, Ileană dintre brazi, Frunză verde de piper, Pân-era cioroaica barză, 
Ţiganii se sfătuiră. Iată că imaginea comunităţii de rromi lăutari, este redată şi în 
piesele vocale, această colecţie având o mare popularitate şi reprezentând un suport 
moral-naţional pentru români. 

Ioan Scărlătescu (1872-1922) cultivă în creaţia sa, 
concomitent două stiluri, unul naţional şi altul universalist - 
primul în cadrul unor lucrări miniaturale sau rapsodice, cel de-al 
doilea, în realizarea unor lucrări de mai mare complexitate. 
Elementul popular şi lăutăresc se regăseşte în mod evident în 
Bagatela pentru vioară şi pian (1916) care, în melodie şi 
armonie, reproduce în mod fidel sursa sonoră, continuând astfel 
linia tradiţională a înaintaşilor săi din secolul al XlX-lea. în mod 
paradoxal, creaţia compozitorului cuprinde multe lucrări, dar în memoria muzicală 
românească a rămas prin această creaţie în care a păstrat spiritul muzicii lăutăreşti a 
timpului său atât în linia melodică a viorii, cât şi în acompaniamentul pianistic, ce 
imită pe cel al ţambalului din taraf. 7 

Grigoraş Dinicu (1889-1949) s-a impus printr-o 
virtuozitate şi muzicalitate excepţională, lăutar şi compozitor fiind 
în acelaşi timp. Personalitate unică în galeria muzicienilor români, 
a creat piese muzicale de inspiraţie folclorică sau lăutărească, 
apreciate prin inventivitatea melodică şi ritmică. în acest sens 
amintim Hora lăutarilor şi Hora staccato pentru vioară şi pian 
(1906) ca lucrări reprezentative pentru tema pe care ne-am 
propus-o, aceea de a extrage din patrimoniul muzical cult românesc acele creaţii de 
inspiraţie rromani. Provenit din această etnie, a dus la loc de preţuire breasla 
lăutarilor, precum şi muzica lor. Hora staccato reprezintă o piesă de mare virtuozitate 





5 Cionca Nina - CIPRIAN PORUMBESCU, Bucureşti, Editura Muzicală, 1984, pag. 9 

6 Vancea Zeno - op. cit., volumul I, pag. 156-161 

7 ibidem, pag. 192-197 

cu multe dificultăţi tehnice, dar care pune în valoare melodismul şi muzica deosebită 
a unei piese lăutăreşti. 8 9 

în continuarea acestui studiu, accentul va fi pus pe scoaterea în evidenţă ale 
caracteristicilor de conţinut şi stil din creaţia compozitorilor români aparţinând 
„generaţiei enesciene”, care au adus o contribuţie importantă la îmbogăţirea 
repertoriului muzical, inspiraţi fiind de existenţa şi tradiţiile rromilor, precum şi prin 
muzica lor (rromani) vocală sau instrumentală, parte a manifestărilor artistice ale 
comunităţii lor (ritualice sau neritualice). Continuitatea ideii de cultură naţională se 
manifestă în muzică prin sublinierea unor trăsături constante ale conţinutului 
emoţional, prin rolul predominant pe care o anumită sferă tematică, legată de 
ambianţa autohtonă, îl are prin limbajul de inspiraţie folclorică. 

Repertoriul folcloric românesc interpretat de lăutarii rromi a suferit uneori mici 
remodelări sau a devenit element de inspiraţie pentru aceştia, realizând în timp un 
metisaj sonor. Pentru primele decenii ale secolului al XX-lea, un fenomen muzical îl 
reprezintă în acest sens folclorul orăşenesc, de „mahala”, acea muzică lăutărească 
urbană, cu structuri muzicale de influenţă balcanic-orientală. In acest sens, au existat 
opinii şi atitudini contradictorii între muzicienii timpului conturându-se două opinii. 
Prima, lansată de Sabin Drăgoi, susţinea ideea că rromii lăutari au determinat 
degradarea muzicii ţărăneşti româneşti, adăugându-i elemente de prost gust, străine 
de sensibilitatea neamului, iar a doua, pleda pentru faptul că prezervatorii muzici 
vechi populare, au fost tocmai lăutarii, iar muzica de mahala (lăutărească), poate 
reprezenta o sursă de inspiraţie componistică, la fel ca şi cea folclorică românească 
(George Enescu, Constantin Brăiloiu). 10 

George Enescu (1881-1955) a fost dominat de puternica 
dorinţă de a se exprima în graiul muzical al ţării sale, sursele de 
inspiraţie fiind cele auzite în copilărie. Limbajul muzical 
manifestat în componistica sa, are de multe ori, un caracter de 
ordin sentimental, transpunând în sunete amintirile copilului ce 
a asistat la obiceiurile vieţii rurale şi ascultând tarafurile de 
lăutari. Simbioza realizată de el a demonstrat talentul său prin 
faptul că a ştiut să extragă din substanţa melodiei populare 
elementele cele mai caracteristice. Deşi lucrările sale nu au o dominantă explicită 
despre viaţa şi muzica rromilor, faptul că a utilizat intonaţiile specifice interpretărilor 
acestora, că a preţuit rolul lor de păstrători ai repertoriului folcloric românesc şi că îi 
aminteşte în memoriile sale, ne determină să analizăm cu atenţie acele lucrări 
concepute din această perspectivă. Creaţia sa reprezintă un început demn de urmat, 
fapt remarcat la colegii săi de generaţie. 

în Suita simfonică - Poema Română, op. 1 (1897), compozitorul exprimă 
convingător conţinutul programatic al lucrării. în prima parte, Seară de vară înaintea 
unei sărbători , transpune muzical în două tablouri, liniştea meditativă a nopţii, 



8 Cosma Viorel - LĂUTARII DE IERI ŞI DE AZI, Bucureşti, Editura Du Style, 1996, pag. 196-220 

9 Rădulescu Speranţa - POPASURI MUZICALE ÎN ROMÂNIA SECOLULUI XX, Bucureşti, Editura Muzicală, 
2002, pag. 23-25 

10 ibidem, pag. 58-59 

cântecul de vecernie, apoi cântecul păstorilor - o imitaţie după un cântec popular şi o 
doină, ce evocă atmosfera calmă, visătoare a peisajelor româneşti. 11 








în Rapsodia I pentru orchestră în La Major, op. 11, nr. 1, (1901), preia 
estetica rapsodismului prin descriptivismului pitoresc şi programatismul explicit, în 
care asociază citate folclorice din cântecul popular românesc şi folclorul urban 
lăutăresc, uneori cu inflexiuni greco-turce, fiind o adevărată apoteoză a dansului (Am 
un leu şi vreau să-l beu, Hora lui Dobrică, Inimioara mea - tu le faci, tu să le tragi, 
Hora morii, Sârba popilor, Banu Mărăcine, La bordei cu crucea-naltă, Ciocârlia ). 


11 Vancea Zeno - op. cit., volumul I, pag. 240 

12 ibidem., pag. 241 

Şi în Rapsodia a Il-a pentru orchestră în Re Major, op. 11, nr. 2, (1902), 
compozitorul, familiarizat cu muzica lăutarilor, admirator sincer al artei lor, simte 
nevoia de a prelucra câteva dintre melodiile de largă circulaţie ale repertoriului 
lăutăresc {Sârba lui Pompieru, Pe o stâncă neagră, Bâr, oiţă de la munte, Jocul 
moldovenesc - Frunza), punând astfel în valoare elemente muzicale universal - 
umane, conţinute în melodica naţională. 13 

" 3 5 



Va reveni la stilul rapsodic în Suita I pentru orchestră în Do Major, op. 9 
(1903), care este alcătuită din patru părţi: I. Preludiu la unison , II. Menuet lent, III. 
Interludiu, IV. Final. Determinantă pentru stilul simfonistic al lui George Enescu este 
dezvoltarea expimării armonice asociată cu invenţia melodică în caracter popular, 
demonstrată în această lucrare. Prima parte constituie o transfigurare a spiritului 
folcloric revărsată într-o linie melodică unică, generoasă, după modelul melodic al 
doinei, ridicată la nivelul simfonic. 


13 Vancea Zeno - op. cit., volumul I, pag. 247 

Şi în Sonata a IlI-a pentru pian şi vioară în la minor, op. 25 (1926), în 
caracter românesc, porneşte de la specificul stilului lăutăresc, în care structura 
melodică modală, bogat melismatică, are un vag parfum oriental, ca şi abundenţa 
cromatismelor şi a unor efecte sonore proprii muzicii lăutăreşti. El identifică lăutarii 
de la oraşe şi sate la aceeaşi origine „ţigănească” şi declară că această etnie a păstrat 
muzica noastră populară. In prima parte ( Moderato malinconico ) fluiditatea 
melodiei este pregnantă, iar în partea a doua ( Andante sostenuto e misterioso) 
armonia se adaptează melodiei melismatice, cu caracter aparent improvizatoric, prin 
alunecarea centrului tonal. 15 





Varietatea de scări modale, treptele mobile, transformările ritmice, dezvoltarea 
motivică, forma clară de sonată a primei părţi, caracterul doinit al părţii mediane şi 
structura rondoului final (partea a IlI-a - Allegro con brio, ma non troppo mosso) 
sunt definitorii pentru această lucrare. 16 

Suita a IlI-a - Săteasca, pentru orchestră în Re Major, op. 27 (1937), nu este 
concepută programatic, alcătuită fiind din cinci părţi: I. Reînnoire câmpenească, II. 
Ştrengari zburdând în aer liber, III. Casa veche a copilăriei în asfinţit - Păstor - 


14 Vancea Zeno - op. cit.,volumul I, pag. 265 

15 ibidem - pag. 266 

16 Brâncuşi Petre - ISTORIA MUZICII ROMÂNEŞTI, Bucureşti, Editura Muzicală, 1969, pag. 153-181 

Păsări călătoare şi corbi - Clopote de seară, IV. Pârâu sub lună, V. Dansuri 
ţărăneşti. George Enescu îşi exprimă doar lumea sa interioară, chiar dacă fiecare 
parte are un titlu. Prima parte a lucrării oferă o imagine a bucuriei renaşterii naturii, a 
primăverii, printr-o idee muzicală cu caracter de dans popular. Partea a doua redă 
sugestiv jocul exuberant al copiilor în natură. Următoarele două părţi lente conţin 
sonorităţi duioase, la care contribuie şi orchestraţia gândită cu funcţie psihologică. 
Rondoul final contrastează, prin dinamism şi o anumită vigoare, cu părţile anterioare, 
prezentate fie predominant melodic sau armonic. 

Suita - Impresii din copilărie pentru vioară şi pian, op. 28 (1940) reprezintă 
o atitudine retrospectivă componistică, nefiind o lucrare descriptivă, titlurile 
neindicând decât cauzele exterioare care au provocat stările sufleteşti descrise. Este 
alcătuită dintr-o succesiune de miniaturi având următoarele titluri: Lăutarul, Bătrânul 
cerşetor, Pârâiaş în fund de grădină, Pasărea în colivie şi cucul din perete, Cântec 
de leagăn, Luna prin geam, Vântul în horn, Furtună în noapte, Răsare soarele. 
Această conpoziţie, plină de gingăşie, are proporţiile unui adevărat poem simfonic, 
exprimat prin două instrumente - vioara şi pianul. în Lăutarul, firul melodic este 
susţinut doar de vioară, dar în toate secţiunile suitei remarcăm modul personal de 
concepere a formulelor melodice şi ritmice în caracter popular, asociate cu o armonie 
a contrastelor - când expansivă, când sobră sau descriptivă ca în Cerşetorul. 17 

Un poc o anclanXe . malinconico 



Substanţa emoţională este uneori zugrăvită doar printr-o subtilă linie melodică 
{Cântec de leagăn), plină de forţă şi plasticitate în acelaşi timp. 18 


Eon moto moderato J=66 



17 Vancea Zeno - op. cit., volumul I, pag. 275 

18 ibidem, pag. 275-276 

Iată că prin creaţia sa, George Enescu a reuşit să elimine graniţa dintre viaţă şi 
artă, demonstrând puterea de a se exprima printr-un limbaj propriu, naţional şi 
european, creând acel stil propriu, universal, în care se regăsesc muzica savantă 
alături de cea populară ţărănească şi lăutărească. 

Alexandru Zirra (1883-1946) a dovedit prin creaţia sa 
imaginaţie în construcţia sonoră a Poemului simfonic - Ţiganii 
(1929). Temperament liric, înclinat spre descriptiv, a redat în 
imagini plastice, prin înlocuirea travaliului tematic cu repetarea 
temelor, schimbând doar înveşmântarea armonică şi dând astfel 
mai multă forţă expresivă melodiei. Esenţial este că tema 
propusă a fi dezvoltată sonor, nu-şi putea avea rezolvarea decât 
prin exploatarea universului muzical modal-cromatic, specific 
muzicii lăutăreşti. 19 

Mihail Jora (1891-1971) îşi demonstrează 
experienţa muzicală în Suita simfonică - Privelişti 
moldoveneşti, op. 5 (1924), ce cuprinde patru părţi: I. Pe 
malul Tazlăului, II. La joc , III. Grâu sub soare , IV. Alai 
, ţigănesc, în care descrie sentimentele trezite de 

contemplarea peisajului natal. Caracterul cantabil al 
^ materialului tematic în stil popular, dar neîncadrat în 
sonorităţi modale propriu-zise, amintind intonaţiile doinei, 
limbajul armonic cu influenţe impresioniste, fluid şi 
transparent, demonstrează preferinţa pentru sonorităţi catifelate. Pline de plasticitate 
sonoră se dovedesc partea a doua şi partea a patra, în care include imagini sonore mai 
ferme cu un ritm mai pregnant. Compozitorul dovedeşte cunoaşterea muzicii 



19 Vancea Zeno - op. cit., volumul I, pag. 339-340 

populare româneşti dar şi a celei lăutăreşti având posibilitatea să concretizeze un 
specific naţional prin invenţia sonoră în stil folcloric. 20 

Umorul şi caricaturalul se regăsesc în muzica lui Mihail Jora prin creaţia 
pentru balet. Tabloul coregrafic - La piaţă, op. 10 (1928), este inspirat din mahalaua 
Bucureştiului şi reprezintă prima reuşită prin valorificarea în planul muzicii culte a 
bogăţiei ritmice a dansurilor populare. Caracterul unitar al limbajului prin stilizarea 
substanţei sonore folclorice dar şi prin utilizarea citatului, în scop parodistic (o 
romanţă lăutărească), dau culoare acestui balet. Muzica inventată de compozitor, 
după modelul melodiilor urbane lăutăreşti, cu un ritm aparte, susţine ambianţa în care 
se desfăşoară acţiunea baletului, caracterizând corect fiecare personaj şi moment 
{dansul languros al Florăresei, cu inflexiuni melodice orientale, al Oltenilor, 
Chivuţelor, Ţigănuşilor). 




în muzica pentru Baletul - Demoazela Măriuţa, op. 19 (1940), compozitorul a 
folosit acelaşi limbaj muzical cu scop parodistic, creând cu elemente din muzica 
lăutărească sau citând cântece cunoscute la vremea sa (Marseilleza, Marşul lui 
Napoleon, o romanţă din repertoriul lui Barbu Lăutaru, Polcă, Vals, Geamparalele ) 
a reuşit să descrie lumea mic-burgheză a timpului printr-un pitoresc sonor unic în 
muzica românească. Mijloacele de expresie combinate în muzica sa, oferă un model 
de individualizare a personalităţii sale muzicale, purtând amprenta naţională. 
Alternanţa modal-folclorică cu cea lăutărească şi de sorginte orientală precum şi a 
modurilor occidentale - major - minor, armonizarea după modelul tarafului lăutăresc, 
îl disting în galeria muzicienilor originali. 



Filip Lazăr (1894-1936), din perspectiva studiului 
întreprins, se remarcă prin Scherzo-ul pentru orchestră - 
Ţiganii (1925), inspirat din viaţa de la ţară şi peisajul 
românesc. Conţinutul programatic, exotic, imaginat de 
muzician, îşi are expresia cea mai convingătoare prin 
strălucirea şi forţa cu care este realizat. Plin de disonanţe şi 
variat ritmic, acesta este conceput mai ales în plan melodic; 
fiind precedat de o scurtă introducere lentă, lucrarea are trei 
secţiuni, cea de-a treia fiind repriza celei dintâi. Ritmul 


20 Vancea Zeno - op. cit., volumul I, pag. 342-346 

21 ibidem - pag. 346 


228 






trepidant, dinamic, cu un colorit intonaţional plastic, din prima secţiune, este urmat 
de altul lent, cu o melodică meditativă. Armonia dinamică, efervescentă, orchestraţia 
strălucitoare, cu nerv, împrumută sonorităţi de fanfară şi taraf. 22 


Saxofon tas 



Piesa corală Paparudele (1924) nu putea avea autenticitate decât prin 
culoarea locală, folclorică. Iată că şi prin miniatura corală, exprimarea artistic- 
muzicală a oferit un prilej de valorificare a intonaţiilor specifice etniei rromilor. 
Existenţa secundei mărite din motivul invocat „paparudă”, implică asocierea cu 
ritualul magic, reparatoriu, practicat vara, de invocare a ploii şi de alungare a secetei, 
specific şi culturii de tip nomad a rromilor, Deşi acelaşi obicei este întâlnit şi la 
populaţia majoritară românească, dar invocând un alt motiv melodic-diatonic. 
Tratarea polifonică demonstrează măiestria componistică precum şi apartenenţa la 
şcoala românească de compoziţie. 23 



22 Vancea Zeno - op. cit., volumul I, pag. 384 şi Tomescu Vasile - FILIP LAZĂR, Bucureşti, Editura Muzicală, 1963, 
pag. 124 

23 Vancea Zeno - op.cit. volumul I, pag. 385 

Ionel Perlea (1900-1970) a demonstrat expresivitate şi 
măiestrie în maniera de orchestraţie a unor lucrări simfonice. 

5 

Astfel, în Variaţiunile simfonice op. 15 (1935) tema are un 
caracter popular, cu structură melodică şi armonică modală 
(dorian pe sol), în care pătrund sonorităţi lăutăreşti 24 . 





2 -- 


V Ţ 

i=== 

si 


Cele şapte variaţiuni sunt liber construite, păstrând puţine asemănări cu tema, datorită 
structurii lor predominant cromatice (excepţie făcând variaţiunea a treia, care aduce 
începutul temei în tonalitate majoră). Variaţiunea a cincea are tentă populară prin 
formula lăutărească de imitaţie a ţambalului, pe care o foloseşte ca acompaniament 25 . 


24 Vancea Zeno - op. cit., volumul II, 1978, pag. 35-36 

25 ibidem, pag. 36 

Finalul este conceput într-o formă rapsodică (în sol major) amintind tema doar prin 
câteva figuri melodice 26 . 



în acelaşi univers sonor se înscrie şi Poemul simfonic Don Quijote (1944) în 
care intonaţia temelor ţine de sfera muzicii populare orăşeneşti din secolul al XIX- 
lea. Primul episod {Allegro ma non troppo ) este realizat prin expunerea şi dezvoltarea 
unei idei muzicale cu un iz ironic, fiind apoi urmată de câteva motive secundare 27 . 



Tratarea muzicală cu intonaţii urbane lăutăreşti a personajului din romanul lui Miguel 
Cervantez, îl autohtonizează astfel, încercând să îi descrie cu umor peripeţiile. în 
episodul al doilea este evident caracterul de dans popular al temei, intonată de corn şi 
trompetă, în formă de canon . 


26 Vancea Zeno - op. cit, volumul II, pag. 36 

27 ibidem, pag. 37 

28 ibidem, pag. 38. 

Episodul al treilea ( Adantino ) are o temă în acelaşi caracter, ca şi cele anterioare, dar 
doinită 29 . 


Andantino 



în încheierea celui de al treilea episod, prin intonaţia trompetelor şi trombonului 
(Religioso) crează un coral pregătind atmosfera ultimului episod ( Lamento ), printr-un 
solo al clarinetului bas, susţinut de un fond armonic al corzilor, opţinând un efect 
coloristic timbral inedit 30 . 



Prin Simfonia concertantă pentru vioară şi orchestră (1968), compozitorul a 
reuşit să imprime celor trei părţi ale lucrării o notă particulară, românească 
exprimându-se printr-un limbaj contemporan, ce îmbină armonios cromatismele cu 


29 Vancea Zeno - op. cit., volumul II, pag. 38. 

30 ibidem, pag. 38. 

elementul diatonic, iar temele create într-o formă stilizată sub influenta stilului 
lăutăresc de virtuozitate. 31 

Prima parte concepută în formă de sonată are următoarea temă : 



Partea a doua ( Adagio ) are forma lied, unde vioara intonează o melodie de factură 

33 

doinită, amplă . 



31 Vancea Zeno - op. cit, volumul II, pag. 25-43. 

32 ibidem, pag. 39-40. 

33 ibidem, pag. 40-41. 

Finalul are caracterul unei tocate, specific tehnicii de bravură a violoniştilor lăutari 


34 



Prin aceste lucrări, Ionel Perlea rămâne printre compozitorii reprezentativi ai 
generaţiei sale, care a avut inspiraţia de a folosi şi intonaţii de influenţă lăutărească. 

Theodor Rogalski (1901-1954) zugrăveşte viaţa 
mahalalei bucureştene în Două schiţe simfonice - 
înmormântare la Pătrunjel şi Paparudele (1929), fiind 
în realitate două tablouri simfonice. Lucrarea 
exploatează elementul pitoresc în conţinut, printr-un 
limbaj ce se vrea a reda cu mijloace muzicale, suferinţa şi 
mizeria omenească (în prima schiţă) şi expresia bucuriei 
unor fiinţe simple ataşate de superstiţii (în a doua schiţă). 
Compozitorul, impresionat de fondul omenesc al 
imaginilor descrise, redă în realitate propriile sentimente 



34 Vancea Zeno - op. cit., volumul II, pag. 41. 

legate de cele două momente transpuse în planul sonor. Limbajul ritmico-melodic al 
primei lucrări valorifică elementele folclorului lăutăresc urban, iar structura armonică 
cuprinde inovaţii ca tratarea liberă a disonanţelor, acordurile bi- şi politonale. 
Amploarea sonoră, de creştere spre grotesc, caricaturizează melodiile de marş 
funebru, exploatând orchestral o împrejurare tristă în manieră comică. 35 



Spre deosebire de substratul lirico-dramatic ce sugerează tristeţea despărţirii de cel 
decedat, cu aluzii melodice spre bocet - rromani, nelipsite fiind secundele mărite şi 
apogiaturile, ca şi orchestraţia cu iz de fanfară lăutărească a primei lucrări, în cea de-a 
doua lucrare, combinaţiile poliritmice sunt folosite mai frecvent, apelând la muzica 
lăutarilor rurali, reuşind astfel să sugereze expansiunea dinamică specifică obiceiului 
prezentat anterior. Alăturarea de cromatisme, plasticizează cu efect hilariant şi mai 
mult expresia sonoră, sugerând torentul de apă din găleţile aruncate asupra trupurilor 
paparudelor ce dansează. Apreciabilă este atitudinea compozitorului de a folosi 
citatul muzical, reuşind să nu se îndepărteze de acesta în travaliul tematic prin 
expunerea şi reexpunerea materialului sonor. 36 



35 Vancea Zeno - op. cit., volumul II, pag. 54 

36 ibidem, pag. 55 

Paul Constantinescu (1909-1963) reuşeşte să 
zugrăvească sonor o atmosferă credibilă în Opera O noapte 
furtunoasă (1934), utilizând în ariile personajelor muzica 
populară orăşenească, a lăutarilor şi romanţa de salon. Interesat 
mai ales de componenta melodică şi mai puţin de cea ritmică a 
subliniat corect trăsăturile protagoniştilor piesei lui Ion Luca 
Caragiale, contribuind la îmbogăţirea muzicii dramatice 
româneşti. Lucrarea demonstrează virtuozitatea compozitorului 
de a crea ingenios, armonizând melodii de esenţă mai puţin 
nobilă ca aceea a muzicii ţărăneşti, a combinării şi dezvoltării motivelor, o ambianţă 
sonoră adecvată. Tema conducătoare a Iunionului, care este generatoare pentru 
întreaga lucrare a fost preluată din culegerea lui Anton Pann (,Spitalul amorului ) ca şi 
cea a lui Spiridon. Verva acestei comedii muzicale nu ar fi fost posibilă a fi realizată 
fără recitative şi tratarea simfonică a comentariului orchestral. 

în acelaşi spirit Piesa pentru pian Toccata (Joc dobrogean) - 1959, are ca 
material surse de acompaniament lăutăresc - ţambalul, cu tehnica specifică în prima şi 
a treia secţiune, secţiunea mediană fiind lentă lirică doinită. Cunoscând deopotrivă de 
bine atât folclorul orăşenesc sau lăutăresc, dar şi pe cel sătesc, compozitorul a 
respectat unitatea de stil, neîncercând să îmbine în aceeaşi lucrare cele două surse 
muzicale, demonstrând o intuiţie şi talent în acelaşi timp. 37 

Dinu Lipatti (1917-1950) se distinge în galeria 
exponenţilor generaţiei enesciene printr-o creaţie originală. 
Conform temei propuse în acest studiu, şi el s-a inspirat din viaţa 
etnicilor rromi, astfel creând Valse Tzigane (1928) pentru pian. 
Este o miniatură, compusă la vârsta de 11 ani. Nefiind o lucrare 
de maturitate muzicală, ea marchează intenţia de a reflecta sonor 
şi universul acestei populaţii ce locuia la periferia Bucureştiului. 
în schimb va compune Suita simfonică - Şătrarii, op. 2 (1934) 
ce reprezintă o interesantă trecere de la maniera descriptivă, modală, de inspiraţie 
folclorică, spre abordarea unor procedee tehnice contemporane. Alcătuită din trei 
părţi, avem posibilitatea să remarcăm sursa de inspiraţie din muzica lăutărească, 
pentru a reda cât mai sugestiv imaginea muzicală a unui alai ţigănesc. Partea întâi Vin 
şătrarii este bitematică, contrastantă, în formă de sonată. 38 





37 Vancea Zeno - op. cit., volumul II, pag. 139-158 

38 ibidem, pag. 278 

Partea a treia Chef cu lăutari este concepută în caracterul dansurilor populare, din 
repertoriul tarafurilor orăşeneşti, predominant ritmică şi cu o formulă tipică de 
acompaniament de ţambal, peste care se suprapune o melodie cu iz oriental, dând un 
specific pitoresc. Se impune o precizare, aceea că în această ultimă parte a lucrării 
este introdus pianul, care sugerează acompaniamentul ţambalului din taraful 
lăutăresc. Compozitorul utilizează tehnica variaţională cu ajutorul unor celule 
generatoare pe principiul ciclic, mai ales în părţile a doua şi a treia. 40 

39 Vancea Zeno - op. cit., volumul II, pag. 278 

40 ibidem, pag. 279 

s. m. 



Strădania muzicianului este evidentă, în sensul de a se exprima unitar şi original în 
acelaşi timp, explorând sonorităţi inedite şi convertindu-le ca o sinteză particulară de 
sorginte românească. 

Trăsătura comună a creaţiilor şi compozitorilor contemporani din a doua 
jumătate a secolului al XX-lea este cea a exprimării unui conţinut emoţional inedit 
prin lansarea unui limbaj muzical diferit, alternând între sursele inepuizabile oferite 
de spaţiul românesc (muzica ţărănească şi cea lăutărească sau rromani) micşorând 
distanţa dintre muzica savantă şi cea oral-folclorică, creând o artă cultă cu specific 
românesc. în lucrările acestora întâlnim variate moduri de manifestare a inspiraţiei 
muzicale, de la folosirea ca material tematic al unor melodii autentic populare, până 
la stilizarea personală a substanţei folclorice. Apartenenţa la şcoala muzicală 
românească a compozitorilor se dovedeşte tocmai prin expresia sensibilităţii 
colectivităţii din care face parte, imprimând un caracter etnic muzicii lor, ce reflectă 
dualitatea dintre folclorul ţărănesc şi muzica lăutărească dezvăluind un spaţiu sonor 
deosebit. 

Ion Dumitrescu (1913-1996) şi-a însuşit limbajul muzical al 
poporului român prin contact direct, în anii copilăriei petrecuţi în 
mediul rural. Caracteristicile principale de stil ale muzicii 
compozitorului sunt evidente, cu trăsături populare, determinate 
atât de structura ritmică, dar şi de folosirea concomitentă a 
modurilor arhaice şi a celor moderne (majorul şi minorul). El 
îmbină melodia modală cu armonia funcţională, fără a-i altera 
farmecul modal, reprezentând un moment aparte în creaţia 
contemporană românească. Nota dominantă a muzicii sale este cea 
a conţinutului emoţional, printr-un optimism robust, dinamic, redat de ritmul giusto- 
silabic, de joc, de ţiitură. Influenţele muzicii lăutăreşti sunt evidente în Concertul 
pentru orchestră de coarde (1949) compus iniţial sub formă de cvartet şi ulterior 
transcris pentru orchestră. 

în prima parte Allegro con brio descoperim prima temă, energică, variată cu 
structură metrico-ritmică concepută în intonaţie majoră modală, cu cvartă mărită şi 
septimă mică, iar suportul armonic în succesiuni de acorduri pe treptele I-V-VI-I. 41 



41 Vancea Zeno - op. cit. volumul II, pag. 199 

Allegro con brio 



2 > 


Cea de-a doua temă de structură pentatonică, în genul cântecelor de joc, creează 
contrastul necesar. 42 



Conceperea celei de-a treia teme concluzive pe baza repetării unui singur motiv, va 
închega materialul sonor ce va fi apoi dezvoltat prin reluări în diferite tonalităţi. 43 



jpp cantabile 


Partea a doua, lentă, Andante suave, în formă de lied tripartit, este de expresie modală 
(lidian pe fa apoi lidian pe mi bemol). Utilizează repetări frecvente ale unor motive, 
formule de cadenţe la unison, sunete ţinute, dând impresia unui singur arc melodic de 
mare întindere. Expresia de reverie nostalgică este dinamizată în partea de mijloc prin 
linia melodică a basului şi prin elementele de polifonie. Partea a treia Scherzo a la 
Rumena are un caracter de dans, în formă de Rondo bitematic, cu ritmul eterogen în 
măsura de 7/8 (3+4) al primei teme, întrerupt de câteva măsuri în 4/8, iar tema a doua 
în ritm ternar, în măsura de 3/4, reprezentând o variantă ritmică a temei întâi din 

44 

prima parte. 


42 Vancea Zeno - op. cit., volumul II, pag. 200 

43 ibidem , pag. 200 

44 ibidem, pag. 201 

Allegro schetrando e rusTico 



Picanteria ritmică şi sonoră va fi urmată de finalul amplul Allegro risoluto 
contrastant, cu structură ritmică în şaisprezecimi a instrumentelor acompaniatoare, 
evidente fiind influenţele muzicii lăutăreşti, cu caracter de virtuozitate, după modelul 
tarafului oltenesc. 45 

Prin vigoarea expresivă a organicităţii formei şi a caracterului intonaţional 
tono-modal şi orchestraţiei de inspiraţie lăutărească, această lucrare exprimă o sinteză 
între folclorul ţărănesc şi cel lăutăresc prin maniera de tratare a instrumentelor. 

Alexandru Velehorski (1918-1997) prin Uvertura - 
fantezie pentru orchestră Pagini din trecut (1955) se inspiră din 
cântul al VII lea al Ţiganiadei lui Ion Budai Deleanu, versurile 
descriind înfrângerea armatei turceşti. Caracteristicile celor două 
idei muzicale sunt de bază pentru întreaga lucrare şi redau 
descriptive, sonor evenimentul 46 . 



45 Vancea Zeno - op. cit., volumul II, pag. 201 

46 ibidem, pag. 297. 

Fără a se remarca printr-o originalitate muzicală deosebită, totuşi compozitorul 
s-a apropiat de muzica ce l-a ajutat să evidenţieze tema propusă prin muzică 
lăutărească 47 . 

Subliniind ideea propusă în această lucrare, îi amintim şi pe Laurenţiu 
Profeta (1925-2006) ce a compus muzică uşoară pentru voce şi pian (orchestră), 
în Ciclul de Cântice ţigăneşti (1968) pe versurile lui Miron Radu Paraschivescu 48 , şi 

pe Emil Lerescu (1921-2005) cu Tabloul simfonic Pe drumul colbăit trecea o 
şatră (1954) 49 . 

Pe măsura trecerii timpului, rolul şi locul muzicii lăutăreşti şi rromani în 
procesul de dezvoltare şi afirmare al muzicii noastre populare şi culte începe să se 
contureze distinct. Includerea repertoriului specific etniei rromilor-lăutari în lucrări 
muzicale de către compozitorii români, trebuie apreciat. Aceasta datorită meritului 
incontestabil al lăutarilor români în păstrarea patrimoniului esenţial de melodii 
populare tradiţionale, cât şi eliminării prejudecăţilor din partea creatorilor de lucrări 
culte, cum că muzica lăutărească nu ar reprezintă o sursă onorabilă de inspiraţie. 
Tematica agreată de unii compozitori de la începutul secolului al XX-lea, aceea a 
vieţii rromilor nu putea fi transpusă muzical decât recurgând la surse specifice etniei. 
Pe lângă reînnoirea limbajului muzical cult, creaţiile poartă amprenta emoţional- 
estetică românească, însemnând un ecou sonor distinct în cultura europeană. 

Volumul I, 1968, Volumul II, 1978, Bucureşti, Editura Muzicală. 


47 Vancea Zeno - op. cit., volumul II, pag. 295-299 

48 ibidem, pag. 355-361 

49 ibidem, pag. 382-383 

